
Ce sens au avut irosirea atîtor, fonduri și pierderea 
atitor vieți omeneşti, pentru ca cineva să ajungă 
pe stînca stearpă, acoperită de gheață și bătută 
de vinturi a Everestului, a fost întrebat primul 
om care după îndelungi eforturi a escaladat Eve- 
restul. De ce a trebuit să se facă toate acestea? 
Pentru că Everestul există, a fost răspunsul. 


Referindu-se la Începutul filozofiei, Aristotel afirmă că 
omul a fosi îndemnat să filozofeze datorită Mirării. Omul 
s-a mirat de faptul că ceea ce este, este aşa cum este. A cer- 
cetat ceea ce este (70 qti €07iv), a văzut că este ceea ce a fost 
(rò zi Ñv elva) şi a conchis că va fi ceea'ce este şi deci că 
așa trebuie să fie. În acest sens, ceea ce este fiind Totul, iar 
Totul fiind infinit, omul este sortit unei veșnice mirări. 

Omul, mirîndu-se de ceea ce este, a elaborat Știința, a ela-: 
borat pe „asa trebuie să fie”. Dar prin aceasta, „trebuie să 
fie” a devenit la rîndul său Ceva. Și omul a început să se 
mire de propria sa creație. De ce „trebuie să fie” este așa 
cum este? Datorită faptului că există o Raţiune de a fi, un 
AOYOG, un Rost care face din ceea ce „trebuie să fie” pe „ceea 
ce este”. Acest A6yog fiind a stîrnit omului Mirarea Mirărilor. 
Ceea ce a făcut ca adesea opel să fie identificat cu Dumne- 
zeu. Mai presus de toate a. fost óyoc-ul, s-ar putea traduce 
începutul Evangheliei lui Ioan, şi A6yog-ul era la Dumnezeu 
şi Dumnezeu era àóyoç-ul. 

Aristotel a conceput Logica (doctrina A6yog-ului) drept 
Instrument al științelor (Ğpy«voy), id est a conceput-o drept 
disciplină în care AGyoc-ul este -Aóyoç a ceea ce „trebuie să 


fie”. Dar, pentru a fi rațiunea sau rostul a ceea ce „trebuie 
să fie”, al ştiinţelor, A6yoc-ul trebuia să fie studiat și în sine 
şi pentru sine. 

Rațiunea de a fi a ştiinţelor era, pentru Aristotel, Demon- 
strația. O ştiinţă este Știință numai în măsura în care demon- 
sirează că ceea ce este, trebuie să fie. Dar, Demonstrația este 
un fel de Silogism și Aristotel a fost nevoit să studieze în 
prealabil Silogismul. Acesta însă este alcătuit din judecăți, 
iar judecățile din noțiuni. Din această cauză, Aristotel a stu- 
diat Judecata și Notiunea, 

Silogismul, Judecata și Noţiunea nu pot fi socotite în sine 
instrumente ale ştiinţelor decît prin mijlocirea Demonstraţiei. 
Ele alcătuiesc domeniul pur al logicii. Studiul acestui dome- 
niu nu se mai face în vederea căutării unui Rost al ştiinţelor, 
a unei Raţiuni de a fi ceva, ci în vederea cercetării Raţiunii 
însăşi. În această accepţie Logica nu mai este Instrument 
(Bpyavov), ci Ştiinţă (EmorYum). 

Stoicii sînt primii care au considerat că Logica este o ştiinţă 
autentică. Obiectul Logicii nu îl constituie ştiinţele, ci formele 
logice (A6yo.). Dar pentru ei, Logica îşi pierde caracterul 
de Instrument. 

Logicienii scolastici au menţinut ambele sensuri ale Logicii. 
Pentru ei însă, nu Logica unică este în același timp Știință 
şi Instrument, ci există două logici. Una, logica minor, care 
se ocupă cu studiul formelor logice în sine, numită și logică 
pură, alta, logica major, numită şi logica aplicată, care se 
ocupă cu aplicațiile formelor logice la diferite ştiinţe. 

În fapt, este vorba de una şi aceeași logică privită din două 
puncte de vedere: în raport cu sine însăși și în raport cu 
celelalte științe. 

Logica clasică sau logica tradițională este în esenţă logica 
aristotelică (în aspectul ei de știință) plus aplicaţiile acesteia 
la nivelul științelor (în aspectul ei instrumental). 

Logica matematică, ca şi cea clasică, a apărut la început 
drept Instrument al științelor — în prima fază ca instrument 
al matematicilor. Logicismul (prima orientare logico-matematică) 
a reprezentat tendința de a unifica logica și matematica, fie 
reducînd logica la matematică (G. Boole), fie matematica la 
logică (Frege, Russell). Căutind fundamentele logice ale mate- 
maticilor moderne, Temeiul lor, așa cum a căutat și Aristotel 
Rațiunea de a fi a ştiinţelor din vremea sa, logisticienii au 


descoperit noi forme ale A6yoc-ului. S-a constatat apoi că 
aceste forme nu sînt proprii numai matematicii, lucru observat 
încă de Leibniz (1646—1716), care considera Calculul cu, astfel 
de forme demn de o scientia generalis. Calculul, ca ipostază 
a A6yoc-ului, a trezit la rîndul său mirarea omului, care l-a 
şi alăturat divinității (Dum Deus calculat, fit mundus). Ulterior 
Formalismul (o altă orientare logico-matematică) a dovedit 
că de fapt matematicile nu epuizează domeniul formelor logice, 
iar Întuiţionismul a demonstrat faptul că unele principii 
logico-matematice nu sînt universal valabile în matematici. 
Dar, între timp, domeniul noilor forme logice a fost strict 
delimitat, iar logica matematică s-a constituit ca Știință. 
În procesul elaborării unei teorii a fundamentelor logice a 
matematicilor, logicienii au fost nevoiţi să generalizeze rezul- 
tatele obţinute şi să abordeze studiul formelor logico-matema- 
tice în pura lor esenţialitate, deci independent de aplicaţiile 
lor matematice. 
Prin urmare, atît logica tradiţională cît și logica matematică 
pot fi considerate în două accepțţii : ca Știinţe'și ca Instrumente. 
În calitate de Științe cele două logici sînt deosebite, atît 
ca Obiect (logica clasică studiază Noţiunea, Judecata și Silo- 
gismul; logica matematică studiază forme logico-matematice) 
cât și ca Metodă (prima utilizează metoda deducerii ex principiis, 
ultima, calculul sau metoda deducerii axiomatice). Raportarea 
lor în calitate de Instrumente duce însă la o problemă, care 
la vremea sa a stîrnit numeroase discuţii și care este și astăzi 
departe de a fi soluționată, și anume: ca Instrumente ale 
ştiinţelor, ambele au pretenția dea fi universal valabile, 
id est atît logica clasică cît și logica matematică se consideră 
că ar fi suficiente fiecare în parte pentru a justifica Rațiunea 
de a fi a oricărei ştiinţe. Cu alte cuvinte, deși în calitate de 
Științe, cele două logici sînt deosebite, în calitate de Instru- 
mente au acelaşi obiect, respectiv fundamentale ştiinţelor, 
Datorită faptului că cele-două logici sînt deosebite, ar urma 
ca și ştiinţele să aibă două fundamente deosebite, ceea ce 
ar fi absurd. În consecință numai una dintre cele două logici 
poate să constituie fundamentul științelor, dar care anume, 
LOGICA CLASICĂ SAU LOGICA MATEMATICĂ? 
Problema, astfel pusă, şi așa se pune de obicei, pare uşor 
de rezolvat. Este suficient să se constate care dintre cele două 
logici se aplică realmente în științele moderne (Prin „științe 


moderne” înțelegîndu-se matematica și științele matemati- 
zate). Or, evident că acest rol revine logicii matematice. 
Ergo: logica matematică este Instrumentul ştiinţelor. Chiar 
admisă în această formă, soluţia nu ar conţine în sine respin- 
gerea logicii clasice ca știință, căci, în sine, ca logică pură, 
ea este de mult independentă de aplicaţiile sale. 

În fapt, situaţia apare cu totul altfel. Din moment ce logica 
tradițională nu se mai aplică la științele moderne, s-a consi- 
derat că, nu numai în calitate de Instrument, ci şi în calitate 
de Știință, ea este inutilă. La această concluzie s-a ajuns 
identificîndu-se eronat Obiectul logicii pure cu obiectul aplica- 
ţiilor sale. Deci, dacă obiectul este același, atunci și știința 
acestui obiect trebuie să fie aceeași. Reprezentanții logicii 
matematice au căutat să dovedească acest lucru, încercînd 
să includă problematica logico-clasică în cea logico-matema- 
tică. Mai precis, au căutat să reducă Noţiunea, Judecata și 
Silogismul la formele logico-matematice. Dacă formele clasice 
se dovedesc a fi forme logico-matematice, şi dacă ultimele 
legi ale logicii, cum considera G. Boole, sînt legi logico-matema- 
tice, iar silogistica clasică poate să apară drept un Calcul 
(ceea ce a încercat să facă şi Leibniz), atunci atît Obiectul, 
cît şi Metoda logicii clasice trebuie să fie identice cu ale logicii 
matematice. Ergo: nu există decît o singură logică, cu Obiectul 
şi Metoda sa, iar aceasta este LOGICA MATEMATICĂ. 

Dacă argumentele logico-matematice se bazează pe aplica- 
tiile logicii pure, argumentele logico-clasice, dimpotrivă, se 
bazează pe tradiţia pur logică. În faţa faptului evident că 
științele moderne sînt cosubstanţiale cu logica matematică, 
logicienii clasici au considerat că logica matematică nu este 
în realitate decît o disciplină matematică, o algebră, care nu 
are nimic comun cu Logica. Ea se aplică într-adevăr la mate- 
matici, este un Calcul, dar nu poate fi tratată independent 
de matematici și deci nu este Logică. Formele logice sînt 
forme raţionale care nu au nimic comun cu formele matematice 
şi deci nici cu Calculul. Formele logico-matematice nu sînt 
decît funcţii, operaţii sau relații matematice, extinse uneori 
nepermis şi la domeniul logic, rezultatul acestei extinderi 
este, cum afirma clasicul J. Maritain, întru totul străin de 
Logica însăşi. Ergo: independent de aplicaţiile sale la ştiinţele 
moderne, există o singură logică, cu Obiectul și Metoda sa, 
iar aceasta este LOGICA CLASICĂ. 


Scopul nostru este, ca pe baza distincţiei dintre cele două 
accepţii ale Logicii (Ştiinţă şi Instrument), să căutăm o for- 
mulare adecvată alternativei LOGICĂ CLASICĂ SAU LO- 
GICĂ MATEMATICĂ, şi în consecinţă, să găsim o soluţie pe 
temeiul căreia se pot valorifica ambele răspunsuri, în așa fel 
incât disjuncția să fie menţinută, dar să nu devină exclusivă. 

Premisele de la care pornim sînt următoarele: (1) aplica- 
tiile logicii matematice în ştiinţele moderne și în tehnică sînt 
evidente, (2) logica matematică şi-a precizat Obiectul și 
Metoda şi a devenit o Știință ce poate fi studiată și independent 
de aplicaţiile sale, (3) ultimele rezultate matematice dovedesc 
faptul că logica matematică nu numai că nu se identifică cu 
matematica, dar principiile sale sînt numai parţial valabile 
în matematicile moderne, (4) încercările de a identifica formele 
logico-clasice cu cele matematice şi Metoda clasică cu Cal- 
culul au eșuat, (5) în ultimele lucrări logico-matemalice se 
renunţă explicit la tendința de a identifica cele două logici 
(6) logica clasică, deși nu se mai aplică actualmente în ştiinţele 
cu profil matematic, are totuși aplicaţii în celelalte științe. 

Pe baza acestor premise apar trei probleme esenţiale; 
(1) care este raportul dintre cele două logici în calitate de 
ştiinţe, respectiv care este raportul dintre obiectele şi meto- 
dele lor, (2) care este raportul dintre aplicaţiile celor două 
Ştiinţe şi (3) care este în genere raportul dintre cele două 
accepţii ale logicii, ca Știință şi Instrument. 

1. În calitate de Științe cele două logici trebuie să fie 
tratate în pura lor esenţialitate, independent de aplicaţiile 
lor. Faptul că una sau cealaltă are mai multe sau mai puţine 
aplicaţii nu trebuie să reprezinte un criteriu de preferință 
a unor forme în dauna celorlalte. Nu există forme superioare 
şi forme inferioare. Aceste calificative nu sînt de ordin pur 
logic. Formele logice sînt numai simple sau complexe. În pura 
lor esenţialitate ele subzistă unele prin celelalte, simplu prin 
complex, complexul prin simplu. Reducerea logicii clasice 
la Silogistică şi încercarea de.a o axiomatiza a evidenţiat 
tocmai problemele legate de interpretarea componentelor 
silogistice. Raportul dintre obiectele celor două logici nu 
trebuie pus numai în principiu și aplicat la o singură formă. 
Este necesară (a) abordarea separată a fiecărei forme logice 
luată în sine şi pentru sine pentru a surprinde specificul fie- 
căruia şi deosebirea dintre cele două tipuri de forme — nu 

în ansamblu, ci în parte și (b) este necesară o generalizare a 
principiilor fundamentale proprii fiecăreia dintre cele două 
tipuri de forme luate în pura lor esențţialitate — nu în anu- 
mite cazuri particulare. Prima cerință garantează o raportare 
corectă și complexă între obiectele celor două științe, a doua — 
o raportare corectă și esențială a celor două metode. 

2. Aplicațiile celor două științe (calitatea lor de Instru- 
mente) trebuie privite concret-istoric. Conceptul de Instrument 
al științelor are mai multe semnificaţii: (a) instrument necesar 
construcţiei ştiinţifice, (b) instrument permanent al științei 
(sensul de logică aplicată) și (c) instrument necesar funda- 
mentării ştiinţifice. 

(a) În calitate de instrument al construcției ştiinţifice 
Logica are un rol limitat în timp. Ea intervine în perioada 
de început a elaborării științifice. Aceasta este cea mai rodnică 
perioadă din punct de vedere logic, căci o dată cu elaborarea 
ştiinţei se elaborează în fapt şi doctrina logică. Referindu-ne 
la raportul dintre Logică și Matematică, deși pentru logica 
clasică ar fi necesară și surprinderea altor raporturi, constatăm 
că logica aristotelică a fost elaborată concomitent cu elabo- 
rarea geometriei euclidiene (probleme comune fundamentale : 
Definiţia şi Demonstrația); logica matematică a fost elaborată 
concomitent cu matematica modernă (problemele lor fun- 
damentale fiind comune). Dar dezvoltarea ulterioară a 
matematicilor, în ambele cazuri (mai evident în ultimul — 
ritmul dezvoltării fiind accelerat), a trebuit să se realizeze 
conform necesităţilor imanente domeniului pur matematic. 
Logica nu este un instrument perpetuu al construcţiei 
ştiinţifice. 

(b) Se spune adesea că orice știință este o logică aplicată. 
Este, ‘dar în fapt, nu este numai o logică aplicată. Conceptul 
de logică a științei presupune tocmai surprinderea specificului 
fiecărei ştiinţe faţă de principiile generale ale Logicii. Logica 
aplicată presupune într-adevăr forma logică şi aplicaţia sa, 
dar unitatea celor două componente nu mai este conformă 
întru totul nici formei logice nici obiectului la care se aplică, 
ci legilor specifice ale fiecărei științe. Știința este a genera- 
lului, nu a obiectului individual, dar fiind a generalului, ea 
nu este totuși a formei logice. 

(c) Ca instrument al fundamentării ştiinţifice, Logica inter- 
vine a posteriori, ea are menirea de a surprinde și a rezolva 

anumite dificultăţi, ivite în special datorită decalajului inerent 
care se produce în cadrul fiecărei științe între principiile logice 
şi aplicaţiile lor. Este al doilea moment rodnic din punct de 
vedere logic, căci presupune în primul rînd revizuirea ansam- 
blului logic din punctul de vedere al eficacităţii sale practice. 


Avînd în vedere cele trei accepţii ale Instrumentului și 
faptul că ansamblul științelor nu se reduce la științele mate- 
matizate, devine evident că atit logica clasică, cît şi cea mate- 
matică au fost (a) instrumente: ale construcţiei științifice; 
(b) sînt instrumente permanente ale științelor, fără a fi instru- 
mente permanente ale aceleiași ştiinţe şi fără a epuiza prin 
aplicație domeniul științific; (c) sînt instrumente ale funda- 
mentării științifice în cadrul științelor la care pot fi aplicate. 


3. Referindu-ne la raportul dintre accepţia de Ştiinţă și 
Instrument și în special la caracterul concret-istoric pe care 
îl presupune a doua accepţie a Logicii, conchidem că din 
punct de vedere pur logic primul aspect este esenţial. O dată 
descoperite anumite forme logice (prin sau fără intermediul 
explicit al științelor) care pot fi justificate în sine și pentru 
sine, ele devin Obiecte ale cercetării ştiinţifice, chiar dacă 
aplicaţiile lor nu sînt posibile hic et nunc sau chiar dacă în 
sine sînt inaplicabile, și mai mult, chiar dacă admiterea lor 
ar aduce prejudicii celorlalte ştiinţe” sau practicii în’ genere. 

Referindu-se la științele legate implicit de tehnică şi de 
practica de producţie, O. Becker le caracterizează perfect, prin 
Naturam renuntiando vincimus. Aceste ştiinţe, cu eficacitate 
practic materială, nu-și pot permite să abandoneze cercetările 
empirice, eficiente, urmărind cunoașterea FEsenţei naturii, ci 
sînt nevoite să renunțe la o asemenea cunoaștere. Dar Știința 
în genere nu are acest drept, cu atît mai mult cu cît în ultimele 
două milenii s-au trasat deja limitele și a fost înălțat eșafo- 
dajul unei construcţii metafizice pe care nu o mai pot atinge 
Spaţiul și Timpul. Cineva poate, firește, să se retragă pe o 
insulă nelocuită şi să trăiască în caverne. Acela va fi un om, 
dar nu mai poate fi Omul. 

L. Couturat spune, cu un ton destul de tragic, că „Nu se 
va şti niciodată cît de scump a plătit spiritul uman opere 

atît de perfecte, ca Organonul lui Aristotel ... nici cu cît au 
întîrziat progresul ştiinţelor, descurajînd inovatorii ..."1, 

Pentru ce a trebuit spiritul uman să plătească atît de scump? 
De ce să întîrzie progresul ştiinţelor pentru niște forme logice 
abstracte lipsite în sine de orice eficacitate practică? Deoarece 
aceste forme logice, în pura lor esenţialitate, alcătuiesc un 
Everest Metafizic și deoarece acesta există. 


L. Couturat, Lo logique de Leibniz, Paris, 1901, p. 440. 


LOGICIENII MODERNI 
DESPRE LOGICA CLASICĂ 


În unele tratate moderne de logică, logica clasică sau tra- 
dițională este adesea numită „logică filozofică” (philosophical 
logic)!. În această accepţie, disputa referitoare la raportul 
dintre logica matematică și logica filozofică s-ar putea reduce 
la raportul dintre matematică şi filozofie. Concret-istoric, 
această reducere ar părea îndreptăţită. Pozitivismul logic 
(noul pozitivism), ai cărui reprezentanți nu numai că au adop- 
tat poziţia logico-matematică, dar au şi participat efectiv 
la elaborarea ei, se remarcă tocmai prin tendința de a infirma 
posibilitatea filozofiei. Pozitivismul logic reduce filozofia la 
o „logică a științei”, mai precis la „analiza logică a limbajului 
ştiinţific”. Ilustrativă în această privință este lucrarea lui 
R. Carnap din 1931 Die Uberwindung der Metaphysik durch 
logische Analyse der Sprache. Această logică a limbajului 
(Logik der Sprache) reprezintă în fapt fundamentul logico- 
matematic al analizei limbajului. Considerînd că ,,... logica 
tradițională (id est aristotelico-scolastică) este un instrument 
cu totul inadecvat pentru acest scop ...”?, Carnap încearcă 
să fundamenteze analiza limbajelor ştiinţifice (din aritmetică, 
geometrie, fizică şi biologie) cu ajutorul sistemelor sintactice 
ale logicii matematice. Reducerea filozofiei la logică, mai 
precis la o logică de tip. matematic, este analogă identificării 
antice a obiectului filozofiei cu obiectul matematic. Pe această 


1Cf. H. B. Curry, Foundations of mathematical logic, Me Graw-Hill 


Book Company, 1963, p. 1. 
2R. Carnap, Introduction to symbolic logic and its applications, New 


York, 1958, p. 3. 

linie, Pitagora poate fi considerat un „„strămoș” al matematis- 
mului. 

După cum afirmă Aristotel, pitagoreicii considerau „că 
numerele sînt lucrul cel mai de seamă din lume, că elemen- 
tele numerelor sînt elementele tuturor lucrurilor și că întregul 
univers se reduce la număr şi armonie” (rov GAov oùðpavòv 
&puoviav sivat xal &pt9u.6v). Din punct de vedere pitagoreic, 
filozofia se reduce la o matematică universală. Deşi ulterior 
s-a renunţat la identificarea lucrurilor cu numerele (după cum 
ne informează Aristotel, chiar Platon separase deja numerele 
de lucrurile sensibile), ideea unei matematici universale a 
dăinvit. („Cartea lumii, spunea Galileo Galilei, este scrisă 
în limba matematică”). Ideea apare explicit la Descartes 
( Mathesis universalis) și la Leibniz, unde ia forma unei ştiinţe 
generale de arte combinatoria, apropiată ca metodă de un calcul 
logico-matematic. 

Leibniz afirmă: „Am descoperit un fapt uimitor, respectiv 
faptul că toate tipurile de propoziţii şi deducţii adevărate 
pot fi reprezentate prin numere”. Este evident că în această 
situație numerele nu se mai raportează direct la lucruri, ci 
la propoziţii despre lucruri. Se poate lua ca exemplu, ceea 
ce Leibniz numeşte „regula generală a Characteristicii”, id 
est faptul că o expresie oarecare poate fi reprezentată printr-un 
număr, care se obţine prin înmulţirea altor numere, Astfel: 
dacă „fiinţă” este a, „om” b și „raţional” c, se obține b = ac, 
deoarece „omul este ființă raţională”, și dacă „„ființă” este 
2 și raţional” 3, atunci „om” este 6, căci 3 Xx 2 = 6. Din 
aceasta urmează, afirmă Leibniz, că în fiecare propoziţie 
categorică numărul subiectului trebuie să fie divizibil prin 
numărul predicatului. De exemplu: „Omul este o fiinţă”, 
b se devide prin a sau 6 prin [e = c sau = = 3). 

a 

Dar această reprezentare numerică nu era decît o perfec- 
ționare a notaţiei aristotelice. Faptul descoperit de Leibniz 
era într-adevăr „„uimitor””, dar el nu a dus Ja nimic nou în logică, 
deoarece Leibniz a pornit și a reajuns la aceleași rezultate, 
cunoscute deja, respectiv la aceleași forme logice: Noţiune, 


3 Aristoteles, Metaphysica, A, 5, 986 a, 2—3. 

4G. W. Leibniz, Fragmente zur Logik, Akademie-Verlag, Berlin, 
1960, p. 15. 

5 Ibidem, pp. 194—195. 

Judecată, Silogism. B. Russell, care se referă pe larg la una 
dintre aceste forme (judecata), consideră că Leibniz nu a reuşit 
să depășească tradiția, deoarece credea că „fiecare propoziţie, 
în ultimă instanţă, este reductibilă la o propoziţie care atribuie 
unui subiect un predicat”. Prin această credință că propoziţiile 
în ultimă instanţă au un subiect și un predicat, Leibniz, afirmă 
pe bună dreptate Russell, nu se deosebeşte cu nimic, nici de 
predecesorii, nici de succesorii săi”. Situaţia este evidentă, 
deoarece atît logica, cît şi matematica se găseau aproximativ 
la același nivel de dezvoltare. În aceste condiţii, aplicarea 
uneia la cealaltă nu putea să aducă nimic nou. Noutatea era 
abia în curs de elaborare; ce-i drept, Leibniz poate fi consi- 
derat iniţiatorul ei (este vorba de conceptul matematic ai 
functiei). 

În aparență, încercarea lui G. Boole (1815—1864): de a 
despărți logica de metafizică şi de a o asocia matematicii, 
de a transforma logica într-o „știință exactă” prin „exprimarea 
legilor sale în limbajul simbolic al unui calcul”?, nu depășește 
în principiu poziţia lui Leibniz. În fapt, însuși Boole, transfor- 
mind logica într-un calcul algebric, constată: (1) principiile 
fundamentale ale logicii (the ultimate laws of Logic) sînt 
principii de timp matematic!9; (2) că nu orice operaţie logică 
poate fi redusă la formele clasice, respectiv nu orice inferență 
este silogisticăl!; (3) că în afara operaţiilor cunoscute pot fi 
exprimate și „operaţii arbitrare ale intelectului”!?. În această 
situaţie, logica obișnuită nu mai coincide cu logica lui Boole. 
Logica obișnuită nu numai că nu este simbolizată, dar ea are 
principii şi forme cu ajutorul cărora nu pot fi abordate toate 
operaţiile logice. Metoda analizei matematice a logicii, iniţiată 
de G. Boole (mathematical analysis of Logic), a dus la rezul- 
tate remarcabile în domeniul logic abia în momentul în care 
matematica însăși obținea asemenea rezultate. Începînd cu 


B. Russell, La philosophie de Leibniz, Paris, 1908, p. 10. 
? Ibidem, p. 11. A De ze 


5G. Boole, The mathematical analysis of logic, Oxford, 1951, p. 13. 
? G. Boole, An investigation of the laws of thought, New York, 1954, 


p. 1. 
10 Ibidem, p. 11. 


11 Ibidem, p. 10. 
13 Ibidem, p. 6. 

definiția funcţiei dată de L. Euler (1707—1783), coatinuînd 
cu analiza funcţiilor discontinue (J. B. Fourier, 1768—1830) 
și cu cercetările lui L. Dirichlet (1805—1859) și B. Riemann 
(1826—1866), în matematică se precizează conceptul de funcţie!3. 


După cum remarcă J. M. Bochenskilt, este meritul lui G. 
Frege (1846—1925) de a fi generalizat conceptul de funcţie 
şi de a fi elaborat o teorie a funcțiilor logice — formaţiuni 
logice între totul deosebite de cele logico-tradiţionale. Acesta 
este momentul în care apare propriu-zis problema raportului 
dintre logica tradiţională şi noua logică. 

Există formațiuni logice ce nu au fost abordate din punct 
de vedere logico-tradiţional. Logica matematică, după ela- 
borarea ei în formă modernă, respectiv după apariţia lucrării 
Principia Mathematica (1910) a lui Whitehead și Russell, 
a pus în evidenţă ansamblul acestor formaţiuni. Istoricii de 
orientare logico-matematică au descoperit însă încercări mai 
vechi, chiar în logica antică, de abordare rudimentară”! 
a noilor probleme logice. În plus, logica matematică, chiar 
de la început (Boole), a reconsiderat și a fundamentat pe baze 
noi vechea logică. 

„Există o singură logică”16, afirmă A. Menne. Aceasta este 
logica matematică sau logistica. Ea este „forma modernă a 
logicii”17. „Polemica dintre partizanii logicii tradiționale și 
ai logisticii se bazează aproape exelusiv pe neînțelegere şi 
lipsă de competență”I8. Conform acestei poziţii, logica mate- 
matică epuizează întreaga sferă a logicii. Ea abordează atit pro- 
blematica tradiţională, cît şi noua problematică. Din acest 
punct de vedere ea este (l) superioară logicii tradiţionale, 
care nu utilizează simbolismul, și (2) este mai cuprinzătoare 
decît aceasta. „Logica simbolică, afirmă H. N. Lee, este vigu- 
roasă (powerful) şi atinge o mai mare precizie decît logica 


13 Cf. O. Becker, Fundameniele matematicii, Bucureşti, 1968, pp. 
247—253. 

uJ. M. Bochenski, A history of formal logic; University of Notre 
Dame Press, 1961, p. 268. 

15E. W. Beth, The foundations of mathematics, Amsterdam, 1965, 


p. 53. 

16 A. Menne, Gestalten der Logik, în „Studium Generale”, nr. 3, 1966, 
p- 160. 

? Bocheński — Menne, Grundriss der Logistik, Paderborn, 1965, 
p. 11. 


18 Tbidem, p. 12. 

tradiţională, în plus conţine logica tradițională ca parte a 
sistemului său'”19%. Reducînd „întreaga logică tradițională 
veche” la teoria relaţiilor dintre clase, logica tradiţională 
alcătuind un mic fragment al acesteia?0, A. Tarski conchide 
consequenter prioribus că logica tradiţională este o parte a 
logicii matematice. Faţă de aceasta și faţă de cerinţele celor- 
lalte ştiinţe, ea este cu totul lipsită de interes (is entirely 
insignificant)?!. 

Prin urmare, deși inițial (Leibniz, Boole) scopul logicii 
matematice era de a perfecționa logica tradiţională, ulterior 
aceasta s-a dovedit a fi ceva cu totul lipsit de importanță față 
de obiectivele logicii matematice. Problemele logico-maie- 
matice esenţiale au devenit tocmai acelea care nuau nimie 
comun cu cele tradiționale. 

Istorici de orientare logico-matematică, ca L. Couturat sau 
logicieni ca E. W. Beth, au arătat că problematica tradiţio- 
nală, şi în speță cea aristotelică, a constituit chiar un ,formi- 
dabil obstacol”2? în elaborarea logicii matematice. Acest 
lucru a fost subliniat adesea şi de B. Russell: „Logica ve- 
che încătuşează gîndirea, cea nouă îi dă aripi". Con- 
form acestei orientări, după care logica tradiţională apare 
ca „o tradiție plină de absurdități”24, există, ce-i drept, e 
singură logică, dar aceasta este cu totul altceva decit „logica” 
tradiţională sau clasică, care nu este decît o perioadă „,bar- 
bară” (the barbaric clasical period)?5 în istoria logicii. 


Se pare, după cum considera J. Cavaillès, că aceasta este o 
atitudine proprie matematicienilor, căci „Matematicianul nu 
are nevoie să cunoască trecutul, pentru că vocaţia lui este 
de a-l refuza .... în măsura în care respinge autoritatea tra- 
diţiei ... numai în această măsură este el matematician. . „72% 


Referindu-se la „opoziţia” dintre logica matematică și logica 
tradiţională, J. £ukasiewicz arată că aceasta se referă în spe- 


1 H. N. Lee, Symbolic logic, London, 1962, p. 4. 

20 A. Tarski, Introduction to logic, T New York, 1963, p. 76. 

21 Ibidem, p. 19. 

2E. W. Beth, op. cit., p. 52. 

233 B, Russell, Méthode scientifique en philosophie, Paris, 1929, p. 52. 

24 Ibidem, p. 33. ` 

25]. M. Bocheñski, A history of formal logic, p. 412. 

26 3. Cavaillès, Studii asupra teoriei mulțimilor, București, 1969, 
P. 17. a7 

cial la tipurile moderne?” Logicianul polonez încearcă să demon- 
streze că logica lui Aristotel este diferită de cea tradițională 
şi are multe puncte comune cu cea matematică. Silogistica 
lui Aristotel, afirmă £ukasiewicz, este un mic fragment al 
teoriei lui Lesniewski28. „Aristotel, remarcă cu altă ocazie 
fukasiewicz, nu este răspunzător de faptul că după multe 
secole silogistica sa, sau mai degrabă o formă coruptă a aces- 
tei silogistici, a fost singura logică cunoscută de filozofi”29, 
„Dacă găsiţi o carte sau un articol în care nu este făcută dife- 
rența dintre silogismul tradițional și cel aristotelic, puteți 
fi siguri că autorul este un ignorant în logică. ..*30, Din aceas- 
tă perspectivă, logica tradiţională nu numai că nu are nimic 
comun cu cea matematică, dar ea ar fi diferită chiar și de tra- 
diția aristotelică sau scolastică. 

Alți logicieni, ca P. F. Strawson, consideră că „Logica 
tradițională conţine două părţi, dintre care una a fost conside- 
rabil mai dezvoltată decît cealaltă. Cea mai puţin dezvoltată 
se ocupă în mod sumar cu formele ipotetice și disjunctive 

..”31, Deşi, în cele din urmă, ambele părţi ar putea fi incluse 
în logica modernă, apare ideea că logica matematică studiază 
un domeniu căruia nu i s-a dat decît o importanţă secundară 
în vechea logică. 

Pe de altă parte, formalistul H. B. Curry admite existența 
a două logici: logica (1), sau logica filozofică, şi logica (2) sau 
logica matematică. Curry consideră că ,,... logica matematică 
este independentă de logica (1) ... *%%2. Logica (1) studiază 
regulile sau principiile raționării corecte și este o ramură a 
filozofiei, pe cînd logica (2) sau logica matematică este o ramură 
a matematicilor „logica matematică include studiul fundamen- 
telor matematicii”3%, Această poziţie, conform căreia logica 


21]. £ukasiewicz, Elements of mathematical logic, Warszawa, 
1963, p. 8. 
28 Ibidem, p. 15. 


2J. £ukasiewicz, AÁristotle’s syllogistic from the standpoint of 
modern formal logic, Oxford, 1958, p. 131. 


30 Ibidem, p. 21. 
3 P, F. Strawson, Introduction to logical theory, p. 152. 


322 H. B. Curry, Outlines of formalist philosophy of mathematics, Amster- 
dam, 1951, p. 65. 
3 Idem, Foundation of mathematical logic, p. 1. 


18 


matematică este separată de cea filozofică și alăturată mate- 
maticii, este susținută de numeroși logicieni, ca: R. Feys, 
Dubarle, Goosstein, S. K. Langer și alții“. 


Principalele poziţii caracteristice modului în care este consi- 
derată logica tradiţională din punct de vedere logico-mate- 
matic pot fi rezumate astfel: 

(1) Logica matematică este o logică universală, aplicabilă 
oricărui limbaj ştiinţific. Ea înlocuiește atît filozofia, cît și 
logica tradiţional-filozofică. 

(2) Logica matematică studiază anumite formaţiuni logice, 
deosebite de cele logico-clasice. 

(3) Logica matematică este singura logică. Este forma moder- 
nă a logicii. Ea include logica tradițională şi este mai cuprin- 
zătoare decît aceasta. 

(4) Logica tradiţională este o perioadă barbară din istoria 
logicii. Logica matematică nu include logica tradițională, ci 
logica antică. 

(5) Logica matematică studiază un domeniu logic super- 
ficial tratat în logica clasică. Ea dezvoltă şi extinde studiul 
acestui domeniu. 

(6) Logica matematică aparține matematicii, cea clasică 
filozofiei. 

Remarcăm cu această ocazie că în logica matematică nu 
există încă o poziţie unitară, o atitudine precisă faţă de logica 
tradițională. Faptul că aceste poziţii diferite sînt susținute 
încă de logicieni cu mare prestigiu nu ne permite să conside- 
răm că, din punct de vedere logico-matematic, una sau alta 
ar fi mai mult sau mai puţin îndreptățită. 


s Cf. Ath. Joja, Studii de logică, vol. II., Bucureşti, 1966, pp.145— 149. 


LOGICIENII CLASICI 
DESPRE LOGICA MATEMATICĂ 


După cum remarcă și O. Becker, concepţia lui Aristotel 
este „net opusă” teoriei lui Platon, după care obiectele mate- 
maticii ar ocupa un loc intermediar între lumea ideilor și 
lumea lucrurilor  individualel!. Pentru Aristotel, lucrurile nu 
numai că nu sînt numere, cum considerau pitagoreicii, ci, în 
calitatea lor de substanțe prime, lucrurile sînt și singurele 
care există ca atare, pe cînd numerele subzistă numai în funcție 
de acestea. Nu există o lume a numerelor, după cum nu există 
nici o lume a ideilor. Lucrurile au anumite forme care pot fi 
separate prin abstractizare. „Cu aceste forme, spune „Aristotel, 
se ocupă și matematicianul, dar nu le studiază, ca și cum ar fi 
un corp fizic, pe care ele îl delimitează, el nu cercetează atri- 
butele ca fiind atribute ale unor astfel de corpuri. De aceea, 
el separă obiectele matematice, căci în gîndire ele sînt separa- 
bile ... atributele inseparabile, care însă nu sînt privite ca 
proprietăți ale unui anumit corp, ci sînt cercetate prin abstrac- 
ție, constituie obiectul de studiu al matematicianului. . . "2. 
Domeniul matematic, ca şi domeniul fizic, este limitat. Studiul 
matematic al realității este un studiu parțial, el ne oferă ce-i 
drept cunoștințe despre anumite atribute ale lucrurilor indivi- 
duale şi ale realității, dar acest studiu nu poate epuiza reali- 
tatea în general, multitudinea calitativă a atributelor sale. 
În acest sens, matematica, ca şi fizica fac parte din corpul 


20. Becker, Măreţia şi limitele gîndirii matematice, București, 1968, 
p. 94. 

2 Aristoteles, Physica, II, 2, 193 b — 194 a (citat după O. Be- 
cker, Fundamentele matematicii, p. 143). 

ştiinţelor naturii, unde fiecare știință își aduce contribuția 
sa (limitată) la studiul realității. Numai filozofia este ştiinţa 
care studiază realitatea în genere, „Ea este ştiinţa existenţei 
ca existînd în genere și nu conform părților sale” (3) ErLori)u 
705 dvroc Å öv xad6hov xal où xarà uépos)? 

În concepția aristotelică, devenită clasică și tradițională, 
matematica este o știință particulară, subordonată filozofiei. 
Principial vorbind, metoda matematică (sau o eventuală logică 
matematică), ca de altfel metoda oricărei științe particulare, 
nu numai că nu poate înlocui filozofia, dar este implicit sub- 
ordonată filozofiei. 

Logica, în sens tradițional, este Instrumentul general al 
ştiinţelor (Bpyavov)'şi implicit este şi un instrument al mate- 
maticii. Formele logice sînt socotite forme universal valabile. 
Logica studiază aceste forme în calitatea lor de forme în genere. 
Aplicațiile formelor logice la diversele științe particulare pun 
în evidenţă particularităţile concrete ale modalităţii lor speci- 
fice de subzistență. 

Referindu-se la lucrările de logică simbolică ale lui G. Boole, 
A, Peirce, J. Venn, și E. Schröder, logicianul clasic german 
W. Wundt arată că în privinţa formelor judecății, logicienii 
amintiţi nu reușesc să surprindă decît „un caz particular al 
transformărilor pe care le suferă judecăţile”!, este vorba de 
„judecăţile de identitate”. Logicianul clasic francez Ed. Goblot 
arată că logistica se aplică în raționamentul matematic, dar 
scopul logicii nu este de a se ocupa „numai cu demonstrația 
matematică”, ci şi cu „raționamentul în genere”. Conform 
acestei poziţii, formulele logico-matematice, tratate în noile 
lucrări de logică simbolică, nu sînt altceva decit „,... sub- 
sumări ale formelor fundamentale ale gîndirii logice”. În 
acest sens „Deosebirea propriu-zisă dintre logică și matematică 
constă în aceea că noţiunile logice sînt mai extinse, raporturile 
lor nu pot fi reduse la raporturi numerice. De unde rezultă 
că logica este știința cea mai generală, care include matematica 
drept o disciplină specială”. Deci logica clasică este mai 


* Aristoteles, Metaphysica, K, 3, 1060 b, 31—32. 
tW. Wundt, Logik, vol. I, Stuttgart, 1906, p. 236. 
SEd. Goblot, Traité de logique, Paris, 1941, p. XIX. 
W. Wundt, op. cit., p. 236. 

7? Ibidem, p. 245. 

cuprinzătoare decît cea matematică, pe care o include ca un 
caz particular. 


În privința noutăţii pe care o aduce logica matematică, 
părerile sînt împărțite. C. Boyer definește logistica drept 
„arta însemnării și a deducerii relaţiilor logice cu ajutorul 
simbolurilor, în mod asemănător procedeului matematic”8. 
El menţionează părerea lui Luquet, după care „perfecţionările 
logistice nu sînt decît o prelungire a logicii tradiționale”$, 
dar și părerile lui Peano, Couturat, Schröder și Russell, după 
care „au fost descoperite noi relaţii și aplicaţii logice”. 

Referindu-se la un pasaj în care L. Couturat critică logica 
tradițională, care ar fi privată de posibilitatea de a exprima 
anumite propoziţii de relaţiei, cum ar fi propoziţia „A este 
mai mare decît B”, în care logica matematică surprinde relaţia 
„„mai mare decît”, clasicul francez D. J. Mercier arată că în 
fapt şi în logica-clasică este surprinsă această relație. Afirma- 
ţia lui L. Couturat se bazează pe înţelegerea greșită a sensului 
clasic al copultiii. În cazul judecăților de relație, termenii 
relaţiei devin subiectul judecății, iar relaţia (t póg zi, ad aliquid) 
devine predicat!?. Acelaşi lucru este susţinut și de clasicul Ed. 
Goblot. „În judecata „A este egal cu B (A = B) copula nu 
este semnul =, ci verbul a fi ca în orice judecată categorică”15, 
În acest sens, judecata ar putea să ia forma „Raportul dintre 
A şi B este egalitatea”!î. Cu alte cuvinte, numai aparent 
logica matematică ar trata forme deosebite de cele clasice. 
În realitate aceste forme pot fi studiate și logico-clasic, formele 
clasice fiind mai generale și presupunîndu-le implicit şi pe 
cele matematice. 

Pe de altă parte, referindu-se la aceeași problemă a relaţiilor, 
de data aceasta vizînd consideraţiile lui Russelli5, J. Maritain 
arată că în aceste cazuri este vorba de două fapte deosebite. 
În propoziţia „Pierre și Louis sînt veri primari” este vorba 


8C. Boyer, Cursus philosophiae, vol. I, Paris, 1935. 

2G. H. Luquet, Logique formelle, Paris, 1925, p. 96. 
0I. Couturat, op. cit., pp. 432—434. 

uD. J. Mercier, Logique, Louvain — Paris, 1922, p. 133. 
12 Ibidem, p. 134. 

3 Ed. Goblot, op. cit., p. 186—187. 

14 Ibidem, p. 188. 

15B. Russell, La philosophie de Leibniz, p. 14. 

despre doi indivizi reali, dar despre un singur subiect logic!S. 
Între indivizii reali există un anumit raport determinat, dar 
în judecată nu există decît raportul dintre subiect și predicat. 
A considera că există judecăţi speciale de relație înseamnă a 
identifica subiectul logic cu subiectul real. În judecata „cinci 
sute de oameni trec pe stradă” nu sînt 500 de subiecte logice 
ş.a.m.d. Din aceste considerații reiese faptul că relațiile studiate 
de logica matematică sînt „altceva decît enunţurile și prin 
urmare sînt străine de domeniul logicii”17. Poate fi elaborat 
un sistem de semne, dar acesta, afirmă J. Maritain, se poate 
aplica numai „într-un domeniu limitat, cum ar fi domeniul 
algebrei”18, „Logistica este ceva esențialmente diferit de Logică”19 
Cele două discipline „sînt separate, străine una de cealaltă — 
Și care, dacă sînt înţelese corect, nu se pot contrazice, deoarece 
în realitate ele nu tratează despre acelaşi subiect”?0, 

Logistica, afirmă J. Tricot, este o disciplină specială „stră- 
ină de litera și spiritul logicii clasice”21. Ea reprezintă studiul 
„expresiilor ideografice” și al „„combinării lor mecanice”, 
reprezintă „arta de a se dispensa de gîndire”22. Același lucru 
îl afirmase și J. Maritain; „Logistica este arta care tratează 
nu despre gîndire, ci despre semnele gîndirii, și care își propune 
să se dispenseze de gîndire.”23 Este interesant faptul că, de 
pe o poziție cu totul contrară clasicismului, J. £fukasiewicz 
afirmase același lucru despre logica matematică care pentru 
el reprezenta logica în genere („Nu este adevărat că logica este 
o știință a legilor gîndirii. Acesta nu este obiectul logicii 
Ei i . 

Fiind „esențialmente diferită” de logica clasică, logistica 
sau logica matematică nu are nici o valoare propriu-zis logică. 
Criticile pe care reprezentanții logicii matematice le fac la 
adresa celei clasice sau aristotelice, afirmă J. Tricot, sînt ade- 
sea stîngace şi dau dovadă de o ignoranță redutabilă?5. Refe- 


16 J. Maritain, Petite logique, Paris, 1923, p. 122. 
17 Ibidem, p. 121. 

18 Ibidem, p. 94. 

19 Ibidem, p. 264. 

20 Ibidem, pp. 264—265. 
2 ]. Tricot, Traité de logique formelle, Paris, 1966, p. 306. 
22 Ibidem, p. 313. 

23]. Maritain, op. cit., p. 264. 

2J. £ ukasiewicz, Aristotiles syllogistic, p. 13. 

2J. Tricot, op. cit., p. 312. 

rindu-se la teoria silogismului, J. Maritain considera că 
„ar fi tot atît de absurd să se aplice un tratament logistic la 
analiza modurilor silogistice, ca și aplicarea unei metode 
muzicale la construirea caselor ...”26. Rezultatul unei ase- 
menea aplicări, afirmă același logician, este cu totulstrăin 
Logicii şi nu poate constitui o critică a teoriei silogismului decît 
pentru un barbarus in arie logica”. 

Logicienii clasici englezi, de orientare nominalist-empiristă, 
ca A. Bain, consideră contribuțiile logicii matematice ca demne 
de remarcat. A. Bain expune pe larg logica relaţiilor lui A. 
de Morgan pe care o consideră ca fiind „de o mare importanță, 
deoarece eliberează studiile logice de limitele fixate de către 
Aristotel””28. Pe aceleaşi considerente A. Bain prezintă un rezu- 
mat destul de întins, deosebit de fidel și clar al ideilor princi- 
pale din cele două opere ale lui G. Boole2?. 

În privința metodei simbolice, pe care logisticienii o consi- 
deră revoluţionară în logică, există două atitudini. Una, con- 
form căreia simbolismul poate fi larg utilizat în logica clasică 
şi alta, conform căreia utilizarea simbolurilor ar fi inutilă. 
W. Wundt utilizează simbolismul atît la funcţiile judicative%, 
cît şi la operaţiile silogistice. El utilizează în genere un sim- 
bolism diferit de cel logico-matematic, cînd este vorba de relații 
pur logice, dar folosește și simbolismul matematic, și chiar 
cel utilizat de Boole, cînd este vorba de aplicaţii matematice 
ale formelor logice. W. Wundt pune însă în evidenţă gradui 
deosebit de generalitate al celor două tipuri de forme logice. 
De exemplu: dacă în algcbRA este admis x = y, atunci este 
admis şi x + z = y + z și invers, dacă este admis x + z = 
= y + z, atunci este admis și x = y, pe cînd în logică, dacă 
este admisă o expresie de forma x = y și de asemenea x + z = 
=y +z, atunci invers, dacă este admis x + z= y + s, 
expresia de forma x = y nu este necesarmente admisibilă?l. 
Logicianul german atrage atenția asupra modului specific 
în care trebuie utilizat simbolismul logic. Expresiile logice 
simbolizate trebuie să-și menţină particularitățile formale. 


26 3. Maritain, op. cit., p. 266. 

2? Ibidem, p. 267. 

28 A. Bain, Logique dâductive et inductive, Paris, 1894, p. 267. 
29 Ibidem, pp. 276—300. 

3 Cf. W. Wundt, op. cit., pp. 232—286. 

31 Ibidem, p. 269. 


24 


Operaţiile logice se fac vi formae, nu în virtutea combinării 
mecanice a simbolurilor. Ca exemplu evident, W. Wundt sim- 
bolizează operaţia de determinare a noţiunii3?. Dacă notăm 
de pildă cu x noțiunea „cal” şi cu y noţiunea „alb”, atunci 
„cal alb” va fi xy. Simbolic operaţia pare identică multipli- 
cării sau înmulțirii algebrice, dar înmulţirea este comutativă 
deci xy şi yx sînt echivalente, pe cînd operaţia determinării 
logice nu este comutativă, căci una dintre noţiuni este deter- 
minată, iar cealaltă determinatoare. Cu alte cuvinte, simbolis- 
mul pur logic nu este identic cu simbolismul logico-mate- 
matic. Nimic nu ne impiedică, spune J. Maritain, să utilizăm 
un simbolism în conformitate cu principiile Logicii tradiţio- 
nale, dar acest simbolism nu trebuie să înlocuiască limbajul, 
să devină un calcul independent de gîndire, ci să reprezinte 
numai un sistem de semne tehnice ajutătoare3, 

J. Tricot, referindu-se, pe de altă paste, la abuzul de sim- 
boluri, la calculele complicate care enunţă în definitiv niște 
adevăruri simple într-o formă aproape inaccesibilă, consideră 
că pentru necesităţile logicii sînt suficiente literele convenţio- 
nale, utilizate încă de către Aristotek!. 

H. Lotze, vizînd pretenţiile noilor încercări de logică mate- 
matică din vremea sa, exclamă ,,De cîte ori asemenea între- 
prinderi moderne nu anunțaseră începutul unei epoci cu totul 
noi pentru logică și apusul vechii logici, demne de disprețuit "35 
Logicianul german este convins că „dacă vechea logică ar fi cu 
adevărat uitată de-a lungul cîtorva generaţii și redescoperită 
apoi întîmplător, atunci ar fi salutat în ea mult căutatul şi 
in sfîrşit găsitul mers natural al gîndirii, din care ar deveni 
inteligibile particularităţile şi în același timp temeinicia rea- 
lă a calculelor logice utilizate pînă atunci, Cu alte cuvinte, 
abandonarea problematicii clasice nu poate fi decît vremelnică, 
mai devreme sau mai tîrziu ea va trebui redescoperită, căci 
în ea își găsesc temeiul toate aceste noi încercări. 


` 


32 Ibidem pp. 237—241. 

3J. Maritain, op. cit., p. 339. 

“J. Tricot, op. cit., p. 314. 

3 H. Lotze, Logik, Leipzig, 1912, p. 269. 
36 Ibidem. ai 

Comparînd atitudinea logicienilor clasici față de logica 
matematică cu atitudinea logicienilor moderni față de cea 
clasică, putem surprinde în esenţă aceleași poziţii caracteristici, 
cu deosebirea că în ultimul caz apare pe primul plan logica 
clasică. 

(1) Logica matematică nu poate înlocui filozofia. Logica 
filozofică sau clasică, ca Instrument al științelor, este univer- 
sal valabilă. 

(2) Logica clasică studiază forme cu totul deosebite de cele 
logico-matematice. 

(3) Logica clasică este singura logică. Ea include logica 
matematică drept un caz particular. 

(4) Intervenţiile logice ale matematicienilor satisfac numai 
pe un barbarus in arte logica. Logica nu are nimic comun cu 
noile încercări pe care nu le include, 

(5) Logica matematică studiază aplicaţiile logice la dome- 
niul matematic. 

(6) Logica matematică este o logică a matematicii, cea clasi- 
că este logica în genere. 


Această sumară trecere în revistă a principalelor poziţii logis- 
tice şi clasice, expuse ex professo, pune în evidenţă cîteva 
aspecte ale problemei referitoare la raportul dintre logica 
clasică şi cea matematică. În primul rînd faptul că nici una 
dintre cele două orientări nu este unitară. Nu există propriu- 
zis o poziție clasică și o poziţie logico-matematică. Pe de altă 
parte, există totuși anumite poziții comune, parțial admisibile 
din ambele puncte de vedere. Este vorba de poziţiile (2), 
(5) şi (6). Este posibil deci, ca ţinînd cont de discuţiile dintre 
reprezentanţii celor două logici, să fie elaborată o platformă 
comună. Pentru ca aceasta să fie însă viabilă, este necesară 
respingerea celorlalte poziţii divergente. Or, este evident că 
acest lucru nu poate fi realizat de pe poziţia uneia dintre cele 
două logici. Platforma comună nu este un scop, ci mai degrabă 
stimulentul unei cercetări complexe a celor două domenii 
logice, al unei cercetări bazate pe un punci de vedere nu numai 
comun celor două logici, ci esențial și propriu logicii în genere. 

Disputa dintre reprezentanţii logicii clasice şi reprezentanţii 
logicii matematice nu numai că are premise istorice, cum s-a 

văzut deja, dar ea însăși ocupă un loc în istoria Logicii şi 
reprezintă un fenomen necesar și firesc. Mai mult, privit din 
perspectivă istorică, acest fenomen apare drept un caz parti- 
cular, alături de altele, care vine să ilustreze legitatea dezvol- 
tării progresive a Științei logice. 

Realitatea este complexă, cunoașterea multiplelor sale as- 
pecte presupune un proces îndelungat. In cadrul acestuia, 
practica social-istorică determină, în anumite momente, cer- 
cetarea unor anumite aspecte ale realului, care interesează 
și sînt accesibile cunoașterii în acel moment istoric. Studiul 
aprofundat al unui domeniu restrîns al realului umbrește 
implicit restul domeniilor sau le pune într-o lumină nefavo- 
rabilă. 

În istorie sînt cunoscute perioade de avînt deosebit al unor 
anumite științe. În acele perioade, întreaga gîndire este influen- 
ţată de științele respective. Deși fiecare grup de ştiinţe este 
adecvat numai unui domeniu restrîns al realului, iar legile 
şi principiile lor nu sînt general valabile, ele sînt adesea abso- 
lutizate datorită importanței lor de moment. 

Dezvoltarea practicii social-istorice determină ulterior schim- 
barea interesului și a posibilităţilor de cunoaștere. Ceea ce 
era absolut trebuie să devină relativ. Dar această trebuinţă 
nu se realizează automat. Legile și principiile absolutizate 
domină încă mult timp conștiințele oamenilor de știință, teore- 
ticienilor și filozofilor. Pe de altă parte, reprezentanții noilor 
tendinţe, de cele mai multe ori, înclină să infirme totalmente 
doctrinele precedente, considerate adesea drept un șir de erori. 

Dacă în domeniul științelor particulare practica infirmă, 
mai repede sau mai tîrziu, direct erorile vechilor teorii și obligă 
revizuirea lor critică cît și valorificarea a ceea ce ele au real- 
mente pozitiv, în domeniul teoriei pure, al speculaţiei filozo- 
fice și respectiv în domeniul logic, unde nu se urmărește direct 
adevărul (confruntarea gîndirii cu fapticul), ci corectitudinea, 
concordanța gîndirii cu şine însăși, practica rămîne un criteriu 
indirect și relativ. ; 

Pentru teoriile logice, practica este un criteriu indirect, 
deoarece sistemele logice sînt aplicabile numai prin intermediul 
ştiinţelor. Or, în anumite perioade predomină anumite științe, 
iar celelalte sau nu trezesc interes, sau nu au fost încă constituite. 
În plus aceste științe, la rîndul lor, se pot găsi în diferite faze 
de dezvoltare. 

Practica este un criteriu relativ, deoarece domeniul logic 
esteimposibilsă fie întru totul aplicabil în cadrul științelor parti- 


culare — în acest caz logica și-ar pierde independența — şi 
deoarece domeniul pur logic, inaplicabil, se justifică numai 
prin sine. 


În plus, doctrinele logice, o dată constituite, rămîn în esență 
aceleași, pe cînd științele cîștigă sau își pierd din importanță. 
Unele evoluează, iar altele se constituie ulterior pe baza altor 


doctrine logice. 

Din această cauză, în istoria logicii, ca de altfel şi în istoria 
filozofiei, apar perioade în care sînt reluate sau redescoperite 
teorii logice de mult abandonate (scolasticii, exempli gratia, 
au redescoperit paradoxele implicaţiei, aproape în aceeași 
formă în care le prezentaseră cu un mileniu în urmă stoicii: 
nu există nici o teză a lui Heraclit, spune Hegel, pe care să 
n-o fi încorporat în Logica mea etc.). Or, referindu-ne de exem- 
plu la doctrina lui Heraclit, fundamentată pe principiul logic 
al unității contrariilor, constatăm că Aristotel a reuşit să 
„sinfirme” acest principiu (contrar legii clasice a non-contra- 
dicţiei) şi că principiul a rămas „infirmat” (2000 de ani) pînă 
la Hegel, după care și-a redobîndit valabilitatea. Oare Aristotel 
nu a „infirmat” principiul unităţii conirariilor, bazîndu-se 
tocmai pe criteriul practicii, pe științele vremii, pe gradul 
lor de dezvoltare? Dar Hegel nu a demonstrat valabilitatea 
aceluiaşi principiu bazîndu-se de data aceasta pe științele 
vremii sale, pe gradul lor de dezvoltare? Și la rîndul său Hegel, 
pe baza aceluiași criteriu, nu a infirmat principiul aristotelic 
al non-contradicţiei, principiu fundamental pentru sistemele 
moderne de logică matematică, care astăzi au o largă aplicabili- 
tate practică și care îl justifică deci din plin? 

Toate acestea, fără a infirma criteriul practicii, dovedesc 
caracterul său relativ. Din această cauză, nu este de mirare 
că între reprezentanţii diferitelor doctrine logice au existat 
şi vor exista încă numeroase dispute. Acestea apar de regulă 
în perioadele rodnice de elaborare a noilor sisteme logice. În 
aceste perioade ele au un caracter progresist, deoarece sti- 
mulează cercetarea. Reprezentanţii noilor teorii se străduiesc 
să nege principiile teoriei anterioare pentru a-și afirma propriile 
lor teze. Ulterior, după ce acestea au fost recunoscute, dispu- 
tele devin sterile, iar negarea vechilor teorii are un caracter 


retrograd. 

Prima dispută cu implicaţii strict logice poaie fi eonside- 
rată critica stoică a doctrinei aristotelice. Principiul logicii 
aristotelice îl constituie teza de origine socratică, conform 
căreia știința este a generalului; pentru stoici, dimpotrivă 
ştiinţa se ocupă numai cu individualul. Din această cauză, 
logică stoică apare ca o reacție contra celei aristotelice. 


Stoicismul, ulterior aristotelismului, reprezintă revenirea 
gîndirii la concretul viu. Doctrina lor fizică reprezintă o reedi- 
tare a heracliteismului, iar doctrina morală o revenire la vechea 
înțelepciune practică. Faţă de acestea, logica stoică nu mai 
poate utiliza formele raționale aristotelice, care vizează gene- 
ralitatea, ci apelează la formele inteligibile ale individuali- 
tăţii. Stoicii nu urmăresc abstragerea universalului din lucru- 
rile individuale, ci legăturile necesare dintre ele: succesiunea, 
alternanța, condiționarea etc. Din această cauză, în locul 
formelor categorice, ei vor utiliza forme ipotetice, disjunctive, 
sau conjunctive. 

Dacă iniţial critica stoică a formelor categorice a avut un 
rol pozitiv — ea a permis afirmarea noilor formaţiuni logice — 
respingerea consecventă a doctrinei aristotelice nu a făcui 
decît să restrîngă considerabil sfera preocupărilor logice ale 
stoicilor. 

Stoicii considerau că singura logică valabilă este logica lor. 
Asemenea situaţii au mai apărut însă în istoria logicii: însăși 
logica stoică a fost respinsă de reprezentanţii logicii clasice, 
care o considerau lipsită de originalitate, un formalism gol 
şi steril; logica clasică la rîndul ei a fost considerată de către 
Hegel ca operînd cu „forme goale, lipsite de conținut” ș.a.m.d. 


Din punct de vedere practic trebuie să admitem că iniția- 
torii disputelor logice au dreptate. Ei reprezintă nu numai 
noul, ci și utilul. Stoicii nu şi-ar fi putut argumenta tezele 
practic-morale decît revenind la individualitate; clasicii 
dimpotrivă aveau nevoie: de formele abstracte pe care le im- 
punea raționalismul epocii; nominaliștii englezi au fost nevoiţi 
să renunţe la ele conform cerinţelor impuse de avîntul cerce- 
tărilor empirice ; Hegel s-a întors la principiile dialectice ineren- 
te dezvoltării ştiinţelor social-istorice (dezvoltare determi- 
nată de avîntul mișcărilor social-politice); iar logiciștii moderni 
au fost nevoiţi să renunţe la formele raționale și speculative, 
străine matematicii moderne. 

În toate aceste cazuri, logica nu este privită în sine şi pentru 
sine, ci numai în raport cu ştiinţele vremii, cu nivelul lor de 
dezvoltare și cu nevoile practice. Este evident deci că, în esen- 
tă, disputele inițiate de reprezentanţii diferitelor orientări 
logice nu privesc direci logica în calitate de Ştiinţă, ci în cali- 
tate de Instrument al științelor. 

În genere, reprezentanţii noilor orientări logice își justifică 
tezele apelînd la argumente bazate pe aplicaţiile curente ale 
doctrinei lor. Ei reușesc într-adevăr să cucerească opinia 
ştiinţifică, să demonstreze inutilitatea, sterilitatea, vechilor 
teorii și să-i pună într-o poziţie ridicolă pe reprezentanții 
tradiţiei, care mai repede sau mai tîrziu se va stinge. 

Reprezentanţii vechilor doctrine nu se mai pot justifica 
practic. Chiar dacă teoria lor a avut un puternic fundament 
științific, noile ştiinţe sau noua etapă științifică le dărîmă 
eşafodajul argumentării. Din această cauză, ei apelează la 
argumente de'natură pur logică. 


Deși, din punct de vedere instrumental, este evident că 
reprezentanţii noilor teorii au dreptate, revenirile repetate, 
uneori după mii de ani, la teorii infirmate pe cale instrumentală, 
dovedesc că, din punct de vedere pur ştiinţific, au dreptate 
reprezentanţii vechilor teorii. Revenirile dovedesc că aceste 
teorii au ceva viabil, că ele pot subzista prin sine și indepen- 
dent de faptul că au sau nu hic et nunc aplicații ştiinţifice 
sau practice. 


În zilele noastre, după repetate infirmări și confirmări, s-a 
ajuns la constituirea a trei mari doctrine logice, numite chiar 
logici. Este vorba de logica clasică, logica lui Hegel și logica 
matematică. Făcînd abstracție de logica lui Hegel, constatăm 
că disputele dintre reprezentanţii logicii clasice și reprezen- 
tanții logicii matematice nu diferă în esență de cele amintite 
deja. 

Contextul acestor discuţii este însă diferit. Particularitatea 
lui constă în faptul că cele două logici nu se mai raportează 
numai una la cealaltă, cum era cazul logicii stoice și aristotelice 
de exemplu, ci vizează în parte şi doctrinele anterioare. 

Acest lucru se explică prin aceea că cele două logici s-au 
constituit după o îndelungată perioadă de reveniri succesive 
la vechile doctrine, după elaborarea unor numeroase doctrine 
eclectice. Ele însele au pretenția de a fi rezultatul şi suma aces- 

tor doctrine. Reprezentanţii logicii clasice consideră că aceasta 
este unica logică, ceea ce susţin și adversarii lor despre logica 
matematică. Considerate unice și atotcuprinzătoare ele se 
dovedesc însă diferite, căci atît Obiectele cît și Metodele lor 
sînt deosebite. 

Din această cauză, în istoriile logicii elaborate de pe pozițiile 
uneia sau alteia dintre cele două logici, observăm, chiar în 
cazul cînd aceeași teorie logică este considerată valabilă, că 
autorii au preferinţe pentru anumite aspecte, pe care le tra- 
tează pe larg, altele fiind însă trecute cu vederea sau chiar 
combătute. Şi observăm că tocmai ceea ce trezește interes 
din punct de vedere clasic, de exemplu, este combătut din 
punct de vedere matematic și invers. 

Logica stoică, considerată un „formalism steril” din punct 
de vedere clasic, este considerată fundamentul istoric al 
logicii propoziţiilor şi apreciată în mod deosebit de istoricii 
cu orientare logico-matematică. Dacă problema figurilor silo- 
gistice și a termenului mediu în genere este amplu tratată 
în lucrarea cu orientare clasică a lui H. Maier (Die Syllogistik 
des Aristoteles), în lucrarea cu orientare logico-matematică 
a lui J. £ukasiewicz (Aristotle's syllogistic) se consideră că 
împărțirea modurilor în figuri este lipsită de importanţă, 
iar definirea termenului mediu la Aristotel este uneori gre- 
şită. 

În realitate, istoricii se străduiesc să justifice numai doc- 
trinele şi aspectele lor care corespund direct sistemelor logice 
pe care le-au adoptat. Din moment ce în logica clasică nu 
există un capitol special care să trateze despre calculul propo- 
zițional, este evident că nici istoricul cu orientare clasică nu 
va insista asupra doctrinelor în care acesta apare evident. 
Și din moment ce în logica matematică propriu-zisă nu există 
un capitol special referitor la silogistica clasică, istoricul cu 
orientare logico-matematică va face abstracţie de acele aspec- 
te care nu pot fi justificate prin calcul axiomatic. 

Dar în ciuda faptului amintit, pentru ca cele două logici 
să poată fi considerate unice, reprezentanţii lor au căutat 
să înglobeze în expunerile lor, într-o formă convenabilă, deci 
nu ca atare, și problematica străină de Obiectul și Metoda 
doctrinei lor. Astfel, în logica clasică, deși nu ţin de domeniul 
ei, vor apărea totuși într-o anumită formă şi problemele legate 
de formulele logicii matematice, după cum și în logica mate- 

matică s-a încercat adesea să se introducă, într-o anumită 
formă, problematica clasică. 

În vederea stabilirii unui raport just între cele două logici, 
vom căuta în cursul acestei lucrări să eliminăm problematica 
secundară, introdusă ad-hoc în cadrul sistemelor. Criteriul 
selecţiei îl vor constitui particularităţile inerente Obiectului 
şi Metodei proprii fiecăreia dintre cele două logici. În felul 
acesta vom putea stabili şi relaţiile autentice pe care, fiecare 
în parte, le are sau nu cu doctrinele anterioare. Problematica 
ad-hoc ţine în primul rînd de Obiectul logicii, dar admiterea 
ei presupune o Metodă adecvată de studiu, care nu poate fi 
aceeaşi în ambele logici. 

După cum vom avea ocazia să constatăm, aplicarea unei 
Metode inadecvate la studiu unui Obiect logic a dus adesea 
la contradicții evidente între Obiectul şi Metoda de studiu — 
contradicții cunoscute sub numele de paradoxe logice. 

Din punct de vedere istoric, logica matematică este poste- 
rioară logicii clasice. Ca atare reprezentanții logicii matematice, 
numită adesea și „logică modernă”, conform specificului dis- 
putelor anterioare, au avut dreptate să deschidă polemica 
contra „vechii logici”. Poziţia lor a fost întru totul corespun- 
zătoare necesităţilor practice și nivelului de dezvoltare al 
ştiinţelor moderne și în special al matematicii. Noi reținem 
acest fapt, dar considerăm, conform celor menţionate, că prac- 
tica, deşi confirmă instrumental noua doctrină logică, nu 
poate să infirme teoreiic vechea doctrină. Din această cauză, 
lucrarea noastră va trata raportul dintre cele două doctrine 
logice, în calitate de Instrumente, numai după ce în prealabil 
va stabili raportul lor în calitate de Stiinţe, respectiv raportul 
dintre Obiectele şi Metodele lor. 

Deoarece scopul nostru îl constituie permanenta raportare 
a celor două logici, expunerea lor separată nu va constitui 
o expunere completă. Vom urmări în special problemele funda- 
mentale şi îndeosebi cele controversate. 

Lucrarea începe cu studiul formelor logico-clasice, în care 
urmărim surprinderea acestora în pura lor esențialitate, cură- 
ţirea lor de orice elemente străine şi totodată confruntarea 
lor cu elementele analoge din teoriile logico-matematice. 
Urmează apoi studiul formelor logico-matematice în care vom 
urmări aceleași obiective, căutînd să eliminăm tematica pseudo- 
clasică abordată de unii logicieni moderni. După o încercare 

de sinteză a celor două problematici şi a raportării lor complexe 
pe planul logicii pure, vom studia aplicaţiile celor două logici, 
sensul lor de Instrumente ale ştiinţelor, așa cum a fost precizat 
în primul capitol. Va rămîne de adăugat, în concluzie, princi- 
piul conform căruia aceste două doctrine, ele însele limitate, 
își pot găsi complementul în a treia doctrină, de care însă se 
va face abstracţie în această lucrare, și care nu este alta decît 
logica dialectică. 

Deși polemica dintre reprezentanţii celor două doctrine 
marchează un moment de avînt deosebit al logicii în genere, 
prelungirea acestei polemici și în special apelul permanent 
la aplicaţiile practice, care evident au dus și vor duce ia infir- 
marea instrumentală a „vechii logici” (astăzi numărul repre- 
zentanţilor logicii clasice este extrem de mic), nu mai consti- 
tuie un fapt pozitiv. O dată elaborată, logica matematică 
trebuie să fie studiată în sine și pentru sine. Or, în această 
calitate, ea trebuie integrată, alături de celelalte, într-un sis- 
tem pur logic. Dezvoltarea matematicii moderne, cum se va 
vedea în continuare, începe să pună logica matematică în 
aceeași situaţie cu logica clasică. Pentru a salva edificiul pur 
logie al doctrinei moderne, trebuie să se revină asupra mmen- 
talității radicale a unora dintre reprezentanţii ei. Logica 
matematică trebuie să-și regăsească fundamentul ei teoretic, 
trebuie să se reîntîlnească cu doctrina clasică, pe care reprezen- 
tanţii său au ignorat-o. Această întîlnire, cum vom încerca 
s-o demonstrăm, poate fi surprinsă nu numai pe tărîm practic, 
ci şi în domeniul logicii pure, pe înălțimea acelui Everest 
Metafizic, pe care Ştiinţa Logicii îl clădește de milenii, în folo- 
sul, dar și în ciuda, oricărei alte științe. 


IV 


TEORIA FORMELOR 
LOGICO-CLASICE 


Urmărind întreaga evoluţie a logicii clasice, de la celebrele 
„discuţii” ale lui Socrate, dialogurile lui Platon și Organon-ul 
lui Aristotel, pînă la tratatele clasice de la sfîrșitul secolului 
trecut şi începutul secolului nostru, constatăm că problemele 
fundamentale ale acestei discipline au fost întodeauna con- 
centrate în jurul cunoscutelor forme logice: Noţiunea, Jude- 
cata şi Silogismul. După cum am menţionat deja, explicit 
sau implicit, teoria acestor forme logice a constituit un obiectiv 
distinct al logicii clasice. Fie în accepţie de logică pură, logică 
mică (logica minor ) sau logică elementară (Elementarlehre ), fie 
în accepţie de logică propriu-zisă, teoria formelor logico-cia- 
sice a fost tratată independent de logica mare (logica major) 
sau de metodologia clasică. Cu toate acestea, deoarece, de cele 
mai multe ori, logicienii clasici au fost şi creatori de sisteme 
filozofice și deoarece aplicaţiile ştiinţifice și filozofice în genere 
prezentau un deosebit interes, uneori, teoria formelor logico- 
clasice a fost prezentată numai în vederea acestor obiective, 
fără să i se acorde o importanţă de sine stătătoare. Din această 
cauză, tratarea acestor forme a suferit anumite transformări, 
care din punct de vedere general-filozofic au fost rodnice, 
dar din punct de vedere pur logic, fie că au sărăcit conţinutul 
teoriei, fie că au introdus probleme, în speţă lingvistice și psiho- 
logice, străine teoriei logico-clasice propriu-zise. 

Datorită introducerii unor probleme de natură lingvistică 
şi datorită, în același timp, studiului lingvistic al formelor 
clasice, sînt necesare anumite distincţii, ce apar de altfel expli- 
cit în unele tratate clasice și pe care noi le considerăm funda- 
mentale pentru actualul studiu. Este vorba de distincţia dintre 

forma logică, structura logică şi expresia lingvistică. Faptul că 
în unele tratate clasice nu au fost făcute aceste distincţii a 
dat naștere, cum vom vedea, unor discuţii inutile şi unor 
aprecieri logico-matematice eronate, în legătură cu sensul 
autentic al formei în accepţie logico-clasică. 

Pe.de altă parte, datorită introducerii unor probleme psiholo- 
gice și datorită studiului psihologic al formelor clasice, este 
necesară distincția precisă dintre cele două accepţii (logică 
şi psihologică) ale gîndirii. Logica consideră gîndirea nu ca 
operaţie psihologică, ci ca produs al acestei operaţii. În acest 
sens, trebuie să distingem conceperea de concept, judecarea 
de judecată şi raționarea de raționament. Fără să facă aceste 
distincţii, unii logicieni moderni au adus adesea reproșuri 
nejustificate concepţiei clasice. 

Deşi obiectivul oricărei lucrări de logică clasică este de a 
trata formele amintite, în cele mai multe apare, implicit sau 
explicit, şi acea problematică secundară, ce nu are o legătură 
directă cu studiul formelor clasice. Înlăturînd şi aceste pro- 
bleme, vom încerca o tratare pur logică și în același timp pur 
clasică a celor trei forme raţionale. 

O dată cu surprinderea principalelor determinaţii ale aces- 
tor forme și a Metodei clasice, prin care acestea sînt aborda- 
bile, vom menţiona și punctul de vedere logico-matematic, 
şi respectiv deosebirile de ordin tematic şi metodologic dintre 
cele două doctrine. 


A. NOȚIUNEA 


a) Noţiunea ca formă și structură logică. Într-o primă 
accepţie, noțiunea este un gînd care subzistă in mente (vóņua 
èv 73 Wvx3). Aristotel distinge actul gîndirii (tò voeîv) de 
produsul său (tò v6mua), aceeași distincţie apare ulterior 
între ceea ce a fost adesea numit actul conceperii (apprehensio 
simplex) şi noţiune sau concept. 

Actul conceperii, „simpla” aprehensiune, este un act sau 
un proces psihic complex, bazat pe numeroase operaţii ale 
organelor senzitive și ale creierului uman. Studiul acestui 
proces ţine de domeniul psihologiei. Noţiunea este produsul 
acestui proces (est fructus cognitionis a mente productus et 
formatus). 

Dar, noţiunea în calitate de gînd poate fi studiată fie în act 
(Evepyela), fie în potenţă (5vvdugi). Scopul logicii este de 
a studia noțiunea în potenţă, respectiv de a studia noţiunea 
ca simplă posibilitate de a fi şi nu de a studia diferitele noţiuni, 
așa cum apar acestea ca produse ale simplei aprehensiuni. 

Faţă de lucrurile individuale la care se poate referi, noţiunea 
reprezintă forma lor generală, generalizarea sau desăvîrșirea 
formelor lor comune. În această a doua accepţie, noţiunea 
(6 A6yoc) reprezintă esența lucrurilor individuale. 

Atributele noţiunii, în aceste prime două accepţii, sînt deci 
posibilitatea și generalitatea. Posibilitatea noţiunii reprezintă 
garanţia logică a existenţei noțiunilor, care sînt studiate numai 
ca posibile fără să intereseze dacă ele există realmente sau nu. 
Tot astfel și generalitatea noţiunii reprezintă garanţia reflec- 
tării generalizate a lucrurilor individuale, de data accasta, 
indiferent de existenţa sau non-existenţa lucrurilor. Situaţia 
însă nu mai este aceeași în cazul noțiunilor determinate în act. 
care există sau nu există și dacă există, atunci există numai 
în funcţie de existența sau non-existența lucrurilor indivi- 
duale la care se referă. 

Noţiunea, ca unitate a celor două accepţii, este o formă 
a gîndirii care garantează posibilitatea reflectării generalizate 
a lucrurilor individuale. 

Dar, conform doctrinei aristotelice, după care gîndirca 
se poate gîndi pe sine însăși (xùòtòç aUT6v), noțiunea poate 
fi concepută nu numai în raport cu altceva (97sp0v Tt), respec- 
tiv cu mintea omenească și lucrurile individuale, ci şi în rapori 
cu sine însăşi. 

În această accepţie, noţiunea devine definiţie (5prou6s). 
În sens aristotelic şi logico-clasic, noţiunea şi definiţia sînt 
identice. Aici nu trebuie să confundăm definiţia cu expresia 
lingvistică a unei anumite definiţii, care uneori apare în limbaj 
sub forma unei propoziţii. La acest nivel de generalitate logică, 
definiția nu este altceva decît o noțiune prin care sînt gândite 
alte noţiuni. Definiţia este noțiunea noţiunilor, este principiul 
şi cauza ce garantează subzistența independentă a noţiunii 
ca formă logică. 

Noţiunea în calitate de definiţie nu este o anumită definiţie, 
ci este însăşi definiţia. 

Definiţia, dintr-un alt punct de vedere, reprezintă structura 
logică a noţiunii. Deşi adesea noțiunea este tratată ca o formă 

elementară a gîndirii, ca o formă simplă şi unitară, ea nu este 
un atom logic. Unitatea şi simplitatea sa constă în faptul că, 
spre deosebire de celelalte forme logice, care o conţin în struc- 
tura lor, ea nu se conține decît pe sine. Structura logică a 
noțiunii o constituie noţiunile. 

Noţiunea, ca formă logică, nu este tratată în nici o lucrare 
de logică matematică. Posibilitatea și generalitatea, atributele 
clasice ale noţiunii, sînt imposibil de abordat din punct de 
vedere logico-matematic. Domeniul noţiunii, ca formă logică, 
este un domeniu propriu al logicii clasice. 

Noţiunea nu poate fi abordată logico-matematic nici în 
calitate de structură logică (definiţie), deoarece definiţia în 
logica matematică are cu totul alt sens. Logico-matematic, 
nu este studiată definiţia ca definiţie, respectiv noţiunea în 
calitate de definiție. „Faptul cel mai neglijat în logica mate- 
matică, afirmă logicianul român Anton Dumitriu, este noţi- 
unea de definiţie, care a fost introdusă foarte simplu prin 
simbolul « = pp >»... noţiunea de definiţie a fost acceptată 
în logica matematică într-o manieră vagă și neprecisă, şi 
Russell a fost nevoit să conchidă: «Definiţia nu este defini- 
sabilă și nici măcar nu este o noţiune definită»”!. 

Cu toate acestea, logica matematică abundă în „definiții”, 
ca de altfel și matematica, fizica şi celelalte științe. Aceasta, 
deoarece termenul „definiţie” are de multe ori tocmai sensul 
simbolului ”? == pp”, adică egal prin definiție. În felul acesta, 
după cum observase și Ed. Goblot, „orice ecuație este, într-un 
sens, o definiţie, cei doi membri fiind expresii diferite cu 
aceeaşi valoare”?, Cu alte cuvinte, definiţia este admisă cu 
sensul de egalitate, echivalență sau identitate primară, evidentă 
sau convenţională, între două expresii, dintre care una este 
definită (definiendum), iar alta definește (definiens). Dacă 
notăm definiendum prin D şi definiens prin d, obţinem rela- 
ţia: 

(1) D = prd. 

Dacă prin D înţelegem dè exemplu omul, iar prin d fiinţa 
rațională, atunci (l) devine: 

(2) omul =: psliinţa rațională 


1Anton Dumitriu, Solutia paradoxelor logico-matematice, Bucu- 


rești, 1966, p. 126. 
2Ed. Goblot, op. c., p. 121. 


Dar, după cum am amintit, definiția nu este o propoziţie. 
„„Proprie loquendo, definitio hominis non est propositio: 
homo est animal rationale, sed solum praedicatum: animal 
rationale”. Prin urmare, în sens logico-clasic nu „D = pd” 
este o definiție, ci numai „d”, căci definiția nu este o propo- 
zitie sau o relație între ceva și altceva, ea este doar un termen 
complex (terminus complexus). Din această cauză, chiar dacă 
prin expresiile de tip (1) s-ar înțelege numai cele de forma 
(2), ele nu ar fi definiții în sens clasic, ci nişte simple egalități. 

Dar în afara faptului că definiția nu este o propoziție şi 
deci nici o relație, logico-clasic, ea trebuie să se facă prin gen 
proxim şi diferenţă specifică. Or, în logica matematică nu poate 
fi vorba de așa ceva. Definiția logico-matematică este o defi- 
niţie abreviativăt, în care cei doi membri reprezintă simboluri 
deosebite ale uneia și aceleiași formaţiuni logice, sau repre- 
zintă formaţiuni deosebite cu aceeaşi valoare logică. 

Este evident că în aceste cazuri definiens nu reprezintă 
genul proxim și nici diferența specifică pentru definiendum, 
ceea ce face de altfel ca înșiși termenii „„definiens” și „defi- 
niendum” să fie impropriu folosiţi în logica matematică. 

Faptul că Metoda logico-matematică nu corespunde stu- 
diului definiţiei a determinat apariția unor contradicții între 
Metoda, de natură logico-matematică, și Obiectul de studiu, 
de natură logico-clasică (în acest caz definiţia). Contradicţiile 
de acest fel se numesc de obicei paradoxe logice. 

Esenţial pentru paradoxele de acest tip este faptul că defi- 
niția este transformată într-o relație logică de tipul echivalenţei, 
în care nu se mai poate ţine cont de determinaţiile definiţiei. 

Paradoxele în discuţie pornesc de la o „definiţie”5 de forma: 


(1) H(x) = pf ~ x(x) 


3C. Boyer, op. cit., p. 91 și J. Maritain, op. cit., p. 97. 

4 Cf. R. Carnap, Introduction to symbolic logic and its applications, 
New York, 1958, pp. 63—64 și A. Church, Introduction to mathematical 
logic, vol. I, Princenton, 1956, p. 76. 

5 Să luăm de exemplu paradoxul lui Grelling și Nelson, în care este 
vorba de două tipuri de cuvinte: cutologice (care au proprietatea pe care 
o exprimă — de exemplu cuvîntul „scurt este scurt) și heterologice (care 
nu au proprietatea pe care o exprimă — de exemplu cuvîntul „lung” 
nu este lung). În acest caz, un cuvînt (x) este heterologic (H) adică H (x), 
dacă cuvîntul (x) nu este x, adică ~ x (x). Acest lucru este exprimat prin 
definiția” (1). 

Se observă imediat că (1) nu este propriu-zis o definiție, 
deoarece reprezintă o relaţie (are doi membri) și deoarece 
nici unul din membrii relaţiei nu reprezintă genul proxim şi 
diferenţa specifică a celuilalt. 

După cum observase și Behmant, în ambii membri figu- 
rează (x), iar H apare ca un semn introdus prin abreviere 
pentru ~x. 

Considerată ca echivalență generală, „definiţia” (1) ia for- 
ma: 


(2) (vx) LH) = ~x(x)], 


adică pentru orice x este valabil H(x) = ~x(x) 

Adusă în forma (2), „„definiţia” (1) are proprietățile oricărei 
echivalenţe, respectiv are proprietatea de a se menţine în 
cazul în care se operează substituirea unei variabile. Deoarece 
echivalența este valabilă pentru orice x, se poate considera 
că x este H şi se obţine paradoxul? 


(3) H(H) = —H(H) 


Principala cauză a paradoxelor de acest tip o constituie 
deci interpretarea relațională a definiţiei, mai precis transfor- 
marea definiției, care este nepredicativă, într-o echivalență. 
H. Poincaré observase, pe bună dreptate, că interpretarea 
logico-matematică, deci relaţională, a definiţiilor, care sînt 
de fapt non-predicative, duce la un cerc vicios, respectiv încal- 
că regulile definiţiei. Definiţia nu se mai face prin gen proxim 
şi diferenţă specifică, ci prin abreviere. În plus, după cum 
demonstrează şi Anton Dumitriu, dacă H și ~x sînt identice, 
atunci definiția este falsă, căci este construită idem per idem, 
dar în caz contrar este evident că echivalenţa va fi falsă, ceea 
ce implică faptul că o definiţie adevărată nu este identică cu 
o echivalență adevărată, ci dimpotrivă, cînd una este adevă- 
rată, cealaltă este falsă și invers. 

În cadrul paradoxelor amintite trebuie stabilit dacă formula 
(1) este sau nu o definiţie. Dacăb considerăm o definiţie, atunci 
(1) nu mai poate fi o echivalență generală şi deci substituţia 


SCf. Anton Dumitriu, op. cit., p. 72. 
7 Ceea ce ar însemna pentru paradoxul lui Grelling și Nelson că: dacă 


cuvîntul heterologic este heterologic, atunci cuvîntul heterologic nu este 


heterologic. 
3Cf. Anton Dumitriu, op. cit, p. 127. 

care duce la paradox nu este valabilă. Dacă o considerăm o 
echivalență, atunci trebuie să admitem că H este o substi- 
tuție a lui ~x şi deci trebuie efectuată aceeași substituție și 
în celălalt membru, după care se obține o identitate de forma 


(1) H(x) = H(x), 


ceea ce nu mai reprezintă un paradox. 

Toate acestea dovedesc faptul că definiţia nu poate fi inter- 
pretată logico-matematic, ea este un Obiect de studiu al logicii 
clasice şi nu poate fi cercetată decît prin Metoda clasică. În 
caz contrar, fie că dă naștere la paradox, fie că nu mai este 
definiţie. 


b) Noţiunea şi cuvîntul. Noţiunea, ca formă logică, este o 
simplă posibilitate. Pentru a se realiza, ea are nevoie de o 
anumită materie. Conform doctrinei aristotelice, materia 
noţiunii este cuvîntul (705 88 Ao0yov Vin elvat THY pæwvhy). 
O anumită noțiune, o noţiune determinată, este un compus 
din formă, care subzistă in mente (èv t) Yoy), şi materie, 
care subzistă in voce (Ev t) ovh). 

Cuvîntul este în același timp un simbol şi un semn al noţi- 
unii determinate. În calitate de simbol, el contribuie la con- 
stituirea unei anumite noțiuni şi subzistă împreună cu (syn) 
ea. În calitate de semn, el are rolul de a comunica noţiunea 
respectivă. 

Cuvîntul care este în același timp simbolul și semnul unei 
anumite noțiuni se numește semnificativ (pwv) onupavTixý). 

Deoarece, consequenter prioribus, noţiunea şi definiţia sînt 
identice, o anumită noţiune trebuie să fie exprimabilă lingvis- 
tic atît prin cuvîntul semnificativ al acelei noţiuni, cît și prin 
cuvintele semnificative corespunzătoare definiţiei acelei no- 
țiuni. Noţiunea OMUL, de exemplu, poate fi exprimată prin 
cuvîntul omul”, dar și prin cuvintele „ființa raţională”. 

Se reproșează adesea logicii clasice faptul că utilizează 
limbajul natural, care este plin de ambiguităţi. Utilizarea 
unui limbaj simbolic ar înlătura acest inconvenient. Cei care 
aduc acest reproș logicii clasice ingnoră două lucruri esenţiale: 
(1) faptul că în logica clasică cuvîntul nu este numai un semn 
arbitrar al noţiunii, ci un simbol care subzistă împreună cu 
noţiunea, ca materie a acesteia, și (2) faptul că noțiunea este 
identică cu definiţia sa. 

În mod obişnuit, unei noţiuni A îi corespunde atît cuvinui 
a” corespunzător formei lui A, cît și cuvintele „b, c” cores- 
punzătoare definiţiei sau structurii lui A. 


(1) A — a” — „pb, ©”. 


Dar, se poate ca formei A să-i corespundă mai multe cuvinte 
3 > 
de exemplu „a”, „b” şi „c”. În acest caz cuvintele corespun- 

29 3:99 zi 99 P 
zătoare definiției A vor fi aceleași. 


(2) A — a” — „d, e” 
A — sb” Sesi »d, e” 
A ai „0? gE »d, e” 


Poate să apară însă și cazul în care mai multor noțiuni, 
de exemplu A, B și C să le corespundă același cuvînt „a” 
pentru formă, dar este de asemenea evident că în acest caz. 
cuvintele corespunzătoare definiţiilor celor trei noţiuni vor 
fi diferite. 


(3) A — a” — „b, ¢” 
e 


Conform schemei (2) se poate ști cu precizie, în logica clasică, 
cînd mai multe cuvinte exprimă aceeași noţiune, şi conform 
schemei (3), cînd același cuvînt se referă la noţiuni diferite. 

Fără a ţine cont de forma şi structura noţiunilor (definiţia 
lor) pentru schema (2) apare situația următoare: 


(27) A =, „a” 
A — b” 
“A, 24 pe” 
iar pentru (3) o situație analogă: 
(37) A FE „a” 
B — pa” 

C — par ` 


Din punct de vedere logico-matematic ar fi necesar ca îm 
cazul (2'), „a”, „b” şi „c” să fie notate cu același simbol, 
iar în cazul (3”) ar fi necesare trei simboluri diferite pentru 
a”. Este evident însă că asemenea situaţii nu pot să apară 
în logica clasică. 


At 


Teoria clasică a raportului dintre noţiune și cuvînt pune în 
evidenţă deosebirea fundamentală dintre limbajele celor două 
logici. Logica clasică utilizează limbajul noțional. Acest fapt 
nu poate fi considerat nici ca un neajuns şi nici ca un avantaj 
al logicii clasice față de cea matematică. El nu reprezintă 
un neajuns, deoarece, în fapt, dificultățile semnalate de logicie- 
nii moderni sînt iluzorii. Ele nu sînt dificultăți logico-clasice. 
Teoria clasică a noțiunii garantează utilizarea corectă a cu- 
vintelor. În plus, situațiile reprezentate prin schema (2) şi 
(3) nu sînt chiar atît de frecvente. Ele apar ce-i drept în lim- 
bajele uzuale, dar lipsesc aproape cu desăvîrșire în limbajele 
ştiinţifice perfecționate. Din această cauză, logica clasică 
nu numai că nu renunţă la utilizarea limbajului noțional, 
dar are printre altele și scopul de a desăvîrşi analiza logică 
a acestui limbaj. Pe de altă parte, datorită faptului că în 
această accepție cuvîntul nu este numai un semn arbitrar, 
ci însăşi materia noțiunii determinate, deci are și un rol consti- 
tutiv, nu numai'comunicativ, el nu poate fi înlocuit prin simbol 
decît numai în mod accidental. Din această cauză, în logica 
clasică, nu poate să apară o teorie a limbajului simbolic. 

Utilizînd două limbaje diferite şi avînd fiecare în parte 
posibilități proprii adecvate pentru studiul acelui limbaj, 
dar inadecvate pentru celălalt, cele două logici se înscriu ca 
discipline diferite, între care, din acest punct de vedere, ar 
fi tot atît de lipsit de sens să se introducă grade de superiori- 
tate sau inferioritate, ca în cazul zoologiei și al botanicii. Care 
dintre aceste ultime științe este superioară celeilaite? 


c) Noţiune, cuvînt şi lucru. În accepție clasică, cuvintele 
'se referă la lucruri prin intermediul noțiunilor (Voces signi- 
ficant intellectus conceptiones imediate, et eis mediantibus res) 
şi numai prin intermediul acestora (non significant res nisi 
mediante intellectu). Dar, deoarece în logica clasică cuvîntul 
în sine, cît și lucrurile în sine, nu sînt obiecte de studiu propriu- 
zis, raportarea lor nu constituie o problemă specială. Logico- 
clasic, interesează în primul rînd raportul dintre cuvînt și 
noţiune, unde prin cuvînt se înţelege un complex sonor (puovy, 
vox). 

Rostirea. Cuvîntul (Aóyoç), ca unitate a funcției sale con- 
stitutive şi comunicative (ca simbol și semn al noțiunii), este 
considerat el însuși, în formă articulată, ca reprezentînd o 

anumită noţiune. Noţiunea, ca formă logică, poate fi conce- 
pută independent de cuvînt, pe cînd o anumită noţiune se 
constituie pe sine și se comunică în același timp numai rostin- 
du-se. Rostirea (termen propriu limbii române, care traduce 
perfect cuvîntul Aóyoç) înseamnă tocmai rostire, constituire, 
întemeiere și în același timp exprimare, comunicare. Rostirea 
este unitatea dintre noţiune şi cuvînt. Forma sa lingvistică 
este cuvîntul articulat, izolat. 

Ca unitate a funcţiilor sale, rostirea subzistă în sine şi pentru 
sine. Ea nu are nici o utilitate lingvistică, căci nu se spune 
despre ceva. Ea se spune numai pe sine, se rostește şi din aceas- 
tă cauză își este suficientă sieși. Cînd spunem omul” sau 
„calul” nu ne gîndim nici la un anumit om sau cal, nici la 
toţi oamenii sau caii, ci la OMUL sau CALUL, care subzistă 
în şi prin aceste rostiri. 

În logica matematică, neexistînd o teorie specială, care să 
trateze despre noţiune, nu există nici posibilitatea de a aborda 
studiul rostirii, deşi adesea logica matematică este conside- 
rată drept o logică a limbajului. Fiind operaţională prin Obiect 
şi Metodă, chiar atunci cînd tratează despre cuvinte, logica 
matematică surprinde raporturile lor cu altceva și nu le consi- 
deră izolate, nu le consideră în și pentru sine. Din această 
cauză, în logica matematică nu apare și nici nu poate să apară 
cuvîntul articulat izolat (rostirea). 

Denumirea. Încă Platon susținea, după cum remarcă Aris- 
totel, că toate lucrurile sensibile (ta ci69%y7ra) sînt denumite 
în conformitate cu ideile. Cuvintele prin care sînt denumite 
lucrurile individuale conform ideilor, respectiv noţiunilor, sau 
care se spun despre lucruri conform noţiunilor sînt cuvintele 
denumiri, sau categoremele (de la xatnyopéw — a se spune 
despre). 

Dacă noţiunile nu sînt considerate drept Idei platonice, 
cu existenţă independentă, ci aristotelico-clasic, drept noţiuni 
anumite ce subzistă ca roștiri, atunci este evident că denumirile 
nu se spun despre lucruri direct în conformitate cu noţiunile, 
ci în conformitate cu rostirile, prin care noţiunile se constituie 
comunicîndu-se. Această idee apare implicit la Aristotel, 
care constatase (pe baza limbii greceşti — în latină, unde nu 
există articolul hotărît, faptul este dificil de surprins) că 
lucrurile individuale sînt denumite în mod paronimic (7rap- 
wvvwuec) față de cuvintele articulate. De exemplu, despre 

lucrul just (ô Slxaog) se spune just (Sixaæroç) în mod paroni- 
mic de la justiția (ġ Sixarocvvm), după cum un anumit 
om (rd &v9poroc) este numit om (ğvðpwroc) de la omul 
(6 &văpwroc) ş.a.m.d. 

Din punct de vedere logic, denumirea este derivată din 
rostire. Dacă lingvistic deosebirea dintre ele constă în faptul 
că una este articulată (rostirea), iar cealaltă nu (denumirea), 
logic, deosebirea constă în faptul că denumirea, spunîndu-se 
despre ceva, comunică în același timp o anumită noţiune, 
dar nu mai participă la constituirea sa, cum se întîmplă în 
cazul rostirii. 

Faptul că denumirea nu mai este parte constitutivă a unei 
anumite noţiuni îi oferă posibilitatea de a se spune despre 
ceva (rostirea, ca parte constitutivă a noţiunii, se spunea 
numai pe sine), faptul că ea spunîndu-se comunică totuşi 
o anumită noțiune o determină să nu se poată spune despre 
orice. ` 

Noțiunea pe care o comunică o anumită denumire, spunîndu- 
se despre ceva, constituie înfelesul sau comprehensiunea sa. 
Multimea lucrurilor individuale despre care se spune denumi- 
rea, comunicînd o anumită noțiune, constituie sfera sau exten- 
siunea sa. 

Deşi în logica clasică se vorbeşte atît despre comprehen- 
siunea, cît şi despre extensiunea denumirilor, deoarece în genere 
studiul cuvintelor interesează numai în măsura în care înles- 
neşte studiul notiunilor, numai comprehensiunea (înţelesul) 
denumirilor ţine ca atare de domeniul logico-clasic. În acest 
context nu trebuie să uităm că este vorba despre cuvinte 
izolate, comprehensiunea și extensiunea la nivel judicativ fiind 
o altă problemă. 

În logica matematică, dimpotrivă prezintă interes numai 
extensiunea denumirilor sau mai precis, raportul dintre denu- 
mire şi lucrurile individuale denumite. 

Denumirea om, de exemplu, interesează logico-clasic, în 
măsura în care comunică noţiunea OMUL, prin intermediul 
cuvîntului articulat omul, pe cînd logico-matematic, intere- 
scază în măsura în care sc referă la indivizii care alcătuiesc 
mulţimea oamenilor. Logico-clasic interesează raportul din- 
tre denumire, rostire și noţiune, logico-matematic raportul 
dintre denumire și indivizii unei mulţimi. 


Aa 


Denumirea constituie unul dintre punctele de contact între 
cele două discipline logice. Ea nu constituie însă un obiect 
de studiu comun celor două logici, căci în fapt, nici logica 
clasică nici cea matematică, în măsura în care sînt logici, 
nu studiază denumirea în sine şi pentru sine. 

Această situaţie poate fi reprezentată prin următoarea 
schemă: 


Li 
5) 


Numele. Denumirea, avînd calitatea de a se spune despre 
indivizii unei mulțimi, se poate spune și despre un individ 
al acelei mulţimi. De exemplu om se spune despre individul 
Socrate. Denumirea însă nu se poate spune numai despre un 
singur individ. În genere, se consideră că numele este cuvîntul 
care se poate spune despre un singur individ, iar prin nume, 
se înţelege adesea numele propriu. 

Logico-clasic este însă evident că numele propriu nu este 
un nume propriu-zis. Numele propriu, după cum remarcă 
și A. Bain, se spune totuși despre un mare număr de indivizi, 
din aceeași specie sau chiar din specii diferite (oameni, orașe, 
cai, cîini etc.). Din această cauză, numele propriu rămîne 
un tip deosebit de denumire. Numele propriu este o denumire, 
care, prin utilizare îndelungată, și-a pierdut comprehensiunea, 
menţinîndu-și însă extensiunea. Pierderea comprehensiunii 
justifică caracterul arbitrar al numelui propriu, menţinerea 
extensiunii, faptul că nu poate fi spus despre un singur indi- 
vid. 

Afară de numele propriu, există o altă categorie de cuvinte, 
care se spun în anumite circumstanţe despre un singur individ. 
Cuvinte, cum ar fi: „cartea aceasta” sau „cartea mea”, se 
spun despre un singur lucru, dar numai în anumite situații. 
În aceeaşi situaţie, același nume circumstanţial se poate spune 
și despre alte lucruri asemănătoare. Despre fiecare dintre căr- 
tile idle pot spune această carte Sau cariea mea. 

Numele propriu-zis este numele care nu are nici caracterul 
arbitrar al numelui propriu şi nici caracterul circumstantial 
al celuilalt. Este numele care în orice condiţii se spune numai 
despre un singur individ. 

Numele propriu-zis, ca şi cel circumstanțial, este alcătuit 
din mai multe cuvinte. În fapt, el este alcătuit din cel puţin 

două cuvinte, unul care redă circumstanțţialitatea, altul care 
redă arbitrarul. Unitatea lor însă înseamnă tocmai anularea 
celor două determinaţii. Orașul acesta, de exemplu, se poate 
spune despre fiecare oraș, iar Atena se poate spune şi despre 
un oraș, și despre o zeiţă, o femeie etc.), pe cînd oraşul Atena 
se spune despre unul singur. 

Deşi cel mai îndepărtat și mai complex, numele nu este 
cu totul independent de noţiune. Tripla sa ipostază: propriu, 
circumstanțţial, propriu-zis, prezintă importanţă logico-cla- 
sică. Ea ilustrează modul concret în care se realizează rapor- 
tarea cuvintelor la obiecte prin mijlocirea noţiunilor, mai 
precis, ilustrează oscilaţiile relationale dintre comprehensiune 
şi extensiune, punînd în evidenţă virtualitățile uzuale ale 
noţiunii ca formă logică. 


d) Problema cuvîntului scris. Pentru a ne referi în continu- 
are la punctele de tangenţă, care marchează unitatea și în 
același timp deosebirea de Obiect și Metodă dintre cele două 
logici, trebuie să abordăm pe scurt problema cuvîntului scris. 

În logica clasică, cuvîntul scris nu a prilejuit un studiu 
special, datorită faptului că această logică a fost elaborată 
de popoare care au utilizat limbi flexionare și scriere alfabetică. 
Din această cauză, cuvîntul scris a apărut ca un simplu semn 
al celui vorbit (De termino scripto nihil specialiter dicendum 
est nisi quod est signum termini oralis). 

În realitate, cuvîntul scris este de două tipuri: tipul I, 
care stă pentru cuvîntul vorbit, şi tipul II , care nu îndepli- 
nește acest rol. 

Cuvîntul scris de tip I stă pentru cel vorbit, ca în urmă- 
toarele situaţii, în care subliniem cuvîntul scris pentru 
„„omul” (rostire) se scrie omul; pentru „„om” (denumire) se 
scrie om; pentru „„Socrate” (nume propriu) se scrie Socrate. 

Cuvintele scrise de tipul II nu se mai scriu pentru cele vorbi- 
te. Din această cauză, ele apar ca niște simple semne. Faptul 
că le numim totuşi cuvinte se poate justifica, cel puţin în 
limba română, prin aceea că ele nu sînt totuși semne oarecare, 
ci semne convenţionale, iar „cuvînt” vine de la conventum. 

Cuvintele scrise de tipul II pot fi tratate în analogic cu 
cele vorbite. Astfel există cuvinte scrise de tipul II, care 
joacă același rol ca şi rostirile, fără să le semnifice pe acestea, 
cum fac cuvintele scrise de tipul I. În acest caz, cuvintele 

scrise de tip Il, pe care le vom numi scripții, se scriu pe sine 
şi pentru sine, constituind și comunicînd în același timp, 
de data aceasta in scripto, o anumită noțiune, sau idee. Scrip- 
tiile stau direct pentru idei și au fost numite ideograme. 

Ca şi în cazul rostirilor, scripţiile sau ideogramele nu pot 
să apară în logica matematică, deoarece ele stau pentru noți- 
unile izolate, care nu sînt obiecte de studiu logico-matematic. 

În analogie cu denumirile, care constituie, după cum s-a 
văzut, unul dintre punctele de contact între cele două disci- 
pline logice, sînt cuvintele scrise de tipul II pe care le numim 
descripții. Acestea sînt utilizate atît în logica clasică, cît şi 
în cea matematică. În logica clasică, ce-i drept în context 
propoziţional, descripţiile au fost utilizate implicit de către 
Aristotel în Analytica Priora sub forma unor litere din alfa- 
betul grecesc’. 

Dacă în locul cuvîntului scris de tipul I, să zicem viețuitor, 
scriem litera B, atunci este evident că B nu are nici o legătură 
cu cuvîntul vorbit „„vieţuitor”, deci B se scrie despre aceiaşi 
indivizi despre care se spune „„vietuitor”. 

Avantajul descripţiilor (în cazul nostru litere care joacă 
rol de hieroglife) constă în faptul că nefiind legate de un anumit 
cuvînt, dintr-o anumită limbă, ci semnificînd doar o anumită 
comprehensiune şi o anumită extensiune, pot fi utilizate prin 
convenţie de către oameni care vorbesc limbi deosebite. 


În analogie cu numele sînt cuvintele scrise de tipul II, 
pe care le vom numi inscripţii. Referindu-ne la cazul extrem, 
al numelui propriu-zis, inscripţia trebuie să fie un semn care 
să fie scris pentru un singur individ. În acest caz, spre deose- 
bire de cele precedente, semnul inscripţie nu mai are compre- 
hensiune. El este o reprezentare scriptică directă a lucrului 
sau a fiinţei indivudiale. Din această cauză, inscripţia nu 
prezintă nici un interes logico-clasic. 


Situaţia este cu totul alta în logica matematică, unde apar 
frecvent constante nu numai în calitate de descripţii, ci și 
în calitate de inscripţii. Așa-numitele constante individuale, 
notate de obicei cu literele mici de la începutul alfabetului 


* În acest context nu ne interesează literele utilizate de către 
Aristotel ca variabile de termeni, respectiv faptul că literele pot fi 
înlocuite cu mai multe cuvinte, ci înlocuirea inversă a unui anumit 
cuvînt cu o literă. 

(a, b, c ...), care apar în formulele logico-matemaiice, de 
exemplu în logica funcţiilor propoziţionale, ca a din F(a) 
în logica relaţiilor, ca a şi b din (a > b), în logica relați- 
ilor dintre clase şi indivizi, ca a din (a& M) ş.a.md,, 
nu sînt altceva decît inscripții, id est cuvinte scrise de tipul 
II, care stau direct pentru cîte un singur lucru sau fiintă 
individuală. 

Revenind la schema prezentată în legătură cu denumirea, 
pe care o reproducem 


($,) individ- — rostire —> notiune 


putem alcătui o altă schemă corespunzătoare situației create 
de ervîntul scris de tipul Il: 


. 


(Sa 


Din punct "de vedere logico-clasic, din (S,) interesează 
descripția în măsura în care, prin comprehensiunea sa, se 
referă la scripție (ideogramă), ce vizează direct ideea sau 
noțiunea. Datorită faptului că în logica clasică nu s-a ţinut 
cont de limbile neflexionare, care utilizează descriptii şi scripţii, 
ele sînt utilizate numai accidental, pentru comoditate, frec- 
vent fiind utilizate cuvintele scrise de tipul I, care reproduc 
în scris chenarul din partea dreaptă a schemei ($,). 

Dacă este vorba, de exemplu, despre denumirea „om”, 
rostirea „omul” şi noțiunea OMUL, respectiv: 


(S1) „om? — „„omul” — OMUL 


unde „om” și „omul” reprezintă cuvinte vorbite, id est cuvinte 
pe care presupunem că le auzim numai, atunci ele pot fi 
redate prin cuvintele scrise corespunzătoare, de tipul I, care 
le reproduc, respectiv: 


(Sr) 


om — omul = OMUL 


Putem spune că schema (S) reprezintă citirea schemei 
(S1), iar schema (Si!) reprezintă scrierea schemei (Sþ). 

Numai uneori, și numai în context propozițional, îa loc 
de om din (ST!) se scrie de exemplu litera A. 

Folosirea hieroglifelor nu este adecvată pentru studiul 
clasic al cuvîntului izolat, deoarece ar presupune introducerea 
a două tipuri de hieroglife, unul pentru descripţii (om = A), 
altul pentru scripţii (omul = B), ceea ce nu se petrece în 
cazul hieroglifelor, utilizate în special în scrierea limbilor 
neflexionare, unde nu se distinge cuvîntul articulat. 

În logica matematică, descripția interesează în măsura în 
care se referă la inscripţie, care reprezintă direct individul. 
Şi deoarece în logica matematică, se utilizează scrierea mate- 
matică (de tip hieroglific — cifrele şi semnele operaţiilor sînt 
hieroglife), cuvintele scrise de tipul I, care reproduc chenarul 
din partea stîngă a schemei S$,, sînt utilizate numai acciden- 
tal, pentru exemplificare. 

Dacă este vorba despre numele „Socrate” și despre denu- 
mirea „0m””, respectiv: 


(S5 | „Socrate” — „om”, | 


atunci în logica matematică se utilizează constanta indivi- 
duală a pentru Socrate (inscripţie) și constanta, numită pre- 
dicativă, F (descripţie), pentru „„om”, respectiv: 


1 
(S3) [ae F| 
sau pur și simplu F(a), cum apare în logica funcțiilor propo- 
ziționale. Numai accidental, în lucrări elementare, se utili- 
zează pentru ilustrație transcrierea prin cuvinte de tipul J, 
id est: 


(SI) | Socrate — om | 


sau pur şi simplu om (Socrate). 

Pe baza ultimelor scheme, se poate observa că din punct 
de vedere logico-clasic interesul fiind îndreptat către noţiune, 
schema (S!) corespunde cel mai bine redării scriptice, deoarece 
reproduce, prin cuvinte scrise de tipul I, rostirea, care con- 
stituie și exprimă noţiunea. Utilizarea cuvintelor scrise de 
tipul II ar complica notația, deoarece ar trebui introduse 
hieroglife, diferite pentru descripţie şi scripţie, iar aceste hiero- 
glife, în cazul nostru A pentru descripţie şi B pentru scriptie, 
nu ar putea reda fidel derivaţia logică, ca în cazul lui om şi omul. 

Din punct de vedere logico-matematic, interesul fiind: 
îndreptat către individ, după cum arată și săgeata, inscripţia a, 
care redă direct individul în (S1), corespunde în mai mare 

măsură decît cuvîntul scris de tipul I, respectiv Socrate din 
(SIY), care se referă la individul Socrate numai prin inter- 
mediul cuvîntului vorbit „Socrate? din (S111). Situaţia este 
aceeași și în cazul descripţiei F din (S3). 

Obiectivul logicii clasice impune utilizarea limbajului națio- 
nal, a cuvintelor vorbite şi a cuvintelor scrise, care reproduc 
cuvintele vorbite, deoarece acestea sînt cele care constituie 
și exprimă direct noţiunile. 

Obiectivul logicii matematice, în care nu se urmărește 
studiul noţiunii, impune utilizarea limbajului simbolic, a 
semnelor hieroglifice, deoarece acestea reprezintă direct lucru- 
rile individuale. 


Putem conchide, consequenter prioribus, că teoria logico- 
clasică a noţiunii, cît și implicaţiile sale, în special, cele pri- 
vind raporturile dintre noţiuni, cuvinte şi lucruri, pun în 
evidenţă cîteva aspecte esenţiale ale raportului dintre logica 
clasică şi cea matematică. 


În ce priveşte Obiectul de studiu, teoria noţiunii pune în 
evidenţă faptul că atît în calitate de formă, cît şi în calitate 
de structură logică (definiţie) și chiar în expresia sa lingvistică 
(rostire), noţiunea este un obiect de studiu propriu logicii 
clasice și numai acesteia. Abandonarea logicii clasice ar în- 
semna implicit abandonarea acestei forme fundamentale a 
gîndirii. 

În ce priveşte Metoda, teoria noţiunii pune în evidență 
faptul că principiile clasice corespunzătoare obiectului stu- 
diat în acest caz sînt perfect adecvate, că din punct de vedere 
logico-clasic noţiunea se supune acestor principii și poate fi 
justificată în toate ipostazele sale, pe cînd Metoda logico- 
matematică inadecvată acestui studiu dă naștere unor difi- 
cultăţi serioase (paradoxe). 

Teoria noţiunii pune în evidenţă deosebirea dintre cele 
două limbaje, unul naţional (pentru logica clasică), celălalt 
simbolic (pentru cea matematică), arată imposibilitatea și 
totodată inutilitatea înlocuirii unuia prin celălalt. Tot la 
nivelul limbajului, teoria noțiunii surprinde punctul de con- 
tact dintre cele două logici şi, în acelaşi timp, sensul contrar 

al intereselor care vizează acest punct, cît și modalitatea 
diferită în care aceste interese se realizează în fapt. 


Teoria noţiunii reprezintă fundamentul doctrinei clasice, 
ea prefigurează în principiu modalitatea raportării concrete 
a celor două logici care va fi continuată în teoria judecății 
şi desăvârşită apoi în teoria silogismului. 


B. JUDECATA 


a) Judecata ca formă logică. Conform doctrinei aristotelice 
a cauzelor, tot ceea ce ființează trebuie să aibă o cauză for- 
mală, una materială, una eficientă şi o cauză finală. Ultimele 
două cauze nu prezintă interes pur logic. În cazul judecății, 
cauza eficientă este de ordin psihologic, ea presupune jude- 
carea, procesul psihic, fiziologic, prin care se produce o anu- 
mită judecată. Cauza finală presupune scopul în virtutea 
căruia a fost emisă o anumită judecată și are implicaţii meto- 
dologice şi practice. 

Judecata, în calitate de formă logică, trebuie să fie prin- 
cipiul, cauza sau raţiunea de a fi a oricărei judecăţi. Ea trebuie 
să fie deci o formă a formelor (ei5oc si56v), o cauză formală 
a judecăților. Ea trebuie să justifice posibilitatea logică a 
oricărei judecăţi. 

Judecata, în această calitate, reprezintă ființa (tò sivar) 
şi esenţa (Tò Tt 207.) judecăților și este deci definiţia (6p.ou66), 
principiul în virtutea căruia fiinţează orice judecată ca jude- 
cată. 

Prin urmare, a vorbi despre definiția judecății înseamnă 
a vorbi despre judecată, ca formă logică. Definiţia judecății 
este însăşi judecata în calitate de principiu sau cauză formală. 

Genul ei proxim îl constituie faptul că ea este formă logică 
(A6%yo0c), ca şi noţiunea și silogismul. Deci există in mente ca 
simplă posibilitate de a fi. 

Diferenţa specifică a judecății, id est ceea ce o deosebește 
de celălalte forme logice, trebuie să conţină determinaţiiie 
proprii oricărei judecăţi. Iar orice judecată trebuie să fie (1) 
afirmativă sau negativă, (2) trebuie să poată fi adevărată sau 
falsă şi (3) trebuie să constituie sinteza unor componente logice. 

Scopul teoriei clasice a judecății este tocmai surprinderea 
ei în calitate de formă, de cauză sau principiu formal al jude- 
căților. 

Această accepţie a judecății, ca de altfel și în cazul noțiuni; 
şi al silogismului, nu poate fi abordată din punct de vedere 
logico-matematic, datorită faptului că formele, în această 
ultimă accepție, nu pot fi concepute ca simple posibilități 
logice. Mai precis, chiar atunci cînd formele logice sînt abor- 
date, atît în logica matematică, cît și în logica tradiţională, 
de către reprezentanţii săi empiriști (de exemplu, St. Mill 
sau A. Bain), ele sînt considerate în act. Se studiază diferitele 
tipari de judecăţi și nu conceptul de judecată. 

În acest context nu trebuie confundată posibilitatea judecă- 
ţilor cu judecăţile numite posibile sau virtuale. O judecată 
virtuală presupune posibilitatea unor anumite judecăţi, res- 
pectiv faptul că una dintre componentele judicative este 
determinată și, că această componentă ar putea, împreună 
cu alte componente nedeterminate încă, să constituie un 
număr infinit de judecății. 

O situaţie analogă acesteia apare și în logica matematică, 
în cadrul funcțiilor propoziţionale, unde se presupune că un 
atribut determinat F poate fi raportat la un număr nedeter- 
minat de indivizi. Situaţia poate fi redată simbolic prin: 


(cita na ) F sau (x)F. 


Funcţia propozițională, ca şi judecata virtuală, nu este 
încă o propoziţie, ea ar oferi posibilitatea unui număr infinit 
„de propoziţii prin înlocuirea succesivă a lui (x). 


b) Judecata ca structură logică. Pentru ca ceva să subziste, 
să aibă ființă, este necesar ca în afară de existenţa unei cauze 
formale, a unui principiu, care îi garantează posibilitatea, 
să existe și o cauză materială, care să îi garanteze realizarea. 
Dacă forma presupune sinteza unor componente logice, materia 
presupune existenţa lor. 

Coniponentele logice ale judecăților sînt noţiuni. Judecata 
este o sinteză a gîndurilor (6vvdeod t&v voņnuértwv). 


1 Cf. Ed. Goblot, op. cit., p. 87. 

Dar gîndurile simple, noţiunile în sine, nu sînt componente 


„ale judecăților, ci forme logice care subzistă independent, 


cum s-a văzut în capitolul precedent. 

Pe baza a două scheme identice ($,) şi (Si), am putea localiza 
structural domeniul clasic al judecății. El va apărea în drept- 
unghiul cu baza pe verticală. 


ii [acne] rome forare 


4$,) 


(5.) 


Noţiunile, pentru a deveni componente judicative, trebuie 
să îndeplinească o anumită funcţie. Ele trebuie să alcătuiască 
o unitate, un singur gînd, dar în așa fel încît acest gînd unic 
să nu fie la rîndul său o noțiune (cum se întîmplă în cazul 
definiţiei). Definiţia pornește de la noţiune către noțiuni, ea 
este noţiunea care gîndeşte noţiunile ca noțiuni. Structura 
judicativă pornește de la noţiuni spre gîndul unităţii lor. 
Ea devine cu adevărat structură judicativă numai în momen- 
tul realizării acestei unităţi. 

Judecata, în calitate de structură logică, presupunînd exis- 
tența componentelor judicative în unitatea lor, garantează 
realizarea judecăților. 3 

Structura judicativă nu trebuie confundată cu schema 
S — P, în care componentele judicative au funcții diferențiate. 
La nivel structural, singura fancție a noțiunilor este aceea 
de a alcătui o unitate de gîndire. În plus, noțiunile, în cali- 
tate de componente ale schemei judicative, nu sînt anumite 
noțiuni, ci, ca forme logice, sînt simple posibilități. 

Din această cauză structura judicativă nu poate fi simboli- 
zată nici măcar printr-o scliemă de forma: 


g 


EE E E A 


deoarece, înlocuind de exemplu pe (.....), prin rostirea 
calul şi pe (.....) prin rostirea omul, nu obținem o judecată. 
Cu alte cuvinte, structura judicativă nu este un prototip al 
judecăților. 

Judecata, în calitate de structură logică, nu este decît prin- 
cipiul, sau cauza materială, care, în virtutea principiului 
formal al judecății, garantează posibilitatea logică a realizării 
judecăților. 

Ţinînd cont de această accepţie a structurii judicative, este 
evident că reproșurile repetate ale logicienilor de orientare 
logică matematică, ca Russell, Couturat și Lukasiewicz, care 
consideră ca insuficientă teoria clasică a judecății, deoarece 
aceasta nu ar permite decît existența unui singur tip de 
judecăţi, şi anume cele de tipul S — P nu sînt îndreptăţite. 

Principiul formal și cauza materială a judecăților garan- 
tează logico-clasic realizarea oricărui tip de judecată, id est, 
a oricărei forme logice care este: afirmativă sau negativă, 
poate fi adevărată sau falsă și reprezintă sinteza logică a unor 
componente noţionale care alcătuiesc un singur gînd. 


c) Expresiile lingvistice ale judecăților. O anumită ju- 
decată reprezintă, din punct de vedere logico-clasic, realizarea, 
actualizarea concretă, a posibilităţii sale logice. Această rea- 
lizare presupune (l) actualizarea sintezei judicative, (2) deter- 
minarea concretă a componentelor judicative şi, pe baza 
acestora, (3) determinarea funcțiilor concrete ale componen- 
telor. Aceste trei cerinţe nu trebuie considerate ca operaţii 
succesive ce ar produce o anumită judecată. Procesul producerii 
unei judecăți, actul judecării concrete, nu este de natură 
logică, el se justifică psihologic şi gnoseologic. Cerinţele reali- 
zării logice a judecăților presupun doar confruntarea rezul- 
fatelor psihognoseologice cu principiile logice ale judecății. 
Logica nu produce, ci identifică judecățile. 

Actualizarea sintezei judicative înseamnă propriu-zis iden- 
tificarea unei anumite expresii lingvistice, ca fiind expresia 
unei sinteze judicative, respectiv expresia unei sinteze con- 
forme principiilor formale și materiale ale judecății. 

Ca şi în cazul noţiunii, o anumită judecată nu poate subzista 
independent de expresia sa lingvistică, decît ca simplă posi- 
bilitate. 

Expresia lingvistică a unei judecăţi este o anumită propo- 
ziție. Propoziția sau enunţul este semnul vorbit sau scris al 
judecății „Enunciatio est signum iudicii (orale vel scriptum)”. 

În logica clasică, propoziţia interesează numai în măsura 
în care exprimă şi constituie judecata, ca și rostirea în cazul 

noţiunii. Dar, deoarece o anumită judecată nu poate subzista 
decît prin intermediul unei anumite propoziţii — deși logico- 
clasic judecata (numită uneori propositio mentalis) nu se iden- 
tifică cu propoziţia (propositio vocalis) — au existat totuși 
reprezentanţi ai logicii tradiționale, care au înclinat spre 
această identificare (Nous dirons indifféremment Jugement ou 
Proposition). În fapt, nu orice propoziţie este semnul unei 
judecăţi, ci numai acea propoziţie, în care sînt realizate toate 
determinaţiile judicative. 

Complexitatea limbajului face ca propoziţiile judicative 
(care exprimă judecăţi — propoziţiile interogative şi optative 
de exemplu, nu sînt judicative, căci nu sînt adevărate sau 
false) să nu realizeze în același mod determinaţiile judicative. 
Există astfel propoziţii judicative, alcătuite dintr-un singur 
cuvînt, ca „Plouă” sau „„Ninge” (verbe impersonale); altele 
alcătuite din două cuvinte, ca „Elevul învaţă”, „Eu citesc”; 
unele alcătuite din trei cuvinte, ca ,,Omul este muritor”, 
„Socrate este filozof” şi altele alcătuite din mai multe cuvinte, 
ca „Toți oamenii sînt muritori”, „Nici un cal nu este om”, 
„Noţiunea, judecata și silogismul sînt forme logico-clasice”, 
„„Leritoriul Republicii Populare China este mai mare decît 
teritoriul Japoniei” sau chiar de genul „Propoziția «Toţi 
oamenii sînt muritori» este scrisă în limba română” etc. 

Toate aceste propoziţii au în comun faptul că exprimă 
explicit sau implicit o sinteză judicativă, un singur gînd, 
că în anumite condiţii pot fi adevărate sau false, că sînt afir- 
mative sau negative, că pot fi descomptise în cuvinte ce expri- 
mă componente judicative. Ce-i drept, în cazul propoziţiilor 
de tipul „Omul este (nu este) muritor” (Enunciatio de tertio 
adiacente), componentele propoziţionale (termenii) ilustrează 
explicit prin „este? (Copula, Vinculum) sinteza judicativă 
şi afirmaţia (respectiv negația prin „nu este”), iar prin „„Omul” 
(Subjectum) şi „muritor? (Praedicatum) ilustrează compo- 
nentele judicative. 

Faptul că în logica clasică se "acordă mai multă atenţie 
propoziţiilor de tertio adiacente este pe de o parte întimplător, 
datorită utilizării îndelungate a limbii latine, ca limbă filo- 
zofică, iar, pe de altă parte, se explică prin evidenţa judicativă 
a acestui tip de propoziţie. În afara faptului că propoziţiile 


2J. Tricot, op. cit., p. 105. 

jadicative diferă prin construcţie lingvistică (au o componentă 
lingvistică, două, trei sau mai multe), propoziţiile de aceeaşi 
construcţie lingvistică diferă prin calitate, id est sînt afirmative 
sau negative. În limba română propoziţiile cu o singură com- 
ponentă sînt numai afirmative, deoarece negația („nu“) 
constituie un al doilea component, restul propozițiilor pot fi 
afirmative sau negative. Exemple de negative: „Na plouă” 
(pentru două componente); „Eu nu citesc” (pentru trei), 
„Oamenii nu sînt zei” (pentru patru) etc. Propoziţiile cu 
cel puţin trei componente pot să difere şi prin cantitatea pri- 
mului sau celui de-al doilea termen (,,Toţi elevii învaţă”, 
„Socrate este un filozof” etc.). În funcție de posibilităţile 
limbii, propoziţiile cu mai mulți termeni se pot deosebi și 
prin modalitatea pe care o exprimă unul dintre ei („„Este necesar 
să învăţăm”, „Este posibil să mergem” etc.). 

Propoziţiile judicative nu constituie însă un obiect de studiu 
propriu-zis al logicii clasice. Ele prezintă interes numai în 
măsura în care, pe baza lor, pot fi studiate determinaţiile 
judicative, deci în măsura în care ele sînt semne ale judecă- 
ţilor. Însuși titlul lucrării, în care Aristotel studiază judecata, 
este edificator. Ilep} “Epunvelac înseamnă „„Despre interpre- 
tarea gîndurilor prin cuvinte”, sau „Despre expresia gîndurilor 
în vorbire”, cum traduce Ernst Kapp (Uber den Ausdruk 
von Gedanken in der Rede)? 


d) Propoziția judicativă şi starea de fapt. Ca și în cazul 
unor cuvinte izolate (denumiri şi nume), care se referă direct 
la noţiune și prin intermediul acesteia la lucruri, și unele pro- 
poziţii, prin intermediul judecăților, pe care le exprimă, se 
referă la anumite stări de lucruri (Sachverhalte) sau stări 
de fapt. 

Lucrurile individuale nu există izolat, relaţiile și raporturile 
complexe, conexiunile acestor lucruri, alcătuiesc stări de fapt, 
ca de altfel și relaţiile dintre lucrurile individuale și proprie- 
tățile, calităţile ori însușirile lor individuale sau generale. 

Dar nu orice propoziţie judicativă se referă la o stare de 
fapt. Există unele propoziţii, care, ca și rostirile, ce se spuneau 
pe sine, constituie şi exprimă în același timp anumite judecăţi, 


3E Kapp, Der Ursprung der Logik bei den Griechen, Göttingen, 1965, 
p. 57 

fără să vizeze o anumită stare de fapt. Acestea sînt propozi- 
tiile care au ca prim termen (subiect) o rostire. Ele cer ca predi- 
catul să fie exprimat fie prin cuvintele ce alcătuiesc definiţia 
şi în acest caz definiendum devine subiectul, iar definiens 
predicatul, fie prin denumiri ce exprimă genul proxim sau 
diferența specifică, fie prin denumirea derivată imediat din 
rostire. 

Se obțin astfel patru lipuri de propoziții afirmative şi ade- 
vărate, dublate de alte patru negative și false, pe care le expu- 
nem prin exemple corespunzătoare rostirii omul. 

(1) Omul este ființa rațională. 

(2) Omul este ființă. 

(3) Omul este rațional. 

(4) Omul este om. 

(1°) Omul nu este ființă rațională. 

(2') Omul nu este ființă. 

(3°) Omul nu este raţional. 

(4) Omul nu este om. 

Datorită raportului dintre termeni, propoziţia (4) se numeşte 
de obicei propositio identica. 

Pe baza acestora se mai pot obţine o infinitate de propo- 
ziții false, înlocuind predicatele primelor patru cu cuvinte 
necorespunzătoare, ca în cazurile: „Omul este neființă raţio- 
nală”, „Omul este fiinţa iraţională”, „Omul este cal”, „Omul 
este piatră” ș.a.m.d. Din celelalte patru se pot ebţine pro- 
poziţii adevărate, ca „Omul nu este fiinţa iraţională”? etc. 
Corespunzător acestora se pot obţine și “alte propoziţii adevă- 
rate diferind prin cantitatea componentelor, ca: „Orice om 
este ființă rațională” (universală), „Unii oameni sînt fiinţe 
raţionale” (particulară), sau false, ca: „Numai unii oameni 
sînt ființe raționale” (strict particulară), şi multe altele, 

Teate aceste tipuri de propoziţii, a căror valoare de adevăr 
nu depinde de existenţa unor anumite stări de fapt pot fi 
numite propoziţii pur judicaţive sau non-factuale. Propoziţiile 
non-factuale adevărate au mai fost numite și analitice. 

Datorită faptului că propoziţiile non-factuale se referă 
numai la judecată, şi presupun, explicit sau implicit, rostirea 
ca subiect şi cuvintele definiţiei ca predicat, ele nu pot fi 
studiate decît logico-clasic. 

Spre deosebire de acestea, propoziţiile factuale au ca subiect 
denumiri sau nume, id est cuvinte care se referă prin inter- 

mediul noțiunilor la anumite lucruri individuale, sau grupuri 
de asemenca lucruri și au ca predicat fie denumiri sau nume 
ale altor lucruri individuale (sau grupuri), fie denumiri ale 
unor proprietăți individuale sau generale, fie denumiri ale 
relaţiilor dintre lucruri. În aceste cazuri, valoarea de adevăr 
a propoziţiilor nu mai rezidă numai din confruntarea lor cu 
judecăţile pe care le exprimă, ci din confruntarea cu stările 
de fapt la care se referă. 

În această situație apar trei domenii deosebite: domeniul 
faptic, domeniul propozițional și domeniul judicativ (este un 
raport analog celui dintre lucruri, cuvinte și noţiuni). 

Logico-clasic, deoarece propoziţia în sine nu constituie un 
obiect de studiu propriu-zis, domeniul propozițional intere- 
sează numai în măsura în care acesta se referă la domeniul 
judicativ, ce poate fi studiat prin intermediul lui. Logico- 
matematic, dimpotrivă, ca și în cazul cuvintelor izolate, 
interesează propoziția numai în măsura în care se referă la 
starea de fapt. Situaţia poate fi reprezentată prin schema: 


(S) [Stare de fapt — 


După cum am amintit în capitolul precedent, în logica mate- 
matică, ca şi în matematică, este utilizată scrierea hieroglifică, 
id est în locul denumirilor și numelor (sonore) sînt utilizate 
descripţii şi inscripții, care nu mai reproduc cuvinte vorbite, 
ci se referă direct la lucrurile individuale, proprietăţile sau 
relaţiile lor. Pe baza acestui limbaj kieroglific pot fi obţinute 
modele simbolice ale stărilor de fapt. Aceste modele nu sînt 
simple copii sau reproduceri, de genul celor fotografice, deoa- 
rece între lucrurile individuale există o infinitate de relații. 
Din această cauză un lucru individual poate fi caracterizat 
printr-un număr infinit de stări faptice. Dar o propoziţie se 
referă numai la una dintre aceste stări, ca de altfel şi modelul 
simbolic care o reproduce. În acest sens, modelul simbolic 
este „proiecția” unei anumite stări de fapt. 

Cu ajutorul limbajului hieroglific vom reda în continuare 
cîteva modele simbolice ale unor anumite stări de fapt studiate 
în logica matematică. 


4 Toate acestea vor fi pe larg discutate cu ocazia expunerii formelor 
logico-matematice. 


Faptul că Libia face parte dintre ţările arabe poate fi redat 
astfel: pentru Libia scriem litera „a”, care în acest context 
este o hieroglifă ce simbolizează Libia ca ţară, și evident nu 
cuvîntul „Libia”; pentru țările arabe scriem litera „A” (rolul 
ei este analog celui anterior); pentru relaţia dintre ele semnul 
„€”. În felul acesta obținem următorul model simbolic al 
acestui fapt: 


(1) agd. 


Faptul că țările arabe (4) fac parte dintre (D) țările afro- 
asiatice (B) se poate reda prin: 


(2) ADB. 


Semnul ,D” din (2) diferă de semnul ,,€” din (1), deoarece 
şi relaţiile pe care le simbolizează sînt diferite. În (1) este 
vorba de o relaţie dintre o ţară și un grup de ţări; în (2) este 
vorba de o relaţie între două grupuri de ţări. 

Faptul că Libia (a) este mai mare decît (>) Tunisia (b) 
poate fi redat prin 


(3) a>b, 
iar faptul că Libia (a) este secetoasă (F) poate fi redat prin 
(4) F(a) 


Despre aceste patru stări de fapt, prin care poate fi carac- 
terizată Libia, pot fi enunțate patru propoziţii factuale, prin 
intermediul judecăților care le corespund. Notînd noţiunile 
corespunzătoare componentelor propoziţionale prin majuscule 
gotice, obținem : 

(1) [a A] « (Libia face parte dintre ţările arabe) — [N — 8] 

(2) [A B] < (Țările arabe fac parte dintre țările afro-asia- 
tice) > [X — €] 

(3) [a b] <- (Libia este mai mare decît Tunisia) > [N — 9] 

(4) (F(a)] < (Libia este secetoasă). —> [E — A] 

Deoarece propozițiile, din punct de` vedere logico-clasic, 
interesează în măsura în care comunică judecățile, după cum 
am amintit, ele au fost uneori identificate cu acestea. Din 
această cauză, s-a considerat că cele patru propoziții sînt 
toate de acelaşi tip, deoarece corespund structurii judicative 
unice, după cum se observă pe coloana judecăților. În fapt, 

propoziţiile, deşi corespund aceleiași structuri, o redau în 
mod diferit. Astfel: în (l) subiectul corespunzător uneia 
dintre noţiuni este exprimat printr-un singur cuvînt, (Libia). 
pe cînd în (2) prin două (ţările arabe); în (3) și (4) sinieza 
judicativă este exprimată prin copulă (este), pe cînd în (1) 
şi (2) sinteza nu este exprimată explicit; în (4) predicatul 
exprimă una dintre noţiuni printr-un singur cuvînt pe cînd 
în celelalte predicatul o exprimă prin mai multe cuvinte. Îy 
plus, menţionăm cu această ocazie că la nivelul structurii 
judicative, care reprezintă o sinteză, redată în tabel prin 
»»—”, este indiferentă poziţia noţiunilor. Cu alte cuvinte, 
pentru judecata (1) de exemplu este același lucru [Y — SR]: 
sau [8 — A], pe cînd în propoziţie sîntem nevoiți să respectăm 
o anumită ordine şi să prezentăm componentele propoziţio- > 
nale prin forme gramaticale diferite (substantive, verbe, 


adjective etc.). 

Conform poziţiei aristotelice, din lucrarea De T nterpretatione, | 
în care propoziţiile și componentele lor sînt analizate ca atare! 
(nume simple, nume compuse, cazurile numelui, verbe, timpu- | 
rile verbelor etc.), este evident că logico-clasic judecata și! 
propoziţia nu pot fi identificate. | 

Deoarece, din punct de vedere logico-matematic, propoziţia | 
interesează în măsura în care se referă la o anumită stare! 
de fapt, în logica matematică, propoziţia este identificată cu, 
faptul, respectiv se consideră de exemplu că [F(a)] este în; 
acelaşi timp o stare de fapt (relaţie între lucru proprietate) 
şi o propoziţie. Temeiul acestei identificări constă în aceea 
că stările de fapt nu există izolate in re, ceea ce lasă impresia 
că s-ar constitui o dată cu propoziţia. „Substanţa lumii, con- 
stată L. Wittgenstein, poate determina numai o formă, dar 
nu poate determina nici o proprietate materială. Căci acestea 
sînt înfățișate numai prin propoziţii — sînt formate numai 
prin configuraţia lucrurilor”. Din această cauză în logica 
matematică, cele patru modele factuale sînt numite propozitii. 
după cum și în logica clasică Judecăţile sînt numite propozitii. 

Dar, după cum structura propoziției nu poate fi identificată 
cu structura judicativă, ea nu poate fi identificată nici cu 
structura faptului. Dovada cea mai evidentă a constituie 


SL. Wittgenstein, Tractatus logico-philosophicus, Surkamp-Verlag, 
1964, p. 14, prop, 2.0231. 

interpretarea relaţiilor din cadrul celor patru modele faptice. 
În (1) este evident că țara Libia face parte dintre ţările arate, 
pe cînd cuvîntul „Libia” nu face parte dintre cuvintele „ţările 
arabe”, sau în (3) este de asemenea evident că Libia ca teri- 
toriu real este mai mare decît Tunisia, pe cînd cuvîntul „Libia” 
nu este mai mare decit cuvîntul „,lunisia” ș.a.m.d. 

Prin urmare, relaţiile reprezentate în modelele factuale 
reproduc relaţii faptice și nu relaţii propoziționale, după cum 
şi termenii reprezentaţi nu semnifică componentele propo- 
ziționale, ci lucrurile individuale sau proprietăţile lor. 

Din această cauză, reproşul care se aduce logicienilor clasici, 
de a nu fi surprins cele patru tipuri de relaţii „„propoziţionale”, 
nu este îndreptăţit, deoarece acestea nu sînt relaţii propozi- 
tionale, ci relaţii (aptice, care nu interesează din punct de 
vedere logico-clasic. 


e) Problema valorii de adevăr şi paradoxele. O propoziţie, 
din punct de vedere logico-clasic, este adevărată, dacă jude- 
cata pe care o exprimă concordă cu starea de fapt, la care 
se referă propoziţia, în caz contrar este falsă. Cu alte cuvinte,) 
dacă starea de fapt la care se referă propoziţia există real-! 
mente și dacă propoziția exprimă o judecată care concordă 
cu starea de fapt, atunci propoziţia este adevărată. J 

Criteriul logico-clasic al adevărului presupune deci distincția 
precisă între starea de fapt, care există sau nu există, și pro- 
poziția, care este adevărată sau nu este adevărată. 

Datorită faptului că valoarea de adevăr a propoziției depinde 
de existența sau non-existența faptului, aceeaşi propoziție 
poate să fie hic et nunc adevărată, iar în alte condiţii, falsă. 
Propoziția „Eu scriu” este adevărată atîta timp cît eu scriu 
şi devine falsă în momentul în care eu nu mai scriu. 

Logico-clasic, nu orice propoziţie este adevărată sau falsă, 
ci orice propoziţie trebuie să poată fi adevărată sau falsă. 
Acest „să poată fi” exprimă caracteristica formei logico- 
clasice, care garantează nu fiinţă, ci posibilitatea de a fi a 
judecăților. 

Situaţia apare evident în cazul propoziţiilor de futuris 
contingentibus (despre viitorii contingenţi). 

Propoziţiile care se referă la viitor, ca şi cele care se referă 
la trecut, pot fi adevărate sau false. Propoziția „Eu voi muri 
cîndva” este adevărată, iar propoziţia „Eu nu voi muri nici- 

odată” este falsă. Spre deosebire de aceste propoziţii, care 
sînt adevărate sau false hic et nunc, cele care se referă la un 
viitor probabil, ca „Eu voi muri mîine” sau „Eu nu voi muri 
mîine”, pot fi adevărate sau false, dar nu acum. 

Afară de propoziţiile de futuris contingentibus sînt propo- 
ziţiile care: sînt adevărate aici, dar false în altă parte sau 
sînt false aici, dar adevărate în altă parte (de exemplu pro- 
poziţia ,,Plouă”), altele care pot fi adevărate sau false dar 
nu aici (analoge celor de futuris contingentibus), ca propoziţia 
„Pe o anumită planetă eu cîntăresc 500 kg”, şi altele care au 
fost adevărate dar nu mai sînt, ca „Aristotel se plimbă” 
ş.a.m.d. 

Din toate acestea rezultă o caracteristică esenţială a poziţiei 
clasice, exprimată de altfel ex professo chiar de către Aristotel, 
şi anume: existența sau non-existenţa stării de fapt determină 
adevărul sau falsitatea propoziției, pe cînd adevărul sau falsi- 
tatea propoziției nu pot determina existența sau non-existenţa 
\stării de fapt. 

Situaţia este cu totul alta în accepţia logico-matematică 
a propoziției, care este identificată cu starea de fapt. 

Din moment ce (a > b) este considerată o propoziţie, iar 
între „a” şi „b” există realmente relaţia „>”, înseamnă că 
adevărul propoziției coincide cu existența stării de fapt. 

Într-o asemenea ambianță, A. D. Woodzley de exemplu 
se întreabă: „Care este deosebirea dintre judecata expri- 
mată prin propoziţia «Pisica este pe gard» și faptul că pisica 
este pe gard”. El consideră că „„propoziţia adevărată este 
identică cu faptul pe care, cum obișnuim să spunem, îl aser- 
tează propoziţia”. 

În aceste cazuri o propoziție falsă coincide cu inexistenţa 
unei stări de fapt, respectiv dacă propoziția „a > b” este 
falsă, atunci nu există nici starea de fapt [a > b]. 

Din acestea rezultă că identificarea propoziției cu starea 
de fapt duce la inversarea raportului dintre valoarea de adevăr 
a propoziţiilor şi existenţa sau non-existenţa stărilor de fapt. 
Nu este de loc întîmplător că L. Wittgenstein, un excelent 
teoretician al logicii matematice şi un autor deosebit de atent 
la modul de exprimare, spune clar: „Dacă propoziţia elemen- 


€ Cf. Aristoteles, Categoriae, 12, 14 b, 18—24. 
7A. D. Woodzley, Theory of Knowledge, London, 1959, p. 170. 

tară este adevărată, atunci există starea de fapt, dacă pro- 
poziţia elementară este falsă, nu există starea de fapt” (Isi 
der Elementarsatz wahr, so besteht der Sachverhalt; ist der Ele- 
mentarsatz falsch, so besteht der Sachverhalt nicht 5. 

Datorită faptului că o propoziție nu este în sine adevărată 
sau falsă, că ea poate fi adevărată sau falsă, sau că aici şi 
acum nu este adevărată sau falsă, inversarea raportului dintre 
valoarea de adevăr a propoziției şi existența faptului face 
ca în asemenea cazuri să se conchidă că starea de fapt la care 
se referă propoziţia, care nu este aici şi acum adevărată sau 
falsă, poate să existe şi să nu existe în acelaşi timp. Această 
situație a fost observată încă din antichitate și ilustrată prin 
paradoxele judicative de tipul paradoxului lui Eubulide (para- 
doxul mincinosului). 

Deoarece din punct de vedere logico-clasic, este ceva obiş- 
nuit ca o propoziţie să poată fi adevărată sau falsă, fără să 
fie în acest moment, paradoxul a fost privit ca o simplă întîm- 
plare logică, în care, aparent, valoarea de adevăr şi existența 
faptului coincid. În logica matematică însă, unde această 
coincidență este permanentă, apariţia paradoxelor de acest 
tip este frecventă. 

În paradoxul mincinosului este vorba despre un fapt (faptul 
că eu mint) şi despre o propoziție (propoziţia „eu mint”). 
În mod obișnuit (logico-clasic), pentru a constata valoarea 
de adevăr a propoziției „eu mint”, trebuie să confruntăm 
judecata pe care o exprimă propoziţia „eu mint” cu faptul 
că eu mint. Dacă judecata coincide cu faptul atunci este ade- 
vărată, respectiv dacă există faptul, propoziţia este adevă- 
rată. Dar faptul că eu mint depinde de valoarea de adevăr 
a propoziţiilor pe care le spun și deci şi de valoarea de adevăr 
a propoziției „eu mint” pe care vrem să o determinăm. Cu 
alte cuvinte, faptul că eu mint depinde de valoarea de adevăr 
(pe care nu o cunoaștem încă) a propoziției „eu mint” şi 
deci nu se poate șii dacă există sau nu faptul că eu mint. Prin 
urmare, propoziția „eu mint” poate fi adevărată sau falsă, 
dar hic et nunc ea nu este adevărată sau falsă, deoarece nu se 
poate şti dacă există sau nu faptul cu care trebuie confruntată 
judecata pe care o exprimă. 


5L. Wittgenstein, Tractatus logico-philosophicus, p. 51l, prop- 
4. 25. 

Prin urmare, logico-clasic, propoziţia „eu mint” se găsește 
în aceeași situaţie ca și propoziţia „Eu voi muri mîine” (de 
futuris contingentibus), sau „Pe o anumită planetă eu cîntă- 
resc 500 kg”, în care de asemenea nu putem şti dacă există 
sau nu faptul cu care trebuie confruntate judecăţile cores- 
punzătoare acestor propoziţii. 

Logico-matematic însă, situaţia este cu totul alta. Deoarece 
se consideră că adevărul sau falsitatea propoziției nu depinde 
de existența sau non-existența faptului, ci invers, se consideră 
și în acest caz (fără nici un criteriu) (l) că propoziția „eu 
mint” este adevărată, și de aici se conchide că nu există faptul 
că eu mint sau se consideră (2) că propoziţia „eu mint” este 
falsă şi se conchide că există faptul că eu mint. Dar, deoarece 
propoziţia şi faptul sînt identificate, respectiv adevărul pro- 
poziţiei trebuie să fie în același timp existența faptului, iar 
falsitatea inexistenţa lui, id est existenţa = adevăr, inexis- 
tența = fals, se, ajunge la paradox. Căci în această situaţie 
«lacă propoziţia „eu mint” este adevărată, faptul că eu mint 
nu există, deci propoziţia nu este adevărată, iar dacă propoziţia, 
„eu mint” este falsă, faptul că eu mint există, deci propoziţia 
este adevărată. 

Cauza apariţiei paradoxelor de acest tip și admiterea lor 
în logica matematică se datoresc, ca și la nivel noţional (în 
cadrul definiţiei), aplicării Metode: logico-matematice, rela- 
țional-operațională la un Obiect de studiu propriu logicii 
clasice. Dacă propoziţia este interpretată logico-clasic, drept 
semn al judecății, și dacă este respectat principiul formal- 
judicativ, după care propoziția poate să fie adevărată sau 
falsă, cît și criteriul logico-clasic al valorii de adevăr, este 
imposibil să apară paradoxe judicative la nivel propoziţional. 
Ele apar numai în cazul în care nu se face distincţia logico- 
clasică între starea de fapt și propoziţia care se referă la 
starea de fapt. 

Relaţiile logico-matematice (dintre lucruri individuale, din- 
tre lucru și clase de lucruri, dintre clase de lucruri sau dintre 
lucruri și proprietăţile lor) nu sînt relaţii propoziţionale, for- 
mulele prin care acestea sînt redate nu sînt propoziţii, ci 
modele simbolice ale stărilor reale de fapt. 

Propoziția factuală conform schemei (54) reprezintă, la 
nivel judicativ, punctul de tangenţă dintre cele două doctrine 
logice. Pretenţia reprezentanţilor Logicii matematice de a 

oferi o Metodă exactă pentru studiul propoziţiilor se vede a 
fi neîntemeiată. Această Metodă exactă şi demnă de admirat 
nu este însă corespunzătoare acestui Obiect de studiu, apli- 
carea ei consecventă duce la apariția paradoxelor, pe cînd 
Metoda logico-clasică, tot atît de exactă în ce privește respec- 
tarea principiilor clasice, nu numai că nu duce la paradoxe, 
ci dimpotrivă prin „respectarea principiilor logico-clasice” 
duce la soluționarea lor. 

f) Transcrierea propoziţiilor din pătratul logic. Cel mai 
complex tip de propoziţii, care în afara faptului că redau 
explicit componentele judicative și sinteza lor prin afirmaţie 
şi negaţie redau şi cantitatea subiectului, sînt studiate adesea 
împreună, în cadrul a ceea ce se numește pătratul lui Boethius 
sau pătratul logic. Acesta este alcătuit din patru specii de 
propoziţii, care au același subiect și același predicat, notate 
de obicei cu S și respectiv P, dar diferă prin cantitatea subicc- 
tului şi calitatea copulei. 

Cantitatea subiectului este redată prin anumite cuvinte, 
care luate independent nu semnifică nimic, ci numai împreună 
cu (Syn) alte cuvinte. Datorită acestui fapt au fost numite 
sincategoreme. Acestea sînt: (1) oricare, fiecare, toți sau toate; 
(2) nici un, nici o; (3) unii, unele. Primele două grupe deter- 
mină cantitatea universală a propoziţiilor, ultimele canti- 
tatea particulară. 

În funcţie de cantitatea și calitatea lor (afirmative sau 
negative) se obţin cele patru speciide judecăţi: universal 
afirmative, notate cu A, universal negative, notate cu E, 
particular afirmative, notate cu I și particular negative, 
notate cu O, respectiv: 


(1) A — Toţi S sînt P. 

(2) E — Nici un S nu este P. 
(3) I — Unii S sînt P. 

(4) O — Unii S nu sînt P. 


Färă să intrăm în amănunte,” deoarece scopul nostru nu 
este de a expune integral teoria clasică a judecății, prezentăm 
în continuare interpretările logico-matematice ale celor patru 
specii de propoziţii, menționînd numai punctele în care acestea 
nu corespund celor clasice. 

Pornind de la relaţiile de tipul [F(a)], care au fost identifi- 
cate cu propoziţii de tipul „Socrate este muritor”, unde 

Socrate este notat cu (a), iar muritor cu F, logisticienii au încer- 
cat să interpreteze și propoziţiile pătratului logic. Deoarece 
acestea se deosebesc de celelalte propoziţii prin sincategoremele 
care indică cantitatea subiectului, problema era de a pune în 
evidență acest lucru. Sincategoremele au fost identificate 
cu cuantorii sau cuantificatorii logico-matematici, respectiv 
cu cuantorul “universal (Yx), care se citește „oricare ar fi x” 
și cuantorul existențial (Jx), care se citeşte „există cel puţin 
un x”, unde x stă pentru un lucru nedeterminat. 

Se observă de la început că sincategoremele „.toţi” și „unii” 
sînt cu totul altceva decît aceştifcuantori. Apariţia lui x = 
variabilă individuală în cadrul cuantorului (Vz) nu numai că 
restrînge înțelesul sincategoremei, dar îi dă și o semnificație, 
căci, după cum s-a menţionat, sincategoremele au semnifi- 
caţie împreună cu altceva. „Oricare”, singur, are un înţeles, 
dar nu semnifică nimic, pe cînd „oricare ar fi x” are o semni- 
ficaţie determinată. 

Situaţia este cu atît mai evidentă în privința cuantorului 
existenţial „există cel puţin un x” care este identificat cu 
„unii”, Unii înseamnă într-adevăr „cel puţin un”, dar nu 
înseamnă „cel puţin un x” și cu atît mai puțin că „x există” 

În afara celor menţionate, apariţia lui x în cuantificatori 
determină apariţia lui x şi în formulele pe care le cuantifică. 
În faţa lui F(a) de exemplu nu poate să apară (Wx), ci numai 
în faţa lui F(x). 

Dacă admitem că propoziția „Socrate este om” poate fi 
transcrisă prin F(a), unde F = om, (a) = Socrate, înseamnă 
că (x) ţine loc de subiect, iar F de predicat (subiectul fiind 
nedeterminat). Dar, deoarece (x) stă pentru un lucru individual 
oarecare, formula 


(La) (Vx) F(x) 


nu corespunde unei propoziții A, căci (x) nu poate fi înlocuit 
decît cu numele unui lucru individual, pe cînd în cadrul unei 
propoziții ca „orice om este muritor”, subiectul, făcînd abstrac- 
ție de „orice”, este o denumire (om), ca şi predicatul F = 
muritor. Dar, și în cazul în care om ar putea fi scris în locul 
lui (x), formula nu ar reprezenta o propoziţie universală, căci 
ar cădea de la sine cuantorul (Yx), care nu poate să stea în 
faţa unei formule care nu conţine cel puţin un x. 

Situaţia este aceeași şi în cazul formulelor care ar cores- 
punde celorlalte propoziţii ale patratului şi care pot fi redate 
alături de prima : 


(1) (Vx) F(x) 
(21) (Yx) ~ F(x) 
(31) (x) F(x) 
(41) (a=) ~ F(x) 


Toate acestea fiind evidente, logisticienii au încercat o 
altă transcriere a celor patru specii de propoziții. Făcînd 
abstracție de numeroasele variante? în care apare noua moda- 
litate de transcriere, reținem faptul că se urmăreşte‘ păstrarea 
cuantificatorilor şi o altă interpretare a“ raportului dintre 
subiect și predicat. Propozițiile apar astfel: 


(12) (Vx) (F(x) > G(x)) 

(22) (Yx) (F(x) => ~ G{x)) 
(32) (a=) (F(x) - G{(x)) 
(42) (3x) (F(x) - ~ G(x)) 


Faptul că nici aceste transcrieri nu corespund celor patru 
specii de propoziții este recunoscut de majoritatea logisti- 
cienilor. 

În primul rînd, în aceste cazuri nu este vorba despre e 
singură propoziţie. Dacă prin F înţelegem om, iar prin G 
muritor, atunci (13) de exemplu se exprimă în limbaj prin 
„Oricare ar fi x, dacă x este om, atunci; x este muritor”, Între 
„dacă x este om” şi „x este muritor” apare operatorul impli- 
caţiei, care face legătura între propoziţii. Dacă admitem că 
F(x) prin înlocuirea (x) devine o propoziţie, atunci același 
lucru se poate petrece și în formula (1,), care, pierzînd cuanti- 
ficatorul, devine de exemplu prin înlocuirea lui x cu Socrate, 
„dacă Socrate este om, atunci Socrate este muritor”. Aceasta 
dovedeşte că atît subiectul propoziției A, cît şi predicatul 
devin în fapt predicatele unor propoziţii diferite, cu același 
subiect, nedeterminat cînd se menţine cuantificarea sau 
determinat cînd se face substituirea, ceea ce nu se petrece 
în cazul propoziției A. 


? Cf. A. Menne, Logik und Existenz, Meisenheim am Glan, 1954, 
pp. 21—41. 

În plus, chiar dacă admitem această transcriere, înseamnă 
că trebuie să identificăm universalitatea propoziţiilor cu 
implicaţia, iar particularitatea cu conjuncția, ceea ce este cu 
totul arbitrar. De altfel există transcrieri în care se operează 
numai cu implicaţia!l, iar altele numai cu conjuncţiali. 

În afara acestor neajunsuri, care privesc structura propo- 
zițiilor, apar și altele care privesc raporturile valorice dintre 
cele patru specii de propoziţii. De exemplu, raportul dintre 
propoziţia A şi propoziția I, numit raport de subalternare, 
nu mai este universal valabil. Logico-clasic, dacă A este 
adevărată, atunci și I este adevărată, căci ceea ce se spune 
despre „fiecare? se spune şi despre „unii”. Dar, în aceste 
transcrieri se presupune, datorită cuantorului existenţial, că 
„unii”? înseamnă „există cel puţin un individ”. Or, în cazul 
unei A adevărate de genul „Toți centaurii sînt curajoși” se 
conchide logico-clasic că și „Unii centauri sînt curajoși”, 
dar nu se mai poate conchide că „Există cel puţin un individ 
(x), care, dacă este centaur, atunci este curajos”. 

Faptul că (x) din transcrierile de mai sus reprezintă evident 
un individ nedeterminat este pus în evidenţă și de un alt 
iip de transcriere, în care sînt utilizate formule de genul 
[a € A], care redau relația de apartenenţă a unui individ 
la un grup, o clasă sau la o mulțime de indivizi. Menţinînd 
cuantorii, şi în aceste formule va apărea variabila x, de data 
aceasta în forma x € A. 

Transcrierile care urmează se bazează în fapt pe primele. 
Ele se obţin prin substituirea formulelor de tipul F(x) prin 
formule de tipul x € F conform definiţiei 


(D,) x € F = D; F(x). 

Cele patru propoziții apar transcrise astfel : 
(13) (Vx) eeF=xeG) 
(25) (Vx) (x € F> ~ (x € G)) 
(33) (Jx) (xeF-xeG) 
(43) (3x) (x € F - ~ (x € 6) 


Ultimele formule au aceleași neajunsuri ca şi cele anterioare. 
În plus, interpretarea lui F şi G, care ar corespunde lui S 


10 Cf. A. Menne, op. cit., p. 24. 
11 Ibidem, p. 38. 

şi P din propoziţiile clasice, ca reprezentînd clase, este şi 
mai puțin corespunzătoare, deoarece S şi P sînt denumiri, 
pe cînd cuvintele care se referă la clase sînt nume. Astfel, 
„om” sau muritor” nu se spun despre clasa oamenilor sau 
clasa muritorilor, ci despre fiecare dintre indivizii acestor 
clase în parte. Despre clasa oamenilor se spune numele ei, și 
anume „clasa oamenilor”, ca și despre clasa muritorilor, 
„clasa muritorilor”, ceea ce au observat de altfel şi unii logisti- 
cieni, care nu admit această transcrierel?, 

Din această cauză, propoziția „Orice om este muritor” 
de exemplu, ar trebui să fie identică cu propoziția „Oricare 
ar fi x, dacă x aparţine clasei oamenilor, atunci x aparţine 
clasei muritorilor”. Or, este evident că ele sînt cu totul diferite. 

Un alt gen de transcriere, cu numeroase variante şi acesta, 
urmărește eliminarea lui (x) din formule. Noile transcrieri 
pornesc de la interpretarea ultimelor și urmăresc încadrarea 
lor în logica pură a claselor. 


Se pornește de la definirea raporturilor dintre clase. Astfel, 
dacă toţi indivizii care aparțin unei clase F, aparțin şi unei 
clase G, atunci clasa F este fie inclusă în clasa G, fie identică 
cu clasa G. Deoarece formulele anterioare exprimă tocmai 
raporturi dintre indivizii unei clase și indivizii altei clase, 
introducînd semnul ,, D” pentru incluziunea dintre clase şi 
semnul „„(”, pentru intersecţia lor, respectiv pentru a reda 
faptul cu numai unii dintre indivizii unei clase F aparţin 
și clasei G, obținem: 


(4) FDG . 
(2) — (FD 6) 
(34) FNG 


(4) ~(F NG) 


Însă, eliminarea lui (x) din formule face să dispară şi cuan- 
torii, care erau semnul distinctiv al propozițiilor din pătratul 
logic. În plus, de data aceasta, atît subiectul, cît și predicatul 
propoziţiilor devin nume de clase. Propoziția (1), de exemplu, 
se va citi „Clasa oamenilor este inclusă în clasa muritorilor”? 
ceea ce evident este cu totul altceva decît „Orice om este 
muritor” 


12 Cf., exempli gratia, W. V. O. Quin e Methods of Logic, New York, 
1966, p. 225. 

Dificultatea cea mai serioasă, din punct de vedere logico- 
matematic, o constituie însă faptul că fiecăreia dintre cele 
patru propoziţii îi corespund mai multe relaţii în logica clase- 
lor. Propoziţiei A, de exemplu, îi corespund două relaţii de 
clase, căci indivizii la care se referă subiectul pot alcătui 
fie aceeași clasă cu indivizii la care se referă predicatul și în 
acest caz apare relația identitate, fie clase diferite şi atunci 
apare relaţia de incluziune. Propoziţiei E îi corespund de 
asemenea două relaţii, iar propoziţiilor I şi O le corespund 
fiecăreia cîte cinci relaţii diferitel3, ceea ce face să dispară 
deosebirea calitativă și cantitativă dintre cele patru propoziţii. 

Căutînd să înlăture dificultăţile evidente ale acestor tran- 
scrieri, care le fac să nu corespundă celor patru propoziţii, 
s-a încercat un alt tip de transcrieri. Acestea pornesc de la 
un vechi procedeu scolastic de a nota propoziţiile. 

Scolasticii, pentru a nu mai scrie, de exemplu „Toţi S sînt 
P”, înlocuiau pe „Toţi... sînt...” prin „A” (notația uni- 
versal afirmativei) fie în forma: „sAp”, fie în forma „SaP”, 
fără să dea o interpretare deosebită lui „A” sau „a”. În tran- 
scrierea pe care o discutăm, A, E, I și O se scriu în faţa lui 
s și p, după cum urmează: 


(15) Asp 
(25) E sp 
(35) Isp 
(45) Osp 


În manieră logico-matematică s-a considerat însă că A, E, É 
şi O ar reprezenta functori de adevăr, iar A s p, de exemplu, 
ar deveni adevărată sau falsă în funcţie de termenii universali 
cu care ar fi înlocuiţi s și p. 

În aparenţă, această transcriere ar menţine atît deosebirile 
calitative și cantitative dintre propoziţii, cât și raporturile 
lor valorice. Dar, după cum au demonstrat logicienii J. M. 
Bochenski!t şi A. Menne!5, dacă se admite că A, E, I și O 
din aceste transcrieri sînt funcţii de adevăr, atunci ele trebuie 
să corespundă celor 16 functori binari posibili. Or, acest lucru 


13 Cf. A. Menne, op. cit., p. 53. 

“uJ. M. Bocheński, On the categorical syllogism, în „„Logico-philoso- 
phical studies”, Dordrecht-Holland, 1962, pp. 28—31. 

15 A. Menne, op. cit., pp. 41—45. 

nu se întîmplă şi în consecință funcţiile trebuie interpretate 
într-o logică polivalentă. În caz contrar A, E, I și O nu sînt 
functori de adevăr. 

Din această cauză, nici transcrierile de acest tip nu cores- 
pund propoziţiilor din pătratul logic, care, după cum se ştie, 
presupun în raportarea lor numai două valori de adevăr. 


Teoria logico-clasică a judecății pune în evidenţă specificul 
acestei forme a gîndirii și al raporturilor sale complexe, atit 
cu limbajul prin intermediul căreia este exprimată, cît și 
cu stările de fapt la care se referă. 

Din această expunere rezultă faptul evident că atît în cali- 
tate de formă logică, de structură sau expresie lingvistică, 
judecata este Obiect de studiu al logicii clasice și nu poate fi 
abordată decît prin Metoda clasică. 

Metoda logico-matematică este inadecvată pentru studiul 
acestei forme logice, care este redusă de către logisticieni la 
expresia sa lingvistică. 

Propoziția judicativă factuală (ca şi denumirea din teoria 
noțiunii) reprezintă punctul de tangenţă dintre cele două 
doctrine logice, dar studiul ei independent de principiile 
clasice duce fie la contradicții evidente (paradoxe), fie la 
numeroase interpretări, dintre care nici una nu corespunde 
Obiectului în discuție. 

Formulele logico-matematice, ca gddlă simbolice ale stă- 
rilor de fapt, nu pot fi identificate cu propoziţiile factuale. 
Din această cauză, este necesară o teorie logică deosebită 
de cea matematică, care să corespundă acestui Obiect de 
studiu — aceasta este teoria logico-clasică a judecății. 


C. SILOGISMUL 
pa ABE 

a) Silogismul ca formă și structură logică. Esenţa teoriei 
logico-clasice a silogismului, ca şi în cazul noțiunii și al jude- 
căţii, o constituie interpretarea silogismului ca formă logică. 
În această calitate, silogismul trebuie să fie cauza sau princi- 
piul în virtutea căruia pot fiinţa silogismele. El trebuie să 
exprime esența oricărui silogism și coincide deci cu definiția 
silogismului. 

Genul proxim al silogismului îl constituie faptul că este 
o formă logică (A6%06). Avînd atributele acesteia, el justifică 
posibilitatea fiinţării silogismelor. 

Diferenţa specifică a silogismului este redată de faptul că 
în cadrul său, fiind puse ceva (acest „„ceva” trebuie înţeles 
la plural)”, altceva decît cele puse se constituie? cu necesitate 
prin faptul că acestea sînt. 

Interpreţii logisticieni, care se ocupă cu studiul silogisticii, 
nu acordă nici o importanță acestei definiții, pe care, de 
regulă, nici nu o amintesc măcar. Lucrul nu este de mirare, 
deoarece, ca și în cazurile precedente, cauza sau principiul 
formal nu pot fi abordate logico-matematic. 

Silogismele nu se pot realiza însă numai pe baza principiului 
lor formal, ele trebuie să se realizeze și prin ceva. În vederea 
acestei realizări este necesară și o cauză materială, o structură 


logică. Ea garantează realizarea posibilității formale a silo- 
` 


gismelor. 

Silogismul, în calitate de structură logică, reprezintă o 
sinteză de gînduri sau un singur gînd complex. Acest gînd 
complex este alcătuit din gînduri simple, din judecăţi și noţiuni, 
care luate în sine nu constituie componente silogistice. La 
nivelul structurii silogistice, aceste gînduri ființează ca simple 
forme logice și ca atare reprezintă numai posibilitatea unor 
anumite gînduri. 

Silogismul, ca structură logică, este alcătuit din două tipuri 
de materie: materia proxima sau judecăţile și materia remota 
sau noțiunile. Cînd materia proxima și materia remota se con- 
stituie ca structură silogistică, atunci judecăţile devin premise 
şi concluzie, iar noţiunile devin termeni silogistici. Dar, pentru 
a se petrece acest lucru, judecăţile și noţiunile trebuie să 
respecte anumite reguli. Aceste reguli sînt restricţii logice, 
prin intermediul cărora, materia silogistică alcătuiește struc- 
tura silogistică în conformitate cu definiția silogismului. 

Regulile silogistice sînt de două tipuri: reguli care privesc 
materia remota, respectiv noţiunile, și reguli care privesc 
materia proxima, respectiv judecăţile. 


1 În definiţia aristotelică, „refvrov twv”. 
2 În definiţia aristotelică „„ovuBalvet”” de la ovv — împreună și Balvo = 
a merge, a fi stabilit, instituit. 

Schemele sau figurile silogistice. Deşi materia silogistică se 
constituie unitar în structură, și ca atare nu poate să existe 
structură silogistică alcătuită numai din materia remota sau 
numai din materia proxima, este posibil să se grupeze separat 
regulile silogistice privind materia remota. Această izolare nu 
este însă perfectă, deoarece, în afară de prima regulă (1. Silo- 
gismul are numai trei termeni), celelalte presupun raportarea 
termenilor în cadrul premiselor sau concluziei (2. În premise 
şi concluzie sînt aceiaşi extremi; 3. Termenul mediu este 
distribuit într-o premisă; 4. În concluzie nu apare mediul). 

Pe baza acestor reguli şi a locului pe care poate să îl ocupe 
termenul mediu față de extremi se obţin patru scheme sau 
figuri silogistice. 


() MP (2) PM 3) MP (4) PM 
SM SM MS MS 
S P S P SP S P 


Aceste scheme nu sînt decît ilustrații ale modului în care 
materia remota se conformează regulilor silogistice, respectiv 
ale modului în care noțiunile pot deveni termeni silogistici. 
Schema silogistică nu poate reda însă regula 3, respectiv 
faptul că termenul mediu este distribuit sau nu în premise. 
Din această cauză, schema nu este valabilă fără acest adaos. 


Modul silogistic sau structura propriu-zisă. O anumită 
structură silogistică se poate realiza prin intermediul schemei 
silogistice şi al regulilor care privesc materia proxima sau 
judecăţile. Aceste reguli se referă la cantitatea şi calitatea 
componentelor judicative (5. Negativa nu urmează din două 
afirmative; 6. Din două negative nu se conchide; 7. Concluzia 
urmează partea slabă (respectiv negativa sau particulara); 
8. Din două particulare nu se conchide). Pe baza schemelor 
silogistice și prin respectarea acestor reguli se obţin structurile 
sau modurile silogistice. Dăm ca exemplu modul Celaren:: 


(a) E. Nici un M nu este P 
A. Toţi S sînt M 
E. Nici un S nu este P 


Deoarece structura silogistică se constituie ca o unitate, 
alcătuind posibilitatea 'unui singur gînd, ordinea premiselor 
şi locul concluziei faţă de acestea nu au nici o importanță. 

Este o simplă convenţie ca premisele să fie scrise înaintea 
concluziei. Noi respectăm această convenție pentru a evidenția 
determinaţiile silogistice. 

Se observă imediat că (a) corespunde schemei (1) cu adaosul 
respectiv şi celorlalte patrutreguli (nu se conchide negativ 
din două afirmative, nu se conchide din două negative și 
nici din două particulare, concluzia urmează partea slabă- 
negativa). Dar este evident că ultimele reguli nu sînt sufi- 
ciente pentru alcătuirea unei structuri silogistice. Exemplul 
următor respectă regulile ultime 


(b) E. Nici un M nu este P 
A. Toţi S sînt Q 
E. Nici un S nu este P 


dar încalcă schema (1), avînd patru termeni. Ca atare, exem- 
plul (b) reprezintă o anumită structură logică, dar nu una 
silogistică. 

Raportul dinţre structura şi schema silogistică reprezintă 
ilustrarea concretă a definiției silogismului. Respectiv: fiind 
stabilite anumite reguli, prin faptul că acestea sînt, se constituie 
cu necesitate o anumită structură silogistică. 

Deoarece modurile corespunzătoare primei scheme eviden- 
ţiază, prin poziția termenilor şi raportarea lor, faptul că unul 
dintre termeni':mediază raportarea celorlalti, și deoarece 
această evidenţă nu mai trebuie explicitată, modurile cores- 
punzătoare primei scheme au fost numite perfecte. Evidenţa 
modurilor corespunzătoare celorlalte scheme se poate dovedi 
prin reducerea lor la modurile din prima schemă. Pe baza 
unor operaţii simple se poate arăta că orice mod silogistice 
corespunzător schemei (2), (3) sau (4) poate fi redus la un 
mod corespunzător schemei (1). Prin aceasta se dovedeşte că 
restul modurilor nu sînt numai corecte, dar şi evidente, însă 
nu numai prin sine. 


b) Expresia lingvistică a silogismelor. Modurile sau struc- 
turile silogistice garantează realizarea posibilităţii formale 
a silogismelor, dar ele nu constituie în sine silogisme, deoarece 
componentele lor reprezintă numai simple posibilități de a 
fi. Modul concret în care se realizează silogismele nu ţine 
de domeniul logic. Trecerea de la structurile silogistice la 
silogisme concrete prin simpla înlocuire a termenilor cu noţiuni 

este un joc pueril lipsit de sens. Logica nu are menirea de a 
produce silogisme, ci de a le identifica. 

Dacă o anumită structură lingvistică, alcătuită din propo- 
ziții, corespunde unei structuri silogistice, atunci ea repre- 
zintă un silogism. 

După cum judecății îi corespund în limbaj diferite tipuri 
de propoziţii, tot așa se întîmplă şi în cazul silogismului. 
De cele mai multe ori expresiile lingvistice, corespunzătoare 
silogismelor, nu exprimă direct toate componentele silogistice. 
Majoritatea expresiilor silogistice, așa-numitele entimeme, 
conţin de obicei numai una dintre premise și concluzia. În plus, 
propoziţiile prin care sînt redate premisele sau concluzia nu 
au întotdeauna cantitatea subiectului strict determinată. 

Din cauza unor necesităţi lingvistice, care ţin în special 
de cursivitatea limbajului oral, între componentele silogistice 
apar adesea cuvinte de legătură, care nu au nici o semni- 
ficație silogistică. Aceste cuvinte “sînt introduse şi datorită 
faptului că, de cele mai multe ori, concluzia este enunțată 
înaintea premiselor, ceea ce însă nu contravine cîtuși de puţin 
structurii silogistice, pentru care această ordine este indiferentă. 

Expresia lingvistică „Socrate este muritor, ca orice om” 
reprezintă un silogism, deși în aparență pare o simplă pro- 
poziție, „ca orice om” ţine locul premisei „Toţi oamenii sînt 
muritori”, iar aceasta şi concluzia „Socrate este muritor” 
presupun premisa „Socrate este om”. Atît propoziţia „Socrate 
este muritor”, cît şi propoziţia „Socrate este om”, joacă rol 
de premisă şi respectiv concluzie universală. Din această 
cauză, expresia lingvistică „Socrate este muritor, ca orice 
om” exprimă de fapt un silogism de structură Barbara, cores- 
punzător schemei (1), respectiv: 


(c) Toţi M sînt P 
Toți S sînt M 
Toți S sînt P 


Corectitudine şi adevăr silogistič. Pa nivelul structurii silogis- 
tice se pune problema valorii de adevăr a componentelor 
judicative. Dar, deoarece judecăţile la acest nivel nu sînt nici 
adevărate nici false, ci doar oferă, în calitate de forme logice, 
posibilitatea ca propoziţiile prin care vor fi exprimate să fie 
adevărate sau false, la nivel pur structural se discută numai 
posibilităţile de adevăr ale componentelor. Astfel, dacă propo- 

zițiile prin care pot fi exprimate premisele vor fi adevărate, 
atunci şi concluzia va fi cu necesitate adevărată, dacă pro- 
poziţiile vor fi false, atunci concluzia poate fi adevărată sau 
falsă. 

Cînd valoarea de adevăr a premiselor este însă determinată, 
adică atunci cînd premisele sînt exprimate deja prin propo- 
ziţii, care sînt adevărate sau sînt false, atunci cu necesitate şi în 
cadrul unui silogism cu anumite premise, dintre care cel puţin 
una este falsă, concluzia este adevărată, pe cînd în cadrul 
unui alt silogism cu alte premise anumite, dintre care cel puţin 
una este falsă, concluzia va fi falsă cu necesitate. 

Raporturile valorice dintre componentele propoziționale ţin 
de corectitudinea silogistică. Un silogism este corect, dacă este 
constituit conform unei anumite structuri silogistice (mod), 
respectiv conform regulilor referitoare la materia remota 
şi materia proxima şi dacă este conform regulilor de adevăr 
ce privesc raportarea valorică a propoziţiilor componente. 

Deoarece corectitudinea silogistică presupune concordanța 
unei anumite structuri lingvistice cu toate regulile corespun- 
zătoare definiţiei silogismului, nu se poate vorbi despre silo- 
gisme incorecte. Un „silogism incorect” nu este de fapt silogism, 
ci o structură lingvistică cu aparenţă silogistică. 

Conform regulilor privitoare la valoarea de adevăr a compo- 
nentelor propoziţionale, pot exista silogisme (nu structuri 
silogistice) care să aibă (1) premisele și concluzia adevărată, 
(2) cel puţin o premisă falsă și concluzia adevărată, (3) cel 
puţin o premisă falsă şi concluzia falsă. Îndeplinind una dintre 
aceste condiţii silogismul este corect (presupunînd firește că 
îndeplinește în prealabil toate condiţiile impuse de regulile 
silogistice). 

Dar un silogism corect poate la rîndul său să aibă, el însuşi, 
o valoare de adevăr. Cu alte cuvinte, un silogism corect poate 
fi adevărat sau fals. Adevărul sau falsitatea silogismului nu 
depinde de regulile de adevăr privitoare la valoarea compo- 
nentelor sale, ci de concordanța sa cu o anumită situație reală. 


3 Deoarece raportarea valorică a componentelor silogistice presupune 
introducerea unor concepte, ca „total fals” și „parțial fals", care necesită 
explicaţii suplimentare, redăm o singură regulă, cea referitoare la Barbara 
și Celarent: dacă majora este total falsă, iar minora adevărată, concluzia 
este cu necesitate falsă, în caz contrar, dacă concluzia este adevărată, atunci 
nu poate exista un silogism cu aceste componente. 

O situaţie reală este compusă din mai multe stări de fapt 
şi din relaţiile care există între aceste stări de fapt. De exemplu, 
între faptul că Hegel a fost filozof şi faptul că Hegel a scris 
cărți de filozofie există o relaţie, care determină o anumită 
situaţie reală, respectiv situaţia reală în care Hegel, fiind 
filozof, a scris cărti de filozofie. 

Dacă silogismul corespunde hic et nunc unei situaţii reale, 
el este adevărat, în caz contrar este fals. 

Următorul silogism, corespunzător structurii Barbara 


(d) Toţi caii sînt motociclete 
Toţi proștii sînt cai 
Toţi proștii sînt motociclete 


este un silogism corect. El este însă fals, deoarece nu există 
nici o situaţie reală care să-i corespundă. 

În genere, orice silogism care are cel puțin o componentă 
propozițională falsă nu poate fi adevărat, deoarece una dintre 
stările de fapt la care se referă acea componentă nu face 
parte din situaţia reală la care se referă silogismul. 

Raportarea silogismelor la o anumită situaţie reală se face 
în funcţie de scopul care se urmărește prin enunțarea lor. 

Argumentarea, de exemplu, reprezintă utilizarea silogis- 
mului în vederea susţinerii unei propoziţii, care se referă 
la o anumită stare de fapt, din cadrul unei anumite situații 
reale. În cazul argumentării, silogismul este adevărat numai 
dacă corespunde întru totul acelei situaţii şi numai aceleia, 
altfel silogismul, care poate să aibă toate componentele ade- 
vărate, este fals. 

Dacă un medic, înaintea unei intervenţii chirurgicale, sus- 
tine că „pacientul va muri” utilizînd silogismul: 


(e) Toţi oamenii trebuie să moară 
Pacientul meu este om 
Pacientul meu trebuie să moară, 


care reprezintă un silogism corect, corespunzător structurii 
Barbara şi care are toate componentele adevărate, atunci 
acest silogism este fals hic et nunc, deoarece nu corespunde 
situaţiei reale în discuţie. 

Există anumite situaţii reale, care nu se referă strict la 
stări de fapt obiectuale, ci la stări de conștiință. În aceste 
cazuri, există păreri deosebite în legătură cu ele, iar compo- 

nentele propoziţionale ale silogismelor enunțate despre ele 
nu sînt nici adevărate nici false, ci probabile, după cum con- 
sidera Aristotel: sînt admise „sau de toți, sau de majoritate, 
sau de către cei înţelepţi, iar dintre ei, sau de toţi, sau de 
majoritate, sau de cei mai de seamă”. În aceste cazuri, silo- 
gismul este adevărat numai cînd utilizează asemenea compo- 
nente probabile, de genul „orice lucru bun este plăcut” sau 
„orice lucru plăcut este frumos”. 

În plus, există silogisme ale căror componente propoziţio- 
nale sînt propoziţii de futuris contingentibus. În aceste cazuri, 
silogismele pot fi adevărate sau false, dar nu hic et nunc. 

Prezentarea componentelor silogistice numai cu verbe la 
prezent şi cu evidenţierea legăturii copulative (este?) nu 
reprezintă decît o simplă convenţie. În loc de „orice... 
este...” se poate scrie „orice ... a fost ...” sau „orice... 
va fi...”, sau formele verbului „„a fi”, care lipsesc din cele 
mai multe silogisme, pot fi omise din transcrierea modurilor 
silogistice. ` 

În felul acesta pot să apară silogisme ca: 

(£) Toate coloniile britanice vor obține independența 
Insulele Falkland sînt colonii britanice 
Insulele Falkland vor obține independența, 


care este un silogism corect, a cărui valoare de adevăr nu 
poate fi însă decisă acum, după cum nu poate fi decisă nici 
valoarea de adevăr a propozițiilor care îl compun. ` 

Toate acestea dovedesc că silogismul în interpretare logico- 
clasică este o formă analogă judecății, respectiv valoarea de 
adevăr a silogismului depinde de concordanța sa cu o anu- 
mită situație reală. Valoarea de adevăr a silogismului nu 
este în funcție de valoarea de adevăr a componentelor sale, 
de aceasta depinde numai corectitudinea sa. 

Silogismele adevărate sînt cel mai des utilizate ca simple 
argumente. Din această cauză, uneori se consideră că însuși 
silogismul, luat în sine, ar urmări justificarea unei concluzii 
prin premise. Acesta este și motivul pentru care componentele 
sale propoziţionale 'au fost numite premise, şi respectiv con- 
cluzie, şi au fost 'adesea studiate separat. 

În cazul argumentării, concluzia este cunoscută înaintea 
premiselor. Acestea din urmă sînt căutate pentru a o justi- 
fica. Tipul perfect de argumentare este demonstraţia, în care 

o anumită teză trebuie argumentată cu ajutorul unor premise 
universale, adevărate și prime, id est care nu mai pot fi la 
rîndul lor demonstrate. Tot de tipul argumentării este şi 
respingerea, cu deosebirea că în acest caz trebuie dovedită 
falsitatea unei anumite teze. 

Contrară argumentării este utilizarea silogismului ca deduc- 
ție sau inferență. În aceste cazuri, sînt cunoscute în prealabil 
premisele, iar din acestea este dedusă apoi concluzia. 


c) Transcrierea simbolică a silogismelor. Deoarece 
componentele silogistice apar uneori în limbaj în forma unor 
propoziţii categorice, de tipul celor din pătratul logic, pre- 
misele și concluzia silogismului, ca și cele patru tipuri de 
propoziţii, au fost studiate uneori! și în logica simbolică. S-a 
arătat deja faptul că toate transcrierile simbolice ale propo- 
zițiilor A, E, I și O din logica matematică sînt inadecvate. 
Componentele silogismelor fiind propoziţii, de acest tip, este 
evident că nici transcrierea acestora nu va fi adecvată. 

Redăm în continuare principalele transcrieri logico-mate- 
matice ale silogismelor în Barbara, făcînd abstracţie de mul- 
tiplele lor variante: 


(1) [(Wx) (Fo) > G(x)) - (Vx) (H(x) > (F(x))] > 
> (Vx) (H(x) > G(x)) 
(2) ((Yx)l € F) > (x € G)] : (Vx) [x € H) > (x € F)} > 
> (Vz) [x € H) > (x € 6) 
(3) (EDG); H DF)]> (H56) 
(4) Afg : Ahf —> Ahg sau C K AfgAhfAhg 


Deoarece problema componentelor propoziţionale a fost 
discutată, în continuare se poate face abstracție de acestea, 
considerînd doar forma lor generală, și anume: 


(D) (x - B)> y. 

Menționăm de la început faptul că transcrierile de mai 
sus reprezintă, cu excepţia transcrierii (4), substituții în for- 
mula (I), care produc formule logico-matematice identic 
adevărate pentru orice substituţii în variabile. 


4 Am menţionat faptul că J. M. Bochenski și A. Menne au demonstrat 
că formulele de tip Aab, Eab etc. nu pot fi interpretate ca funcţii binare 
de adevăr. Prin urmare, operaţiile asupra lor nu au nici o semnificaţie silo- 
gistică. 

O formulă identic adevărată sau o tautologie este o formulă 
al cărei adevăr depinde numai de valoarea componentelor 
sale. Se observă imediat că aceste formule nu corespund 
silogismelor, deoarece adevărul acestora nu depinde de valoa- 
rea componentelor, ci de realitatea obiectivă la care se referă. 
Dacă ar fi admise aceste formule, atunci nu ar mai exista 
silogisme false şi toate nonsensurile de genul: 


(d) Toţi caii sînt motociclete 
Toţi proșştii sînt cai 
Toţi proștii sînt motociclete, 


cărora nu le corespunde nici o situaţie reală, ar trebui con- 
siderate silogisme adevărate. 

Formulele menționate nu corespund silogismelor și datorită 
faptului că există silogisme ale căror componente propozi- 
tionale nu sînt adevărate sau false, ci probabile sau propo- 
ziții de futuris contingentibus. Or, în asemenea cazuri, silo- 
gismele pot fi adevărate sau false, dar nu sînt hic et nunc. 
Prin urmare, nefiind mereu adevărate, nu sînt tautologii. 

Dacă s-ar admite că toate silogismele sînt mereu adevărate, 
ele nu ar mai putea fi utilizate ca argumentații, respingeri 
sau demonstraţii, deoarece o teză susținută prin premise 
false ar avea aceeași importanţă ca una susţinută prin premise 
adevărate. 

Făcînd în continuare abstracţie de faptul că aceste formule 
sînt tautologii, rămîne problema operatorilor care apar între 
premise (conjuncţia ,,:*) și între premise și concluzie (impli- 
caţia „—”). 

Introducerea operatorului conjuncție între premise este cu 
totul arbitrară. Ea ar avea sens numai în cazul în care s-ar 
opera cu inferenţe, respectiv cu silogisme care ar trebui să 
aibă ambele premise adevărate. Și uneori chiar astfel se justi- 
fică acest lucru (Da die Prämissen beide wahr sein müssen, 
sind sie durch die logistische Aussagenverbindung der Konjunk- 
tion zu verbinden). Dar logico-matematic nu are nici o impor- 
tanță valoarea componentelor și prin urmare introducerea 
conjuncţiei nu poate fi justificată astfel. Ea nu se justifică 
nici prin faptul că uneori, datorită cursivității limbajului, 
între premise fapare cuvîntul „şi”. J. Lyukasiewicz considera 


> A. Menne, op. cit., p. 19. 

că introducerea conjuncţiei se justifică prin aceea că la Aris- 
totel apare „„şi” între premise. În realitate, în primele șapte 
capitole din Analytica Priora, la care se referă } ukasiewicz, 
apare un singur mod transcris cu „şi” între premise (Anal. Pr., 
I, 4, 25 b, 37—39). 

Conjuncţia se justifică în fapt, nu în funcţie de silogisme 
și proprietăţile lor, ci în funcţie de celălalt operator logic, 
respectiv în funcție de implicaţia dintre premise şi concluzie. 

Operatorul implicaţie are în primul rînd o justificare valo- 
rică, deoarece matricea sa coincide cu condiţiile corectitudinii 
silogistice la nivel structural, respectiv cu faptul că dacă 
premisele sînt adevărate, atunci concluzia trebuie să fie ade- 
vărată, dacă premisele sînt false (cel puţin una) atunci con- 
cluzia poate fi adevărată sau falsă. 

Matricea implicaţiei explică deci introducerea conjuncţiei, 
căci conjuncţia este falsă cînd una dintre componente este 
falsă. 

Dar implicaţia corespunde raporturilor valorice ale compo- 
nentelor numai la nivel structural, id est numai atunci cînd 
este vorba de posibilitatea de adevăr a componentelor, și nu 
atunci cînd acestea au ca atare o anumită valoare, căci, în 
aceste cazuri, concluzia adevărată, de exemplu, urmează cu 
aceeaşi necesitate din anumite premise false ca și în cazul 
cînd premisele sînt adevărate, căci dacă nu urmează cu nece- 
sitate, atunci nu este vorba de un silogism. Or, implicaţia nu 
poate justifica necesitatea decurgerii adevărului din fals. 

Implicaţia nu poate fi admisă decît la nivel structural și 
nu în cazul silogismelor concrete. Așa se explică de ce Aristotel 
exprimă structurile silogistice ipotetic, dar silogismele propriu- 
zise categoric. 

Se poate scrie: 


(g) Dacă toți M sînt P 
şi toți S sînt M 
atunci toți S sînt P _ 

dar nu se poate scrie: 


(à) Dacă toți oamenii sînt muritori 
şi toți grecii sînt oameni 
atunci toți grecii sînt muritori, 


deoarece realmente 

(i) Toți oamenii sînt muritori 
Toți grecii sînt oameni 
Toți grecii sînt muritori. 


Numai în cazurile probabile, adică atunci cînd valoarea 
de adevăr a componentelor silogistice și a silogismului nu este 
determinată, deci tocmai în cazul care nu corespunde tautolo- 
giei logico-matematice, sînt introduse particulele ipotetice. 
Aceasta, pentru a exprima nedeterminarea. Este cazul silogis- 
mului (f), care are componente probabile și care poate fi redat 
astfel: 


(£) Dacă toate coloniile britanice vor obţine independența, 
iar insulele Falkland sînt colonii britanice, 
atunci insulele Falkland vor obţine independenţa. 


Dar, după cum se observă imediat, acest silogism, este adevărat, 
deoarece corespunde de data aceasta unei situaţii ipotetice, 
pe cînd majora și goncluzia nu sînt nici adevărate nici false, 
ceea ce nu corespunde implicației. 

Cu alte cuvinte, implicația nu poate să corespundă decît 
valorilor probabile ale componentelor silogistice la nivel 
structural, dar nu silogismelor ca atare. 

d) Silogismul şi paradoxele implicaţiei. Încă din antichi- 
tate au existat discuţii în legătură cu interpretarea implicaţiei. 
Chrysippos considera că o implicație apare numai atunci 
cînd consecventul urmează din antecedent, indiferent de valoa- 
rea lui. Crinis considera că implicaţia apare numai dacă din 
antecedent adevărat nu urmează un consecvent fals. Philon 
considera însă că implicația apare și cînd antecedentul este 
adevărat, iar consecventul fals, indiferent dacă urmează sau nu. 

În acest sens, dintre următoarele exemple : 

(x) Dacă pămîntul zboară, atunci pămîntul există, 

(B) Dacă pisica zboară, atunci pămîntul există, 

(y) Dacă pisica prinde șoareci, atunci pămîntul există, 

(ò) Dacă se va depăși viteza luminii, timpul va fi reversibil, 
(e) Dacă pămîntul există atunci pămîntul zboară, 

exemplul («), în care din fals urmează adevărul, este admisi- 
bil din cele trei perspective, pe cînd (fi), în care din fals nu 
urmează adevărul, este admis numai de Philon. Exemplul 
(y) cu antecedent adevărat şi consecvent adevărat, dar care 
nu urmează din antecedent, este admisibil numai îu sens 

philonian, pe cînd (8) este admisibil numai în sensul lui 
Chrysippos, căci consecventul urmează din antecedent, dar 
nu este adevărat sau fals. Exemplul (e) nu poate fi admis 
decît în sensul lui Philon; în interpretarea lui Crinis nu este 
o implicaţie, deoarece conchide de la adevăr la fals; în inter- 
pretarea lui Chrysippos nu este implicaţie, deoarece consec- 
ventul nu urmează din antecedent. 

Anticii nu au reușit să rezolve dificultăţile pe care le presu- 
pune interpretarea îimplicaţiei. Aceste dificultăţi au fost numite 
paradoxele implicaţiei, şi au fost concentrate în enunţul: 
adevărul urmează din orice, iar din fals urmează orice. 

O primă soluţie a acestor paradoxe a apărut în evul mediu. 
Ea se bazează pe despărțirea implicaţiei în două tipuri: impli- 
cația formală și implicaţia materială. Implicaţia formală este 
corectă numai atunci cînd consecventul adevărat sau fals 
urmează din antecedent adevărat sau fals, pe cînd implicaţia 
materială este corectă și atunci cînd consecventul nu urmează 
din antecedent, Prin această soluţie se pot evita situaţiile 
paradoxale produse de expresiile de tip (B), în care consec- 
ventul nu urmează din antecedent. 

O soluție cu aceleaşi consecinţe este şi cea logico-mate- 
matică, care nu vizează însă raportarea de consecuţie între 
antecedent şi consecvent, ci valoarea immplicaţiei în funcţie 
de valoarea componentelor, şi în funcţie de celelalte operaţii 
de adevăr. 

Astfel conform formulei 


(11) p>9=(pPv9 


pot fi evitate paradoxele implicaţiei materiale, deoarece for- 
mula presupune că numai aceea este o implicaţie materială, 
care poate fi transformată într-o disjuncție cu primul membru 
negat. Or, în această situaţie se găsesc numai implicaţiile 
în care consecventul nu urmează din antecedent, respectiv 
acelea în care nu se poate spune că q urmează din p. 

Se observă imediat că dacă între” premisele și concluzia 
unui silogism apare semnul implicaţiei, atunci sînt desconsi- 
derate cele două soluţii: (1) deoarece în cadrul silogistic con- 
cluzia urmează din premise; (2) deoarece valoarea silogis- 
mului nu depinde de valoarea componentelor; (3) deoarece 
silogismul şi-ar pierde orice semnificaţie dacă ar fi transfor- 
mat în disjuncţie. Prin urmare, a interpreta silogismul ca 

implicaţie înseamnă a reedita paradoxele implicaţiei la nivei 
silogistic. 

Consecința cea mai evidentă a acestei stări de lucruri o 
constituie faptul că în sistemele logico-matematice se obţin, 
prin conjuncţie și implicaţie, o infinitate de formule adevărate, 
care nu sînt silogisme, dar care, trebuie admise alături de 
silogisme. 

Din punct de vedere logico-matematic trebuie să fie admise 
ca adevărate, de exemplu, expresii aparent silogistice cu două 
„„premise” particulare și „concluzie” universală, în cazul în 
care premisele şi concluzia sînt false. Căci dacă este fals că 
„Unii oameni sînt pietre”, şi este fals că „Unii cai sînt oameni”, 
atunci este fals și că „Toţi caii sînt pietre”. Or, dacă antece- 
dentul este fals și consecventul fals, implicaţia este adevărată, 
deşi în acest caz nu este vorba de un silogism. 


După cum demonstrează și A. Mennes, în logica claselor 


de exemplu, sînt admisibile „silogisme” cu două premise parti- 
n . . 
culare sau două premise negative. 


Acțiunea paradoxelor implicației la nivel silogistic se mani- 
festă prin faptul că formule care evident nu sînt silogisme 
trebuie să fie admise drept silogisme (un caz particular al 
faptului că din fals urmează orice și adevărul urmează din 
orice). 

Un alt caz particular al paradoxelor implicației la nivel 
silogistic îl constituie paradoxul conjuncției față de implicație. 

Conform legii valorice a implicației, în cazul unei impli- 
cații adevărate, dacă antecedentul este adevărat atunci cu 
necesitate este adevărat şi consecventul, dar dacă antece- 
dentul este fals, atunci consecventul nu este cu necesitate 
adevărat. În silogistică însă, datorită faptului că orice con- 
cluzie a unui mod corect constituit urmează cu necesitate din 
premise, în cazul silogismelor cu premise false (respectiv cel 
puţin una falsă) și concluzie adevărată, concluzia adevărată 
urmează cu necesitate din premise false. 


În aceste cazuri, se ajunge la următoarea situaţie para- 
doxală: dacă consecventul (id est concluzia) este cu necesitate 
adevărat, atunci antecedentul (respectiv conjuncţia premi- 
selor) trebuie să fie adevărat, dar antecedentul este fals (cel 


SA. Menne, Logik und Existenz, pp. 94 şi 142. 


84 


puţin una dintre premise este falsă) şi totuși consecventul 
este cu necesitate adevărat. 

Toate acestea dovedesc că între premisele silogismelor nu 
poate să apară conjuncţia logico-matematică și nici impli- 
caţia între premise şi concluzie. 

Prin urmare, formulele logico-matematice care transcriu 
silogismele prin conjuncţie și implicaţie nu pot fi admise, iar 
după cum se știe toate transcrierile logico-matematice ope- 
rează cu aceşti functori. 


e) Consecințe ale interpretării logico-matematice a 
silogismelor. Una dintre consecinţele care decurg din tratarea 
silogismelor în manieră logico-matematică, care a fost amin- 
tită deja, constă în faptul că numărul modurilor „silo gistice” 
admisibile în logica matematică nu mai coincide cu numărut 
modurilor clasice. 

Pe de o parte, în transcrierile din logica funcţiilor propo- 
ziționale, datorită faptului că în acest context nu pot fi justi- 
ficate toate raporturile propoziţionale din pătratul logic, nu 
pot fi admise toate modurile silogistice. În aceste transcrieri 
nu mai sînt valabile modurile: Darapti, Felapton, Bamalip 
şi Fesapo şi nici modurile indirecte: Barbari, Celarent, Cesaro, 
Camestrop și Camenop. Aceste moduri nu mai sînt valabile, 
deoarece presupun conversiunea prin accident, subalternarea 
sau contrapoziţia inpură. Logisticienii care admit aceste 
transcrieri sînt nevoiți să considere că toate aceste moduri, 
perfect justificabile din punct de vedere logico-clasic, sînt 
fundamentate pe legi false. 


Pe de altă parte, în logica claselor, nu numai că sînt vala- 
bile toate modurile silogistice, dar pot fi obţinute și numeroase 
alte moduri valabile prin eliminarea legilor care prevăd că 
din două negative și două particulare nu se conchide. 

În genere se constată faptul, exprimat uneori direct, că 
figurile silogistice nu mai joacă nici un rol în aceste transcrieri”. 
Din această cauză, modurile “silogistice sînt deduse axiomatic, 
independent de figuri. Acest lucru face 'ca modurile perfecte 
ale figurii I să fie trecute pe același plan cu celelalte. 

Fără să facă distincţie între structura și expresia lingvistică 
a silogismelor, respectiv între noţiunile care joacă rol de ter- 


7 Cf. JEL ukasiewicz, Aristotle's syllogistic, p. 23. 

meni silogistici şi termenii propriu-ziși, şi între propoziţiile 
care joacă rol de premise şi premise, unii logisticieni sînt 
nevoiţi să respingă un mare număr de silogisme, pe motivul 
că acestea nu exprimă perfect structurile silogistice. Astfel 
apare problema termenilor nedefiniți și a propoziţiilor care 
conţin ca subiect un termen nedefinit (care poate fi o noţiune 
generală sau singulară). J. Fuukasiewicz şi G. Patzig sînt de 
acord în a respinge termenii singulari din silogistică, deoarece 
propoziţiile care fi conţin ca subiecte nu pot fi convertite. 
Dar, conversiunea, ca operație necesară reducerii la prima 
figură, nu este o operaţie ce trebuie înfăptuită la nivelul 
expresiei lingvistice, ci la nivelul structurii silogistice. Nu 
un anumit silogism trebuie redus la prima figură, ci modul 
corespunzător unui anumit silogism. În plus, modurile figurii Í, 
care sînt evidente prin sine, nu mai trebuie să fie reduse şi 
prin urmare silogismele cu termeni singulari corespunzătoare 
primei figuri nu mai au nevoie de nici o altă justificare. 

Interpretarea silogismului ca formulă logico-matematică, 
respectiv prin conjuncţie şi implicaţie, face din silogism o 
formulă care nu mai poate avea nici o utilitate argumentativ- 
demonstrativă sau deductivă. Toată problematica silogistică 
s-ar reduce la jocul pueril al substituției, respectiv la înlocuirea 
variabilelor prin cuvinte şi a cuvintelor prin variabile. Aceasta 
este şi cauza care i-a determinat pe mulţi logisticieni să afirme 
că silogistica nu este decît o parte neînsemnată și lipsită de 
importanţă a sistemelor logico-matematice. Numeroasele difi- 
cultăți pe care le ridică interpretarea logico-matematică a 
silogisticii, cît şi numeroasele soluţii contradictorii propuse 
de diferiţi logisticieniS a pus în evidenţă imposibilitatea tran- 
scrierii silogismelor în logica matematică. 

Într-o lucrare recentă?, Kurt Ebbinghaus consideră că 
interpretările logico-matematice ale silogisticii nu sînt decît 
modele simbolice parţial izomorfe cu silogistica clasico-aristo- 
telică. 

e 


8 În 1894, J. Venn menţionase deja, în lucrarea sa Symbolic logic, 
33 de autori care au propus transcrieri simbolice diferite unele de altele 
pentru judecata E (componentă silogistică). 

3K. Ebbinghaus, Ein formales Modell der Syllogistik des Aristo- 
teles, Göttingen, 1964. 

Teoria silogismului, ca și teoria noţiunii și a judecății pun 
în evidență specificul logico-clasic al acestei forme logice. 
Metoda logico-matematică se dovedește, şi de data aceasta, 
a fi inadecvată Obiectului în discuţie. Contradicţia dintre 
Metoda matematică şi Obiectul silogistic a dus și în acest 
caz la paradoxe logice. 

Silogismul nu poate fi identificat cu o formulă logico-mate- 
matică, căci dacă se face acest lucru, sau trebuie să se renunţe 
definitiv la orice determinatie silogistică și atunci se operează 
cu simple formule, care nu mai au nimic comun cu silogismeie, 
sau se ajunge la cunoscutele dificultăţi logice. 

Determinaţiile silogistice nu pot fi însă abandonate, silo- 
gismul este o formă fundamentală a gîndirii, la nivelul căreia 
se realizează sinteza dintre adevăr și corectitudine. La nivel 
silogistic își găsesc desăviîrșirea formele elementare ale gîn- 


Dar menţinînd silogistica conform principiilor ei clasice, 
este imposibil de tolerat situația paradoxală creată de inter- 
preții moderni. 

Renunţarea, mai mult sau mai puţin explicită, a unor lo- 
gicieni de orientare logico-matematică de a mai aborda pro- 
bleme silogistice nu reprezintă, după cum vom constata în 
continuare, numai o victorie a punctului de vedere clasic, 
ci şi o victorie a punctului de vedere pur logico-matematic, 
al tendinței de a elibera doctrina logistică de balastul unor 
probleme pseudomatematice. 


D. DESPRE CONCEPTUL DE FORMĂ LOGICO-CLASICĂ 


În expunerea precedentă a teoriilor privind formele logico- 
clasice s-a urmărit în special surprinderea trăsăturilor esen- 
tiale, surprinderea principiilor formale și materiale ale forme- 
lor logice. Din această cauză, “expunerea coincide numai 
parţial cu expunerile obişnuite din tratatele clasice. Faptul 
se explică prin aceea că majoritatea, expunerilor clasice au. 
fost făcute sau înainte de apariţia teoriilor logico-matematice, 
care se referă la aceste forme, sau făcîndu-se abstracţie de 
aceste teorii. Referințele clasice la teoriile logico-matematice 
sînt destul de puţine și adesea nesistematice. 

Confruntind în permanenţă teoria clasică și cea logico- 
matematică la nivelul fiecărei forme logice, se poate surprinde 
ceea ce este esenţial și permanent în teoria clasică și respec- 
tiv ceea ce realmente nu coincide cu teoria logico-matematică. 

Faptul că adesea a fost utilizată terminologia aristotelică 
(causa formalis, causa materialis) dovedeşte nu atît imposibili- 
tatea de a efectua o expunere clasică independent de textul 
aristotelic, ci în special cosubstanțialitatea teoriei clasice cu 
cea aristotelică. De altfel, terminologia aristotelică este mai 
plastică şi poate fi adesea utilizată ca mijloc intuitiv de ex- 
punere. 

Logica formelor clasice este o logică ex principiis. Interpre- 
tarea formelor clasice (Noţiune, Judecată, Silogism) ca principii 
formale este esenţială. 

Caracteristica principiului formal, al formei în sensul pur 
logic al cuvîntului, o constituie posibilitatea şi generalitatea, 
Acestea sînt atribute ale minţii, ale raţiunii pure umane, care 
justifică ce este o anumită formă logică și de ce este ceea ce este. 

Caracteristica principiului material al formei logice o con- 
stituie garanţia realizării formelor logice determinate. Princi- 
piul material sau structura logică justifică prin ce și cum se 
poate produce în genere o anumită formă logică. 

Expresia lingvistică a formei logice reprezintă modul con- 
cret al fiinţării sale actualizate în conformitate cu principiile 
formale şi materiale ale acestei fiinţări. Expresia lingvistică, 
în calitate de formă logică actualizată, nu poate fi concepută 
independent de substratul său raţional. Expresia lingvistică 
exprimă şi în același timp constituie o anumită formă logică. 

Formele logico-clasice, în sine şi pentru sine, subzistă ca 
forme ale raţiunii pure, ca forme subiectiv-raționale, ce nu 
pot fi concepute independent de mintea omului, deoarece 
principiile (formale şi materiale) ale ființării lor depind de 
raţiunea umană, iar ființarea lor în act depinde de vorbirea 
articulată. 

Deoarece fiinţarea concretă a formelor logico-clasice depinde 
de principiile în virtutea cărora ființează, ele pot subzista 
în sine și pentru sine, ca forme pure. Faţă de realitatea la 
care se referă, formele logico-clasice pot fi adevărate sau false. 
Datorită faptului că formele concrete nu se constituie în con- 
formitate cu realitatea obiectuală, ci conform principiilor 
dor raţionale, expresiile lingvistice nu reproduc stări de fapt, 

ci reflectă în mod subiectiv-raţional aceste stări. Nici propo- 
ziția şi nici structura propozițională nu coincid cu starea de 
fapt, ci gîndul pe care acestea îl exprimă poate fi adecvat sau 


nu stării de fapt. 
Formele logico-clasice sînt FORME SUBIECTIV-RAȚIO- 


NALE DE REFLECTARE. 

Aceste forme pot fi simple sau complexe, dar numai rapor- 
tate unele la celelalte, în sine, ele sînt gînduri unitare indivi- 
zibile. Formele logice complexe nu sînt operaţii, funcţii sau 
relaţii cu forme simple. Formele simple, care intră în compo- 
nența celor complexe, își pierd calitatea de forme indepen- 
dente şi devin părți constitutive, dar numai în măsura în care 
unitatea lor reprezintă un singur gînd. Unitatea formelor 
complexe se datorește principiilor în virtutea cărora ele pot 
fiinţa şi nu unor operaţii arbitrare ce pot fi efectuate asupro 
formelor simple. 

Surprinderea trăsăturilor esenţiale ale formelor logico- 
clasice pune în evidență specificul Metodei clasice, singura 
Metodă adecvată pentru studiul acestor forme. 

Deşi, numai pe baza teoriei clasice, nu poate fi rezolvată 
problema raportului dintre logica clasică şi logica mate- 
matică, ea pune în evidență anumite particularităţi ale aces- 
tei raportări. 

Formele logico-clasice nu pot fi studiate cu mijloace logico- 
matematice. Cînd se încearcă acest lucru, fie că formele clasice 
sînt identificate cu stările de fapt la cate se referă formele și 
în acest caz nu mai este vorba de un studiu al formelor clasice, 
ci de studiul unor modele simbolice ale stărilor de fapt, fie 
că se ajunge la cunoscutele paradoxe logice. 


Paradoxele logice nu sînt altceva decît erori logice care se 
produc din cauza aplicării unei Metode inadecvate la studiul 
unui Obiect logic. Confruntind pas cu pas interpretările ero- 
nate ale formelor logico-clasice se poate constata cu ușurință 
faptul că paradoxele logice apar la nivelul fiecărei forme logico- 
clasice, atunci și numai atunci cînd acestea sînt interpretate 
logico-matematic. Paradoxele nu pot să apară nici în logica 
clasică pură nici în logica matematică pură. 

Apariția paradoxelor, în cazurile în care formele clasice 
sînt interpretate logico-matematic, dovedeşte, mai mult 
decît orice, necesitatea unei discipline logice independentă 

de logica matematică și adecvată pentru studiul acestor forme. 
Această disciplină este logica clasico-tradiţională. p 

Se poate conchide, pînă la acest nivel al cercetării, că do- 
meniul logico-clasic este independent de domeniul logico- 
matematic, că metodele și obiectele celor două discipline nu 
sînt numai diferite, ci şi contradictorii. ` 

Prin urmare, pretențiile logisticienilor care consideră că 
logica clasică poate fi inclusă în logica matematică, că logica 
matematică este singura logică sau forma modernă a oricărei 
logici, vide concluziile de la cap. II, referitoare la poziția 
logicienilor moderni față de logica clasică (poziția (3)), nu au 
nici un suport real. Consequenter prioribus, se dovedeşte însă 
îndreptățită părerea acelor reprezentanți ai logii matematice, 
care consideră că logica matematică studiază anumite forma- 
iuni logice deosebite de cele logico-clasicet. 

Pe de altă parte, se dovedeşte de asemenea justă poziția 
łogicienilor clasici; care consideră că logica clasică studiază 
forme cu totul deosebite de cele logico-matematice?, dar se 
dovedeşte falsă pretenția acelora care consideră că logica 
clasică este singura logică, că ea include logica matematică 
drept un caz particular, căci în această situație ar trebui 
teadmise paradoxele logice. După cum ne vom convinge în 
capitolele următoare, datorită faptului că logica clasico-tra- 
dițională a fost desăvîrșită înainte de elaborarea propriu-zi- 
să a logicii matematice, în istoria logicii nu au existat încer- 
-cări sistematice de a interpreta logico-clasic formele logico- 
matematice. 

Atît teoria formelor clasice, cît și numeroasele interpretări 
iogico-matematice ale acestor forme pun în evidenţă un nou 
aspect al relațiilor dintre cele două logici, şi anume faptul 
că deși Obiectele şi Metodele lor sînt diferite și contradictorii, 
există între ele anumite puncie de tangenţă, pe baza cărora 
se va putea vorbi în continuare nu numai despre opoziţia 
-dintre cele două logici, ci şi despre unitatea lor contradictorie 
în cadrul unui sistem logic integral. 

Punctele de tangenţă dintre cele două logici apar la nivelul 
æxpresiilor lingvistice. 

1 Vide poziţia (2). 

2 Vide concluziile de la cap. III, referitoare la poziţia logicienilor clasici 
faţă de logica matematică (poziţia (2)). 

3 Vide poziţia (3). 

TEORIA FORMELOR 
LOGICO-MATEMATICE 


În cadrul acestui capitol nu vom urmări o expunere completă 
a problematicii logico-matematice, ci prezentarea aspectelor 
legate direct de cadrul restrîns al discuţiei. Prezentarea va fi 
oarecum diferită de expunerile obișnuite, făcute în special 
de autori cu o orientare mai mult sau mai puțin lopicistă, 
id est de autori care încearcă să înglobeze în logica matematică 
şi problematica logico-clasică. 

Ca și în cadrul capitolului precedent, vom încerca să elimi- 
năm din expunere consideraţiile logico-matematice care ţin, 
mai mult sau mai puţin, de aplicaţiile acestei doctrine logice, 
decît de teoria pură. În acest sens, însuși termenul de „logică 
matematică” este discutabil, deoarece, după cum se va con- 
stata, el nu corespunde doctrinei ce urmează a fi analizată, 
ci aplicaţiilor acestei doctrine la domeniul matematic. Adec- 
vată, în acest caz, ar fi denumirea de „logică simbolică” 
sau de „logistică”, dar, deoarece termenul de „logică mate- 
matică” este astăzi cel mai des utilizat pentru a desemna dis- 
ciplina în discuţie, sîntem nevoiţi să îl menţinem, menţionînd 
însă faptul că disciplina desemnată nu are în sine nici o legă- 
tură cu matematica. i A 

Una dintre problemele esențiale, care ne va preocupa, va 
fi distingerea precisă, care de cele mai multe ori nu se face, 
între stările de fapt, modelele lor simbolice şi formele logico- 


matematice. 
Distincțiile în discuție vor evidenția faptul că adesea îm 
logica matematică este utilizată o terminologie inadecvată. 

Se va urmări cu această ocazie şi modul în care reprezen- 
tanţii logicii clasice au încercat, cu mijloace clasice, evident 
inadecvate, să abordeze studiul formelor logico-matematice. 

Teoria formelor logico-matematice, astfel abordată, va 
permite ulterior fixarea unor criterii pur ştiinţifice pe baza 
cărora poate fi abordată problema raportului dintre logica 
clasică și logica matematică, urmînd ca aceste criterii să fie 
apoi verificate şi pe baza aplicaţiilor practice ale celor două 
discipline logice. 


A. GENERALITĂŢI 


a) Obiecte, proprietăţi şi relaţii. A discuta despre obiecte, 
proprietăţi şi relații pare la prima vedere a întreprinde o 
investigație ontologică. Cu toate acestea, este demn de mentio- 
nat faptul că însuși Aristotel, în lucrarea sa Categoriae, nu 
face decît să analizeze raporturile dintre cele trei determinaţii 
ale realului. Deosebirea dintre analiza logică şi cea ontologică 
„a acestor determinațţii constă în faptul că pe plan logic nu se 
studiază un anumit obiect, o anumită proprietate sau relaţie, 
ci raporturile posibile dintre acestea, pe cînd pe plan ontolo- 
gic se studiază obiecte, proprietăţi și relaţii determinate şi 
raporturile reale dintre ele. 

Prin obiect vom înţelege orice lucru individual, fiinţă, corp 
sau substanţă şi chiar entităţi abstracte ca noţiuni, judecăţi, 
cuvinte sau propoziţii etc., şi de asemenea fenomene, eveni- 
mente, procese şi chiar părți ale unor asemenea entități, 
care pot fi individualizate într-un anumit context. Prin obiect 
vom înţelege deci tot ceea ce poate subzista individualizat. 


Obiectul este un individ (individuum) în sensul larg al cuvîn- 
tului. 


Prin proprietate vom înţelege orice însușire, calitate sau 
„determinaţie a unui obiect, fie că aceasta este concretă, abstrac- 
tă, obiectivă sau subiectivă. Proprietatea va fi prin urmare 
orice determinatie care poate fi atribuită unui obiect. Proprie- 
tatea este un atribut (attributum) în sensul larg al cuvîntu- 
lui. 

Prin relaţie vom înţelege orice raport legătură sau cone- 
xiune care există, poate fi stabilit sau conceput între obiecte 
sau între obiecte și proprietății. 


b) Stare de fapt şi situaţie reală. Starea de fapt? sau faptul 
reprezintă surprinderea unei anumite relaţii determinate 
între un obiect și o proprietate sau între cel puţin două obiecte. 
Spre deosebire de simpla relaţie care doar presupune existența 
obiectelor şi a proprietăţilor, starea de fapt reprezintă exis- 
tenţa lor efectivă. 

Cu alte cuvinte, relația în sine poate fi concepută și indepen- 
dent de anumite obiecte, de exemplu relația mai mare decit, 
ea presupune însă, chiar luată în sine, existența a cel puțin 
două obiecte, dintre care unul să fie mai mare decît celălalt. 
În cadrul stării de fapt nu există însă numai relaţia în sine, 
de exemplu, mai mare decît, ci există efectiv şi două obiecte 
determinate între care are loc realmente relaţia. Prin ur- 
mare, mai mare decît este o simplă relație, dar 7 mai mare 
decit 5 este o stare de fapt; mai înalt decît este o simplă relaţie, 
dar Platon mai înalt decît Socrate este o stare de fapt ş.a.m.d. 

Obiectele nu există independent, ci în relație cu un număr 
nedeterminat de proprietăţi şi de alte obiecte. Obiectul nu 
poate fi conceput decît în cadrul stărilor de fapt în care există. 
Orice obiect există într-o infinitate de stări de fapt. Stările 
de fapt există realmente, dar nu izolate. Surprinderea unei 
anumite stări de fapt presupune un proces de abstractizare, 
care nu este de natură pur logică. i 

În acest context nu ne interesează procesul gnoseologic 
al surprinderii stărilor de fapt, ci rezultatul acestui proces, 
respectiv starea de fapt. 

O situație reală reprezintă o relaţie între cel puțin două 
stări de fapt. Relaţia dintre stările de fapt se deosebește de 


1 Specificăm cu această ocazie faptul evident că în acest context nu este 
vorba de o tratare propriu-zisă a cestor Categorii, Relaţia poate avea loc 
şi între proprietăţi, iar distincţia dintre relaţie și proprietate este relativă. 
Pe de altă parte însuși obiectul poate fi definit prin proprietăţile și relațiile 
lui. În contextul nostru însă, cele spuse vor fi suficiente. Pentru amănunte 
recomandăm: A. I. Ujomov, Dinge, Eigenschafien und Relationen, 
Akademie-Verlag, Berlin, 1965. 

2 Menţionăm cu această ocazie că o teorie a stărilor de fapt în context 
logico-matematic a fost elaborată de L. Wittgenstein în Tractatus 
Jogico-philosophicus, la care ne vom referi explicit la finele acestui capitol. 

relația dintre obiecte și proprietăţi din cadrul stării de fapt. 
Pentru a le distinge, vom numi relaţiile dintre obiecte şi rela- 
ţiile dintre obiecte și proprietăţi relaţii obiectuale, iar relaţiile 
dintre stările de fapt relații factuale. 

Considerînd, de exemplu, trei indivizi: Platon, Aristotel 
și Teofrast, putem constata atît faptul că Platon este mai 
în vîrstă decît Aristotel, cît şi faptul că Platon este mai în 
vîrstă decît Teofrast, dar putem constata de asemenea că exis- 
tă o relaţie nu numai între Platon și Aristotel, Platon și Te- 
ofrast, ci și între faptul că Platon este mai în vîrstă decit 
Aristotel şi faptul că Platon este mai în vîrstă decît Teofrast. 
O asemenea relaţie dintre fapte poate fi numită relaţie factu- 
ală. 

Prin urmare, o stare de fapt sau un fapt reprezintă o relație 
obiectuală, respectiv fie o relaţie între obiecte, fie o relaţie 
între obiecte și proprietăţi; o situaţie reală reprezintă o rela- 
ție factuală, respectiv o relaţie între cel puţin două stări de 


fapt. 


c) Model simbolic şi propoziţie. Modelul simbolic este re- 
prezentarea sau reproducerea grafică a unei stări de fapt sau a 
unei situaţii reale. Elementele modelului simbolic sînt semnele 
grafice cu ajutorul cărora sînt simbolizate obiectele, proprie- 
tăţile, relaţiile obiectuale şi relaţiile factuale. Ca semne grafice, 
în logica matematică, sînt utilizate litere și hieroglife. 

Pictogramele sau pictografiile primitive reprezentau modele 
grafice ale unor stări de fapt. Dacă primitivul voia să repre- 
zinte faptul că bizonul vînat de el este mai mare decît bizonul 
vînat de altul, desena în dreptul său un bizon mare, iar în 
dreptul celuilalt unul mai mic. Hieroglifele primitive, desene 
simplificate, au înlesnit ulterior reprezentarea mai multor 
stări de fapt cu aceleași semne, care erau utilizate convenţio- 
nal și pentru reprezentarea unei anumite stări de fapt. Același 
lucru se petrece și cu literele și hieroglifele utilizate în logica 
matematică. Litera a, de exemplu, poate fi utilizată ca semn 
care reprezintă un lucru individual oarecare, dar prin conven- 
ţie se poate considera că a reprezintă, în cadrul unui anumit 
model simbolic, numai un anumit lucru, de exemplu, muntele 
Everest. Litera b, de asemenea, se poate considera că repre- 
zintă Mont Blanc, deși în alte împrejurări poate reprezenta 
alt lucru individual, iar hieroglifa >> se poate considera că 

reprezintă relaţia de înălțime dintre Everest şi Mont Blanc, 
deși hieroglifa >, în alte împrejurări, poate reprezenta o altă 
relaţie. 

Pe baza acestor convenţii putem obţine: 


(1) a>b 


care este un model simbolic al faptului că Everestul este mai 
înalt decît Mont Blanc. 

Pentru ca un model simbolic să fie adecvat trebuie ca fie- 
cărui simbol, respectiv fiecărui element al modelului, să-i 
corespundă o parte constitutivă a stării de fapt. Modelul sim- 
bolic trebuie să fie asemănător faptului. 


Dar starea de fapt poate fi redată și lingvistic prin inter- 
mediul unei propoziţii. 
(2) „Everestul este mai înalt decît Mont Blanc”. 


Comparînd modelul simbolic (1) cu propoziţia (2) constatăm 
că (1) reproduce starea de fapt, pe cînd (2) o exprimă. „a” 
Și „b” sînt hieroglife care reprezintă obiecte, pe cînd „„Everest” 
şi „Mont Blanc” sînt cuvinte, care se spun despre obiecte. 
Dacă între a și b există relaţia >, între cuvintele respective 
nu există, căci evident cuvîntul „,„Everest” nu este mai înalt 
decît cuvîntul „Mont Blanc”. 

Nu trebuie să uităm că, în acest context, „a” și „b” nu mai 
sînt pur şi simplu litere. În calitate de ]itere, a nu este mai 
înalt decît b. Dar a și b sînt în acest caz hieroglife, desene 
simplificate, care reprezintă obiecte și, din această cauză, 
joacă rolul obiectelor pe care le reprezintă. Același lucru se 
petrece cu cifrele. În „7 > 2” apare semnul 7 și semnul 2, 
dar deși semnul 7 nu este mai mare decît semnul 2, se consi- 
deră a fi astfel, deoarece 7 și 2 reprezintă numere, joacă rol de 
numere. Tot astfel bancnotele, care reprezintă o anumită can- 
titate de aur, joacă rolul acestei „cantităţi de aur. O bucată 
de hîrtie care reprezintă 1 kg de aur valorează mai mult decît 
o bucată de hirtie care reprezintă 1 g de aur, deși hirtiile pot 
avea aceleaşi dimensiuni și pot fi de aceeași calitate. Or, este 
evident că, în acest caz, cuvintele corespunzătoare pe care 
le spunem „un kilogram de aur” nu valorează mai mult decît 
cuvintele „un gram de aur”. Dacă situaţia ar fi aceeași, s-ar 
putea utiliza cuvinte în loc de bancnote. 

Modelul simbolic (1) reproduce toate părţile constitutive 
ale stării de fapt şi numai pe acestea. În (2) apare cuvîntul 
„este”, care nu corespunde nici unei părţi constitutive a stării 
de fapt. „Este” nu reproduce o relaţie obiectuală, ci o relaţie 
lingvistică de predicaţie, prin care se exprimă legătura logică 
dintre subiectul și predicatul propoziției. 

Modelul simbolic reproduce structura stării de fapt şi nu 
structura propoziției, care constă din subiectul Everest şi 
predicatul este mai înalt decît Mont Blanc, pe cînd propoziţia 
exprimă starea de fapt dar nu îi reproduce structura. 

Expresia lingvistică a unui model simbolic nu trebuie să 
fie predicativă. Dacă în loc de a scriem Frerest, în loc de > 
scriem mai înalt decit şi în loc de b scriem Mont Blanc, obti- 


nem:. | 
(3) Everest, mai înalt? decît, Mont Blanc, 


respectiv o înșirare de cuvinte fără nici o legătură gramati- 
cală. Expresia lihgvistică a unui model simbolic nu este o 
propoziţie. 

Pentru cadrul discuţiei noastre este esenţială distincția 
dintre modelul simbolic și propoziție. Identificarea lor curentă 
constituie fundamentul eronat al criticii de pe poziţii logico- 
matematice a doctrinei clasice. 

Spre deosebire de reprezentanţii obişnuiţi ai logicii mate- 
matice, care pornesc propriu-zis expunerea modelelor sim- 
bolice nu de la stările de fapt, ci de la propoziţii, filozoful 
austriac L. Wittgenstein a încercat expunerea logicii mate- 
matice pornind de la stările de fapt. În celebrul său Tracta- 
tus găsim într-adevăr elemente prețioase privind relațiile obiec- 
telor din cadrul stărilor de fapt. 

Tot la L. Wittgenstein găsim și o teorie a modelului sim- 
bolic, pe care filozoful austriac îl numește imagine sau tablou 
(Bild) al stării de fapt și uneori proiecție a stării de fapt, 
ceea ce este foarte sugestiv. Dar Wittgenstein identifică ul- 
terior modelul simbolic cu propoziția, componentele propozi- 
tionale cu elementele simbolice, căci el consideră că însăși 
propoziţia este un tablou, un model al realităţii (propoziția 
4.01). „Un nume stă pentru un obiect, afirmă Wittgenstein, 
alt nume stă pentru alt obiect şi sînt legate unul de celălalt, 
astfel întregul reprezintă — ca un tablou viu — starea de 


fapt”. (prop. 4.0311). 

În realitate, orice propoziţie are aceeași structură predica- 
tivă, pe cînd structurile stărilor de fapt la care se referă pot 
fi cu totul diferite, 

Obiectivul logicii matematice îl constituie evidențierea 
structurilor diferite ale stărilor de fapt pe baza modelelor 
lor simbolice, și nu pe baza propoziţiilor. Modelele simbolice 
a două stări de fapt diferite trebuie să aibă structuri diferite, 
pe cînd propoziţiile corespunzătoare au aceeași structură. 
Din această cauză poate să apară și situaţia extremă în care 
aceeași propoziţie se referă la mai multe stări de fapt. 

De exemplu, propoziţia 
(4) „„Socrate este om”? 


poate să se refere și la faptul că Socrate face parte din clasa 
oamenilor, și la faptul că Socrate are însușirea de a fi om. 
Dar, celor două stări de fapt, deși le corespunde aceeași pro- 
poziţie, nu poate să le corespundă același model simbolic. 
Dacă pentru Socrate, introducem semnul ,S”, iar pentru clasa 
oamenilor semnul ,O”, atunci faptului că Socrate face parte 
din clasa oamenilor îi va corespunde modelul simbolic 

(5) Sed, 

în care „€” reprezintă relaţia de apartenenţă a unui individ 
la o clasă de indivizi. 

Dacă pentru Socrate menţinem notația ,„S”, iar pentru în- 
sușirea de a fi om introducem semnul „„$2”, atunci faptului 
că Socrate are însușirea de a fi om îi corespunde modelul simbo- 
lic i 
(6) O(S), 
unde parantezele arată relația dintre un individ, care apare 
în paranteză, și o proprietate. 

Dacă propoziția (4) ar fi un model al uneia dintre cele două 
stări de fapt la care se referă atunci ar trebui să corespundă 
unuia dintre cele două modele simbolice — (5) sau (6). În 
realitate, structura propoziției diferă de ‘structura ambelor 
modele. 

În capitolele următoare vom pune în evidență faptul că 
logica matematică se ocupă realmente cu studiul modelelor 
simbolice ale stărilor de fapt şi nu cu studiul propozițiilor, 
iar faptul că de cele mai multe ori modelele simbolice sînt 
numite propoziții este un mod de a vorbi și nimic mai mult. 

B. LOGICA RELAȚIILOR OBIECTUALE 


a) Logica relaţiilor dintre obiecte și proprietăţi. Datorită 
faptului că majoritatea logisticienilor expun logica mate- 
matică pornind de la propoziţii și nu de la stările de fapt, 
logica relațiilor dintre obiecte şi Ai a fost adesea 


tre E e pa modelului simbolic, care reprezintă ter 
dintre un obiect şi o proprietate, cu predicatul logic al pro- 
poziţiei, care se referă la o anumită stare de fapt de acest 
tip. 

Modelele simbolice ale relaţiilor simple dintre obiecte și 
proprietăţi conţin simboluri care reprezintă obiecte determi- 
nate, notate de obicei cu primele litere mici ale alfabetului 
latin: a, b, c etc. Ele sînt numite de obicei simboluri ale indi- 
vizilor (Individuensymbole) sau constante individuale. Modelele 
simbolice de acest tip mai conţin și simboluri care reprezintă 
proprietăţile determinate, notate de obicei cu primele litere 
majuscule ale alfabetului latin: A, B, C, D etc., numite de 
obicei constante predicative sau chiar predicate. Această 
denumire dată impropriu simbolurilor care reprezintă proprie- 
tăți a dat naștere termenului de logică a predicatelor. Noi 
vom numi simbolul care reprezintă o anumită proprietate 
constantă determinativă. Relaţia dintre un obiect şi o proprie- 
tate este redată uneori prin intermediul unei paranteze în 
care este cuprinsă constanta individuală. Paranteza indică 
constanta individuală la care se referă constanta determina- 
tivă. 

A (a) sau B (a) sau C (a) arată că același obiect a, are 
proprietăţile A, B şi C. A(a), A(b), A(c) arată că obiectele 
a, b, şi c au proprietatea A. Cu ajutorul unor asemenea for- 
mule simple pot fi modelate ipotetic toate relațiile dintre un 
anumit obiect și proprietăţile sale și toate relaţiile dintre o 
anumită proprietate și obiectele cu care poate intra în relație. 

Modelele simbolice pot fi adecvate sau nu stărilor de fapt. 
Dacă A reprezintă proprietatea de a fi om și b reprezintă 
individul Socrate, atunci A(b) este un model adecvat faptu- 
lui că Socrate are însușirea de a fi om. Dacă B reprezintă pro- 
prietatea de a fi plantă şi b reprezintă individul Socrate, a- 
tunci B(b) este un model inadecvat, deoarece formulei B(b) 

nu-i corespunde nici o stare de fapt. Același lucru se petrece 
şi în cazul în care A reprezintă proprietatea de a fi om, iar 
c reprezintă un anumit cal. În acest caz, A(c) este un model 
inadecvat. Folosind imaginea sugerată de Wittgenstein, 
putem spune că un model simbolic este adecvat numai atunci 
cînd reprezintă proiecția unei anumite stări de fapt. 

Deoarece modelul simbolic adecvat reprezintă numai pro- 
iecția, imaginea, tabloul sau reproducerea unei stări de fapt, 
el nu poate fi numit adevărat. Adevărul presupune o afirmaţie 
sau o negatie, pe cînd modelul simbolic nu presupune așa ceva. 
El nu afirmă, ci modelează; nu exprimă, ci reprezintă. 

În afara formulelor simple menţionate, pot să apară şi 
formule mai complicate, care au la bază deosebirea relativă 
dintre proprietate şi relaţie. Dacă relaţia este considerată 
ca fiind o proprietate pe care o au mai multe obiecte, atunci 
pot să apară formule ca R,(a, b) sau R,(a, b, c...).R, şi 
R, reprezintă în aceste cazuri constante determinative rela- 
tionale, care nu trebuie confundate cu constantele determi- 
native simple. 

Dacă R, reprezintă proprietatea de a fi egal (care este în 
sine o relaţie), iar a reprezintă numărul 2 şi b reprezintă frac- 


„4 $ a ai 
pan „atunci R; (a, b) este un model adecvat faptului că nu- 


mărul 2 şi fracția 4/2 au proprietatea de a fi egale. 

În genere, constanta determinativă care se referă la mai 
multe constante individuale trebuie să fie relaţională, adică 
să reprezinte în sine o relație. Dacă mai multe obiecteau 
aceeași proprietate A, de exemplu A(a), A(b) şi A(c) nu se 
poate scrie A(a, b, c), deoarece ultima expresie ar reprezenta 
un singur fapt, cînd în realitate sînt trei stări de fapt di- 
ferite. Tot așa faptul R,(a, b) nu poate fi scris R,(a), R.,(b), 
căci ultimele două formule reprezintă două stări de fapt deo- 
sebite. 

Dar teoria modelelor simbolice ale relaţiilor dintre obiecte 
şi proprietăți nu reprezintă încă domeniul pur al logicii mate- 
matice. Formulele amintite nu sînt propriu-zis forme logice, 
ci simple modele simbolice. 

Un model simbolic, pentru a fi un model logico-simbolic, 
deci o formă logico-simbolică sau logico-matematică, nu ire- 
buie să se refere la o stare de fapt determinată} ci trebuic să 
reproducă posibilitatea unei anumite stări, de fapt. Modelul 

logico-simbolic, tabloul, proiecția sau imaginea logică înfăți- 
şează, după cum afirmă și L. Wittgenstein, o situaţie posibilă 
în spaţiul logic (prop. 2.202). 

Forma logico-matematică a relaţiilor dintre obiecte şi pro- 
prietăți trebuie să conțină ceea ce au comun toate modelele 
simbolice ale diferitelor stări de fapt de acest tip. Forma lo- 
gico-matematică reprezintă generalizarea modelelor simboli- 
ce. 

Un model logico-simbolic, care să se refere la o stare de fapt 
posibilă, poate fi obţinut prin menţionarea unei constante 
determinative, de exemplu A, B sau C, fără menţionarea 
constantei individuale. În acest caz, constanta determinativă 
se referă la un individ nedeterminat, pentru care sînt folosi- 
te de obicei literele mici de la sfîrșitul alfabetului latin, respec- 
tiv: x, y, Z, care sînt numite variabile individuale. 

Se obţin astfel forme logico-matematice, ca: A(x), A(y), 
A(z) sau A(x), B(x), C(x). Proprietatea esențială a acestor 
forme o constituie faptul că ele, ca atare, nu pot fi considerate 
ca fiind adecvate sau inadecvate unei anumite stări de fapt, 
decit prin înlocuirea sau substituirea variabilei individuale 
printr-o constantă individuală. 

Deoarece valoarea logico-matematică a acestor forme (fap- 
tul de a fi adecvate sau nu unei anumite stări de fapt) este 
în funcţie de înlocuirea variabilei individuale, ele au fost nu- 
mite funcţii predicative sau funcții propoziționale. Aceste 
denumiri nu sînt însă adecvate contextului de față, deoarece 
„funcţia predicativă”” presupune raportarea unui predicat la 
o variabilă individuală, ceea ce nu este cazul, căci constantele 
A, B, C etc. s-a văzut a fi simboluri ale proprietăților și nu 
predicate, iar „funcţia propozițională” presupune obţinerea, 
prin substituirea variabilei individuale, unei propoziţii, dar 
este evident că înlocuirea variabilei printr-o constantă indi- 
viduală nu duce la o propoziţie, ci la un model simbolic deter- 
minat. Din această cauză noi vom numi aceste forme funcţii 
determinative. 

Analog funcţiilor determinative pot fi concepute forme în 
care să apară o variabilă determinativă și o constantă indivi- 
duală. Dacă notăm variabilele determinative cu literele mici 
de la sfîrșitul alfabetului grecesc obţinem forme ca: q(a), 
x(a), Ņ(a) sau q(a), q(b), ọ(c) Ele devin modele simbolice 


determinate prin înlocuirea variabilelor determinative cu 


100 


constante determinative. Aceste forme, pe care am putea să 
le numim funcții individuale, nu sînt utilizate de obicei. Ele 
desemnează stări posibile de fapt, în care un individ deter- 
minat poate să intre în relație cu o anumită proprietate ne- 
determinată. 

Formele în care apar și variabile determinative şi variabile 
individuale, ca o(x), x(x), V(x) sau p(x), p(y), q(2), și care 
devin modele simbolice prin înlocuirea ambelor tipuri de varia- 
bile cu constante corespunzătoare, pot fi numite funcții sim- 
bolice absolute. 

În logica matematică sînt utilizate în special funcţiile deter- 
minative, pentru care mai există un procedeu, prin inter- 
mediul căreia ele pot deveni adecvate sau nu, fără înlocuirea 
variabilei individuale. Procedeul se numește cuantificare. 


Funcţia determinativă F(x) arată că o anumită proprietate 
F poate să fie în relaţie cu un individ nedeterminat. Dacă 
în funcţie se specifică în plus că există cel puţin un individ 
care intră în relaţie cu F, ceea ce se notează de obicei cu 
(Jx), atunci funcţia este adecvată sau nu faptului că există 
un asemenea individ care să poată intra în relaţie cu F. 


Dacă prin F este reprezentată proprietatea de a fi om, 
atunci (Jx) F(x) este un model adecvat al faptului că există 
un individ care are însușirea de a fi om. 


Același lucru se petrece dacă în funcție se specifică în plus 
că oricare ar fi individul, el intră în relație cu F, ceea ce se 
notează uneori cu (Wx). Dacă prin E se înţelege proprietatea 
de a fi om, este evident că (Yx) F(x) este un model inadecvat, 
căci nu există o stare de fapt în care orice obiect să aibă însu- 
şirea de a fi om. 


Fără a mai intra în amănunte, care ar depăşi cadrul discuţiei, 
putem conchide că logica relaţiilor dintre obiecte și proprie- 
tăți este un domeniu diferit de cel logico-clasic. El priveşte 
raportul dintre stările de fapt, corespunzătoare relaţiilor 
dintre obiecte și proprietăţi, și modelele lor simbolice sau ra- 
portul dintre anumite stări de fapt posibile şi modelele logico- 
simbolice sau formele logico-matematice corespunzătoare. 

Este evident că formele analizate pînă în prezent nu sînt 
formule matematice, ci forme logice. Ele au ca determinaţii 
pur logice posibilitatea şi generalitatea, care caracterizează 
orice formă logică. 

Deși ele nu pot fi adevărate sau false, pot fi adecvate sau 
inadecvate și în aceasta constă valoarea lor logico-matematicăs 

Modelele logico-simbolice, care se referă la stări de fapt 
posibile, cât și simplele modele simbolice, care se referă la stări 
de fapt determinate, nu au nimic comun cu actul predicaţiei 
şi respectiv cu propoziţiile care pot fi enunțate despre aceleași 
stări de fapt. 

Terminologia utilizată de reprezentanţii logicii matematice 
nu este adecvată, cauza pentru care a fost utilizată o asemenea 
terminologie se datorește identificării mai mult sau mai puțin 
evidente a modelelor simbolice cu propoziţiile. Dacă se face 
această distincţie, atunci este evident că nu se poate reproșa 
logicienilor de orientare logico-clasică faptul că nu au desco- 
perit aceste modele, căci ele nu privesc structura logică a 
propoziţiilor, ci structura stărilor de fapt pe carele repre- 
zintă. 

Pe de altă parte, este de asemenea evident că modelele 
logico-simbolice, deși nu sînt forme logico-clasice, sînt totuși 
forme logice, care nu numai că nu pot fi ignorate, dar care, 
alături de celelalte, pe care le vom studia în continuare, pot 
alcătui și sisteme de relaţii factuale, care chiar dacă nu epui- 
zează întrega realitate, cum considera L. Wittgenstein, epui- 
zează un vast domeniu, care nu poate fi abordat din perspec- 
tive logico-clasice. 


b) Logica relaţiilor dintre obiecte. După cum formele rela- 
ţiilor dintre obiecte și proprietăți au fost numite funcții, iar 
restul relațiilor, după cum vom constata, au primit de ase- 
menea anumite denumiri, și logica relaţiilor dintre obiecte 
este numită de obicei logică a relaţiilor. Denumirea este de 
data aceasta adecvată, deși ea este proprie şi celorlalte logici, 
care privesc restul relaţiilor obiectuale. 

“| Modelele simbolice care reproduc relațiile dintre obiecte 
au două categorii de simboluri: constante individuale, notate 
de obicei cu primele litere mici ale alfabetului latin (a, b, 
c ,..), care reprezintă obiecte determinate și anumite semne 
hieroglifice, care reprezintă relaţiile dintre obiecte. Uneori 
în locul semnelor hieroglifice, cum ar fi> , care reprezintă 
relaţia mai mare decît sau = , care reprezintă relaţia egal 
cu, se scrie litera latină R cu indici diferiți (R}, R}, ... R,). 

Dacă a reprezintă de exemplu numărul 3, iar b reprezintă 
numărul 2 și R, relația mai mare decit, faptul că 3 este mai 
mare decît 2 poate fi reprezentat adecvat prin modelul (aR,b), 
pe cînd modelul (aR.b) în care R, reprezintă relaţia de egali- 
tate este în acest caz un model inadecvat. 

Cu ajutorul acestor modele poate fi reprezentată şi relația 
unui obiect cu sine însuși, respectiv faptul că obiectul este 
identic cu sine. Dacă a reprezintă individul Socrate și Ra 
relația a fi identic cu, atunci (aRya) este un model adecvat. 

În felul acesta se poate obţine o mulțime de modele sim- 
bolice care reprezintă relaţiile dintre două obiecte, respectiv 
relaţii diferite între două obiecte (aR,,...R,„b) sau aceeași 
relaţie între obiecte diferite (a ... nRa ... n). 

Relaţiile dintre obiecte (R, ...R,) au proprietăţi diferite. 
Dacă R, reprezintă relația mai mare decit şi (aR,b) este un 
model simbolic adecvat în care a reprezintă numărul 3 iar b 
reprezintă numărul 2, atunci (bR,„a) este un model simbolic 
inadecvat. Pe cînd, dacă R, reprezintă relaţia de egalitate, 
iar a reprezintă numărul 2 şi b fracţia 4/2, atunci este adec- 
vat şi modelul (aR,b) şi modelul (bR,a). Proprietăţile relaţiilor 
sînt puse în evidenţă însă prin intermediul relaţiilor factuale, 
care vor fi tratate în capitolul următor. 

Logica relaţiilor dintre obiecte nu tratează însă despre 
modelele simbolice, care reproduc anumite stări de fapt de- 
terminate, ci despre modele logico-simbolice care repre- 
zintă stări de fapt posibile şi în același timp generalizarea 
modelelor simbolice. 

Modelele logico-simbolice ale stărilor de fapt posibile conţin 
o relaţie determinată (R, ....hR,), care se referă însă la obiecte 
nedeterminate, notate de obicei cu ultimele litere ale alfabe- 
tului latin: x, y, z, care se numesc variabile individuale. 

Forma (xR,y) reprezintă posibilitatea ca între două obiecte 
oarecare să existe relația R}. 

Formele de tipul (xR,y) devin adecvate sau nu prin înlo- 
cuirea variabilelor individuale cu constante individuale, deci 
prin transformarea modelului logico-simbolic în model sim- 
bolic determinat. 

Aceste forme logico-simbolice pot deveni adecvate sau 
nu şi prin cuantificare. Dacă în forma (xR,y) se specifică 
faptul că există cel puţin un x, ceea ce se notează cu (3x), 
şi că există cel puțin un y, ceea ce se notează cu (Jy), iar R, 

reprezintă relaţia a fi egal cu, atunci modelul logico-simbolic 
(3x)(Jy)(xRıy) este adecvat faptului că există cel puţin 
două obiecte care să fie egale. În mod analog se obţin forme 
adecvate sau nu prin cuantificare universală, respectiv forme 


ca (Vx)(Vy)xR.y). 


Fără să intrăm în amănuntele logicii relaţiilor dintre obiecte, 
putem conchide că formele obţinute, modelele logico-simbolice, 
sînt forme logice caracterizate prin posibilitate și generali- 
tate. Aceste forme sînt deosebite de cele logico-clasice. 

Și în acest caz, este evident că aceste forme logico-simbolice 
nu trebuie confundate cu propoziţiile — lucru care se face de 
obicei. 

Este neîndreptățită poziția logisticienilor, care, ca Russell 
şi Couturat, reproşează logicii clasice faptul că nu au depistat 
aceste forme relaționale. 

Dar, după cum am arătat, modelele simbolice nu reproduc 
relaţiile dintre cuvinte, ci relațiile dintre obiecte. Oricît s-ar 
studia relaţiile dintre subiectul și predicatul unei propoziţii, 
nu se va putea obţine modelul unei anumite stări de fapt, 
căci propoziţia nu modelează faptul, nu îl reprezintă, ci ex- 
primă judecata care îl reflectă. 

În acest sens, au dreptate logicienii clasici, ca Gobloi, 
Tricot, D. J. Mercier, Maritain, care resping aşa-numitele 
judecăţi sau propoziţii de relaţie, deoarece orice propoziţie 
este predicativă, dar nu au dreptate în măsura în care refuză 
studiul logic al modelelor logico-simbolice referitoare la rela- 
tiile dintre obiecte. Cu alte cuvinte, deși propoziţiile referi- 
toare la stări de fapt, constituite din relaţii între obiecte, 
sînt propoziţii obișnuite, nu trebuie ignorat studiul logic al 
acestor stări de fapt. 


c) Logica relaţiilor dintre obiecte şi clase de obiecte. Re- 
lația dintre un obiect și o clasă de obiecte a fost numită relație 
de apartenenţă. Prin clasă de obiecte înțelegem grupuri, grămezi 
sau în genere mulțimi de obiecte care au o anumită proprie- 
tate comună. Astfel, dacă obiectul a este în relaţie cu proprie- 
tatea A, respectiv A(a) şi b în relație cu proprietatea A, res- 
pectiv A(b), putem spune că a şi b alcătuiesc o clasă. Subli- 

niem faptul că proprietatea este în relaţie cu obiectele care 
alcătuiesc clasa respectivă și nu cu clasa în sine. Dacă clasa 
în sine are o anumită proprietate, de exemplu este ordonată, 
atunci ea se comportă față de această proprietate ca un 
individ. 

Modelele simbolice care reproduc relaţiile dintre obiecte 
şi clase de obiecte conţin constante individuale, care repre- 
zintă obiecte şi sînt notate cu literele mici de la începutul 
alfabetului latin: a, b, c, ..., conţin constante, care repre- 
zintă clase de obiecte, notate uneori cu litere mari de la 
mijlocul alfabetului latin: K, L, M, ..:, şi o hieroglifă care 
reprezintă relația de apartenenţă, notată de obicei prin 
semnul €. 

Dacă a reprezintă de exemplu individul Socrate, K reprezintă 
clasa sau mulțimea filozofilor greci, iar € relația de aparte- 
nenţă, atunci (a € K) reprezintă un model simbolic adecvat 
faptului că Socrate face parte din clasa filozofilor greci. Dar 
dacă a reprezintă individul Socrate, iar L clasa filozofilor ger- 
mani, atunci (a € L) este un model inadecvat, căci nu repre- 
zintă proiecția unei anumite stări de fapt. 

Ca şi în cazurile precedente, logica relaţiilor dintre obiecte 
şi clase de obiecte nu tratează despre modelele simbolice, 
care reprezintă stări de fapt determinate, ci despre modele 
logico-simbolice, care se referă la stări de fapt posibile şi care 
reprezintă generalizarea modelelor simbolice. 


Modelele logico-simbolice referitoare la stări de lucruri 
posibile conţin hieroglifa relaţiei de apartenență și conţin 
variabile pentru clase, notate de obicei cu primele litere ale 
alfabetului grec; «, B, Y, ... și variabile individuale notate 
cu x, y, z. Se obţin astfel modele logico-simbolice, sau forme 
logico-simbolice în care relaţia de apartenență apare între 
variabile individuale și variabile de clase (x,y,z ... €% B, Y, ...). 

Forma (x € a) reprezintă posibilitatea ca o relaţie de apar- 
tenenţă să apară între un obiect oâretare şi o clasă oarecare. 

Formele de tip (x€a) devin adecvate sau nu, fie prin 
înlocuirea variabilelor individuale cu constante individuale 
şi a variabilelor pentru clase cu constante de clase, fie prin 
cuantificare. Procedeul fiind deja cunoscut redăm doar două 


forme cuantificate: (Yx)(x € a) şi (Jx)(x € «). 

Fără să intrăm în amănuntele teoriei logico-matematice 
a relaţiilor dintre obiecte şi clase de obiecte, menţionăm fap- 
tul că aceste relaţii au fost cunoscute și de către logicienii 
clasici. Ele apar în tratatele de logică clasică (însă neformali- 
zate) cînd este vorba de interpretarea în extensiune a propo- 
ziţiilor categorice cu subiect singular. 

Interpretarea unei propoziţii, ca Socrate este om, în exten- 
siune presupune, logico-clasic, că propoziţia se referă la faptul 
că individul Socrate aparţine clasei muritorilor. În genere, 
în cazul propoziţiilor afirmative se presupune că sfera subiec- 
tului, respectiv indivizii la care se referă subiectul, este inclusă 
în sfera predicatului, respectiv în clasa indivizilor la care se 
referă predicatul. Logico-clasic nu se consideră deci, în cazul 
propoziţiilor numite și de apartenenţă, că însuși subiectul 
aparţine predicatului. Cu alte cuvinte, poziţia logicii clasice 
este justă în această privință, dar incompletă. Aceasta, dato- 
rită faptului că apartenenţa neavînd loc la nivel propoziţio- 
nal nu este studiată ca atare. 

Din moment ce modelele logico-simbolice reprezintă forme 
logice, caracterizate prin posibilitate şi generalitate, ele trebuie 
să fie studiate cu mijloace simbolice adecvate și nu prin inter- 
mediul propoziţiilor. 


d) Logica relaţiilor dintre clase de obiecte. Datorită, de 
data aceasta, faptului că adesea în logica matematică se vorbește 
oarecum figurat, logica relaţiilor dintre clase de obiecte a 
fost numită logica claselor. Aceasta și datorită faptului că, 
deși K, L, M... sînt semne ale claselor, de multe ori se 
spune de exemplu „clasa K”, sau „clasa L” în loc să se spună 
„Clasa obiectelor pe care o reprezintă K” şi „clasa obiectelor 
pe care o reprezintă L”. Utilizarea unei asemenea terminologii 
a dus însă la identificarea tacită a simbolurilor care repre- 
zintă clase cu clasele înseși. Din această cauză, unele relații 
dintre clase de obiecte vor apărea în logica matematică drept 
operaţii cu clase. 

Modelele simbolice prin care sînt reproduse relaţiile dintre 
clase de obiecte conţin simboluri care reprezintă clasele (K, 
L, M ...) şi semne bhieroglifice care reprezintă diferitele 
relaţii dintre clase. 

Dacă K reprezintă clasa sau mulțimea românilor, L clasa 
sau mulțimea europenilor, iar semnul D reprezintă relaţia de 


106 


incluziune, atunci modelul (K D L) este un model adecvat 
faptului că mulțimea românilor face parte din mulţimea 
europenilor. 

Dacă M reprezintă clasa fiinţelor raţionale, N clasa fiinţelor 
neraţionale, iar semnul |J relația dintre două clase care conţin 
obiecte diferite, dar care au cel puţin o proprietate comună, 
atunci modelul simbolic (M U N) este adecvat faptului că 
mulțimea fiinţelor raţionale şi clasa ființelor neraţionale con- 
tin obiecte care sînt ființe. De obicei această relaţie este numită 
operaţia de reuniune a claselor, deoarece nu se ia în conside- 
raţie numai relația dintre cele două clase, ci acestea sînt puse 
într-o a doua relaţie cu o clasă diferită de cele două, care să 
le conţină pe ambele. 

Dacă O reprezintă clasa celor care au titlul de doctor, P 
reprezintă clasa filozofilor, iar semnul f) reprezintă rela- 
ţia dintre două clase care?au elemente comune, atunci (0 N P) 
este un model simbolic adecvat faptului că mulțimea doctori- 
lor şi mulțimea filozofilor se găsesc într-o asemenea relaţie, 
încât au elemente comune. Această relaţie este numită de obicei 
operaţie de intersecţie între clase, datorită faptului că cele 
două clase sînt puse într-o a doua relaţie cu o clasă diferită, 
care este constituită din intersecția celor două clase. 

Obiectivul logicii relaţiilor dintre clase de obiecte îl consti- 
tuie însă, ca și în cazurile precedente, studiul modelelor logico- 
simbolice, care se referă la stări de fapt posibile, studiul forme- 
lor logico-simbolice, care reprezintă generalizarea modelelor 
simbolice. i 

Modelele logico-simbolice, care se referă la stări de fapt 
posibile, pot fi obţinute, în logica relaţiilor dintre clase de 
obiecte, prin menţinerea relaţiilor fără a determina clasele. 
Pentru reprezentarea unor clase nedeterminate sînt folosite 
primele litere ale alfabetului grec («, B, y, ...), numite varia- 
bile de clase. ; Tie 

În felul acesta se obţin forme ca: (« D 6); (« U 6) (« N 6); 
(a D y) ș-a.m.d. Acestea ca şi în cazurile precedente 
devin adecvate sau nu, fie prin înlocuirea variabilelor de clase 
prin constante de clase, fie prin cuantificare, ca în exemplele 


(Va)(VB)(a D 6) sau (2a)(aB)(e D B). 

Tot în legătură cu interpretarea în extensiune, de data aceas- 
ta a propoziţiilor din pătratul logic, luate independent sau 
în context silogistic, logicienii clasici au reprezentat, într-o 
manieră grafico-simbolică, relaţiile dintre clase. Ideea repre- 
zentării propoziţiilor prin figuri geometrice este destul de veche, 
ea era familiară comentatorilor antici, după cum constată J. 


M. Bocheński! şi apare adesea la scolastici. Aceștia repre- 
zentau sferele componentelor propoziţionale prin linii, triun- 
ghiuri, dreptunghiuri sau cercuri. 

Pentru exemplificare redăm reprezentarea propoziției A 
(Toţi B sînt C), aşa cum apare într-un manuscris al lui Leibniz, 
datînd aproximativ din 16902 


Toţi B sint C B — 
(Toţi oamenii sînt ființe) fi AIR SI (B)c 


În cadrul aceştor reprezentări, elementele claselor apar ca 
puncte ale unor linii de mărimi diferite, sau ca puncte cuprin- 
se în cercuri cu raze diferite. Se observă imediat că aceste 
figuri geometrice, adecvate pentru reprezentarea relaţiilor 
dintre clase de puncte, sînt utilizate simbolic, id est punctele 
sînt asociate diferitelor categorii de elemente care alcătuiesc 
sfera componentelor propoziționale (oameni, ființe etc.). 


Principala deficiență a acestor reprezentări, la care se reduce 
în definitiv teoria logico-clasică, o constituie faptul că ele nu 
pun în evidență decît clasele și omit tocmai relaţiile dintre 
ele, care sînt esenţiale în acest context. 

În plus, aceste reprezentări nu corespund propoziţiilor A, 
E, I și O, ci numai unora dintre stările de fapt la care acestea 
se pot referi. Exemplul de mai sus dovedeşte că reprezentările 
nu se referă la „Toţi B sînt C”, ci la „Toţi oamenii sînt fiinţe”, 
dar „Toţi oamenii sînt ființe” este un caz particular al lui 
„Toţi B sînt C”, și anume cazul în care sfera predicatului este 
mai mare decît sfera subiectului. 

Deoarece scopul logicii clasice nu este de a pune în evi- 
denţă relaţiile obiectuale dintre clase, ci de a ilustra apro- 


1J. M. B cchenski, A History of Formal Logic, University of Notre 
Dame Press, 1961, p. 260. 

2 Cf. G. W. Leibniz, Fragmente zur Logik, Akad. Verlag, Berlin, 
1960, p. 373. 

ximativ raportarea sferelor, corespunzătoare componentelor 
propoziționale, modelele clasice (geometrico-simbolice) nu 
pun în evidenţă decît o parte din relaţiile dintre clase de obiec- 
te, pe care le admite drept cazuri generale. 


După cum demonstrează A. Menne, există 7 relaţii între 
clase determinate!, pe cînd propoziţiile pătratului logic sînt 
bineînţeles numai 4. Faţă de această situaţie, nu este îndrep- 
tățită nici maniera clasică, conform căreia relaţiile trebuie 
reduse la 4, nici maniera logico-matematică, conform căreia 
trebuie să existe 7 tipuri de propoziţii, corespunzătoare celor 
1 relaţii de clase determinate. 


Avînd în vedere faptul că modelele logico-simbolice ale 
relaţiilor dintre clase sînt forme logice, caracterizate prin 
posibilitate şi generalitate, capabile să reprezinte cele 7 relaţii, 
trebuie să existe 7 tipuri de forme logico-simbolice. Avînd în 
vedere faptul că propoziţiile pătratului logic nu sînt modele 
ale stărilor de fapt, ci forme subiectiv-raţionale, care reflectă 
stările de fapt prin intermediul judecăților şi că structura 
acestor propoziţii reprezintă cantitativ şi calitativ cele 
4 posibilităţi judicative, trebuie să existe 4 tipuri de forme 
logico-clasice. 

Pe baza distincţiei precise a stării de fapt, a modelului sim- 
bolic și a propoziției nu este nici o contradicţie între a admite 
1 relaţii de clasă, 7 forme logico-simbolice și numai 4 forme 
logico-clasice. 


C. LOGICA RELAȚIILOR FACTUALE 


a) Modele simbolice şi logico-simbolice ale situaţiilor 
reale. După cum s-a amintit deja, realitatea obiectuală constă 
dintr-o înlănțuire a stărilor de fapt. Aceasta, deoarece un obiect 
nu este în relație numai cu o anumită proprietate, numai cu un 
anumit obiect sau numai cu o anwmită clasă de obiecte, ci 
este în relație cu o infinitate de proprietăţi, obiecte și clase 
de obiecte. 

O situaţie reală constă din conexiunea a cel puţin două 
stări de fapt. Relaţiile dintre stările de fapt au fost numite 


1 A. Menne, Logik und Existenz, p. 51. 

mai sus relaţii factuale, deoarece ele se deosebesc de relaţiile 
din cadrul stărilor de fapt, numite mai sus relaţii obiectuale. 

Modelul simbolic al unei situaţii reale trebuie să conțină 
toate simbolurile cu ajutorul cărora sînt reprezentate stările 
de fapt şi simboluri care să reprezinte relaţiile dintre stările 
de fapt. 

Dacă este vorba, de exemplu, de relaţia dintre faptul că 
sulful are însușirea de a fi galben şi faptul că are însuşirea 
de a fi inflamabil, atunci modelul simbolic al acestei situaţii 
reale va conţine simbolurile: s”, care reprezintă sulful; 
„G”, care reprezintă însuşirea galben; „1”, care reprezintă 
însuşirea inflamabil şi ,,-”, care reprezintă relaţia dintre cele 
două fapte, respectiv situaţia reală, conform căreia sulful are 
în același timp cele două însușiri. 

Modelul simbolic G(s)» I(s) este un model simbolic adec- 
vat situaţiei reale în discuție, el reprezintă proiecția simbo- 
lică a acestei situaţii. 

Pentru a distinge terminologic modelele simbolice simple, 
ca G(s) sau I(s), de modele cu G(s)-I(s), vom numi modele 
simbolice obiectuale, modelele care conţin simboluri pentru 
relaţii obiectuale, și modele simbolice factuale, modelele care 
conţin simboluri pentru relaţiile factuale. 

Un model simbolic factual, analog celui de mai sus, poate 
fi stabilit și pentru situaţia în care individul Aristotel face 
parte din clasa oamenilor și în același timp din clasa filozo- 
ilor. Dacă a reprezintă individul Aristotel, M clasa oamenilor 
şi N clasa filozofilor, atunci modelul simbolic factual (a € M). 
- (ae N) este adecvat acestei situaţii reale. 

Tot astfel pot fi obţinute modele simbolice factuale și pentru 
alte relaţii. De exemplu pentru situaţia în care datorită faptu- 
lui că Aristotel face parte din clasa oamenilor, face parte și 
din clasa muritorilor. Modelul simbolic factual (a € M)— 
— (a e L), în care a reprezintă individul Aristotel, M clasa 
oamenilor, L clasa muritorilor, € relația obiectuală de apar- 
tenenţă și — dependenţa relațională dintre cele două fapte, 
este un model adecvat acestei situaţii reale. Se obișnuiește 
ca simbolurile referitoare la stările de fapt să fie puse în paran- 
teză, pentru a marca faptul că simbolul care reprezintă rela- 
ţia factuală nu stă între simbolurile care reprezintă componen- 
tele stărilor de fapt. Astfel în loc de a € M-a €L se scrie 


(a e M)-(a € L). 

Obiectivul logicii matematice nu îl constituie însă studiul 
modelelor simbolice factuale, care se referă la situaţii reale 
determinate, ci studiul modelelor factuale  logico-simbolice, 
care nu se referă la situaţii reale, ci la situaţii posibile şi care 
trebuie să reprezinte generalizarea modelelor simbolice fac- 
tuale. 

Modelele factuale logico-simbolice, sau formele logico- 
matematice factuale, se pot obţine prin două metode: fie cu 
ajutorul formelor logico-matematice obiectuale, care se referă 
la stări de fapt posibile, și în acest caz relaţia dintre două stări 
de fapt posibile duce la o situaţie posibilă într-un anumit 
domeniu de relaţii obiectuale, fie prin obţinerea unui model 
simbolic care să se refere la o situaţie posibilă în orice domeniu 
de relații obiectuale. Se obţin astfel două tipuri de modele 
logico-simbolice: unele! care se referă la situaţii posibile cu 
relaţii obiectuale determinate şi unele care se referă la situaţii 
posibile fără relaţii obiectuale determinate. 

Ca exemplu de model logico-simbolic factual referitor la 
o situaţie posibilă cu relaţii obiectuale determinate poate fi 
A(x): B(x) sau C(x) — D(x) sau (x e M)-(xeN) sau (xeL)— 
(xeK) sau (M D N)- (N D L) ș.a.m.d. Componentele modele- 
lor logico-simbolice factualc de mai sus sînt forme logico- 
matematice obiectuale care pot deveni adecvate sau nu prin 
înlocuirea variabilelor cu constante sau prin cuantificare, 
după cum s-a menționat deja. Prin urmare, modelele logico- 
simbolice factuale de mai sus, pe care le putem numi și forme 
logico-matematice factuale determinate sau pur și simplu 
forme factuale determinate, conţin componente (forme obiec- 
tuale) care nu sînt prin sine adecvate sau nu, ci au numai 
posibilitatea de a deveni astfel. 

Formele factuale nedeterminate care se referă la situații 
posibile fără relaţii obiectuale determinate se obţin prin intro- 
ducerea unor variabile factuale, respectiv a unor simboluri 
care să reprezinte orice formă obiectuală. Drept variabile 
factuale sînt utilizate de obicei literele p, q, r, s... Pro- 
prietatea esențială a acestor variabile factuale constă în aceea 
că, deşi nu reprezintă anumite forme obiectuale, reprezintă 
particularitatea acestora, respectiv posibilitatea lor de a deveni 
adecvate sau nu. Din această cauză nici formele factuale ne- 
determinate care le conțin nu sînt prin sine adecvate sau 
nu, ci pot deveni astfel. 

Forma factuală nedeterminată (p:q), de exemplu, devine 
o formă factuală determinată prin înlocuirea sau substituirea 
lui p şi q cu forme obiectuale. Dacă p este înlocuit cu A(x), 
ceea ce se notează p/A(x) şi q prin (Bx), respectiv q/B(x) se 
obţine forma factuală determinată  A(x).B(x). Procedeul 
poate fi redat fără cuvinte astfel: 


(1) (p-q) p/A(x); a/B(=) 
(2) A(x): B(x) 


Forma factuală determinată (2) devine adecvată sau nu 
prin înlocuirea lui x cu o constantă individuală. Astfel dacă A 
reprezintă proprietatea de a fi om şi B proprietatea de a fi 
filozof iar x este înlocuit cu a, care reprezintă individul Socrate, 
atunci se obține o formă factuală determinată adecvată aces- 
tei situații reale. Reluînd procedeul obținem: 


(1) eao p/A(x); q/B(x) 
(2) A(x): B(x) x/a 
(3) A(a)- B(a) 


Același lucru poate fi ilustrat și utilizînd forme obiectuale 
referitoare de exemplu la relaţiile dintre obiecte și clase de 
obiecte: 


(1) (p-4) plx eM; axe N 
(2) (x eM)-(xeN) x/a 
(3) (a e M)-(a e N) 


b) Despre valoarea formelor factuale nedeterminate. For- 
ma factuală nedeterminată poate fi adecvată sau nu în funcție 
de componentele sale. Posibilitatea valorică a formei factuale 
nedeterminate este în funcţie de posibilitatea valorică a com- 
ponentelor sale. Deoarece forma factuală nedeterminată poate 
fi adecvată sau nu, şi de asemenea componentele sale, în cazurile 
în care forma factuală nedeterminată are două componente 
se obţin 16 grupe de posibilităţi valorice. Notînd valoarea de 
adecvat cu 1l, iar pe cea de inadecvat cu 0 obţinem următorul 
tabel cu valorile posibile ale formelor factuale nedeterminate 
care conţin variabilele p şi q. 

1 1 111111 1 10 0 0 0 0 0 0 0 
l 0 1 11100001 1 1 1 0 0 0 0 
0 1 1 100 1100 1 1 0 0 1 1 0 0 
0 0 1 0 10 10 101 0 1 0 1 0 1 0 


Tabelul se interpretează în felul următor: pentru cazul 1 este 
posibil ca forma nedeterminată să aibă valoarea 1 şi atunci 
cînd componentele sale au aceeași valoare şi cînd au valori 
diferite ; pentru cazul 2 este posibil ca forma să aibă valoarea 
1 cînd ambele componente au valoarea 1 sau valori diferite 
şi este posibil să aibă valoarea 0 cînd ambele componente au 
valoarea 0 ș.a.m.d. 

Posibilităţile valorice ale formelor factuale determină posi- 
bilitatea a 16 relaţii factuale diferite. 

În paragraful precedent am surprins două relaţii factuale 
diferite pe care le-am notat cu „+? și respectiv „—>”. Am 
constatat că, în cazul formei factuale A(x). B(x), de exemplu, 
forma este adecvată dacă A reprezintă proprietatea de a fi 
om, B proprietatea de a fi filozof şi cînd x este înlocuit cu a, 
care reprezintă individul Socrate. În acest caz A(a)-B(a) 
corespunde situaţiei reale, deoarece A(a) și B(a) sînt adecva- 
te faptelor care sînt în relația reprezentată prin „:?. Prin ur- 
mare dacă în forma factuală nedeterminată (p:q), p devine 
prin substituire adecvat (are valoarea 1), iar q de asemenea, 
atunci și forma va avea valoarea 1. Dacă însă x din A(x). B(x) 
este înlocuit cu b, care reprezintă obiectul sulf, atunci 
A(b) şi B(b) nu mai sînt adecvate şi nu există nici o situaţie 
reală corespunzătoare modelului simbolic factual A(b)- B(b), 
deci și acesta este inadecvat. Prin urmare dacă în forma fac- 
tuală nedeterminată (p:q),p devine prin substituție inadec- 
vat (are valoarea 0) și q de asemenea, atunci şi forma va avea 
valoarea 0. Forma va avea valoarea 0 şi în cazul în care A 
reprezintă proprietatea de a fi cal, iar a individul Socrate, căci 
A(a) nu corespunde nici unei stări de fapt şi deci nu există 
o situaţie reală în care Socrate să aibă în același timp proprie- 
tatea de a fi cal şi de a fi filozof. Forma va avea valoarea 0 
și atunci cînd B va reprezenta proprietatea de a fi cal, a indi- 
vidul Socrate şi A proprietatea de a fi om. Prin urmare, dacă 

p are valoarea 1 și q valoarea l, (p.q) are valoarea l, dar dacă 
p are valoarea l și q valoarea 0, sau p valoarea 0 și q valoarea 
l, (p:q) are valoarea 0. 

Pe baza acestor posibilități valorice ale componentelor şi 
ale formei factuale nedeterminate se obține tabelul: 


P» q | (p:9) 
1 1 1 
1 0 0 
0 1 0 
0 0 0 


Acest tabel poate fi numit matrice valorică a formei (p-q), 
iar relaţia „,:” este numită de obicei conjuncție logică. 

Se observă imediat că valorile formei (p:q) corespund 
grupului 8 de valori posibile din primul tabel. 

Pe baza aceluiași procedeu pot fi depistate și alte relații 
factuale cu formele lor corespunzătoare posibilităţilor valori- 
ce din primul tabel. Redăm în continuare matricele celor 
mai utilizate relaţii factuale cu simbolurile lor. Semnele care 
reprezintă relaţiile dintre variabilele factuale pot fi numite 
functori valorici sau factuali. 

Functorul numit implicație constituie forma implicaţio- 
nală (p — q), cu matricea valorică corespunzătoare grupului 
5 de valori din primul tabel: 


P: 4 | (p=a) 


Oom- 
Onom 
meom 


Dijuncţia neexclusivă constituie forma disjunctivă notată 
p Vq, cu matricea valorică corespunzătoare grupului 2 de 
valori: 


P: q | PVD 
1 1 1 
1 0 1 
0 1 1 
0 0 0 

Echivalenţa constituie forma notată p= q, cu matricea 
corespunzătoare grupului 7 de valori: 


_P a | P9 
1 l 1 
i 0 0 
0 1 0 
0 0 1 


Deoarece scopul nostru nu este de a epuiza teoria valorii 
formelor factuale, considerăm suficiente elementele prezen- 
tate, adăugând însă matricea negației, notată cu ~, care este 
o matrice specială referitoare numai la relația dintre două 
variabile factuale care au întotdeauna valori diferite. În aces- 
te cazuri una este negația celeilalte. Negaţia este relaţia fac- 
tuală prin care o variabilă care are valoarea l ia valoarea 0, 
iar cînd are valoarea 0, ia valoarea 1. Matricea negației 
este următoarea: 


P | 2 
1 0 
0 1 


c) Consistenţă, inconsistenţă şi validitate. Anumite forme 
factuale nedeterminate au posibilitatea valorică de a deveni 
decvate în unele cazuri și inadecvate în altele în funcție 
de valoarea componentelor. (p V q):de exemplu poate să 
devină adecvată, respectiv să aibă valoarea 1 cînd ambele 
componente au valoarea 1 sau cînd una dintre ele are va- 
loarea 1, şi poate să ia valoarea 0 cînd ambele componente 
iau valoarea 0. Formele care au posibilitatea de a deveni 
adecvate în anumite condiţii valorice şi inadecvate în alte- 
le se numesc forme factuale nedeterminate consistente. 

Alte forme, tot în funcţie de valoarea componentelor, au 
în toate cazurile numai posibiliiătea de a deveni inadecvate. 
Forma (p: ~ p), a cărei matrice este: 


P è ~P | @:~p) 


m, 


0 0 
1 0 


115 


poate avea numai valoarea 0, deoarece p și ~ p, componente- 
le sale, nu pot avea în același timp aceeași valoare. Formele 
de acest tip se numesc inconsistente sau contradicții. 

Alte forme, în funcţie de valoarea componentelor lor, au 
în toate cazurile numai posibilitatea de a fi adecvate. For- 
ma (pV ~p), a cărei matrice este: 


p ~P |pV=z 


1 0 1 
0 1 1 


poate avea numai valoarea 1. Formele de acest tip se numesc 
valide sau tautologii. 

În afară de procedeul matricial, care poate fi aplicat numai 
la forme factuale simple, în logica matematică există şi alte 
metode prin care se poate constata posibilitatea valorică a 
unei forme complexe, id est se poate constata dacă este con- 
sistentă, inconsistentă sau validă. În acest context, ne va in- 
teresa însă numai metoda logico-matematică cu ajutorul 
căreia poate fi constatată validitatea. 


d) Teoria demonstraţiei şi calculul logic. Dacă se consta- 
tă că o anumită formă factuală nedeterminată este validă, iar 
`o altă formă este reductibilă la aceasta, atunci şi forma reduc- 
tibilă va fi validă. De exemplu, constatînd matricial că 
(pV ~p) este validă şi operind anumite substituţii în forma 
[p > a)-(p>r)l V ~ [P > a): (p—>r)], respectiv [(p >q): 
(p> 1)]/p şi ~ [(p > q): (p > r)]/ ~p, şi obţinînd tot 
(pV ~p), conchidem că și forma [(p >q) (P> ÐQ V ~ 
~ lip > q): (p > r)] este validă. 

Dar printr-o asemenea metodă nu numai că se poate deter- 
mina posibilitatea valorică a unei anumite forme factuale nede- 
terminate, ci în plus, dacă ea este validă, poate fi dedusă, 
prin aplicarea anumitor reguli, din alte forme valide. A dedu- 
ce o formă factuală nedeterminată dintr-o formă factuală 
nedeterminată validă, înseamnă a demonstra validitatea for- 
mei deduse. 

Demonstrarea validității unei forme factuale nedetermi- 
nate se realizează prin calcul logic. Calculul logic este metoda 
logico-matematică a demonstrației, mai precis, calculul logie 


116 


înseamnă demonstrarea validității unei forme factuale nede- 
terminate prin deducerea acesteia dintr-o formă validă, pe 
baza unor reguli de deducție, urmărind pas cu pas toate ope- 
rațiile necesare deducției. 

Pentru a simplifica calculul, pentru a uni și a ordona regu- 
lile deductive, au fost create sisteme deductive. Una dintre 
particularităţile acestor sisteme o constituie împărțirea for- 
melor factuale nedeterminate în axiome şi teoreme. Axiomele 
sînt formele factuale valide de la care pornește deducţia, iar 
teoremele sînt formele factuale nedeterminate care urmează 
a fi demonstrate. Se urmărește ca axiomele să fie cît mai 
simple şi într-un număr cît mai redus. 

Un sistem deductiv conţine: simboluri pentru formele 
obiectuale (variabile faciuale), simboluri pentru relaţiile fac- 
tuale, axiome, reguli de deducție şi definiţii. 

Sistemul lui Gottlob Frege de exemplu, transcris cu sim- 
bolurile noastre, conține: simboluri pentru formele obiectu- 
ale (p, q, r...); simbolurile = și ~, respectiv implicaţia 
şi negația și următoarele axiome: 


(A) p >(q>p) 

(42) [p > (q > 7)] > [p—=a9)—(p—n)] 
(Aa) [Ip > (a > r)] > [q > (q > x)] 

(44) (p— q)= (~q> ~p) 

(A5) ~~p>p 

(As) p>~~p 


două reguli, şi anume: regula substituției și regula detașării. 
Regula substituţiei (Rs) poate fi enunțată astfel: într-o formă 
validă poate fi înlocuită o variabilă factuală (p, q sau r) 
printr-o formă arbitrară cu condiţia ca înlocuirea să se facă 
ori de cîte ori apare variabila în formula validă. De exemplu 
în forma ~ ~p —> p, p poate fi înlocuit cu o formă oarecare 
(p- q) r şi se obţine tot o formă validă, respectiv ~ ~ [(p:q)— 
— r]— [(p:-q)— r]. Regula detașării (Rd) poate fi enunțată 
astfel: dacă o formă oarecare este validă și este validă de 
asemenea o formă implicaţională în care prima formă este ante- 
cedent, atunci și forma implicată (consecventul) este validă. 
Deoarece în sistem se operează numai cu implicaţia și nega- 
ţia, sînt necesare anumite definiţii, pe baza cărora ceilalți 
{ 


Ho 
Pad 

functori valorici pot fi transformați în implicaţie și negație. 
De exemplu definițiile: 


(D.) pVva=D-p—=aqg 
(D2) p'q=D;—-(p=> ~q) 
(Da) P= q = D; (p > q): (q> p) 


Validitatea formulei (p.q) — [q —> (p. q)] poate fi demon- 
strată în sistemul lui Frege pornind de la (A,) utilizînd 
(D.) şi (R,). Astfel: 


Teorema 1 (p-q)—> [q> (p:9)] 


(1) |p > (q> p) (4.) 
p| ~(p > ~q) (R.) 

(2) -L=(p=> ~g a> i~e ~h 
~(p > ~q) = D; (P-9) (D2) 
: ~(p E q)/p-a (R,) 
(3) | p:9)> la—(p:9)] (T.) 


Semnul |— arată că forma care urmează este o formă validă. 


e) Teoria formelor factuale determinate. Prin intermediul 
formelor obiectuale am obţinut deja, în capitolul precedent, 
modele simbolice ale unor stări de fapt. Pe baza surprinderii 
relaţiilor dintre variabilele factuale şi aplicarea lor la forme 
factuale determinate se pot obține modele logico-simbolice 
ale anumitor situaţii posibile. 

Fără a intra în amănunte vom prezenta cîteva forme fac- 
tuale determinate, în care functorii factuali apar între for- 
me obiectuale ce reprezintă relaţii posibile între obiecte și 
proprietăţi, între obiecte şi clase de obiecte, între obiecte 
şi obiecte și între clase de obiecte. 

Utilizînd forme din logica relaţiilor dintre obiecte și proprie- 
tăți se pot obține de exemplu următoarele 4 relaţii cu forme 
factuale determinate: 


a) (Vx)(F(x) — G(x)) 
(2) (VE) > ~ G(x)) 
(3) (€x)(F (=): G(x)) 

(4) (JF): ~G(x)) 


118 


Analizind de exemplu formula (1) constatăm că ea repre- 
zintă o situaţie posibilă, respectiv o relaţie dintre două stări 
de fapt posibile F(x) și G(x), pentru oricare ar fi x. Același 
lucru se petrece şi în cazul celorlalte trei forme. Ele se referă 
la situaţii posibile, respectiv la relaţia dintre două forme 
obiectuale posibile. Deoarece formulele sînt cuantificate, 
variabila individuală x nu poate fi substituită. Dacă variabila 
individuală este substituită se pierde cuantificarea. 

Asemănătoare celor 4 forme, pot fi obţinute şi altele pe baza 
acelorași functori factuali sau prin alţi functori. Dăm cîteva 
exemple de forme în care apare cuantificarea universală, 
respectiv (Yx), și formele obiectuale F(x) și G(x). Prin urmare 
exemplele sînt asemănătoare formei (1) 


(5) (Vx)(F(x) V G(x) 
(6) (Vx)(F(x)- G(x) 
(7) (Vx)\(F(x) = G(x) 


Se observă imediat că forma (1) nu este decît un caz parti- 
cular al relaţiilor factuale determinate, în care apare (Wx), 
F(x) şi G(x), relații care se referă toate numai la anumite si- 
tuaţii posibile. 

Pe baza celor de mai sus, este evident că primele 4 forme 
nu pot fi identificate cu propozițiile pătratului logic. În pri- 
mul rînd datorită faptului că dacă S şi P din „Toți S sînt 
P”, de exemplu, sînt înlocuiți cu om şi respectiv muritor, 
se obţine o propoziţie referitoare la o singură stare de fapt 
reală, pe cînd dacă F este înlocuit cu om, iar G cu muritor, 
x din (1) rămîne nedeterminat, ceea ce face ca forma să conți- 
nă în continuare două stări de fapt posibile, respectiv Om (x) 
şi Muritor (x) şi relaţia dintre ele corespunzătoare unei situa- 
ţii posibile. 

În al doilea rînd, dacă s-ar admite că cele 4 forme ar repre- 
zenta propoziţii, atunci ținînd cont numai de functorii factuali 
V, .» =, —> se pot obţine cîte 4 forme analoge fiecăreia 
dintre cele 4 inițiale, în total 16 forme diferite, deci s-ar ob- 
ţine şi 16 propoziţii care ar trebui să fie diferite calitativ şi 
cantitativ. Dar acest lucru este imposibil. 

Formele prezentate mai sus sînt forme factuale determi- 
nate, care reprezintă situaţii posibile și nu au nimic comun 
cu propoziţiile. Din această cauză, nici formele mai complexe, 
care pot fi alcătuite pe baza celor menţionate, nu alcătuiesc 


Di 

silogisme, cum s-a arătat de altfel în § § c-e, cap. C, din teo- 
ria formelor logico-clasice. 

Formele factuale determinate pot fi obţinute și utilizînd 
forme din logica relaţiilor între obiecte şi clase de obiecte. 
Unele dintre acestea sînt analoge celor de mai sus. De exemplu: 


(8) (V>)llx e M) > (x € N)] 
analogă formei (1) sau 
(9) (Vx) [(* € M) > ~ (x eN)] 


analogă formei (2) ş.a.m.d. 

Pe baza formelor factuale determinate pot fi puse în evi- 
dență proprietăţile relaţiilor dintre obiecte. O relaţie oare- 
care R este simetrică dacă are loc: 


(10) (xRy) = (yRx) 
sau tranzitivă dacă: 
(11) [(<Ry)- (yRz)] > (xR3). 


Asemenea proprietăți pot fi puse în evidenţă și utilizînd 
forme determinate din logica relaţiilor între clase. Forma 
factuală determinată 


(12) [MD N) (ND 0)]> (No9 


pune în evidență tranzitivitatea relației de incluziune dintre 
clase. 

Afară de asemenea tipuri de relații factuale determinate, 
există și relații combinate, de exemplu relații factuale în care 
apar și relații factuale nedeterminate şi relaţii factuale deter- 
minate, cum ar fi: 

(13) (V=)(Vy) {[pV(V2)H(z,x)]: [~ pV F(x, y)]} 

În această formulă apar şi variabile factuale și forme fac- 
tuale determinate din logica relațiilor dintre obiecte şi pro- 
prietăți. 

Există de asemenea relații factuale determinate între forme 
din logici diferite. În forma 


(14) (Vx)[(x € M) > (x € N) = (MCN), 


membrul stîng conține forme determinate din logica relațiilor 
dintre obiecte și clase de obiecte, pe cînd membrul drept 
conține o formă determinată din logica relațiilor dintre clase. 

Menţionăm şi faptul că utilizînd axiomele, regulile şi defini- 
tiile din sistemele deductive ale formelor factuale nedeter- 
minate şi adăugînd axiome și reguli speciale se pot obţine 
sisteme deductive cu forme valide factuale determinate. 
Aceste sisteme reprezintă particularizări ale calcului logic. 


Reiese evident, din cele de mai sus, că încercările logicieni- 
lor clasici se mărginesc la reprezentarea geometrico-simbolică 
a unor stări de fapt, reprezentare parţial adecvată, după 
cum s-a menționat. Logico-clasic este imposibil studiul rela- 
ţiilor factuale, care depășește modelarea simbolică. Operînd 
cu modele logico-simbolice sau forme logico-matematice, este 
posibilă maxima lor generalizare şi sistematizarea lor pe baza 
calcului logic — metodă proprie logicii matematice. 

Înainte de a pune în evidenţă, ca și în cap. IV, punctele 
de contact dintre cele două discipline logice, este momentul 
să revenim asupra tipurilor de forme pur logico-matematice 
descrise pînă în acest moment, reliefînd treptele lor de genera- 
litate succesivă. 

Simplul model simbolic este o proiecţie a unei anumite 
stări de fapt. El conţine simboluri constante, care reprezintă 
componentele individuale ale stărilor de fapt determinate. 
Modelul simbolic referitor la o stare de fapt va fi numit model 
simbolic obiectual. . 

Modelul simbolic factual este de acelaşi tip de generalitate 
ca și modelul simbolic obiectual, cu deosebirea că nu se referă 
la o singură stare de fapt, ci la relația dintre cel puţin două 
stări de fapt. Și acesta conţine simboluri constante. 

Modelul logico-simbolic obiectual sau forma logico-simbolică 
obiectuală se referă la o stare de fapt posibilă şi constituie 
generalizarea modelelor simbolice obiectuale. Aceleași pro- 
prietăţi le are şi modelul 'logico-simbolic factual sau forma 
logico-simbolică factuală, care însă se referă la situaţii posibile 
şi reprezintă generalizarea modelelor simbolice factuale. For- 
mele obiectuale şi factuale conţin simboluri variabile, care 
reprezintă componente factuale nedeterminate și simboluri 
constante care reprezintă relaţii obiectuale sau factuale. 

Formele factuale nedeterminate reprezintă situaţii posibile, 
respectiv relaţii posibile între forme obiectuale nedeterminate. 

Ele conţin variabile factuale, care reprezintă forme obiectuale 
nedeterminate, și constante relaționale, respectiv simboluri 
care reprezintă relaţii dintre forme obiectuale. 

Avînd în vedere o situație reală, de exemplu, faptul că 
Everestul este mai înalt decît Mont Blanc şi în același timp 
mai înalt decît Negoiul şi utilizînd constantele a, b, c, respectiv 
a pentru Everest, b pentru Mont Blanc, c pentru Negoiul 
şi semnul >, ne putem reprezenta treptele generalității logico- 


simbolice astfel: & 

(1) Modele simbolice obiectuale (a > b); (a>c) 
(2) Model simbolic factual (a > b) - (a> c) 
(3) Forme obiectuale (x R y); (x R2) 


(4) Formă factuală determinată (x R y) - (x R23) 
(5) Formă factuală nedeterminată (p : q) 


Toate aceste modele și forme logico-simbolice se obțin fără 
nici un apel la formele logico-clasice, cu care nu au nici o 
legătură, respectiv ele se obţin fără intermediul noţiunilor 
şi judecăților şi fără intermediul cuvintelor. 


f) Forma factuală nedeterminată şi propoziţia. După cum 
logisticienii au identificat succesiv propoziţia cu modelele 
simbolice obiectuale din logicile relaţiilor obiectuale și apoi 
structura propoziției cu diversele forme obiectuale, ei identifică 
ad extremum propoziţia și cu forma factuală nedeterminată. 
Ei consideră că p, q,r... sînt variabile propoziţionale. 

Dacă în cazurile precedente era evident că structura pro- 
poziţiei, de exemplu, este diferită de structura formelor obiec- 
tuale, este evident și în ultimul caz că proprietăţile valorice 
propoziției sînt diferite de cele ale formei factuale nedeterminate. 

Variabilele factuale p, q, r... reprezintă .forme obiectuale 
medeterminate, a căror singură proprietate, care se ia în consi- 
deraţie, este aceea de a putea fi adecvate sau nu unor anumite 
stări de fapt. Dacă p,q,r... sînt considerate variabile 
„propoziţionale, pe care le vom nota cu p°, q°, r° ..., atunci 
singura lor proprietate va fi aceea de a putea fi adevărate 
sau nu. Deosebirea este evidentă, căci, după cum s-a men- 
ţionat, adecvarea la nivel logico-simbolic nu presupune ele- 
mente predicative, deoarece acestea nu reprezintă proiecţii 
ale stărilor de fapt. Pe de altă parte, adevărul nu presupune 
adecvare logico-simbolică, dar presupune predicaţia care, am 

putea spune, este proiecția lingvistică a gîndirii. Forma obiec- 
tuală trebuie să fie adecvată stării de fapt, pe care o repre- 
zintă, pe cînd propoziţia trebuie să fie adecvată gîndului 
pe care îl exprimă. Propoziția este adevărată în măsura în 
care gîndul pe care îl exprimă reflectă sau nu în mod subiectiv- 
raţional o anumită stare de fapt. 

Din această cauză, dacă se admit variabile propoziționale, 
acestea trebuie strict delimitate de variabilele factuale, res- 
pectiv: p Æ p°, q = q° ş.a.m.d. În genere, în logica mate- 
matică nu se face această distincție, iar calculul cu forme 
factuale nedeterminate este numit calcul cu propoziţii. 

Cu toate acestea, în ce priveşte valoarea posibilă a varia- 
bilelor p, q, r ..., de cele mai multe ori se renunță la împăr- 
ţirea lor în adevărate și false, considerîndu-se doar că mulți- 
mea propozițiilor (P) poate fi împărțită în două submulțimi 
(P1) şi (Po), respectiv în propoziții care pot aparține fie mul- 
timii (P,) fie mulțimii (Pg). În cadrul calculelor bivalente se 
consideră că (P,) şi (P,) epuizează mulțimea propozițiilor (P), 
respectiv 
(1) P, -P= P, 
în așa fel încît dacă o propoziție p aparține mulțimii (P,), 
atunci nu poate să aparțină mulțimii (P,) și invers, respectiv: 
(2) (p € P1) > ~ (p € Po) 

(3) (P € P) —> ~ (p € Pi) 

Dar orice propoziție p trebuie să aparținăfie mulțimii (P,), fie 
mulțimii (P,), relație notată cu W=disjuncție exclusivă, res- 
pectiv: j 

(4) (p € P)W(p € Po). 

În cadrul calculelor trivalente însă, sînt valabile următoa- 
rele formule: 


(5) Pi: Po: P =P 

(6) (p € P1) > [~ (p € Po): ~ (p e P2)] 
(7) (P E€ Po)— [~ € P1): ~ (p e P2)] 
(8) (p € Pa) > [~ (p € P1): ~ (p € Po)] 
(9) (p € P1) W(p € Po) W (p € Po) 


Este evident că în felul acesta, în logica matematică, se 
pot obține o infinitate de calcule. Aceasta, deoarece valoa- 
rea formelor factuale nedeterminate, impropriu numite pro- 
poziții, nu este legată de dualitatea adevăr — fals. 

Este drept că posibilitatea valorică inițială a formei fac- 
tuale nedeterminate este de a fi adecvată sau nu. În acest 
sens, înmulțirea valorilor logico-simbolice nu înseamnă însă ad- 
miterea unor valori intermediare între adecvat şi inadecvat și 
cu atît mai puţin între adevăr și fals. Valorile multiple se 
referă la modalităţile diferite ale adecvării. Din această cauză 
valorile multiple pot fi împărţite în două clase: valoarea 0 și 
valorile de la 1 la n. 


Cu alte cuvinte, în cadrul unui calcul cu n valori sînt va- 
labile formulele : 


(10) Po (Pi-Po ...P,)=P 
(11) (p € Po) > [~ (p € P1): ~ (p € Pa) ... ~ (p €P.) 
(12) [(p € P1) W (p € Pa) W ... (p € P,)] > ~ (p € Po) 


(13) (P Po) W (p € P1) W (p € Pa) W... (P €P) 


Pentru a explicita cele de mai sus, fără a apela la aplicații 
practice, se poate considera un sistem de forme factuale 
nedeterminate cu 3 valori în care 0 reprezintă orice formă 
obiectuală inadecvată, l reprezintă orice formă obiectuală 
adecvată din logica relațiilor dintre obiecte şi proprietăți, 
iar 2 orice formă adecvată obiectuală din logica relațiilor 
dintre obiecte şi clase de obiecte. În acest caz, o variabilă 
factuală p are valoarea 0 dacă reprezintă o formă obiectuală 
inadecvată, valoarea 1 dacă reprezintă o formă obiectuală 
adecvată din logica relațiilor dintre obiecte şi proprietăți 
şi 2 dacă reprezintă o formă obiectuală adecvată din logica 
relațiilor dintre obiecte și clase de obiecte. 


În acest cadru, o formă factuală nedeterminată (p - q), 
.de exemplu, va avea la rîndul ei trei valori în funcţie de valo- 
zile componentelor, conform tabelului: 


P q l (P - q) 
0 0 0 
0 1 0 
0 2 0 
1 0 0 
1 1 1 
1 2 1 
2 0 0 
2 1 1 
2 2 2 


124 


Putem ilustra, de exemplu, posibilitatea valorică 01—0 
prin F(a) - G(a), unde a reprezintă individul Socrate, F pro- 
prietatea patruped, iar G proprietatea biped. F(a) este inadec- 
vată, are valoarea 0, G(a) este adecvată în logica relațiilor 
dintre obiecte şi proprietăţi, are deci valoarea l, conjuncția 
lor F(a) : G(a) este însă inadecvată, valoarea 0, căci nu cores- 
punde unei situaţii reale în care Socrate să aibă în același 
timp proprietatea patruped și biped. 

Tabloul conjuncției, prezentat mai sus, pune în evidență 
şi faptul că valorile multiple sînt modalităţi ale adecvării. 
(p > q) are valoarea 0 ori de cîte ori cel puţin una din variabile 
are valoarea 0, indiferent de valoarea celeilalte (00 — 0; 
01 — 0; 02 — 0; 10 — 0; 20 — 0) și nu poate să aibă valoarea 
0 dacă una din variabile nu are valoarea 0 (11 — 1; 12 — 1; 
21 — 1; 22 — 2). 

Acelaşi lucru poate fi ilustrat și prin tabelul conjuncţiei 
dintr-o logică cu 4 valori, respectiv (0, 1, 2, 3), care poate fi 
prezentat mai comod prin matricea: 


l 0 1 2 3 
0 0 0 0 9 
1 0 1 1 1 
2 o 1 2 2 
3 0 1 2 3 


Se observă imediat că primul rînd și prima coloană din 
cadrul pătratului (în care apar valorile formei factuale) conţin 
numai 0. Aceasta, deoarece dacă p are valoarea 0 (în rîndul 
de sus), atunci indiferent de valorile lui q (din coloana din 
stînga pătratului), forma va avea valoarea 0, și dacă q are 
valoarea 0, indiferent de valorile lui p, forma va avea valoa- 
rea 0. 

Dacă se operează însă cu variabile propoziţionale, respectiv 
p°, q°, T° ..., nu mai sînt valabile aceste interpretări. Aceasta, 
deoarece orice propoziție reprezință aceeaşi structură a gîndirii, 
respectiv judecata logico-clăsică; Tare are numai posibili- 
tatea de a fi adevărată sau falsă. 

Prin urmare, aplicarea calcului cu forme nedeterminate 
la relațiile dintre propoziții reprezintă un caz particular al 
calcului logico-matematic, în care trebuie să se opereze 
numai cu două valori, iar acestea trebuie să fie adevărul 


şi falsul. z 

În ce priveşte relaţiile dintre două propoziţii, trebuie men- 
ționat că acestea nu mai sînt 16, că dintre cele 16 posibilităţi 
numai cîteva pot avea interpretări lingvistice. Acestea sînt: 
conjuncţia, disjuncţia, implicația, echivalența şi incompati- 
bilitatea, plus negația. Trebuie să menționăm de asemenea 
că şi cu ajutorul acestor relaţii se ajunge de cele mai multe 
ori la nonsensuri. 

Deoarece relaţiile dintre propoziţii sînt numai de natură 
valorică, ele presupun în fapt numai raportarea dintre valorile 
propoziţiilor şi în mod accidental raportarea lor structurală. 

Dacă (p° : q°) reprezintă relaţia de conjuncţie dintre două 
propoziţii, atunci este indiferent dacă variabilele p° și q° 
sînt înlocuite cu propoziţii care mai au sau nu și altfel de legă- 
turi. Dacă p° este înlocuit cu „Toți oamenii sînt muritori” 
iar q° cu „Ulise avea un cîine”, conjuncţia este adevărată 
deși nu are nici un sens. Tot aşa în cazul disjuncţiei (p° Vq“), 
dacă p° este înlocuit cu ,„Atena este capitala Greciei”, iar 
q° cu „„Pămîntul nu este sferic”, sau în cazul implicaţiei 
(p° > q°), dacă p° este înlocuit cu „Păsările sînt patrupede” 
și q° cu „Napoleon a descoperit America”. 

Toate acestea dovedesc că nici numărul restrîns de relaţii 
propoziţionale nu poate fi aplicat lingvistic în orice condiţii, 
decît renunţind la sensul propoziţiilor. Din această cauză 
relaţiile propoziţionale se aplică în special la expresii lingvis- 
tice compuse pe baza unor cuvinte de legătură, care exprimă 
direct legătura lor structurală și indirect raportarea valorică. 

„Platon a fost grec şi în acelaşi timp filozof” reprezintă o 
conjuncţie cu sens, după cum și „Atena este o zeiță sau este 
numele unui oraș” reprezintă o disjuncţie cu sens. Dar, așa 
cum menţionează mulți logisticieni cuvintele de legătură nu 
exprimă totdeauna o raportare valorică. Este cazul cuvintelor 
„Dacă... atunci. ..”, care după cum s-a amintit, interpretate: 
ca desemnînd în orice situație implicaţia, dau naștere para- 
doxelor. 

Una dintre aplicaţiile corecte ale relaţiilor valorice în con- 
text propoziţional, cunoscută de altfel și în logica clasică, 
se referă la raportarea valorică a propoziţiilor din pătratul 
logic, respectiv a propoziţiilor A, E, I, O, care au același 
subiect și același predicat, dar diferă prin calitate și cantitate. 
În acest caz, se poate construi un sistem restrîns care în loc 
de variabile propoziţionale în genere: p°, q°, r° ..., să aibă 

variabile pentru propozițiile pătratului logic respectiv A%, 
E", 1°, O°, pe baza cărora apar relaţiile: 


(1) A? JE? 0 11 1) 
(2) A (01) 
(3) BO (101 
(4) owr (0011 0) 
(5) IA (110 1) 
(6) o°- E° (1 10 1) 


în care „„/*? reprezintă semnul incompatibilităţii, respectiv 
funetorul nr. 9 din tabelul general, pe baza căruia A* și E° 
nu pot fi adevărate în același timp; , W?” reprezintă functorul 
nr. 5, pe baza căruia nu se poate ca O° şi I° să fie adevărate 
sau false în același timp; „<—” reprezintă functorul nr. 3, 
pe baza căruia nu se poate ca I° să fie fals și A” adevărat 
şi nici O° fals și E° adevărat, 

O altă aplicaţie a relațiilor valorice, cunoscută și ea în logica 
clasică, o constituie deducerea valorii unei propoziții pe baza 
valorii unei relații dintre două propoziţii. Astfel, dacă (p° - q°) 
este adevărată, atunci ~ p° va fi falsă şi tot aşa ~ q°; dacă 
este adevărată PS — q°) şi este adevărată p°, atunci este 
adevărată și q°; dacă este adevărată (p° — q”) dar nu este 
adevărată q9, atunci nu este adevărată nici p°; dacă este 
să diete (p° W q°) şi este adevărată p°, atunci este falsă 

; dacă este adevărată (p° W q°) şi este Adevarata q°, atunci 
a falsă p° ş.a.m.d. 

Deşi în logica clasică sînt studiate aceste relații, metoda 
clasică nu permite abordarea lor strictă, aşa cum se proce- 
dează cu ajutorul metodei simbolice. Principala deficiență 
clasică o constituie lipsa unei teorii generale a relațiilor valorice. 

În cadrul pătratului logic, de exemplu, relația dintre A° 
şi E” nu este concepută clasic ca o formă relațională, id est 
ca alcătuind o singură expresie, care la rîndul ei să fie ade- 
vărată sau falsă, ci se consideră numai valoarea lui A“ și EC, 
una față de cealaltă. Din tabloul lui A“/E*, respectiv: 


A’, E° | A*/E* 
a a f 
a f a 
f a a 
f f a 

unde a = adevărat şi f = fals, în logica clasică se discută 
numai partea din stînga liniei despărțitoare, ceea ce face ca 
raportarea să fie imprecisă. Logico-clasic se spune doar „A* 
şi E° nu pot fi în acelaşi timp adevărate”, pe cînd logico- 
matematic se spune „relaţia dintre A“ și E" este falsă cînd 
A” şi E° sînt adevărate și este adevărată cînd ambele sau 
numai una este falsă”, 

Aceeași deficiență apare în cazul deducerii valorice a pro- 
poziţiilor. Logico-clasic sînt expuse schemele deductive fără 
a putea fi justificate. Se consideră de exemplu că fiind dată 
o propoziţie compusă ipotetică și fiind dat antecedentul, 
se obține consecventul, pe cînd logico-matematic deducția 
este justificată pe baza proprietăţii valorice a implicaţiei, 
respectiv: dacă implicaţia este adevărată, atunci nu se poate 
ea antecedentul să fie adevărat şi consecventul fals, iar deduc- 
ţia ia aspectul unei forme relaționale [(p > q) :p]— q, care 
se poate dovedi prin matrice că este adevărată în toate cazurile. 

Cu alte cuvinte, analiza logico-matematică a relațiilor pro- 
poziţionale, deși reprezintă numai o aplicaţie restrînsă a 
logicii formelor factuale nedeterminate, este superioară ana- 
lizei logico-clasice, ea pătrunde în esența mecanismului forma) 
al raportării propoziţiilor. 

Logica relaţiilor propoziţionale reprezintă un domeniu 
comun de studiu pentru cele două doctrine logice, reprezintă 
adevăratul punct de contact dintre cele două discipline. 


D. DESPRE CONCEPTUL DE FORMĂ LOGICO-MATEMATICĂ 


În cele de mai sus, conform obiectivului propus, am căutat 
surprinderea formelor logico-matematice în pura lor esenția- 
litate, evitind amănuntele inutile pentru o asemenea prezen- 
tare. Modalitatea expunerii nu coincide cu maniera logico- 
matematică obișnuită, respectiv cu aceea de a introduce 
elementele simbolice prin intermediul formelor logico-clasice. 
Din această cauză, a fost necesară introducerea unei termi- 
nologii speciale, care nu este totuși străină de teoria logicii 
matematice. 

Cadrul ontologic a fost descris urmărind uneori destul de 
aproape terminologia lui L. Wittgenstein, din Tractatus logico- 
philosophicus. Obiectele, proprietăţile și relaţiile sînt compo- 

nentele stărilor de fapt (Sachverhalte), care la rîndul lor alcă- 
1uiesc situaţiile reale (Sachlage). L. "Wittgenstein nu face 
însă o distincţie precisă între starea de fapt și situaţia reală, 
ceea ce va reprezenta lipsa criteriului după, care pot fi clasate 
modelele simbolice şi ulierior formele. Ideea modelului, numit 
de Wittgenstein tablou, ilustrație sau imagine (Bild), ca 
medel al calităţii (Mcaell der Wirklickkeit), ca proiecţie 
(Projektion) a stării de fapt, ne-a permis să distingem între 
model simbolic şi modelul logico-simbolic. Distincția nu apare 
la L. Wittgenstein, pentru care orice model se referă numai 
la o situaţie posibilă şi nu la una reală. i 
Fără să admită modelul unei anumite £tări de fapt și al 
unei anumite situaţii reale, Wittgenstein consideră că orice 
model sau orice teblcu, este și un model logic (Jedes; Bild 
ist auch ein logisches — prcp. 2. 182.), ceea ce nu este corect. 
Simplul medel sau tablau simbolic nu este decît o reproducere 
sau o proiecţie simplificată, care se referă direct la o anumită 
stare dc fapt sau la o anumită situaţie reală, pe cînd modelul 
logico-simbolic nu se referă la o singură stare de fapt sau 
situaţie reală, ci se referă la stări de fapt posibile şi la situatii 
posibile, dar în acelaşi timp, lucru pe care nu îl observă; Witt- 
genstein reprezintă generalizarea modelelor simbolice. [Din 
această cauză, forma logico-simbolică nu este numai o formă 
a realităţii (die logische Form ist die Form der |Wirklickkeit), 
ci este și ferma generalizată a mcàelelor simbolice.  ; 
Tributar concepţiei logistice tradiţionale, L. Wittgenstein 
identifică însă modelul logico-simbolic” cu propoziţia (Der 
Satz ist ein Bild der Wirklichkeit — prop. 4.01.), considerînd 
că aceasta este un model, o prciecţie a realităţii. Din această 
cauză, el numește variabilă propozițională, ceea ce ar trebui 
numit variabilă factuală şi identifică adevărul şi falsul cu 
adecvaţia și rcn-edecvaţia dintre un mcdel şi un original. 
Fără a identifica propoziţia cu forma logico-simbolică nu 
se mai pcaie admite restul te:minologiei uzuale din logica 
matematică. Respingînd această identilicare, nci nu spunem 
funcţie precy cziţienală, ci fosă a relaţiilor dintre obiecte și 
proprietăţi; nu spunem predicat, ci simbol care reprezintă 
o proprietate; vu epuncm subiect, ci simbol care 1eprezintă 
un individ ş.a.m.d. 
Identificarea propoziției cu forma logico-simbolică a dus, 
după cum am văzut, la numeroase controverse sterile, deoarece 

aceeași propoziţie a fost identificată succesiv cu mai multe 
modele simbolice. Pentru „Socrate este om”, de exemplu, 
apare şi (s € O) și Q(s), pentru „Toți oamenii sînt muritori” 
apare (Wx)[(x € 0) : (xe€M)] sau (Yx)(0(x) = M(x) sau 
(O D M) ş.a.m.d. 

Făcînd abstracție de problemele terminologice, constatăm 
că logica matematică, spre deosebire de logica clasică, 
care este o logică ex principiis (id est o teorie în virtutea 
căreia formele logico-clasice se justifică pe baza unor principii), 
este o logică ex datis, id est o teorie în virtutea căreia formele 
logico-matematice se justifică pe baza unor date reale, pe baza 
stărilor de fapt și a situațiilor reale. Acest lucru a făcut, ca 
de multe ori, logica matematică să fie numită și logică onto- 
logică. 

Această denumire nu este însă adecvată, deoarece reali- 
tatea nu poate fi totuşi redusă la componentele stărilor de 
fapt. Lumea nu este numai totalitatea faptelor, ca la Wittgen- 
stein (Die Welt ist die Gesamtheit der Tatsachen), ea nu poate 
fi tratată numai ca domeniu de obiecte, proprietăţi şi relații 
(Die Welt als Bereich von Gegenständen mit Eigenschaften und 
Beziehungen}. Acestea sînt într-adevăr categorii ontologice, 
prin care poate fi descrisă lumea, dar nu în totalitatea și 
nici în esențialitatea ei. În plus, formele logico-matematice, 
referindu-se numai la stări de fapt și situaţii posibile şi repre- 
zentînd generalizarea modelelor simbolice, îşi pierd caracterul 
ontologic. Numai fundamentele lor sînt ontologice, iar această 
ontologie nu este Ontologia în genere, ci un sistem bazat pe 
date empirico-intuitive. 

Din această cauză, formele logico-matematice nu sînt forme 
subiectiv-raţionale, ; care reflectă esența lucrurilor, ci forme 
obiectual-inteligibile, care descriu, reprezintă sau modelează 
stările de fapt posibile, 

Cu ajutorul formelor logico-matematice nu putem cunoaște 
ce sînt, de ce sînt şi de ce trebuie să fie lucrurile, ci cunoaștem 
numai cum sînt şi cum trebuie să fie ele. 

Esenţa oricărei forme logico-matematice este relația. For- 
mele inteligibile sînt forme relaţionale. Chiar şi în cazul for- 


1H. Scholz und G. Hasenjaeger, Grundzüge der mathemati- 
schen Logik,; Springer-Verlag, 1961, p. V şi pp. 1—3. 

2G. Hasenjaeger, Einführung in die Grundbegriffe und Probleme 
der modernen Logik, München, 1962, p. 29. 

melor factuale nedeterminate, ale căror variabile nu mai 
reprezintă direct obiecte și proprietăţi, apare relația. 

Pe baza tipurilor de relaţii, pe care le modelează formele 
logico-matematice, respectiv: relaţii obiectuale! (între obiecte, 
între obiecte şi proprietăţi, între obiecte şi clase de obiecte, 
între clase de obiecte); relații factuale (între forme obiectuale 
care reprezintă stări de fapt posibile); relaţii propoziționale 
(cazuri particulare de relaţii factuale între forme nedeter- 
minate), se poate conchide că există două tipuri de forme 
inteligibile : unele care nu au nimic comun cu formele raţionale 
şi care pot fi studiate independent și înainte de formele ratio- 
nale — pe acestea le vom numi forme inteligibile anteraţionale 
— ele modelează relaţii obiectuale şi relaţii factuale — și 
altele care nu au nici un sens dacă în prealabil nu au fost 
studiate formele raţionale — pe acestea le vom numi forme 
inteligibile postraţionale — ele modelează relaţii propoziţiio- 
nale. 

Obiectul logicii matematice îl constituie FORMELE GBIEC- 
TUAL—INTELIGIBILE DE MODELARE; Metoda logico- 
matematică este o METODĂ RELAȚŢIONALĂ. 

Faptul că există foarte puţine interpretări logico-clasice 
ale formelor obiectual-inteligibile se datorește în primul rînd 
posteriorităţii logicii matematice. Logicienii clasici nu puteau 
studia niște forme care nu fuseseră încă descoperite. Din 
această cauză, în expunerea formelor logico-matematice nu 
am ajuns la paradoxe ivite din studiul formelor inteligibile 
prin Metoda clasică. Cu toate acestea, menţionăm în treacăt, 
aceste paradoxe ființează virtualmente. Dacă cineva va încerca 
să trateze de exemplu implicaţia prin metode silogistice, va 
ajunge la aceleaşi paradoxe, dar invers aplicate, Ja care au 
ajuns logisticienii aplicînd metode implicaţionale la studiul 
silogieticii. 

>N 

Independent de această situaţie, reamintim faptul că însuși 
Aristotel a studiat în lucrarea Categoriae relaţiile dintre obiecte 
şi proprietăţi. Din păcate, aceste relaţii; au fost considerate 
ulterior drept relaţii predicative. 

În rest, după cum am menţionat, logicienii clasici au stu- 


diat, accidental și cu totul superficial, anumite relaţii obiectuale. 

Cercetările logico-clasice și logico-matematice se întîlnesc 
însă în domeniul relaţiilor inteligibile fpostraţionale, “unde 
Metoda relațională, logico-matematică, își dovedeşte superio- 
ritatea. l 

Revenind la disputele menționate în primele capitole (Vide 
concluziile de la cap. II, referitoare la poziția logicienilor 'mo- 
derni față de logica clasică şi concluziile de la cap. III, referi- 
toare la pozițiile logicienilor clasici față de logica matematică), 
putem conchide și din perspective logico-matematice că atît 
poziția logisticienilor, care consideră că logica matematică 
este singura logică, cît și poziția clasiciștilor, care consideră 
că logica clasică este singura logică, sînt greşite. Este relativ 
justă poziţia clasică și cea logistică după care cele două logici 
studiază forme deosebite. Este relativ justă, deoarece stu- 
diind forme deosebite, ele studiază, la nivelul relaţiilor inte- 
ligibile postraţionale, și forme comune. 

Este greşită atît, poziţia logistică după care logica ”mate- 
matică include logica tradiţională, cît şi poziţia clasică după 
care logica tradiţională include logica matematică, căci deși 
au şi forme comune, cele două logici tratează în special forme 
diferite, care nu pot fi identificate. 

Este de asemenea lipsită de suport real pretenţia logisti- 
cienilor de a respinge logica tradițională, ca nefăcînd {parte 
din domeniul logic și nici din istoria logicii, cât și pretenţia 
elasiciştilor care exclud logica matematică din domeniul logic. 
Dovedind că atît formele raționale, cît şi formele inteligibile 
sînt forme logice, aceste pretenţii cad de la sine. 

Poziţia logistică, cât şi poziţia tradițională conform cărora 
logica matematică aparţine matematicii, iar cea clasică filo- 
zofiei, nu poate fi susţinută. Logica matematică nu are nimic 
comun cu matematica, în afara denumirii. Singura analogie 
care se poate face între logica matematică şi matematică 
apare la nivelul calculului logic, care însă nu poate fi confundat 
cu calculul matematic. Logica matematică este o logică care, 
în anumite privinţe, este analogă matematicii, dar care nu 


este o logică a matematicii. 
Dar, rezolvînd, pe baza unei analize complexe a raportu- 


rilor dintre cele două tipuri de forme și a specificului acestor 
forme, problema disputelor dintre reprezentanţii celor două 

logici, nu am rezolvat încă problema complexă a raportului 
dintre cele două doctrine, curățate de tot balastul unor con- 
cepţii dogmatice și de consecinţele terminologiei provenite 
din identificarea nepermisă a celor două domenii logice. Pînă 
în acest moment, avem însă toate datele pur logice necesare 
pentru a compara cele două doctrine în calitate de Ştiinţe 
pure. Pe baza acestei comparații vom studia apoi aplicaţiile 
celor două logici și raportarea lor în calitate de Instrumente 
ale ştiinţelor. 


VI 


RAPORTUL DINTRE LOGICA CLASICĂ 
ȘI LOGICA MATEMATICĂ ÎN CALITATE 
DE ŞTIINŢE PURE 


a) Logica şi realitatea. Realitatea este una dintre cele mai 
generale categorii filozofice. În cele ce urmează nu ne va inte- 
resa aspectul categorial al realităţii, ci vom considera doar 
că realitatea reprezintă tot ceea ce ființează. În acest sens, 
un anumit lucru individual, o anumită calitate a unui lucru, 
un anumit gînd sau un sentiment pot fi numite reale în aceeași 
măsură, indiferent dacă existența lor este materială sau nu, 
indiferent dacă ele pot exista separat sau nu. 

Tot ceea ce poate fi numit real constituie un obiect al 
cunoașterii. Aceste obiecte pot fi cunoscute în mai multe moduri. 
Omul are posibilitatea de a cunoaște ce este un anumit obiect, 
cum este un anumit obiect şi de ce este așa cum este. 

Pentru a cunoaşte toate acestea, omul trebuie să aibă 
anumite calităţi, care să garanteze posibilitatea de a răspunde 
la cele trei probleme ale cunoașterii, probleme care pot fi 
exprimate sub forma unor întrebări: Ce este? Cum este? 
De ce este așa cum este? 
ts Tae 

Omul are aceste calități și le-a avut cu mult înainte de a-şi 

da seama că le are. Omul a cunoscut și cunoaște realitatea. 
Dar, în momentul în care a devenit conştient de propriile 
sale calităţi, omul nu s-a mulțumit numai cu a răspunde la 
cele trei întrebări, cu a ști că este ceva, că este așa, sau că 
trebuie să fie aşa cum este. 
E Omul şi-a dat seama că înseşi întrebările pot deveni obiecte 
ale cunoaşterii sale, că ele însele sînt nu numai mijloace prin 
intermediul cărora poate fi cunoscut un obiect real, ci obiecte 
reale, cele mai „înalte” obiecte ale cunoașterii. 

În felul acesta, omul a extins domeniul realităţii oferindu-şi 
posibilitatea de a cunoaște propriile sale mijloace de cunoaș- 
tere, ca obiecte reale. 

Logica este ştiinţa care studiază mijloacele umane de cunoaş- 
tere în calitate de obiecte reale ale cunoașterii. 

Față de celelalte științe, logica ocupă un loc deosebit. 
Fiecare ştiinţă, în contextul discuţiei noastre, nu este altceva 
decît o sistematizare a răspunsurilor la cele trei întrebări, 
referitoare la un anumit domeniu al realității. Obiectul de 
studiu al fiecărei ştiinţe obișnuite îl constituie obiectele reale, 
care alcătuiesc domeniul respectiv. Metoda fiecărei științe 
obișnuite constă în modalitatea specificătprin care este nevoită 
să răspundă la cele trei întrebări și să sistematizeze aceste 
răspunsuri. 

În logică însă Obiectul de studiu îl constituie mijloacele 
de cunoaştere, în calitate de obiecte reale, iar Metoda logicii 
constă din aceleași mijloace de cunoaştere. Din această cauză, 
Obiectul și Metoda logicii coincid. 

În acest sens, logica este, pe de o parte, cea mai ușoară 
dintre ştiinţe, deoarece orice om normal, fără cunoștințe spe- 
ciale, avînd capacitatea de afocunoaşte, poate să reflecteze 
asupra propriilor sale mijloace de cunoaștere, pe de altă 
parte însă, din aceeași cauză, logica este cea mai grea dintre 
ştiinţe, deoarece Obiectul său urmează a fi cunoscut printr-o 
Metodă, care nici ea nu a fost încă cunoscută. 

Situaţia este însă numai în aparenţă paradoxală, deoarece 
considerînd mijloacele cunoașterii drept obiecte reale, logica 
asemenea oricărei alte ştiinţe se elaborează pe sine, ca Obiect 
şi Metodă, în procesul cunoașterii. 

Este o prejudecată a considera de exemplu că Obiectul 
de studiu al chimiei ar fi preexistat Metodei. În fapt chimia 
şi-a descoperit treptat atît Obiectul, cît și Metoda, în procesul 
cunoaşterii. Este cu totul altceva faptul că obiectele reale 
descoperite ca substanţe chimice au existat înainte de apa- 
riția chimiei. Ele au existat într-adevăr, însă nu ca substanţe 
chimice. Tot așa, nici Metoda chimiei nu a preexistat desco- 
peririi substanţelor chimice. Prin urmare, deși diferite, Obiectul 
şi Metoda chimiei s-au descoperit și s-au constituit, în 
cursul unui lung proces, care poate fi urmărit în istoria chimiei. 

Același lucru s-a petrecut și în cazul logicii, cu deosebirea 
că Obiectul logicii, care este în același timp și Metoda sa, 

elaborîndu-se pe sine, nu s-a diferențiat ca în cazul celor- 
lalte științe, decît în mod accidental, ci a tins în permanenţă 
la identitatea cu sine. 

În această situație, este oare posibil să se facă o distincţie 
între Obiectul și Metoda logicii? La acest nivel de generali- 
tate nu poate să apară nici o distincţie. Dar, nu trebuie să 
uităm faptul că mijloacele de cunoaștere sînt trei şi nu unui 
singur, că prin urmare Obiectul logicii deși unitar în sine 
este diferențiat, ceea ce presupune şi o metodă diferențiată. 

După cum a răspunde la întrebarea „ce este” nu înseamnă 
a răspunde la întrebarea „cum este”, tot așa, a reduce dome- 
niul logicii la un Obiect nediferenţiat, înseamnă într-adevăr 
a răspunde la una dintre întrebări, dar nimic în plus. 

Mijloacele cunoașterii, considerate în sine și pentru sine, 
deci ca obiecte reale, își pierd calitatea de a fi mijloace ale 
unei anumite cunoaşteri, ele sînt studiate ca simple posibi- 
lităţi de cunoaștere. A studia pe „ce este” este cu totul altceva 
decît a studia pe „ce este un anumit lucru”, dar în același 
timp, „ce este” reprezintă generalizarea oricărui act cognitiv 
prin care omul cunoaşte „ce sînt anumite lucruri”, aceeași 
situație apare şi în cazul lui „cum este” şi respectiv „de ce 
este aşa cum este”, 
~“ A cunoaşte înseamnă a şti, a fi conştient. Numai omul 
poate să cunoască, numai omul are conștiință. Capacitatea 
omului de a cunoaște, spre deosebire de capacitatea lui de a 
simți, pe care o au şi animalele, constă tocmai în mijloacele 
cunoașterii. Totalitatea acestor mijloace ale cunoașterii este 
GÎNDIREA. 

Gîndirea studiată în sine şi pentru sine, ca simplă posibili- 
tate de cunoaştere, ca generalizare a oricărei cunoașteri, consti- 
tuie Obiectul și Metoda logicii. 


. PET 4 . 
Logica este gîndirea care se gîndeşte pe sine. 


Dar Obiectul logicii fiind diferențiat, gîndirea nu se poate 
gîndi pe sine decît ca unitate a propriilor sale diferențe. Această 


unitate însă nu va putea să apară decît ca rezultat al unui 
îndelungat proces istoric, în decursul căruia să se fi elaborat 


în prealabil, treptat şi diferențiat Obiectul şi Metoda logicii. 

b) Obiectul şi Metoda logicii clasice au apărut în legătură 
cu acel domeniu al gîndirii care constituie posibilitatea cunoaş- 
terii lui „ce este” (ri 207), a esenței ca esenţă, considerată 
în sine şi pentru sine. 

Teoria noţiunii, din logica clasică, după cum s-a văzut în 
capitolul respectiv, pune în evidenţă tocmai faptul că noţiu- 
nea, ca formă logico-clasică, garantează posibilitatea reflectării 
generalizate a lucrurilor individuale. 

Noţiunea reprezintă esența obiectelor reale în genere. Ea 
însăşi este această esență în stare potenţială. 

O dată surprinsă în sine şi pentru sine, noţiunea devine la 
rîndul ei un obiect real al cunoașterii, transformîndu-se din 
mijloc de cunoaștere în Obiect al logicii clasice. Metoda de 
studiu corespunzătoare noțiunii nu”poate fi'altardecît noţiunea 
însăşi în calitate de Metodă. Acest lucru îl pune în evidență 
teoria logico-clasică a definiției. Definiţia este noțiunea noţiu- 
nilor. Definiția răspunde la întrebarea: ce este noţiunea, sau 
altfel spus: ce este „ce este”? 


Prin urmare, o dată surprins „ce este” (esența), el este 
supus cunoașterii prin intermediul mijloacelor generale de 
cunoaștere, respectiv: ce este, cum este, de ce este așa cum 
este. 

Judecata este răspunsul la întrebarea: cum este „ce este”? 
Judecata în genere spune că noţiunea este aşa sau nu este aşa. 
Ea este afirmaţie sau negatie = predicaţie. Dar, o dată 
surprinsă, ea însăși devine Obiect al logicii clasice, iar Metoda 
sa corespunzătoare nu poate fi decît ea însăși în calitate de 
Metodă. Din această cauză, la întrebarea: ce este judecata, 
teoria logico-clasică răspunde că judecata în calitate de formă 
clasică este judecata judecăților, acesta este definiția pre- 
scurtată a judecății. 

Teoria structurii judicative din logica clasică răspunde la 
întrebarea: cum este judecata? 

Silogismul, cea mai complexă formă logico-clasică, va 
răspunde la întrebarea de ce „ce este” este așa „cum este”. 
Din această cauză, la nivelul silogismului apar şi noţiunile 
(materia remota) și judecăţile (materia proxima). 

Dar, şi silogismul, o dată surprins, devine Obiect al logicii 
clasice, iar Metoda sa corespunzătoare va fi el însuși. Defi- 
niţia silogismului arată ce este silogismul, arată că silogismul, 

ca formă clasică este silogismul silogismelor, iar teoria struc- 
turii silogistice va arăta cum este silogismul. 

Teoria logico-clasică exprimă concret modul în care gîn- 
direa se gîndește pe sine la nivelul fiecărei forme, care se dove- 
deşte a fi o formă a formelor. Ea dovedeşte că toate formele 
sale sînt forme ale lui „ce este”, sînt mijloacele pur logice 
ale cunoaşterii esenței. Prin noţiune ea este surprinsă ca 
atare, prin judecată este surprinsă modalitatea sa de a fiinţa, 
iar prin silogism este justificată această modalitate. Din 
această cauză, formele logico-clasice nu pot fi utilizate decît 
pentru a cunoaște esența obiectelor reale, pentru a cunoaște 
ce sînt acestea și nu cum sînt. 

Judecata lasă impresia că s-ar referi la cum sînt obiectele, 
în fapt ea se referă la cum sînt noţiunile, iar silogismul, desi 
lasă impresia că ar justifica de ce sînt așa ohiectele reale, 
în fapt el arată de ce sînt așa noţiunile şi judecăţile. 

Noţiunea reflectă esența obiectelor reale şi nu obiectele ca 
atare. Structura judicativă reprezintă relațiile dintre noţiuni 
şi nu relațiile dintre obiecte, obiecte și proprietăţi ș.a.m.d., 
după cum și structura silogistică reprezintă relațiile dintre 
noţiuni și judecăți şi nu relaţiile dintre stările de fapt. 

Cu toate acestea, formele clasice, în calitate de forme de 
refiectare, se referă la obiectele reale, dar, după cum esenţa 
unui obiect nu se identifică cu obiectul, nici relaţiile dintre 
esenţele obiectelor nu se pot identifica cu relaţiile dintre obiecte. 

După cum cuvintele „acest munte pe care îl văd” nu sca- 
mănă cu muntele pe care îl privesc, tot aşa nici noţiunea 
MUNTELE nu seamănă cu nici unul dintre munţii la care 
se referă. Și tot așa nici judecata „Muntele din față este mai 
înalt decît muntele din spate” nu seamănă cu relația dintre 
cei doi munţi, deşi se referă la ea. 

Logica clasică este prin urmare o logică a esenței. Formele 
clasice reflectă obiectele reale la nivelul esenței. Totalitatea 
acestor forme alcătuiesc domeniul pur raţional al gîndirii. 
Ele sînt forme ale raţiunii pure. 


c) Obiectul şi Metoda logicii matematice au apărut în 
legătură cu acel domeniu al gîndirii care constituie posibili- 
tatea cunoașterii lui „cum este” (7â6 corti), a fenomenului 
ca fenomen, considerat în sine și pentru sine. 

Teoria formelor simbolice, a formelor logico-matematice, 
pune în evidenţă tocmai posibilitatea modelării, a reprezen- 
tării sau proiectării generalizate a modului cum se manifestă 
obiectele reale. 

Teoria modelelor simbolice demonstrează posibilitatea utili- 
zării unor semne hieroglifice care să reprezinte obiecte indi- 
viduale, clase de obiecte, proprietăţi şi relaţiile care apar 
între acestea. 

Orice model simbolic obiectual presupune o relaţie. El 
arată că obiectele nu pot fiinţa fără/a fi în relaţie cu ceva. 
Modelul simbolic obiectual este răspunsul la întrebarea: cum 
este obiectul? Modelul simbolic spune că orice obiect este 
într-o anumită relaţie cu ceva, și că în felul acesta alcătuieşte 
o stare de fapt. C este imposibil să existe obiect care să nu 
facă parte dintr-o tare de fapt. De aceea spune și L. Wittgen- 
stein că „Lumea u este totalitatea obiectelor, ci a faptelor” 
a fenomenelor, a m dului cum sînt obiectele. 

Modelele simbolice factuale modelează relaţiile;dintre stă- 
rile de fapt, n realitate relaţiile complexe dintre obiecte. 

Proprietateafundamentală a modelelor simbolice o constituie 
asemănarea lor cu stările de fapt pe care le modelează. Fiecărei 
părți constitutive a unei stări de fapt îi corespunde o parte 
constitutivă a modelului simbolic şi invers. Dacă modelul 
simbolic conţine ceva în plus sau în minus, nu mai este un 
model adecvat. 

Modelul simbolic reprezintă o copie, un tablou sau o foto- 
grafie simplificată a unei stări de fapt. Primele modele sim- 
bolice, pictografiile antice, și evoluţia lor către o modelare 
simplificată au dus de fapt ia aparitia bieroglifelor, utilizate 
astăzi în logica matematică. 

Modele simbolice ne arată cum sînt obiectele, dar nici un 
model simbolic nu ne poate spune ce este un obiect. 

O dată obţinut modelul simbolic, el devine Obiect al logicii 
matematice și urmează a fi studiat printr-o Metodă cores- 
punzătoare. Deoarece modèlul sităbolic răspunde numai la 
ntrebarea: cum sînt obiectele, forma logico-matematică va 
constitui răspunsul la întrebarea: cum sînt modelele simbolice? 
Cu alte cuvinte, va răspunde la o întrebare de tipul: cum 
este „cum este”? 

Forma obiectuală se referă la o stare de fapt posibilă şi 
reprezintă generalizarea modelelor simbolice, arată cum sînt 

acestea în genere. Arată faptul că indiferent de componentele 
lor simbolice, modelele obiectuale sînt relaționale. Același 
lucru îl arată forma factuală determinată în legătură cu mode- 
lele simbolice factuale: orice model factual este relaţional. 

Forma factuală nedeterminată, care reprezintă generalizarea 
formelor factuale determinate, este prin urmare o formă a 
formelor, vine să justifice de ce sînt așa cum sînt formele 
simbolice. Calculul cu forme factuale nedeterminate reprezintă 
tocmai justificarea sau demonstrarea faptului că formele 
sînt așa. 

Teoria logico-matematică a formelor factuale nedeterminate 
exprimă un alt mod concret în care gîndirea se gîndeşte pe 
sine. Ea dovedeşte că formele logico-matematice sînt forme 
ale lui „cum este”, mijloace pur logice ale cunoașterii feno- 
menului. Prin modelul simbolic acesta este modelat ca atare, 
prin formele determinate este surprinsă modalitatea lui de 
a ființa, iar prin" calculul cu forme nedeterminate este justi- 
ficată această modalitate. Prin urmare, formele logico-mate- 
matice nu pot fi utilizate decît pentru a cunoaște cum sînt 
obiectele și nu pentru a cunoaște ce sînt acestea. 


Formele obiectuale și factuale determinate lasă impresia 
că s-ar referi şi la cum sînt noţiunile, respectiv la relaţiile 
noţionale, predicative şi silogistice, în fapt ele nu ne pot spune 
nimic despre relaţiile noţionale, despre predicaţie sau silo- 
gism, care toate sînt modalităţi logice ale lui „ce este”. 

Logica matematică este prin urmare o logică a fenome- 
nului. Formele simbolice modelează relaţiile posibile ale obiec- 
telor reale. Deoarece logica matematică studiază relaţiile la 
nivelul posibilităţii și generalităţii lor, relaţiile sînt tratate 
în aspectul lor inteligibil. Dacă animalele pot avea reprezentări 
ale relaţiilor concrete, numai omul le poate face inteligibile 
prin intermediul formelor simbolice. Totalitatea acestor forme 
alcătuiesc domeniul inteligibilității gîndirii. Ele sînt forme 
ale intelectului pur. 


d) Raportul dintre Obiectele şi Metodele celor două 
logici. În calitate de știință a lui „ce este”, logica clasică și 
logica matematică, în calitate de știință a lui „cum este”, 
se completează reciproc sugerînd ideea unei științe integrale 
a mijloacelor de cunoaştere considerate în sine și pentru sine. 
Ele sugerează de asemenea ideea unei ştiinţe a lui „de ce 

este aşa cum este”, care ar întregi domeniul logic. Acest lucru 
este sugerat în special de faptul căf ambele logici utilizează 
forme demonstrative: una silogismul, cealaltă calculul cu 
forme factuale nedeterminate. Aceste forme demonstrative 
însă justifică numai pe „ce este” și pe „cum este” luate în 
sine şi pentru sine, fără a face din „de ce este așa cum este” 
un Obiect de studiu special. Cu alte cuvinte, în ambele logici 
„de ce este așa cum este” nu apare decît ca Metodă demon- 
strativă a lui „ce este” şi respectiv a lui „cum este”, 


Acesta este un prim aspect al faptului că Obiectul și Metoda 
logicii deşi coincid, un anumit, component Obiectual poate 
ființa drept Metodă pentru celelalte componente Obiectuale, 
independent de abordarea sa în calitate de Obiect. 


Această independenţă a permis ca în decursul istoriei logicii 
componente Obiectuale, ţinînd de domeniul intelectului pur, 
să fie aplicate uneori, în calitate dej Metodă, la Obiectele 
rațiunii pure chiar înainte ca acele componente Obiectuale 
să fie studiate în sine şi pentru sine. A 

Așa procedează de exemplu Aristotel, cînd demonstrează 
imposibilitatea decurgerii unei concluzii false din premise 
adevărate!. În acest caz, el utilizează forme factuale nedeter- 
minate şi deci relații factuale, care au fost studiate ca atare 
abia după două milenii. Aristotel porneşte demonstraţia 
introducînd variabila A pentru premisele oricărui silogism şi 
variabila B pentru concluzia oricărui silogism, şi luînd în con- 
siderație numai faptul că aceste variabile pot să existe sau 
nu şi că din existenţa uneia urmează existenţa celeilalte, pe 
cînd din non-existenţa ultimei urmează non-existența primei, 


Se obţine astfel formula 
(1) (4—B)—>(-B—>=A) 


numită în logica matematică legea contrapoziţiei. 
Negaţia acestei legi, consideră Aristotel, implică o contra- 
dicție, că ceva este și nu este în acelaşi timp, respectiv 


(A : ~ A), de unde formula 
(2) ~ [4A—B)=>(-B=> ~ A)]> (A: ~A). 


1 Cf. Aristoteles, Analytica Priora, TI, 2, 53 b, 4—53 b, 25. 

Din formula (2) pe baza regulii de inferență, conform cäreig 
dacă se poate susține (p° að şi se poate susține ~ q° 
atunci se poate susține și ~ p°, urmează 


(3) ~ ~ {A > B >(~B> —A)] 
şi deci 
(4) (å > B)=> (~B > ~A) 


pe baza legii dublei negații ( ~ ~ p° = p°). 

Se observă imediat că, în acest caz, este vorba de o apli- 
care a calcului cu forme factuale nedeterminate la relațiile 
valorice dintre propoziții, respectiv la existența sau non-exis- 
tența propozițiilor. 

Aceste relații, care alcătuiesc formele inteligibile post- 
raționale, nu mai tin nici de intelectul pur, nici de rațiunea 
pură. Ele reprezintă tocmai domeniul de întîlnire, domeniul 
comun celor două componente ale gîndirii, pe carc îl putem 
numi domeniul intelectului rațional al gîndirii. 

Caracteristica acestui domeniu al gîndirii o constituie faptul 
că în cadrul său Obiectul de studiu îl constituie relațiile dintre 
formele pur raționale, iar Metoda este logico-matematică. 

Pe baza raportului dintre Obiectele și Metodele celor două 
logici, putem conchide că EXISTĂ UN DOMENIU COMUN, 
atît logicii clasice, cît și logicii matematice, acesta este DOME- 
NIUL INTELECTULUI RAȚIONAL. 

După cum s-a arătat în capitolul referitor la teoria formelor 
logico-clasice, nu totdeauna este corect ca anumite compo- 
nente ale intelectului pur, în calitate de Metode, să fie apli- 
cate la studiul formelor rațiunii pure. 

Aplicarea este corectă numai atunci cînd formele logico- 
matematice nu sînt aplicate direct la studiul formelor clasice, 
ci la relaţiile dintre aceste forme, ca în cazul precedent. Cînd 
componentele intelectului pur, în calitate de Metode, sînt 
aplicate direct la studiul formelor clasice, în calitate de Obiecte 
pot să apară două situaţii: fie că Obiectul de studiu este 
transformat prin intermediul Metodei într-un Obiect cores- 
punzător acesteia, respectiv forma pur raţională este trans- 
formată în formă pur inteligibilă, fie că apare o contradicţie 
evidentă (paradox logic) între Obiectul de studiu şi Metoda 
necorespunzătoare lui, respectiv între forma pur rațională 
şi Metoda logico-matematică. 

Pentru prima situație este ilustrativă transformarea noţiunii, 
atunci cînd aceasta este luată în consideraţie, fie într-o relaţie 
obiectuală, respectiv relaţie între obiect și proprietate = 
funcţie, cum procedează G. Frege, fie într-o componentă 
relațională, respectiv într-o clasă de obiecte, cum procedează 
B. Russell. În aceste cazuri, a studia noţiunea înseamnă a 
studia de fapt relaţia dintre obiect și proprietate sau a studia 
problema claselor de obiecte. Noţiunea devine o simplă denu- 
mire dată unei relaţii sau unei componente relaționale. Metoda 
relațională (logico-matematică) transformă Obiectul (noţiu- 
nea — formă pur raţională) într-o relație sau într-o compo- 
nentă relaţională. 

Același lucru se petrece atunci cînd judecata este studiată 
prin Metode logico-matematice. Ea este transformată sau 
într-o formă din logica relaţiilor dintre obiecte şi proprietăţi, 
de tipul F(x), sau într-o formă din logica relaţiilor dintre 
obiecte și clase, de tipul (x € M) sau într-o formă din logica 
relaţiilor dintre obiecte, de tipul (x > y), sau în!cazul judecă- 
ţilor din pătratul logic, în forme din logicile amintite, plus 
forme din logica relaţiilor dintre clase ș.a.m.d. Dar, în aceste 
cazuri judecata și respectiv expresia sa lingvistică — propo- 
ziţia — devine o simplă denumire aplicată succesiv fiecăreia 
dintre formele logico-matematice, iar a studia propoziţia 
înseamnă pur și simplu a desfășura întreaga logică a relaţiilor 
obiectuale, carc, toate, sînt numite propoziţii. . 

Situaţia este analogă în cadrul silogismului, care, studiat 
prin Metoda logico-matematică, devine la rîndul său o relaţie 
factuală între formele obiectuale cunoscute. 

Aplicarea unei componente inteligibile în! calitate de Metodă 
la studiul componentelor pur raţionale este îniru toiul greșită, 
ea nu mai are semnificația aplicării Metodei logico-matematice 
la relaţiile dintre formele pur raţionale (în domeniul intelec- 
tului raţional), ci reprezintă transformarea formelor pur raţio- 
nale în relaţii, ceea ce înseamnă; desființarea lor, sau identifi- 
carea lor cu formele pur inteligibile. 

Această simplă transformare a formelor pur raţionale în 
forme pur inteligibile s-a dovedit de Ja început a fi un simplu 
mod de a vorbi. În fapt, relaţiile amintite, nu au nimic comun 
cu formele raţionale. Din această cauză, reprezentanţii poziției 
logico-matematice s-au străduit să mențină particularităţile 
formelor raţionale, deci s-au străduit să! nu transforme Obiectul 

iozico-clasic, dar să mențină totuşi Metoda logico-matematică. 
În aceste cazuri iau apărut paradoxele logice = = contradicţia 
dintre Obiectul alcătuit din forma raționale ! şi Metoda proprie 
formelor inteligibile. 

Aplicarea Matodei logico-matematice la studiul noţiunii a 
dus la apariţia paradoxelor noționale, legate de interpretarea 
definiţiei; aplicarea ei la studiul judecății 'a dus la apariția 
paraloxelor judicative legate de interpretarea valorică a jude- 
căţii; aplicarea Msatodei lozico-matematice la studiul silogis- 
mului a das la paradoxele silogistice (paradoxale implicației 
şi paradoxele conjuncției faţă de implicaţie), legate de inter- 
pretarea raportului ivaloric 'diatre componentele silogistice. 

Pe baza raportului ldintre ‘componentele Obiectuale ale 
logicii clasice şi Mətoda logico-matematică putem conchide 
că METODA LOGICO- MATEMATICĂ NU ESTE ADEC- 
VATĂ PENTRU STUDIUL FORMELOR RAŢIUNII PURE. 

Există, după cum s-a amintit, şi posibilitatea ‘aplicării 
Metodei logico-clasice la studiul formelor intelectului pur. 

Logicienii clasici au tratat tangențial și despre relaţiile de 
apartenenţă dintre un obiect şi o clasă de obiecte 'si despre 
relaţiile dintre 'clase de obiecte, ajungînd la reprezentarea 
lor simbolico- -geometrică, Această reprezentare nu pune însă 
în evidență specificul acestor raporturi, şi anume relația. 
Restul raporturilor | nu au putut fi surprinse prin Metoda 
clasică. i 

Logicienii clasici au făcut însă întotdeauna distincţie între 
formele raționale şi relațiile obiectuale. Ei nu au transformat 
deci formele inteligibile în forme raţionale, prin aplicarea 
Metodei clasice, deşi acest lucru era posibil. Cauza o constituie 
şi faptul că teoria logico-clasică a fost anterioară celei logico- 
matematice, Ă 

Tot din această "cauză, analiza superficială şi tangențială 
a formelor intelectului prin Metoda clasică nu a dus la para- 
doxe logice, deși acest lucru era de asemenea posibil. După 
cum am menționat, paradoxele amintite pot fi privite şi invers, 
drept contradicții între componentele Obiectuale ale logicii 
matematice și Metoda clasică. 

Pe baza raportului dintre componentele Obiectuale ale 
logicii matematice și Metoda clasică putem conchide că METO- 
DA LOGICO-CLASICĂ (NU ESTE ADECVATĂ PENTRU 
STUDIUL FORMELOR. INTELECTULUI PUR. 

În logică Obiectul și Metoda sînt identice. Din această 
cauză, componentele Obiectuale ale raţiunii pure nu pot fi 
studiate prin Metoda logico-matematică și nici componentele 
intelectului *pur nu ‘pot fi studiate prin Metoda logico-clasică, 
Avînd obiectele își Metodele ‘lor diferite, LOGICA CLASICĂ 
ȘI LOGICA MATEMATICĂ SÎNT ȘTIINȚE LOGICE DEO- 
SEBITE. Altfel spus LOGICA ESENȚEI ESTE DEOSEBITĂ 
DE LOGICA FENOMENULUI. 

Tot îpe baza raportului dintre Obiectele și Metodele celor 
două logici este evident că LOGICA CLASICĂ ŞI LOGICA 
MATEMATICĂ NU EPUIZEAZĂ „DOMENIUL GÎNDIRII, 
deoarece în cadrul acestor logici nu este studiat al treilea 
mijloc 'al cunoaşterii, care presupune raportarea esenței şi a 
fenomenului, ? 'mai precis, unitatea lor dialectică, care alcătuieşte 
domeniul rațional- -speculativ ’ 'al gîndirii și care presupune un 
Obiect îşi o Metodă raţional-speculativă, deci o LOGICĂ A 
RAŢIUNII SPECULATIVE, CA ȘTIINȚĂ LOGICĂ DIFE- 
RITĂ DE CELE „ANTERIOARE. 

Ținînd cont de ultima concluzie, este evident că poate fi 
elaborat ° sun sistem logic integral, în care să fie “studiate în 
sine și pentru sine mijloacele cunoașterii omenești, indepen- 
dent de aplicaţiile “acestora. Că domeniul “gîndirii, în calitate 
de domeniu al obiectelor reale, poate fi supus în întregime 
cunoașterii umane. 

De ce este necesară această cunoaștere? Deoarece domeniul 
gîndirii este un domeniu al realităţii. Deoarece formele gîn- 
dirii, luate în sine şi pentru sine, independente de orice apli- 
caţii practice, alcătuiesc acel Everest Metafizic, pe care cunoaș- 
terea umană este nevoită să-l escaladeze. 


VII 


PROBLEMA 
APLICAŢIILOR LOGICE 


În cursul acestui capitol, ne propunem doar o analiză super- 
ficială a problemei, de altfel deosebit de complexă, a aplica- 
ţiilor logice. Esenţial pentru cadrul discuţiei este evidenţierea 
posibilităţii aplicaţiilor logice şi în special raportul dintre 
aplicaţiile clasice şi cele ale logicii matematice, aplicaţii care 
vor pune într-o nouă lumină raportul dintre cele două logici. 


A. PRINCIPIILE APLICATIVITĂŢII LOGICE 


a) Problema aplicaţiilor pur științifice. În pura sa esenţia- 
litate, logica este ştiinţa care studiază mijloacele de cunoaștere 
considerate în sine și pentru sine. Ea este ştiinţa cunoașterii 
mijloacelor de cunoaştere în calitate de obiecte reale. 

Specificul logicii, ca ştiinţă pură, constă în faptul că ea 
studiază mijloacele de cunoaştere ca pe niște simple posi- 
bilităţi de cunoaştere și reprezintă în același timp generali- 
zarea oricărui act cognitiv. 

Logica clasică reprezintă studiul lui „ce este”, al esenței, 
logica matematică studiul lui „cum este”, al fenomenului. 
Dacă facem abstracție de faptul că înseși „ce este” şi „cum 
este? și respectiv „de ce este așa cum este” pot fi obiecte 
reale ale cunoașterii, deci dacă restringem sfera cunoașterii 
la restul obiectelor reale, cunoașterea reprezintă aplicarea 
celor trei întrebări la aceste obiecte şi căutarea unor răs- 
punsuri. 

Întrebările în forma lor gnoseologică sînt: ce este aceste, 
cum este acesta, de ce acesta este aşa cum este. ,,Acesta”? 

reprezintă un obiect real al cunoașterii. Dacă în prima între- 
bare, de exemplu, înlocuim pe „acesta” cu ce este, obținem 
„ce este ce este” şi ne găsim pe plan pur logic, dacă înlocuim 
pe acesta” cu un obiect real de alt tip, de exemplu, un obiect 
pe care îl văd, obţinem „ce este obiectul pe care îl văd” şi ne 
găsim pe planul cunoaşterii. 

Cunoaşterea însă este de două tipuri: cunoașterea obiș- 
nuită și cunoașterea ştiinţifică. În cunoașterea obișnuită 
omul se întreabă ce este un anumit obiect, cum este şi de ce 
este aşa cum este. Întrebările se referă în acest caz la un anumit 
obiect real, care reprezintă un lucru individual, o ființă sau 
un anumit fenomen. Omul avînd capacitate de a răspunde 
la aceste întrebări, răspunde independent de faptul că are sau nu 
conștiința faptului că poate să răspundă. Acesttip de cunoaştere, 
cunoaşterea obişnuită, nu reprezintă o aplicaţie logică. For- 
mele logice nu sînt răspunsuri la întrebări, ci sînt întrebările 
înseşi în pura lor esenţialitate. 

Cunoașterea științifică răspunde și ea la cele trei întrebări, 
dar obiectul ei real nu mai este lucrul individual, ci tocmai 
răspunsul la o întrebare referitoare la un anumit lucru indi- 
vidual. Dacă ne întrebăm de exemplu „ce este acest obiect 
pe care îl văd acum” și răspundem „piatră” ne găsim pe tere- 
nul cunoașterii obişnuite, dacă ne întrebăm însă „ce este 
piaira” ne găsim pe terenul cunoașterii științifice, căci piatra 
reprezintă tocmai ce este obiectul pe care îl văd, iar între- 
barea „ce este piatra” este un caz particular al întrebării 
„ce este ce este”. Or, după cum am constatat deja, noţiunea, 
fiind „ce este”, răspunsul la întrebarea „ce este ce este” este 
definiţia, respectiv noţiunea noţiunilor, iar răspunsul la între- 
barea „ce este piatra” va fi o anumită definiţie. 

Cunoașterea ştiinţifică reprezintă aplicarea formelor logice 
la studiul generalizat al obiectelor individuale. Din această 
cauză, spunea și Aristotel că „știința este a generalului” 
(4 Exoriun Tod xad6hov). ~ x 

Dar această generalitate nu este numai de ordinul esenței, 
cum credea Aristotel, ci și de ordinul fenomenului, așa cum 
o dovedesc ştiinţele moderne, căci ştiinţa nu este numaio 
aplicare a formelor clasice, ci şi a formelor logico-matematice, 
care, după cum ne-am străduit să demonstrăm, deși deosebite 
de cele clasice, au ca atribut generalitatea. 

Aplicațiile! formelor clasice în științe presupun: aplicaţia 
noţională, prin definiţie, respectiv răspunsul la întrebarea 
„ce este o anumită noţiune”, aplicaţia judicativă, respectiv 
răspunsul la întrebarea „cum este o anumită noţiune”, şi 
aplicația silogistică, respectiv răspunsul la întrebarea „de 
ce este așa cum este o anumită noţiune”. 

Cunoaşterea ştiinţifică însă nu presupune numai aplicarea 
întrebării „ce este ce este”, respectiv studiul răspunsului la 
o, întrebare de genul „ce este acest obiect pe care îl văd 
acum”, 

Dacă ne interesează „cum este acest obiect pe care îi văd 
acum”, și constatăm că „acest obiect este în relație cu alt 
obiect”? ne găsim pe terenul cunoașterii obișnuite. Dar, deoa- 
rece cuvintele prin care am redat răspunsul nu reprezintă 
direct cum este obiectul, ci cum este noţiunea care reflectă 
acel obiect, sînt necesare anumite semne speciale care să se 
refere direct la obiecte, căci, în acest caz, ne interesează cum 
sînt obiectele. Semnele care reprezintă obiectele şi relaţiile 
lor sînt simbolurile. Răspunsul adecvat va fi deci un anumit 
model simbolic. 


Modelul simbolic îl reprezintă pe „cum este” acel obiect. 
Dacă ne interesează însă, „cum este acel model simbolic”, 
ne găsim pe terenul cunoașterii științifice. Acel model sim- 
bolic fiind „cum este” acel obiect, întrebarea „cum este acel 
model simbolic” va fi o aplicaţie a întrebării „cum este cum 
este”. Răspunsul în acest caz este deci un anumit model logico- 
simbolic sau o anumită formă logico-matematică obiectuală. 

Aplicațiile formelor logico-matematice în ştiinţe presupun : 
aplicaţia formelor determinate, obiectuale sau factuale, care 
reprezintă răspunsuri la întrebarea „cum este un anumit 
model simbolic”, și aplicaţia formelor nedeterminate, ca răs- 
punsuri la întrebarea „de ce este așa cum este un anumit 
model simbolic. 


1 Termenul de „aplicaţie” nu trebuie luat în sens strict, respectiv nu 
trebuie să considerăm că forma logică ar fi preexistentă aplicaţiei sale san 
modului său particular de a ființa în cunoașterea ştiinţifică. Aici nu este 
vorba de preexistență în timp, ci de anterioritate logică. În acest sens, 
definiția este logic anterioară unei anumite definiţii, deoarece, în calitate 
de formă logică, reprezintă tocmai posibilitatea de a fi a oricărei definiții. 
Raportul este de la potenţă la act. Prin „aplicație? vom înţelege deci 
actualizarea unei forme logice. 

Se observă imediat faptul că cele două logici nu sînt sufi- 
ciente pentru epuizarea domeniului ştiinţific, care mai pre- 
supune și întrebarea „de ce este aşa cum este obiectul” și prin 
urmare studiul răspunsului la“această întrebare. 

Se observă de asemenea faptul că logica matematică se 
poate aplica numai la „cum este” şi „de ce este așa cum este” 
modelul simbolic, şi nu conţine și pe „ce este modelul simbolic”. 
Acest fapt va determina ca în cadrul științelor în care apare 
„cum este” să apară și probleme care nu pot fi rezolvate 
numai pe cale logico-matematică. 


b) Limbajul clasic și limbajul logico-matematic. Prin- 
cipiile aplicativităţii logice, prezentate mai sus, ar putea să 
dea iluzia că ştiinţele se elaborează pur şi simplu prin aplicarea 
formelor logice. În realitate, înseşi formele logice au fost 
descoperite în procesul elaborării în timp a științelor, iar o 
dată descoperite au fost îndelung utilizate în particulari- 
tatea lor, id est nu în calitate de forme logice, ci în calitate 
de mijloace ale cunoașterii științifice. 


Este de asemenea iluzorie credința că o dată surprinse, în 
calitate de forme pur logice, științele s-ar putea reduce la 
aplicarea lor. O asemenea aplicare ar duce cel mult la o siste- 
matizare riguroasă a cunoștințelor obținute! deja, sistematizare, 
care nu întotdeauna este în folosul științei, deoarece poate 
provoca iluzia unei elaborări definitive. 

Din această cauză, noi nu vom aplica pur și simplu forme 
logice la diferite științe, ci vom încerca să le descoperim în 
corpul ştiinţelor, aşa cum se găsesc, în particularitatea lor. 


Ne interesează prin urmare aspectul particular al formelor 
logice, modalitatea lor specifică de a subzista în corpul ştiin- 
telor, modalitatea exprimării lor. 


Formele logico-clasice sînt exprimabile prin cuvinte. Noţiu- 


nea ce exprimă direct prin rostire — o anumită noţiune deci, 
printr-o anumită rostire — 'şi indirect prin cuvintele cores- 
punzătoare definiţiei — o anumită noţiune prin anumite 


cuvinte corespunzătoare unei anumite definiţii. Judecăţile și 
silogismele se exprimă prin diferite forme propoziţionale. 
Formele logico-matematice sînt forme simbolice, ele sînt 
deci exprimabile prin simboluri. Totalitatea simbolurilor prin 
care sînt exprimate formele logico-matematice, în analogie 

cu limbajul noţional prin care sînt exprimate formele clasice, 
a fost numit limbaj simbolic. 


Nici limbajul noţional și nici limbajul simbolic nu trebuie 
să fie identificate cu limbajul în genere. Unii dintre repre- 
zentanții logicii matematice, care au identificat limbajul în 
genere cu limbajul logico-matematic, considerînd că limbajul 
simbolic reprezintă formalizarea sau simbolizarea limbajului 
obișnuit, au fost nevoiţi să excludă din limbaj toate expresiile 
lingvistice care nu pot fi studiate logico-matematic. 


Deoarece modelele logico-simbolice sînt proiecţii ale unor 
stări de fapt posibile, ei au fost nevoiţi să considere, de exemplu, 
că toate propoziţiile care nu se referă la asemenea stări de 
fapt, identificate de obicei cu stările de fapt perceptibile sen- 
zorial, sînt absurde, cum considera L. Wittgenstein, sau lipsite 
de sens, cum considera R. Carnap. Acest lucru, datorită fap- 
tului că propoziţiile în discuţie confruntate cu situaţii posibile 
nu pot fi considerate nici valide, adecvate oricărei situații 
posibile, nici inconsistente, adecvate uneori, şi nici incon- 
sistente, inadecvate oricărei situații posibile. Căci în fapt ele 
nu vizează asemenea situații. 

Cuvîntul „esență” este considerat un pseudotermen (Carnap), 
deoarece nu are semnificație empirică, cuvîntul „Obiect”? 
este considerat un termen incomplet (Russell), deoarece nu 
are nici o determinație, cum ar fi „„roşu” de exemplu. Din 
această cauză și propozițiile care conțin asemenea termeni, 
cum ar fi „Esența este forma generală a lucrurilor individuale” 
sau „Obiectul este punctul de plecare al cunoaşterii”, vor fi 
pseudopropoziţii, absurdități sau nonsensuri. 

În realitate, în aceste cazuri avem de a face cu rostiri care 
nu reprezintă pe cum este un lucru individual, ci pe ce este, 
iar propozițiile nu sînt modalități ale lui cum este, ci ale lui 
ce este. Ele nu sînt într-adevăr, nici adecvate, nici inadecvate, 
faţă de anumite stări de fapt, căci ele nu sînt proiecţiile aces- 
tora, dar prin aceasta nu pot fi considerate absurde, ele pot 
fi adevărate sau false, dar conform altor criterii decît cel al 
verificabilitătii empirice. 

Respingînd teza că limbajul simbolic ar reprezenta simboli- 
zarea limbajului obişnuit şi admițînd că simbolurile sînt 
semne hieroglifice ale obiectelor, relațiilor şi proprietăților 
şi nu semne ale cuvintelor, vom lua în considerație numai 

cazurile în care, în corpul ştiinţelor, apar evident aplicaţii 
ale modelelor logico-simbolice, respectiv numai cazurile în 
care simbolurile joacă rol de hieroglife și nu cazurile în care 
apar ca prescurtări ce înlocuiesc cuvintele. 


Din această cauză, trebuie să admitem situaţia reală în 
care se găsesc științele, fără a lua în consideraţie o viitoare 
stare ipotetică, care în viziunea unor reprezentanți ai logicii 
matematice ar coincide cu eliminarea limbajului natural, cu 
transformarea sistemelor științifice în calcule matematice. 
Situaţia reală dovedeşte că sînt ştiinţe în care nu se utili- 
zează limbajul simbolic, ci numai limbajul noțional. În acestea 
vom considera că nu există nici modele logico-simbolice; 
sînt altele în care sînt utilizate ambele limbaje și altele în 
care este utilizat în special limbajul simbolic, spunem „în 
special”, căci nu poate exista nici o ştiinţă care să se dispen- 
seze complet de limbajul uzual. „... chiar în ramurile cele 
mai precise și mai evoluate ale științei, folosirea limbajului 
uzual rămîne cel mai prețios auxiliar, spune Louis de Broglie. 
Cu atît mai mult în științe, ca ştiinţele naturale şi biologice, 
unde posibilitatea de a întrebuința limbajul algebric este încă 
și azi o excepţie”!, 

Menţionăm cu această ocazie şi faptul că există expresii 
lingvistice care par absurde și din punct de vedere logico- 
clasic și din punct de vedere logico-matematic, dar care își 
găsesc justificarea prin intermediul principiilor rațiunii spe- 
culative. Aceste expresii, ca „Fiinta este, Nimic” și „Nimicul 
este Fiinţă”, țin de limbajul speculativ. 


c) Studiul aplicaţiilor logice și metodologia. Insistînd 
asupra faptului că aplicaţiile logice intervin în momentul în 
care se reflectează asupra unui răspuns la o întrebare de 
genul „ce este acesta” şi insistînd asupra faptului că formele 
logice nu sînt răspunsuri, este evident că în cadrul ştiinţelor 
trebuie utilizate și alte mijloace de cunoaștere decît cele pur 
logice. Este vorba în primul rînd de mijloacele prin care se 
obţin aceste aplicaţii ale formelor logice, respectiv răspun- 
surile primare asupra cărora va trebui să reflecteze știința 
respectivă. 


1Louis de Broglie, Sur les sentiers de la sciences, citat după 
Ath. Joja, Studii de logică, II, Bucureşti, 1966, p. 143. 

Ca şi în cazul teoriilor pure ale formelor logice, vom face 
abstracţie de mijloacele prin care, ele sau aplicaţiile lor, pot 
fi obținute, menţionînd că există o disciplină specială, filozofia 
ştiinţei, care are printre altele şi menirea de a studia atît mij- 
loacele particulare, cît şi cele general-știinţifice, potrivite 
pentru obţinerea aplicaţiilor formale. Acea parte a filozofiei 
ştiinţei care se ocupă cu studiul acestor mijloace sau metode 
se numește metodologie. 

Studiul aplicaţiilor logice, respectiv studiul formelor logice 
în calitate de mijloace sau instrumente ale ştiinţelor, ține 
deci de metodologie, ca ramură a filozofiei ştiinţei, mai precis 
reprezintă acea parte a metodologiei care tratează numai 
despre aplicaţiile formelor logice, făcînd abstracţie de modul 
în care acestea au fost obținute, cît și de valoarea lor. 

Deși în acest context nu ne interesează un studiu complet 
al aplicaţiilor logice, ci numai cele mai simple şi mai repre- 
zentative pentru raportarea celor două tipuri de forme logice, 
ne va interesa îh schimb modul concret-istoric în care acestea 
au apărut în cadrul științelor. Deci nu ne vom referi numai 
la nivelul actual de dezvoltare al științelor, cum se proce- 
dează de obicei în metodologie. 

Practica fiind, după cum s-a spus, un proces concret istoric 
în cadrul căruia au fost elaborate ştiinţele, este un criteriu 
relativ de apreciere a valorii formelor logice. Această relativi- 
tate este condiționată și de evoluția concreteistorică a știin- 
telor, care în anumite perioade ale elaborării lor utilizează 
mijloace de care ulterior nu se mai folosesc. A studia aplica- 
tiile logice numai la nivelul actual de dezvoltare a științelor, 
ar însemna o ignorare a rolului pe care aceste mijloace de 
cunoaștere l-au jucat realmente în elaborarea științelor. 

Din această cauză, logica în calitate de Instrument al ştiin- 
telor va fi analizată atît ca instrument al construcţiei știin- 
țifice, care intervine în special în etapa elaborării științelor, 
cît şi ca aplicaţie propriu-zisă în etapa de maturizare a știin- 
telor și de asemenea ca instrument al fundamentării ştiinţelor, 
în etapa desăviîrșirii lor. 

O altă latură a aplicabilităţii formelor logice, care ţine de 
practica concret-istorică, dar care nu ţine direct de aplicaţiile 
ştiinţifice, se referă la aplicaţiile tehnice ale formelor logice. 
Această latură nu mai ţine deci strict de metodologie, care 
este o ramură a filozofiei ştiinţei. 

Deoarece aplicaţiile tehnice se referă numai la formele 
logico-matematice, ele vor fi tratate separat, după aplicaţiile 
ştiinţifice, 


B. APLICAŢIILE FORMELOR LOGICO-CLASICE 


a) Formele clasice ca instrumente ale construcţiei 
științifice. Principial vorbind, nu poate să existe nici o ştiinţă 
care să nu utilizeze noţiuni, chiar dacă scopul ei nu îl consti- 
tuie studiul acestora. 

Orice știință are un obiect de studiu, ea nu se poate consti- 
tui înainte de a-și fi precizat Obiectul. Precizarea Obiectului 
ştiinţific se face cu ajutorul noţiunilor sau conceptelor ştiin- 
țifice, care au și rolul de a preciza Metoda ştiinţei respective. 

Este evident, după cum am amintit deja, că atît Obiectul, 
cît şi Metoda nu preexistă ştiinţei, chiar dacă există obiectele 
reale care vor deveni Obiect şi de asemenea mijloacele care 
vor deveni Metodă. Obiectul şi Metoda se elaborează o dată 
cu ştiinţa, mai precis, elaborarea lor constituie propriu-zis 
elaborarea științei. Dar aceasta nu înseamnă că știința poate 
fi elaborată fără a se şti ceva în prealabil despre Obiectui 
și Metoda ce urmează a fi elaborate. Încă Aristotel precizase 
faptul că, în acest caz, trebuie să avem anumite cunoștințe 
generale despre Obiectul și Metoda ştiinţei respective, căci 
altfel ajungem la dilema lui Menon, după care cineva ori nu 
poate învăţa nimic, ori învață numai ceea ce știe de mai 
înainte. 

Obiectul botanicii îl constituie studiul plantelor, dar trebuie 
ca înainte de elaborarea acestui studiu să se ştie că plantele 
există și în special ce este planta. Dacă există științe în care 
noţiunile primare au fost ușor de elaborat, încă înainte de 
constituirea ştiinţelor, iar definițiile lor s-au menţinut uneori 
aproape neschimbate, cum a fost cazul noţiunilor geometrice, 
au existat şi noţiuni care au stîrnit multe discuții și unele 
care nici astăzi nu sînt perfect definite. 

Acesta este cazul noţiunii de număr. Ce este numărul a 
fost una dintre primele întrebări de la care a pornit aritmetica 
în calitate de ştiinţă propriu-zisă, de știință liberă, cultivată, 
cum spunea Aristotel, pentru ea însăși. Deşi primele răspun- 
suri, ca cel pitagoreic, după care lucrurile înseși sînt numere, 

ca cel platonic, după care numerele sînt entităţi de sine stă- 
tătoare, sau cel aristotelic, după care numărul fără să se afle 
în lucruri este asociat acestora, nu ar putea mulțumi astăzi 
pe orice matematician, aceste răspunsuri au constituit mijloace 
suficiente pentru constituirea ulterioară a aritmeticii. Însăși 
denumirea de „aritmetică” vine de la număr (&p9udc). 

Faptul că noţiunea de număr în accepţie antică a fost 
suficientă pentru construcția aritmeticii o dovedește de altfel 
şi situația actuală, cînd unii matematicieni, de talia lui H. 
Scholz și G. Hasenjaeger, adoptă ex professo poziţia platonică 
„die Objekte der Mathematik und mit ihnen die mathematischen 
Bereiche au sich existieren, wie die platonischen Ideen”t. 

Același rol constitutiv îl au noţiunile și în restul științelor, 
fie că sînt menținute și după elaborarea ştiinţei, fie că ştiinţa 
revine asupra lor modificîndu-le conţinutul conform sferei 
noilor descoperiri (este cazul noţiunilor din fizică și astro- 
nomie) sau conform evoluţiei sociale (este cazul noţiunilor 
din etică, estetică, sociologie). 

Pe plan istoric se pot urmări numeroasele discuţii care au 
avut loc în jurul elaborării noțiunilor științifice, mai precis 
în jurul definirii acestor noţiuni. Ce este mișcarea, de exemplu, 
a dus la cunoscutele antinomii ale lui Zenon. În esenţă, aceste 
antinomii arătau prin exemple concrete faptul că nu este 
suficient să se știe cum se mișcă ceva şi că în genere ceva se 
mișcă, important este să se știe ce este mișcarea, importantă 
este noţiunea sau conceptul de mișcare. Asemenea discuţii 
au apărut şi în legătură cu ce este căldura, discuţii care au 
dus la cunoscuta teorie a flogisticului ş.a.m.d. 

Nu există în genere nici o ştiinţă care să nu fi pornit de la 
anumite noţiuni. Prima problemă a oricărei ştiinţe este legată 
de ce sînt aceste noţiuni, prin urmare de definiţia lor. 

Acest lucru a fost de altfel cunoscut de către toţi teoreti- 
cienii științelor. A. Dumitriu, trecînd în revistă concepţiile 
referitoare la punctul de plecare al matematicilor, arată că 
Aristotel, Leibniz, Russell şi Poincaré, în ciuda concepţiilor 
lor diferite şi a distanţei care îi desparte în timp, au admis 
că teoria matematică începe de la definiţie?. 


1H. Scholz und G. Hasenjaeger, op. cit., p. l. 
2 Cf. A. Dumitriu, Mecanismul logic al matematicilor, București, 


1968, pp. 242—246. 

Noţiunile şi definițiile ştiinţifice sînt aplicații ale formelor 
clasice, care se dovedesc astfel a fi mijloace sau instrumente 
ale construcţiei științifice. 


b) Aplicațiile propriu-zise ale formelor clasice. Prin „a- 
plicaţii propriu-zise ale formelor” înțelegem aplicaţiile care nu 
ţin numai de construcția sau fundamentarea unei științe, ci 
chiar de Obiectul și Metoda ştiinţei elaborate deja. 

Criteriul cel mai simplu pentru depistarea acestor aplicații 
îl constituie aspectul lingvistic al științelor. Este evident că 
într-o ştiinţă, în care se utilizează numai un limbaj noţional, 
se vor găsi mai multe aplicaţii ale logicii clasice, decît într-o 
ştiinţă care utilizează și limbajul noţional, și limbajul simbolic. 

Trebuie precizat de la început faptul că în stadiul actual 
de dezvoltare al științelor nu mai există granițe rigide care 
să despartă domeniile ştiinţifice. Dovada cea mai evidentă 
o constituie apariţia așa-numitelor științe de contact. În con- 
textul discuţiei noastre, aceste științe dovedesc faptul că 
aceleaşi obiecte individuale pot deveni Obiecte de studiu ale 
unor discipline diferite. Dar, deoarece, în acest context, ne 
interesează numai Obiectul științei și nu obiectele individuale, 
cărora li se aplică alte mijloace de cunoaștere decît cele pur 
logice, vom face abstracţie, pentru moment, de aceste științe 
şi chiar de faptul că în cadrul aceleiaşi științe se aplică uneori 
metode auxiliare proprii unei alte științe. 

Deoarece scopul nostru nu il constituie cercetarea aplica- 
ţiilor logice la nivelul fiecărei ştiinţe, ne vom referi în conti- 
Buare numai la acelea în care aplicaţiile sînt evidente, simple 
şi necontestabile. În acest sens, este clar că în științele umanis- 
tice, după cum precizează şi O. Becker, făcînd abstracţie de 
cazuri cu totul speciale, ca statistica lingvistică, modul de 
gîndire matematic nu și-ar putea găsi nici un teren de apli- 
caţiel, 

Or, științele umanistice sînt tocmai științele care utili- 
zează numai limbajul noţional. Admiţind faptul că limbajul 
simbolic nu reprezintă simbolizarea limbajului uzual este 
evident că în aceste științe nu pot fi aplicate formele logico- 
matematice. 


1 Cf. O. Becker, Măreţia și limitele gîndirii matematice, București, 
1968, p. 172. 

L. Wittgenstein, în Tractatus logico-philosophicus, identifi- 
cînd limbajul în genere cu limbajul logico-matematic, care 
ar reprezenta simbolizarea limbajului uzual, este nevoit să 
recunoască faptul că, în acest sens, etica şi estetica, care 

entru el sînt același lucru, nu pot fi exprimate (prop. 6.421). 
n realitate, etica și estetica, cît şi toate celelalte discipline 
umanistice nu pot fi exprimate în limbaj simbolic, dar acesta 
nu este unicul limbaj. 


Noţiunile etice şi estetice au apărut o dată cu descoperirea, 
mai mult sau mai puţin conștientă, a noţiunii și a definiţiei, 
în „„discuţiile” socratice şi în dialogurile lui Platon. Am putea 
spune că ele au apărut simultan, noţiunea ca principiu al 
noțiunilor etice şi acestea ca aplicaţii ale noțiunii. 

Obiectul de studiu'al eticii şi esteticii îl constituie noțiunile 
determinate. În etică, de exemplu, se studiază noţiunea de 
prietenie, prietenia, dar nu faptul că individul a este prieten 
cu individul b, sau în estetică se studiază frumosul, noţiunea 
de frumos, dar nu faptul că a este mai frumos decît b. Propo- 
zițiile etice şi estetice vorbesc despre noţiuni şi nu despre 
stări de fapt. Ele sînt mijloace prin care se exprimă cum sînt 
noțiunile determinate ale acestor ştiinţe, iar raționamentele 
au menirea de a demonstra de ce sînt aşa cum sînt. Cu alte 
cuvinte, în disciplinele umaniste găsim aplicațiile cele mai 
evidente ale formelor logico-clasice,. 


Dar în cadrul acestor discipline, deşi nu se aplică formele 
jogico-matematice, se aplică şi alte forme deosebite de cele 
clasice, acestea sînt formele rațiunii speculative, care privesc 
procesul dialectic al raportării categoriale a noţiunilor deter- 
minate, ceea ce însă depăşeşte obiectivul actualului studiu. 


A 


Formele logico-clasice se aplică și în științele naturale, în 
special în biologie. În botanică sau zoologie este utilizată 
chiar o nomenclatură binară pentru noțiuni. Această nomen- 
clatură este o ilustrație perfectă a raportului dintre noţiuni 
şi cuvinte. O anumită noțiune poate fi exprimată prin cuvin- 
tele corespunzătoare definiției sale, respectiv printr-un cuvînt 
care exprimă genul şi unul care exprimă specia. 

Propoziţiile ştiinţelor biologice se referă la noțiuni. biologice, 
ele sînt modalităţi prin care se exprimă cum sînt aceste noţiuni. 
Clasificarea în științele biologice nu se referă la relaţiile dintre 
indivizi și o anumită clasă, ci la relaţiile dintre noțiuni. 

Noţiunile biologice nu sînt clase de indivizi, mulţimi sau 
grămezi de plante. Din această cauză, trăsăturile caracteristice 
ale noțiunilor biologice nu sînt trăsăturitale claselor, ci “ale 
fiecărui individ în parte, căci noţiunile reflectă trăsăturile 
generale ale indivizilor din anumite grupuri, fără să alcătuiască 
aceste grupuri. Aşa se explică de ce în ştiinţele biologice, 
unde aparent ar fi vorba despre clase și mulțimi, nu se aplică 
formele logico-matematice referitoare la relaţiile dintre indi- 
vizi și clase sau cele referitoare la relaţiile dintre clase. 

Ar fi o îndeletnicire cu totul puerilă ca un anumit elefant 
să fie notat cu a, clasa elefanților să fie notată cu E și să se 
scrie (a € E). Sau să se menţioneze că (Jx) (x € E), id*est 
există cel puţin un x, astfel încît x să aparţină clasei elefan- 
ților ș.a.m.d. Toate aceste relaţii, care pot fi într-adevăr sim- 
bolizate, sînt lucruri de la sine înţelese. 

Faptul că pentru a se ajunge la noţiunile și propoziţiile 
biologice, ştiinţele respective utilizează mijloacele complicate 
ale cunoaşterii experimentale este o altă problemă. 

Formele logico-clasice trebuie să aibă aplicaţii și în ştiinţele 
care utilizează limbaje simbolice, deși în cadrul acestora, 
evident numai aplicaţii restrînse. 

În fizică de exemplu sînt utilizate noțiuni ca: mișcare, 
repaus, forţă, inerție etc. Deși scopul fizicii este de a demon- 
stra cum sînt acestea, sînt necesare totuși și definițiile lor prin 
forme clasice. Același lucru se petrece și în cazul matemati- 
cilor, unde sînt necesare de exemplu, definițiile operaţiilor. 


c) Logica clasică și fundamentarea ştiinţelor. În cursul 
elaborării progresive a unei științe, respectiv în cursul elabo- 
rării Obiectului și a Metodei sale, fie datorită nivelului celor- 
lalte ştiinţe înrudite, fie datorită nivelului la care a ajuns în 
genere practica social-istorică sau de producţie, apar perioade 
în care se acordă mai multă sau mai puţină atenţie fie Obiec- 
tului, fie Metodei. În aceste perioade apare un decalaj care 
produce, ceea ce se numește de obicei, o criză a ştiinţei res- 
pective. Acest fenomen poate fi observat în fizica și mate- 
matica contemporană. 

În fizică, datorită perfecționării mijloacelor tehnice de 
investigaţie, au fost descoperite noi fenomene, care ţin de 
Obiectul fizicii, şi care nu mai pot fi studiate cu ajutorul 
Metodei cunoscute. A apărut deci necesitatea revizuirii critice 

a Metodei. În matematică au fost descoperile noi metode 
logice, care nu mai puteau fi aplicate Obiectului clasic. A 
apărut necesitatea revizuirii critice a Obiectului matematic. 

În ambele cazuri însă, au fost puse în discuție noțiunile 
fundamentale ale celor două științe. În fizică au trebuit să 
fie redefinite noţiuni ca: masă, energie, forță etc., iar în mate- 
matică s-a pus problema redefinirii numărului și a noţiunilor 
geometrice, ca punct, linie etc. 

Am constatat în primul paragraf că punctul de plecare al 
claborării ştiinţelor în genere îl constituie definirea anumitor 
noțiuni. Cunoașterea științifică trebuie să pornească de la 
ceva. În caz contrar, trebuie să admitem dilema lui Menon, 
după care cineva sau nu poate cunoaşte nimic, sau cunoaște 
numai ceea ce știe deja. 

Este evident că definițiile iniţiale ale noțiunilor, de la care 
pornește cercetarea, trebuie permanent revizuite conform 
bagajului nou de cunoștințe acumulat în dezvoltarea istorică 
a ştiinţelor. Acest lucru face ca indiferent de apariţia crizelor 
ştiinţifice să fie necesară redefinirea noţiunilor primare. Această 
redefinire înseamnă de alfel tocmai yunerea de acord a 
Obicctului științei cu Metoda sa. 

Definiţia autentică fiind o formă logico-clasică, este evident 
că logica clasică nu este numai un instrument al construcției 
ştiinţifice, ci şi al fundamentării științelor. 

V. I. Lenin, în lucrarea sa Materialism şi empiriocriticism, 
arată importanța deosebită a definirii corecte a „„materiei”. 
Ce este „„materia”"? Dacă această noţiune nu este corect defi- 
nită, dacă „„materia” este identificată cu unele dintre formele 
ei de manifestare, care nu fac decît să arate cum este „m ateria”, 
de exemplu dacă ea este identificată cu masa gravifică, atunci, 
în anumite cazuri, se poate ajunge la concluzia că „a dispă- 
rut materia”. În fapt, nu a dispărut decît „limita pînă la 
care cunoscusem pînă acum materia”. A fost necesară, în 
termenii noștri, corectarea definiţiei iniţiale a materiei, care 
era legată implicit numai de formele sale de manifestare 
cunoscute pînă la un moment determinat din evoluţia fizicii. 

Acesta însă nu este un fapt izolat, ci o trăsătură caracte- 
ristică a științelor al căror obiectiv principal nu este cunoașterea 
lui ce este, ci a lui cum este. 

O. Becker rezumă foarte! sugestiv tendința acestor ştiinţe : 
„Naturam renuntiando vincimus : învingem natura prin renun- 

tare. Procedeul ... este următorul: să renunțăm la cunoaș- 
terea „esenţei” sale”. Această renunțare, deosebit de eficientă, 
trebuie să fie însă numai momentană. În caz contrar, se 
ajunge la situaţia în care se cunoaște fără a se ști ce anume. 
Este prima alternativă a dilemei lui Menon, id est nu se cunoaşte 
nimic. 

Dacă în fizică „dispare materia”, în matematică „dispare 
numărul”. Matematica modernă apare ca o ştiinţă în care 
nimeni nu mai știe despre ce este vorba. După cum spunea 
Russell, în matematică sînt studiate lucruri, care nu știm 
ce sînt şi se vorbeşte în propoziţii, care nu știm dacă sînt ade- 
vărate sau false. O. Becker consideră că aceasta ar fi numai 
o glumă, dar el însuși ilustrează, cu exemple evidente, faptul 
că noțiuni, ca: punct, dreaptă, plan, au devenit simple denu- 
miri. „Gîndim, reproduce O. Becker cuvintele lui Hilbert 
din Grundlagen der Geometrie, trei sisteme diferite de obiecte. 
Să numim puncte — obiectele primului sistem ..., drepte 
— obiectele celui de-al doilea..., plane — obiectele celui 
de-al treilea sistem. Acceptăm de asemenea în gînd că aceste 
obiecte — puncte, drepte, plane— se află în anumite relaţii 
între ele și vom însemna aceste relaţii prin cuvinte, ca, de 
exemplu: «se află pe», «este situat între», «paralel», «con- 
gruent»; «continuu»; descrierea exactă a acestor relaţii și 
caracterizarea lor completă pentru scopuri matematice sînt 
date abia de şi prin axiomele geometriei. Nu aflăm, continuă 
Becker, din această descriere nici ce sînt aceste trei feluri de 
«obiecte» (respectiv «sisteme »), şi nici ce sînt acele «anumite 
relații», asupra cărora se vor face apoi anumite afirmații 
în decursul considerațiilor ce vor urma, afirmaţii care nu 
vor fi, totuși, fundamentale sau motivate, astfel încît nu 
vom putea ști dacă ele corespund obiectului descris şi dacă, 
în general, există un asemenea obiect”. 

Este evident că în aceste cazuri apare decalajul dintre 
Obiect şi Metodă. Fundamentarea. matematicilor înseamnă 
tocmai punerea lor în acord. În cadrul acestui proces de 
fundamentare intervine cu necesitate problema definirii noţiu- 
nilor matematice, care nu mai este o problemă logico-matema- 
tică, ci clasico-filozofică. A. Mostowski, referindu-se direct la 
fundamentarea matematicilor, la problemele generale care 


10. Becker, op. cit, p. 114. 

apar în legătură cu aceasta, le consideră a fi tocmai: „,(A) Ce 
natură au noțiunile matematicii, ..”, care în termenii noștri 
înseamnă ce sînt acestea. Este vorba deci despre definiția 
lor, despre Obiectul matematicii şi „(B) Ce natură au demon- 
straţiile matematice. ..”, respectiv ce sînt acestea. Este vorba 
despre Metoda matematică. Tot Mostowski precizează că 
„Aceste chestiuni au un caracter filozofic și nu ne putem 
închipui că ele ar putea fi rezolvate exclusiv în cadrul mate- 
maticii, apelind numai la metode matematice”. 


Fără a intra în amănunte și fără a introduce artificial pro- 
blematica clasică în sistemul ştiinţelor, se poate observa cu 
ușurință că formele logico-clasice sînt realmente aplicate în 
restul științelor. Ele sînt mijloace sau instrumente ale știin- 
telor în cele trei sensuri posibile. 

Logica clasică este, prin urmare, un autentic Instrument al 
ştiinţelor : este instrument al construcției științifice, are apli- 
caţii ştiinţifice propriu-zise și este un instrument al funda- 
mentării ştiinţelor. 


C. APLICAȚIILE FORMELOR LOGICO-MATEMATICE 


a) Simbolismul și construcţia ştiinţelor. Datorită faptului 
admis, de a nu introduce în cadrul științelor; aplicaţii arti- 
ficiale ale formelor logice, este evident că sfera de aplicabilitate 
a formelor logico-matematice, simbolice prin esenţă, trebuie 
să fie mai restrînsă. 

Limbajul simbolic este utilizat numai într-un număr mic 
de științe, unde are de obicei o importanţă fundamentală, 
în toate sensurile amintite. 

Există totuși numeroase ştiinţe, în care, ca mijloace auxi- 
liare, sînt utilizate modele geomeirico-simbolice. Acestea apar 
uneori sub forma desenelor simplificate, ca în științele medi- 
cale, în zoologie, botanică, psihologie, geologie etc. Este evi- 
dent că desenele la care ne referim nu reprezintă un singur 


1A. Mostowski, Stadiul actual al cercetărilor de fundamentele mate- 
maticii, în Logică şi filozofie, Bucureşti, 1966. 

lucru individual, cum fac de exemplu fotografiile, ei au un 
grad de generalitate, care le fac aplicabile unui mare număr 
de indivizi. 

Acest lucru poate fi observat şi în geografie. Deşi hărţile 
geografice reprezintă proiecţiile unor situaţii terestre reale, 
ele nu prezintă interes simbolic deoarece sînt simple modele 
individuale. Dar la alcătuirea hărților se utilizează anumite 
semne hieroglifice, care joacă rolul aproximativ al unor varia- 
bile individuale. Acestea sînt semne convenționale aplicabile 
oricărui lucru individual de un anumit tip, ca: Ka = uzină 
electrică, 4 = sondă de petrol etc. 

Dar, în toate cazurile amintite, avem de-a face doar cu 
mijloace auxiliare, care, în plus, nu depășesc nivelul simplei 
generalități simbolice și nu pot duce la aplicaţii evidente ale 
modelelor logico-simbolice. 

Situaţia este cu totul alta în chimie, în fizică sau în' mate- 
matici. Acestea fiind ştiinţe care utilizează limbaje simbolice, 
este evident că simbolismul a fost un instrument al construc- 
ţiei acestor științe. 

Se ştie că aritmetica ar fi fost imposibil de claborat dacă 
nu ar fi fost utilizate hieroglifele care reprezintă numerele 
şi operaţiile aritmetice, același lucru se poate spune și despre 
chimie și fizică, care prin intermediul simbolismului s-au 
putut constitui ca discipline teoretice, depășind faza pur 
empirică a experimentării, 

Simbolurile chimice nu sînt simple prescurtări ale denumi- 
rilor obişnuite ce se dau substanţelor. H sau O nu înseamnă 
numai hidrogen sau oxigen, ci în primul rînd un atom al sub- 
stanţei respective, caracterizat prin valență (numărul de 
electroni de pe ultima orbită a atomului). Este evidentcă 
în acest caz este vorba de o relaţie între un obiect (atomul) 
şi o proprietate (valența), pusă în evidenţă uneori prin for- 
mule ca: H—, ceea ce înseamnă că H are proprietatea de a 
fi monovalent; O=, oxigenul are proprietatea de a fi bivalent; 
Al=, aluminiul are proprietatea de a fi trivalent ș.a.m.d. 
În aceste cazuri, proprietatea rămîne constantă pe cînd atomii 
pot să varieze. 

Dacă notăm monovalenţa cu M, bivalenţa cu B și trivalența 
cu T, iar un atom oarecare cu x, obținem formule ca: M(x), 
B(x), T(x), care sînt evident aplicaţii ale formelor logico- 


161 


simbolice din logica relaţiilor dintre obiecte și proprietăți, 
sînt deci modele logico-simbolice ale unor stări de fapt posibile. 


Pentru cele trei formule este valabilă cuantificarea exis- 
tenţială, respectiv: (3x) M(x); (3x) B(x); (3x) T(x), ceea ce 
înseamnă că există cel puțin un atom care să fie monovalent ; 
există cel puțin un atom care să fie bivalent; există cel puțin 
un atom care să fie trivalent. 

Simbolurile chimice, mijloace indispensabile ale construcției 
formale în chimie, sînt prin urmare aplicații ale formelor 
logico-matematice. 

În fizică, situația este asemănătoare. Simbolurile v, s, t, 
de exemplu, nu sînt simple prescurtări ale cuvintelor: viteză, 
spaţiu, timp, ci prescurtări ale unor relații. „v” reprezintă 


. S s . . 
prescurtarea sau abrevierea lui — , „s” abrevierea lui v X t, 
t 


x f . 8 .s i Ba 
iar „t° abrevierea lui —. În aceste cazuri —, v Xt şi — sînt 
` v t v 


forme simbolice”care reprezintă relații. „s”, „v” şi „t” repre- 
zintă variabile individuale diferite: „s” reprezintă orice dis- 
tanță în metri; „v” orice viteză în metri pe secundă, să zicem; 
și „t? orice durată în secunde. 

Dacă notăm pe „s” cu x, pe „„v”? cu y şi pe „t” cu z, obţi- 
nem trei relaţii diferite, respectiv : (x R, y), (x R, z) şi (y Raz). 
Acestea sînt evident forme logico-simbolice din logica rela- 
ţiilor între obiecte, sînt deci modele logico-simbolice ale unor 
stări de fapt posibile. ` 

Şi pentru aceste formule este valabilä cuantificarea existen- 
ţială, respectiv (3(3y)(* Ra y); (Jx)Ay)(* Rə z); (3x)(3y) 
(y R; z), ceea ce înseamnă „că există cel puţin un x şi există 
cel puţin un y, astfel încît x să fie în relația R} cu y ş.a.m.d. 

Simbolurile fizicii, ca mijloace indispensabile ale construc- 
tiei sale formale, sînt prin urmare aplicaţii ale formelor logico- 
matematice. 

Situaţia este cu atît mai evidentă în matematică. Cifrele, 
ca şi simbolurile amintite, sînt semne care nu stau numai 
pentru numele numerelor. Cifra 2 de i nu stă numai 


pentru cuvîntul „doi”, ci și pentru 1 +1; 2; Va etc., iar 


variabila algebrică a, de exemplu, stă îi pentru b + c, 

b SA , a . 
— etc. Toate acestea, ca și în cazurile precedente, sînt apli- 
c 

cații ale formelor logico-matematice, aplicații indispensabile 
pentru construcția acestei ştiinţe. 


b) Aplicațiile propriu-zise ale formelor logico-mate- 
matice. Deși în paragraful precedent am întîlnit aplicații 
evidente ale formelor logico-matematice, acestea au fost 
considerate numai în raport cu construcția formală a științelor 
care le utilizează și nu în raport cu sistemele lor propriu-zise. 

Simbolurile chimice nu sînt vumai instrumente ale con- 
strucției, ci și instrumente efective ale chimiei. Tabloul periodic 
al elementelor este un fel de sistem axiomatic (dacă avem 
în vedere faptul că simbolurile sale nu sînt simple prescurtări 
de nume) pe baza căruia .pot fi obținute toate formulele chimice 
valabile. 

Formulele chimice apar ca aplicații ale formelor logico- 
matematice factuale, redate fie prin aplicații ale definiţiilor 
abreviative, fie prin aplicatii ale echivalențelor de forme 
factuale conjunctive. 

Formulele se obțin pe baza tabloului periodic al elemen- 
telor. Dacă N, de exemplu, are trei valențe, respectiv N= 
şi H are una, respectiv H—, atunci combinația lor este NH,, 
redată prin 


Procesul poate fi redat prin: 
(1) N + 3H = NH,* 


unde NH, este prescurtarea lui N + 3H. Formula (1) poate 
fi redată prin forme logico-matematice astfel: 


(2) T(x) * M(x2) * Ma) - M(x, ) = A, 


în care T = trivalență; M = monovalență; iar X}, Xg, X3, X4 

atomi oarecare de tipuri diferite. (2) reprezintă o; definiție 

abreviativă de tip logico-matematic. i 
Formula 


(3) Ca O + 2 H CI = CaCl, + H,O 


* În realitate procesul chimic se petrece în forma: N, + 3H, = 2NH}. 

redată prin 


2 — ca/Cl /H 
Ca=0 + H—Q0l + H— 0 = Cas gl + o< H 
pe baza faptului că Ca=,0=, H—, Cl—, poate fi redată şi prin 
forme logico-matematice astfel: 


(4) (B(x1) © B(x2)) © (Moca) + M(x4)) = (M(x5) © M(x6))] = 
=~ (B(xı) - M(x4) * M(x6)) * (Moca) © M(x5) : B(x)) 


Cei doi membri ai formulei (4) sînt echivalenți pe baza comu- 
tativității şi asociativității conjuncției, prin urmare formula 
(4) este o formulă validă de tipul p = p. 

Aceeași situație apare şi în fizică unde formulele sînt de 
asemenea definiții abreviative sau echivalente. În fizică apar 
însă și formule matematice propriu-zise, care sînt prin exce- 
lență aplicaţii ale formelor logico-matematice. 

În matematică sînt aplicate toate formele logico-mate- 
matice. 

Formele din logica relațiilor dintre obiecte şi proprietăți 
au ca aplicații funcțiile matematice ca: funcțiile reale de 
argument real, de exemplu f(x) = 3x + 2, funcțiile exponen- 
tiale, de exemplu f(x) = 2%, funcțiile logaritmice, ca f(x) = 
= loga x ş.a.m.d. Formele din logica relaţiilor dintre obiecte 
şi clase de obiecte și formele din logica relaţiilor dintre cla- 
se de obiecte au aplicaţii directe în teoria numerelor și 
în geometrie. De exemplu, faptul că, „dacă toate punctele 
care aparțin segmentului A, aparţin și segmentului B, atunci 
cele două segmente sînt egale”, se poate reda astfel: (Yx) 
[x € A) > (x € B)] - (Vx) [x €B) > (x € A)] = A=B. În 
această formulă x reprezintă un punct oarecare, A și B apar 
drept clase de puncte, (x € A) şi (xeB) sînt deci relaţii 
între obiecte și clase de obiecte, iar A = B este o relaţie între 
două clase. Formele din logica relațiilor între obiecte apar 
evident ca aplicaţii la relaţiile dintre numere, ca 2 > 1 și 
explicit în algebră: a > b; (a > b) : (b > c) > (a > c) ṣ.a.m.d. 


c) Logica matematică şi fundamentele matematicilor. 
Dacă aplicaţiile propriu-zise ale formelor logico-matematice a- 
par numai în chimie, fizică şi matematici, logica matematică în 
calitate de instrument al fundamentării științifice poate acţio- 
na numai în matematici. 

După cum s-a amintit deja, fundamentarea unei ştiinţe 
presupune, independent de apariţia crizelor ştiinţifice, reali- 
zarea concordanței dintre Obiectul şi Metoda ştiinţei respecti- 
ve, presupune deci (1) definirea noţiunilor de bază şi (2) preci- 
zarea și stabilirea metodelor de cercetare. În acest sens, este 
evident că prima sarcină este de natură logico-clasică şi că 
ea se realizează mai mult sau mai puțin în același fel (pre= 
supune teoria clasică a definiției) la nivelul oricărei ştiinţe. 
Aceasta nu înseamnă însă că ar fi suficientă aplicarea corectă 
a regulilor clasice ale definiţiei, dar această aplicare este nece- 
sară. A doua sarcină a fundamentării ştiinţifice nu mai depin- 
de însă numai de aplicaţiile logice. Ea, după cum am menţio- 
nat, ţine de metodologie (ramură a filozofiei științei), al cărei 
scop îl constituie tocmai cercetarea metodelor generale și 
speciale ale științelor. Metoda specifică matematicilor este 
calculul axiomatic. Numai astfel se poate explica de ce logica 
matematică este totuşi instrument al fundamentării știinţi- 
fice şi de ce are această calitate numai faţă de matematici. 

Principial vorbind, logica matematică poate şi trebuie 
să fie un instrument al fundamentării ştiinţifice în matematici, 
dar nu singurul instrument. Aceasta deoarece (1) ea nu poate în- 
deplini sarcina definirii noţiunilor de bază ale matematicii — 
sarcina poate fi îndeplinită numai cu mijloace logico-clasice — 
și deoarece (2) Metoda matematică nu poate fi redusă numai 
la calculul axiomatic, deși acesta este un instrument propriu 
matematicii. , 

În legătură cu fundamentarea matematicii sînt cunoscute 
trei orientări: logicismul, intuiționismul și formalismul. Fie- 
care dintre aceste orientări reprezintă o încercare de a pune 
în acord Obiectul şi Metoda matematicii. Ne vom referi în 
continuare la aceste orientări făcînd abstracţie de apariţia 
lor cronologică și urmărind numai două obiective: primul 
va fi surprinderea logicii matematice în calitate de instrument 
efectiv al matematicii și, al doilea surprinderea raportului 
dintre logica matematică şi logica clasică în contextul funda- 
mentării matematicii. Nu urmărim, pria urmare, o expunere 
propriu-zisă a celor trei orientări. 


l. Logicismul. Faţă de principiile enunțate, logicismul re- 


prezintă orientarea conform căreia logica matematică este 
singurul instrument al fundamentării matematicii, respec- 

tiv ea este suficientă şi pentru definirea noţiunilor de bază 
ale matematicii, și pentru precizarea și stabilirea metodelor 
de cercetare. Mai precis, logiciștii susțin că noţiunile de bază 
ale matematicii pot fi reduse la forme logico-matematice, iar 
teoremele matematice pot fi demonstrate ca teoreme ale 
logicii matematice. 

Noţiunea de bază a matematicii fiind numărul, prima sar- 
cină logicistă este reducerea numărului la o formă logico- 
matematică. Acest lucru a fost urmărit de Gottlob Frege în 
lucrarea, sugestiv intitulată, Die Grundlagen der Arithmetik. 
Eine logisch-mathematische Untersuchung über den Begriff der 
Zahl (1884) și de Bertrand Russell în lucrarea Principles of 
Mathematics (1903). Soluțiile prezentate în cele două lucrări 
sînt în esență identice. Numărul este redus la o formă logico- 
matematică din logica relațiilor dintre clase de obiecte. Mai 
precis, numărul este redus la clasa tuturor claselor care sînt 
„asemănătoare” cu „o anumită clasă dată”. 

Două clase sînt „„asemăsătoare” cînd între elementele lor 
există o corespondenţă biunivocă. Clasa A este „asemănătoare 
clasei B, dacă, și numai dacă, fiecărui element al clasei A îi 
corespunde un element din clasa B, și numai unul, și dacă fie- 
cărui element din clasa B îi corespunde de asemenea un ele- 
ment din clasa A, şi numai unul. 

În felul acesta, zero, de exemplu, devine: clasa tuturor 
claselor „„asemănătoare” cu o clasă care nu conţine nici un ele- 
ment, sau numărul unu devine: clasa tuturor claselor „„asemă- 
nătoare” cu o clasă care conține un element ș.a.m.d. 

Se observă imediat că în aceste cazuri numărul este redus 
la o relaţie între clase, deci la o formă logico-matematică, 
care este un răspuns la întrebarea cum este şi nu la întrebarea 
ce este numărul. 

Relaţia de corespondenţă biunivocă este de fapt un model 
al procesului de numărare. Cînd numărăm obiectele unei clase 
nu facem altceva decît să punem în corespondenţă biunivocă 
elementele clasei respective cu elementele clasei numerelor. 
Dacă clasa conţine elementele a, b şi c, atunci îi asociem de 
exemplu lui a pe 1, lui b pe 2, lui c pe 3 şi conchidem că are 
3 elemente. 

Numerele alcătuiesc o clasă. Din această cauză, clasa tuturor 
claselor conţine şi clasa numerelor, iar corespondenţa biuni- 
vocă dintre elementele claselor pe care le conţine clasa tutu- 

zor claselor nu este altceva decît corespondenţa biunivocă 
a elementelor acestor clase cu elementele clasei numerelor, nu 
reprezintă deci altceva decît numărarea acelor elemente. Clasa 
tuturor claselor este prin urmare clasa tuturor claselor care 
conţin un număr de elemente. 

Corespondenţa biunivocă nu răspunde la întrebarea ce este 
numărul, ci la întrebarea cum este numărul, respectiv cum 
sînt elementele clasei numerelor. Aceste elemente, numerele, 
sînt în corespondenţă biunivocă cu elementele tuturor clase- 
lor. 

Prin urmare, reducerea numărului la o formă logico-mate- 
matică nu înseamnă a defini numărul. Acest lucru a fost obser- 
vat chiar d către Russell care spune: „Noi gîndim natural 
că clasa cuplurilor, de exemplu, diferă de numărul 2. Nu este 
nici o ezitare cu privire la clasa cuplurilor; ea este sigură, 
ușor de reţinut, pe cînd numărul 2, dimpotrivă, este o enti- 
tate metafizică, a cărei existenţă nu ne pare sigură și pe care 
nu sîntem siguri că am atins-o. În consecință, este prudent 
să ne mulțumim mai curînd cu clasa cuplurilor, care ne oferă 
o certitudine, decît să alergăm după numărul problematic 2, 
care poate să ne scape totdeauna”. 

Este evident deci că soluţia logicistă nu rezolvă prima 
sarcină a fundamentării matematicii, respectiv definirea noţiu- 
nilor de bază ale matematicii și, în special, definirea număru- 
lui. 

Cu toate acestea, logiciștii consideră că procedeul enunțat 
reprezintă definiția numărului. Ceea 'ce, din punctul nostru 
de vedere, înseamnă identificarea nepermisă a unei forme 
logico-matematice, respectiv a unei forme din logica relațiilor 
dintre clase de obiecte, cu o formă din logica clasică, respec- 
tiv cu o definiţie. Sau, altfel spus, reprezintă aplicarea Metodei 
logico-matematice la studiul unui Obiect al logicii clasi- 
ce. Această aplicare trebuie să ducă cu necesitate la contradic- 
ția dintre Obiectul de natură logico-clasică şi Metoda logico- 
matematică, care nu îi corespunde, trebuie să ducă deci la 
paradoxe. 

Considerînd că logica matematică este suficientă pentru 
fundamentarea matematicii şi respectiv pentru definirea noţiu- 


1B. Russell, Introduction à la philosophie mathématique, p. 31, 
citat după A. Dumitriu, Mecanismul logic al matematicilor, p. 130. 

nilor de bază ale matematicii, logiciştii aplică Metoda logico- 
matematică nu numai la definirea numărului, ci și la defini- 
rea oricărei noţiuni. 

Definirea numărului a fost realizată utilizînd noţiunea 
de clasă sau mulțime, care la rîndul ei trebuie definită. În 
fapt, definiția numărului nu poate fi admisă fără definiția 
prealabilă a claselor sau mulțimilor prin care este definit nu- 
mărul. 

Logiciștii ignorînd logica clasică, singura care poate oferi 
Metoda elaborării unei definiţii, nu reușesc să dea o definiţie 
precisă noţiunii de mulțime. H. Cartan citează modul în 
care Sierpinski introduce noţiunea” deimulțime „Toată lumea 
ştie ce este o mulţime compusă din obiecte oarecare: de exem- 
plu, multimea tuturor persoanelor ce se găsesc în această 
cameră; mulțimea cărților ce aparțin unei anumite biblio- 
teci; mulțimea literelor din alfabetul francez; mulțimea nume- 
relor raționale; mulțimea punctelor din plan; mulțimea ecua- 
țiilor algebrice etc... ; pot fi considerate de asemenea și mul- 
timi formate din mulţimi”. „Este clar, continuă H. Cartan, 
că aici nu avem de-a face cu o definiție în sensul obișnuit 
al termenului; aici s-a procedat întrucîtva ca și cum s-ar 
spune: 1l, 2, 3 sînt, după cum știe toată lumea, numere 
întregi naturale ; afară de acestea mai există și altele; şi acum, 
vom raţiona asupra întregilor în general. Pe ce s-ar putea 
baza însă un raționament în lipsa definiţiei? ... care sînt 
criteriile care permit să distingem un raţionament corect 
de un raționament incorect?%2. 

Într-adevăr, în aceste cazuri, nu avem de-a face cu definiţii, 
care să arate ce sînt mulțimile, ci cu descrieri, care ne arată 
cum sînt. 

Definiţia numărului apare ca o relaţie între aceste enti- 
tăți nedefinite (clasa tuturor claselor). Or, tocmai la nivelul 
acestei relații apar paradoxele. 

Paradoxele claselor sau ale mulțimilor nu sînt altceva decît 
cazuri particulare ale paradoxelor noţionale, rezultate din 
aplicarea Metodei logico-matematice la studiul unui Obiect 
clasic. Mai precis, identificarea definiţiei cu echivalența logico- 


matematică, 


2H. Cartan, Despre fundamentele logice ale matematicii, în Logică. 
şi filozofie, Bucureşti, 1966, p. 515. 

O mulțime poate să se conţină pe sine ca element, respectiv 
(m € m) sau poate să nu se conţină pe sine ca element (m — 
€m). 

Toate mulțimile m, care nu se conțin ca elemente alcătuiesc 
mulțimea M, deci o mulțime m aparține mulțimii M (m € M). 

Logico-matematic se consideră următoarea „definiție? : 


(1) (m € M) = Df (m~ € m). 


Considerată ca echivalență generală, deci valabilă pentru 
oriee m, (l) ia forma: 


(2) (Vm) [(m € M) = (m ~ €m)]. 
Pentru cazul particular în care m = M, 2 devine: 
(3) (M e M)=(M €M). 


Pe baza legilor clasice ale definiţiei, dacă în (1) M este identic 
cu m, atunci (l) este o definiţie falsă, care nu poate fi susţi- 
nută. Dacă M este diferit de m, respectiv (M £ m) atunci 
definiţia poate fi susținută, dar nu se mai poate obţine (3) 
în care M = m, deci echivalența (3) este falsă. 

Ignorînd acest lucru, logiciştii sînt nevoiţi să admită para- 
doxele mulțimilor. Dar prin aceasta însăși teoria numerelor, 
redusă la teoria mulțimilor, este afectată de paradoxe, ceea 
ce dovedește că logica matematică nu poate îndeplini prima 
sarcină a fundamentării matematicii, respectiv definirea 
noţiunilor ei de bază. 

Evitarea paradoxelor de acest tip, după cum s-a specificat în 
cap. IV al acestei lucrări, se poate realiza numai prin admi- 
terea teoriei logico-clasice a definiţiei. 

În rezumat: considerînd că logica matematică este singu- 
rul instrument al fundamentării matematicii logiciştii (1) 
reduc întreaga logică la logica matematică (extind logica 
matematică şi la studiul definiției’, (2) identifică logica mate- 
matică şi deci logica în genere cu matematica (reduc noțiunile 
de bază ale matematicii la:formele logico-matematice). Con- 
tradicţiile care apar de pe urma acestor identificări dovedesc 
însă tocmai contrariul, respectiv că cele două logici nu pot fi 
identificate și că logica în genere nu este identică cu mate- 
matica. 


3 Asupra identificării celor două logici în spirit logicist vom reveni la 
încheierea acestui capitol. 

2. Formalismul. Spre deosebire de logicism, formalismul, 
în contextul lucrării noastre, reprezintă orientarea conform 
căreia logica matematică este un instrument al fundamentării 
matematicii, dar un instrument valabil numai pentru preci- 
zarea şi stabilirea metodelor matematicii și nu pentru defini- 
rea noţiunilor ei de bază. 

După cum constată și H. B. Curry, „,... din punctul de 
vedere al formalismului, matematica este caracterizată mai 
degrabă prin metoda sa, decît prin problemele cercetate 
(its subject matter); obiectele sale fie că nu sînt specificate, 
fie că sînt astfel încît natura lor exactă este neconcludentă, 
putîndu-se efectua anumite schimbări ale acestor obiecte, 
fără a se afecta adevărul teoremelor matematice”. 

După cum am amintit deja, D. Hilbert, în Grundlagen der 
Geometrie, admite noţiunile geometriei (puncte, drepte, plane) 
ca simple denumiri ale unor obiecte logice, despre care nu 
trebuie să știm nimic în plus, respectiv, după cum remarca 
O. Becker, nu trebuie să știm nici ce sînt aceste obiecte și 
nici măcar dacă, în general, există un asemenea obiect. 

Obiectele în discuţie nu intervin în desfăşurarea calculului 
logico-matematic decît prin simbolurile lor. Calculul axio- 
matic este un calcul pur formal. 

Analog metodei utilizate în geometrie, Hilbert a încercat 
şi formalizarea teoriei numerelor. El distinge două metode pe 
baza cărora poate fi expusă aritmetica: metoda genetică, 
care pornește de la noţiunea numărului 1 pentru a deduce 
restul numerelor, și metoda axiomatică, în care se presupune 
a priori existenţa tuturor numerelor. Hilbert utilizează metoda 
axiomatică şi prezintă sistemul aritmeticii în analogie cu cel 
al geometriei „Gîndim, spune Hilbert, un sistem de obiecte; 
numim aceste obiecte numere şi le notăm cu a, b, c... Gîn- 
dim aceste numere în anumite relaţii...” 


Cu alte cuvinte, se renunţă la orice încercare de a defini 
noţiunile de bază ale matematicii. Dar, în felul acesta, expune- 
rea ramurilor matematicii, fără utilizarea noțiunilor mate- 
matice, înseamnă reducerea lor la simple sisteme axiomatice 
logico-matematice. Din această cauză, Johann von Neumann, 
un reprezentant extremist al formalismului, susține ex pro- 


4H. B. Curry, Fundamentele logicii matematice, în Logică și filozo- 
fie, p. 209. 

fesso că matematica nu este decît un joc combinatoriu cu sim- 
boluri. 

În această situație, fundamentarea matematicii se reduce 
la demonstrarea faptului că sistemele utilizate sînt necontra- 
dictorii și complete. 

Dar Metoda matematică nu poate fi redusă la metoda axio- 
matică, pur formală. Există reguli strict necesare demonstrați- 
ei, cum ar fi regula substituţiei, care nu pot fi formalizates. 
Prin urmare, matematica nu poate fi redată numai prin sim- 
boluri ; există probleme, care nu pot fi soluționate numai prin 
calcul axiomatic. 

Dacă nu se admite faptul că matematica are şi un Obiect, 
nu numai o Metodă, iar Metoda nu se reduce la cea axiomatică, 
se ajunge la o contradicţie, şi anume la faptul că sistemele 
axiomatice se dovedesc a fi complete, deci pot rezolva orice 
problemă matematică și totuși nu pot rezolva orice problemă 
matematică. Acest lucru poate fi ilustrat prin ceea ce se nu- 
meşte paradoxul lui Gödel. 

Gödel a demonstrat că în orice sistem formal necontradicto- 
riu şi complet pot să apară formule nedecidabile, respectiv 
formule care aparţin sistemului, dar care nu pot fi deduse în 
sistem. Cu aplicaţie strictă la axiomatizarea matematicii s-a 
dovedit ulterior, de exemplu, că: aritmetica numerelor raţio- 
nale, teoria inelelor ordonate discret, teoria elementară a gru- 
purilor, teoria elementară a laticelor, și altele, sînt sisteme 
incomplete, deşi logico-matematic se poate demonstra completi- 
iudinea lor. P 

Paradoxul lui Gödel reprezintă, din punctul nostru de vedere, 
tocmai surprinderea contradicției dintre Metoda pur logico- 
matematică şi Obiectul matematicii. Paradoxul demonstrea- 
ză faptul că logica matematică este un instrument incomplet 
pentru fundamentarea matematicii, respectiv pentru preci- 
zarea şi stabilirea metodelor de cercetare ale matematicii, 
că Obiectul matematic nu poatè fi cercetat numai logico- 
matematic. 

Datorită faptului că formaliștii renunță la definirea noțiuni- 
lor matematice, ei nu mai sînt nevoiți să identifice logica 
matematică cu logica în genere. Pentru H. B. Curry, de 
exemplu, este evident că există două logici: una filozofică, 


5 Cf. A. Dumitriu, Mecanismul logic al matematicilor, p. 91. 

care nu are legătură cu matematica, și una logico-matematică 
care include studiul fundamentelor matematicii. Din punct 
de vedere formalist, matematica nu se identifică cu logica 
în genere, cum considerau logiciștii, ci numai cu logica mate- 
matică. Dar, dificultăţile menţionate demonstrează că prin 
Metoda logico-matematică nu se poate rezolva orice problemă 
matematică și, prin urmare, matematica nu este identică cu 


logica matematică. 


3. Intuiţionismul. În acest context, intuiţionismul repre- 
zintă orientarea conform căreia noțiunile de bază ale mate- 
maticii trebuie să fie construite intuitiv, iar logica matematică 
nu reprezintă decît un instrument parţial valabil în vederea 
fundamentării metodelor matematice de cercetare. 

Spre deosebire de logiciști, care caută să definească logico- 
matematic noţiunile de bază ale matematicii și spre deose- 
bire de formaliști, care ignoră definirea lor, intuiționiştii 
caută să le construiască intuitiv. În felul acesta, obiectele 
matematice, fără a fi definite și fără a fi ignorate, devin evi- 
dente. Această evidenţă intuitivă face însă ca unele capitole 
ale matematicii în care se operează cu obiecte, care în mod 
evident nu sînt intuitive, să își piardă valabilitatea. 

Este vorba, de exemplu, despre inacceptarea numerelor 
iraționale (L. K. Kronecker) sau a altor obiecte matematice, 
ca funcţia discontinuă generală (E. Borel). 

Deși considerațiile intuiţioniste privind noţiunile de bază 
ale matematicii duc ad extremum la restrîngerea domeniului 
matematic, o dată cu problema intuiției sînt reintroduse în 
fundamentele matematicii probleme filozofice, de care se fă- 
cuse abstracţie în ultimul timp. H. B. Curry grupează ast- 
fel determinațiile filozofice ale intuiţiei matematice: (1) Ea 
este o activitate de gîndire a minţii omeneşti. (2) Este indepen- 
dentă de limbaj; construcţia intuiționistă nu are nevoie să 
fie legată de vreo expresie lingvistică şi deși limba este nece- 
sară pentru a comunica rezultatele, ea nu poate oferi decit 
o reproducere incompletă a gîndirii pure, care este singura 
exactă. (3) Ea nu poate fi descrisă corespunzător prin nici 
un fel de reguli prescrise; o demonstrație este validă, dacă 


6 Cf. H. B. Curry, Foundations of Mathematical Logic, Mc Graw 
Hill Company, Copyrigt, 1963, p. 3. 

este o construcţie ai cărei pași individuali sînt nemijlocit 
evidenți ; indiferent de regulile date, poate fi găsită o demon- 
straţie validă, care nu se conformează acestora. (4) Întuiţia 
de bază are un caracter a. priori, în sensul că este indepen- 
dentă de experienţă. (5) Ea are o realitate obiectivă, în sensul 
că este aceeași la toate fiinţele gînditoare. 

Apariţia problemelor filozofice justifică teza lui Mostowski, 
după care fundamentarea matematicii nu este numai o sarcină 
a logicii și a matematicii, ci în primul rînd și o sarcină a fi- 
lozofiei. 

În privinţa celui de-al doilea obiectiv al fundamentării 
matematicii, contribuţia intuiţionismului este esenţială. Prin- 
cipiile logicii sînt numai parţial valabile în demonstraţia ma- 
tematică; legi ca terțul exclus și dubla negaţie nu pot fi apli- 
cate la studiul oricărui domeniu matematic. 

Fiind dată o anumită mulțime finită de obiecte M și o pro- 
prietate P, este evident că sau există cel puţin un element al 
lui M care are proprietatea P sau nu există nici un element cu 
această proprietate (legea terțului exclus), căci cercetînd 
elementele mulţimii M fie că întîlnim un element cu proprie- 
tatea P, fie că nu găsim un asemenea element. Dacă mul- 
țimea M are însă o infinitate de elemente este imposibil să 
efectuăm o asemenea verificare, ceea ce face ca terțul exclus 
să nu fie valabil în asemenea situaţii. De exemplu, verificînd 
o parte din elementele mulțimii M și constatînd că acestea nu 
au prioritaiea P, nu putem conchide că nu există nici un 
element cu proprietatea P. 

Fiind dată o mulţime finită M,. care conţine toate obiec- 
tele care au proprietatea P și o mulțime finită M, care conţine 
toate obiectele care nu au proprietatea P, deci au proprie- 
tatea ~ P, atunci un obiect oarecare x, dacă are proprietatea 
P, respectiv P(x), face parte din M,, dacă are proprietatea 
~P, respectiv ~ P(x), face parte din M. Dacă un obiect 
oarecare x nu are proprietatea ~P, respectiv ~ ~ P(x), 
va avea proprietatea P, id 'est == P(x) = P(x) = legea 
dublei negaţii. Deci ~ ~ P(x) nu va face parte din M,, ci 
din M,. Acest lucru se poate verifica cercetînd elementele 
celor două mulţimi. 

Dacă însă mulțimile sînt infinite, atunci este imposibil 
să constatăm că ~ ~ P(x) nu face parte din M,, chiar dacă 
vom constata că face parte din M,. -~ 

Cele două exemple pun în evidenţă faptul că legi logice, 
ca terțul exclus și dubla negaţie, fără a fi false în sine, nu 
sînt general valabile și deci nu pot fi utilizate în orice dome- 
niu matematic. Matematica, susține Heyting, este indepen- 
dentă de logică, iar logica, în măsura în care este matematică, 
deci logică-matematică, este o ramură a matematicii. Ceea 
ce din punctul nostru de vedere înseamnă că logica matematică 
nu este identică cu matematica şi nu poate constitui decît un 
instrument parţial util în vederea fundamentării matematicii, 
mai precis în vederea precizării şi stabilirii metodelor de 
cercetare ale matematicii. 


VIII 


RAPORTUL DINTRE LOGICA CLASICĂ 
ŞI LOGICA MATEMATICĂ 
PE BAZA APLICAȚIILOR PUR ȘTIINȚIFICE 


Capitolul precedent a pus în evidenţă faptul că formele 
logico-clasice şi formele logico-matematice au aplicații în 
cunoașterea științifică, aplicaţii care reprezintă actualizarea 
formelor logice. 

În principiu, aplicaţiile celor două tipuri de forme logice 
sînt diferite: unele sînt forme ale lui „ce este”; celelalte forme 
ale lui „cum este”. Specificul acestor forme face ca și aplicaţiile 
lor să-și găsească expresii deosebite în limbajul ştiinţific: 
formele logico-clasice determină utilizarea unui limbaj știin- 
ţific noţional; formele logico-matematice, utilizarea unui lim- 
baj ştiinţific simbolic. 

După cum un răspuns la întrebarea „cum este” nu poate 
înlocui un răspuns la întrebarea „ce este”, tot astfel, limbajul 
simbolic nu poate înlocui limbajul noţional. Limbajul ştiinţi- 
fic simbolic nu înseamnă simbolizarea limbajului științific 
noţional. Științele care utilizează limbajul noţional nu sînt 
ştiinţe imperfecte şi nici învechite, după! cum! nici ştiinţele 
care utilizează limbajul simbolic, ştiinţele matematizate, numite 
uneori științe moderne, nu sînt prin aceasta mai perfecte decît 
celelalte, ci mai perfecte față de etapele lor anterioare. 


Pentru a evita absolutizarea criteriului practicii social- 
istorice, care, la un moment dat, poate să elimine din intere- 
sul general o problematică esenţială, ca apoi s-o reactualizeze 
într-o altă formă, raportul dintre logică și științe presupune 
raportarea formelor logice nu numai la un anumit nivel al 
dezvoltării științelor, ci şi la întregul: proces de elaborare pro- 
gresivă a ştiinţelor. În acest sens, logica, în calitate de Instru- 

ment al științelor, este instrument al construcţiei ştiinţifice, 
este logică aplicată propriu-zis și este instrument al funda- 
mentării științifice. 

Logica clasică s-a dovedit a fi un instrument universal al 
construcţiei ştiinţifice. Istoria fiecărei științe, chiar și a știin- 
telor matematice, care utilizează limbajul simbolic, dovedeș- 
te că punctul de plecare al elaborării ştiinţifice l-a constituit 
elaborarea şi definirea noțiunilor de bază. Faptul că definițiile 
acestor noţiuni pot fi uneori corectate sau chiar abandonate 
este secundar. Esenţial este faptul că fără intermediul lor 
nu poate fi depăşit nivelul cunoașterii obișnuite și deci nu 
poate fi elaborată nici o ştiinţă. 

Logica matematică s-a dovedit a nu fi un instrument uni- 
versal al construcţiei ştiinţifice, deși este un instrument strict 
necesar în construcția unor discipline ca cele subordonate 
chimiei, fizicii şi matematicii. 

LOGICA CLASICĂ ȘI LOGICA MATEMATICĂ SÎNT 
INSTRUMENTE NECESARE CONSTRUCŢIEI ȘTIINȚI- 


FICE. 

Deși logica clasică este un instrument universal al construc- 
ţiei ştiinţifice, ea nu poate înlocui logica matematică, care 
are un rol hotăriîtor în construcţia anumitor științe, cu atît 
mai puţin logica matematică nu poate înlocui logica clasică 
necesară chiar şi în construcţia ştiinţelor matematice. 

LOGICA CLASICĂ ȘI LOGICA MATEMATICĂ, în cali- 
tate de instrumente necesare construcției ştiinţifice, NU 
POT FI ÎNLOCUITE UNA PRIN CEALALTĂ. 

Aplicațiile propriu-zise ale logicii clasice sînt evidente în 
cadrul „ştiinţelor care utilizează numai limbajul noţional. 
În cadrul ştiinţelor care utilizează limbajul noţional și lim- 
bajul simbolic, au un rol limitat, iar în cadrul celor care 
utilizează cu precădere limbajul simbolic, apar numai în 
cazurile în care sînt necesare definițiile unor noţiuni sau defi- 
nițiile operaţiilor, care nu mai pot fi redate pe cale pur sim- 
bolică. 

Aplicațiile propriu-zise ale logicii matematice nu depășesc 
cadrul „ştiinţelor care utilizează limbajul simbolic. Logica 
matematică nu poate fi aplicată la studiul științelor umanis- 
tice. 

LOGICA CLASICĂ ȘI LOGICA MATEMATICĂ AU APLI- 
CAȚII PROPRIU-ZISE ÎN ȘTIINȚE, dar APLICAȚIILE 
LOR SÎNT DEOSEBITE. 


Logica clasică s-a dovedit a fi un instrument universal al 
fundamentării ştiinţifice, deoarece fundamentarea oricărei 
științe presupune definirea noţiunilor ştiinţifice de bază. 
Logica matematică, în schimb, s-a dovedit doar un instrument 
parțial valabil în fundamentarea matematicii, respectiv în 
precizarea şi stabilirea metodelor matematice, 

Cu toate acestea, se poate conchide că LOGICA CLASICĂ 
ȘI LOGICA MATEMATICĂ SÎNT INSTRUMENTE ALE 
FUNDAMENTĂRII ȘTIINȚIFICE, dar, şi în această cali- 
tate, SÎNT INSTRUMENTE DEOSEBITE. 


Principalele orientări referitoare la fundamentarea mate- 
maticii au pus în evidenţă: (1) Faptul că logica matematică 
nu poate înlocui logica clasică, (2) că logica clasică și logica 
matematică, nu numai că sînt diferite ca Obiect şi Metodă, 
dar au şi aplicaţii diferite, (3) că logica matematică nu se iden- 
tifică cu matematica. 

Punctul (3) este deosebit de important, deoarece pune pe 
acelaşi plan cele două logici. Mai precis, dovedeşte că şi lo- 
gica matematică, asemenea celei clasice, nu este decît un 
Instrument obişnuit al ştiinţelor, cu limitele sale inerente. 
Dovedeşte că logica matematică, nu numai că nu poate fi 
mai mult decît un Instrument obișnuit pentru anumite ştiinţe 
(respectiv nu poate fi o Mathesis universalis), dar nici pentru 
matematică nu poate fi decît un instrument cu aplicaţii 
limitate. 

Atitudinea intuiționiștilor faţă de logica matematică, respec- 
tiv afirmarea independenţei matematicii față de logica ma- 
tematică, este identică cu atitudinea oricărui om de știință, 
care afirmă independenţa științei sale față de logică. Într- 
adevăr, deşi logica în genere ară, după cum s-a văzut, aplicaţii 
ştiinţifice, Obiectul și Metoda fiecărei științe se elaborează 
independent. Mai mult, chiar Obiectul şi Metoda logicii au 
fost elaborate în procesul creației ştiinţifice. Din această 
cauză, teza intuiţionistă, după care însăși logica matematică, 
în măsura în care este matematică, este o ramură a matema- 
ticii, este îndreptățită. Dar, în măsura în care ea nu este 

matematică, deci nu este aplicată la matematici, o dată con- 
stituită, poate fiinţa în sine și pentru sine, ca știință a intelec- 
tului. 

Această situaţie este evidentă, deoarece şi biologul poate 
susţine că logica clasică aplicată în biologie este o ramură 
a biologiei, respectiv ramura care se ocupă cu definirea noţi- 
unilor biologice. Dar, în măsura în care logica clasică nu 
este biologie, deci nu este aplicată la biologie, ea poate ființa 
în sine și pentru sine, ca știință a raţiunii pure. 

Aplicațiile logice nu fac decît să ilustreze, în particular, 
faptul că Obiectele și Metodele celor două logici sînt diferite. 
Aplicațiile pun în evidenţă necesitatea delimitării precise a 
celor două logici nu numai în calitate de Ştiinţe pure, ci şi 
în calitate de Instrumente ale științelor, căci paradoxele 
ivite, pe plan pur ştiinţific, din identificarea lor, apar cu nece- 
sitate şi în aplicaţiile acestora. 

Aplicațiile științifice au pus în evidență faptul că cele dovă 
logici nu pot epuiza domeniile ştiinţelor, după cum nu pot 
epuiza nici domeniile gîndirii. 

Raportul dintre logică și aplicaţiile sale ţine, după cum s-a 
amintit, de metodologie, care este o ramură a filozofiei 
științei. Fără a intra în amănunte, vom menţiona cîteva din- 
tre consecințele metodologice care au apărut în filozofia știin- 
tei datorită raportării inadecvate a celor două logici în cali- 
tate de Instrumente ale științelor. 

Raționalismul reprezintă absolutizarea logicii clasice în cali- 
tate de Instrument al ştiinţelor, reprezintă tendinţa de a rezol- 
va toate problemele științifice prin intermediul formelor raţio- 
nale, prin intermediul formelor lui „ce este”. Datorită faptului 
că „ce este”, esenţa lucrurilor este permanentă și imuabilă, 
raţionaliştii fac abstracţie de manifestările fenomenale ale 
lucrurilor, care sînt legate de spaţiu şi timp. Datorită faptu- 
lui că esența nu se găseşte ca atare în lucrurile individuale, 
studiul acestora este abandonat. Raționalismul pur a fost 
practicat numai în evul mediu. 

Reprezentanţii acestei orientări sînt cunoscuţi sub nume- 
le de realiști. Ei considerau că esențele au o existenţă reală, 
independentă de lucrurile individuale. 

Empirismul reprezintă, dimpotrivă, ignorarea logicii cla- 
sice ca Instrument al ştiinţelor, reprezintă tendința de a aban- 
dona formele raţionale, de a rezolva toate problemele științe- 

lor prin intermediul formelor lui „cum este”. În cadrul acestei 
orientări se dă atenţie numai lucrurilor individuale. Reprezen- 
tanţii empirismului din evul mediu sînt cunoscuţi sub numele 
de nominalişti. Ei considerau că noţiunile, care reflectă esența 
lucrurilor individuale, sînt simple nume ale acestor lucruri. 
În timpurile moderne, a apărut empirismul englez, care a dege- 
nerat uneori în subiectivism (Berkeley și Hume), apoi empirio- 
criticismul şi, în zilele noastre, empirismul logico-maiematic. 

Empirismul logico-matematic reprezintă tocmai acea orien- 
tare logico-matematică, de tip logicist, care consideră că logi- 
ca matematică este singura logică. Conform acestei orien- 
tări, noţiunile sînt simple nume ale unor clase de obiecte, 
definițiile sînt simple abreviaţii, iar propoziţiile sînt numele 
unor modele simbolice. 

Logica matematică, fiind considerată singura logică, va fi 
considerată, de asemenea, ca fiind singurul Instrument al 
ştiinţelor, ca fiind logica științei. Acest lucru însă, după cum 
am constatat, ar însemna (l) abandonarea edificiului concep- 
tual al științelor, (2) abandonarea științelor umanistice şi 
(3) imposibilitatea fundamentării ştiinţelor. 

Convenţionalismul reprezintă absolutizarea tezei formalis- 
te, conform căreia se poate face abstracţie de definiția obiec- 
telor. Obiectele apar ca simple simboluri ale unui calcul logic, 
în care axiomele sînt alese arbitrar. După cum matematica, 
conform concepţiei formaliste radicale (von Neumann), nu 
este decît un joc combinatoriu cu șimboluri, tot astfel vor fi 
şi celelalte științe. 

Empirismul şi convenţionalismul logico-matematic sînt pre- 
misele logico-gnoseologice ale neopozitivismului. 

Studiul aplicaţiilor ştiinţifice ale formelor logice pune în 
evidență ÎNSEMNĂTATEA FILOZOFICĂ A RAPORTULUI 
DINTRE CELE DOUĂ LOGICI. REDUCEREA LOR, UNA 
LA CEALALTĂ, în special, REDUCEREA LOGICII CLASI- 
CE LA LOGICA MATEMAȚICĂ:, ÎNSEAMNĂ IMPLICIT 
ADMITEREA PREMISELOR NEOPOZITIVISMULUI. 


Un alt aspect aplicativ al raportării celor două logici, asu- 
pra căruia nu vom insista decît în treacăt, îl constituie limi- 
tele inerente ale acestor logici, în calitate de Instrumente ale 


1 În zilele noastre nu se manifestă tendința inversă. 

ştiinţelor. Este vorba de imposibilitatea aplicării lor la studiu 
categoriilor filozofice. 

Categoriile filozofice sînt noţiuni de maximă generalita- 
te, ca: esenţă, fenomen, ființă, existenţă, realitate ș.a., care 
nu mai pot constitui obiectele de studiu ale unei singure ști- 
inţe, ci presupun ansamblul rezultatelor generalizate la care 
ajung științele. Categoriile filozofice reprezintă tocmai formele 
rațiunii speculative, formele cu ajutorul cărora sînt studiate 
răspunsurile la întrebarea „de ce este așa cum este”. 

După cum am menţionat deja, categoriile filozofice, din. 
punct de vedere logico-matematic, apar fie ca absurdităţ; 
(L. Wittgenstein), deoarece valoarea propoziţiilor formate 
cu ajutorul lor nu poate fi decisă logico-matematic, fie ca pseudo- 
termeni (R. Carnap), id est cuvinte care nu pot fi verificate 
empiric. Aceasta dovedeşte că logica matematică nu poate fi 
un Instrument adecvat pentru studiul categoriilor filozofice. 

Hegel menţionase deja, ca un merit deosebit al lui Aristo- 
tel, faptul că, deși,a descoperit formele logico-clasice, nu le-a 
aplicat la studiul domeniului speculativ. „Nici una dintre te- 
zele lui, scria Hegel, dintre ideile lui, nu ar putea fi susținută. 
afirmată, nu ar fi valabilă, dacă el le-ar fi susținut pe baza 
acestei logici obişnuite. Nu trebuie să credem că, în măsu- 
ra în care a fost speculativ, Aristotel a gîndit, a înaintat și 
a demonstrat ascultînd de această logică a sa, de aceste forme 
cuprinse în Organon ; procedînd astfel, el n-ar fi putu face nici 
un pas înainte, n-ar fi ajuns să formuleze nici o propoziţie 
speculativă”. Cu toate acestea, nici Aristotel nu a putut să 
depășească pe deplin punctul de vedere limitat al poziţiei 
logico-clasice. Absolutizînd principiul non-contradicţiei, Aris- 
totel respinge în Meiafizica sa principiul unităţii contrariilor 
enunțat de către Heraclit. „Într-adevăr, spune Aristotel, este 
peste putinţă ca un om să-și poată închipui că unul și același 
lucru este și totodată nu este”. Teza i se pare atît de evidentă, 
încât Aristotel lasă să se înţeleagă că Heraclit n-ar fi putu afir- 
ma aşa ceva. 

Situaţia a devenit însă cu totul alta în secolul al XVIII-lea, 
cînd rezultatele generale ale științelor au pus în evidenţă ca- 
racterul dialectic al categoriilor filozofice. Immannuel Kant, 
în Critica rațiunii pure, a demonstrat că aplicarea logicii cla- 
sice la studiul categoriilor filozofice duce la antinomii. Aces- 
te antinomii sau paradoxe pun în evidență contradicția dintre 

Obiectul de natură speculativă și Metoda logico-clasică, in- 
adecvată acestui studiu, 

Avînd în vedere faptul că aceste categorii filozofice, deși 
nu sînt studiate ca atare de fiecare știință în parte, constituie 
fundamentul filozofic al ştiinţelor, criteriul raportării lor 
dialectice în cadrul unei concepții generale asupra realului, 
şi avînd în vedere faptul că nici logica matematică (care 
elimină categoriile), nici logica clasică (care ajunge la contra- 
dicții) nu pot fi Instrumente adecvate pentru studiul lor, pu- 
tem conchide că LOGICA CLASICĂ ŞI LOGICA MATE- 
MATICĂ NU SÎNT SINGURELE INSTRUMENTE ȘTIIN- 
ȚIFICE. Necesitatea unei logici a raţiunii speculative, deose- 
bită de cele două logici, apare pe planul aplicaţiilor ştiinţi- 
fice ca NECESITATE A UNUI INSTRUMENT LOGICO- 
DIALECTIC AL ȘTIINȚELOR. 

După cum Logica în calitate de Știință, de gîndire a gîn- 
dirii, nu poate fi elaborată decît în forma unui sistem inte- 
gral, care să cuprindă atît logica rațiunii pure și logica intelectu- 
lui, cît şi logica raţiunii speculative, tot astfel, Logica în cali- 
tate de Instrument al științelor nu poate fi redusă numai la 
aplicaţiile logicii clasice și logicii matematice; ea trebuie să 
includă şi aplicaţiile logicii speculative. 


IX 


APLICAȚIILE TEHNICE 
ALE LOGICII MATEMATICE 


Prin „aplicații tehnice” înțelegem în genere aplicațiile obiec- 
tuale ale formelor logice, și în special, aplicațiile acestora în 
procesul de producție. 

După cum am încercat să dovedim, formele logico-matema- 
tice sînt modele simbolice, fie ale unor stări de fapt posibile, 
fie ale unor situații posibile. Ele sînt reproduceri sau proiec- 
zii simbolice ale posibilului factual, reprezentînd în același 
timp structura generală a unor grupuri mari de fapte și situa- 
ţii reale. 

Spre deosebire de formele logico-clasice, care reflectă în 
mod subiectiv-raţional esența lucrurilor individuale, și care 
nu au deci un corespondent obiectual, perceptibil senzorial, 
formele logico-matematice se referă la relaţii dintre obiecte, 
dintre obiecte și clase de obiecte, dintre obiecte și proprie- 
tăţi, respectiv se referă la relaţii dintre entităţi, care pot fi 
și senzorial-perceptibile. 


În cele ce urmează ne vom referi numai la stări de fapt şi 
situații reale perceptibile senzorial. 

Pornind de la stări de fapt și situaţii reale la modele sim- 
bolice obiectuale și factuale, şi de la acestea la formele logico- 
matematice, acestea din urmă se dovedesc a fi modele logico- 
simbolice ale unor stări de fapt posibile sau ale unor situații 
posibile şi în același timp reprezintă generalizarea unui mare 
grup de stări de fapt şi situaţii reale. Cu alte cuvinte, pornind 
de ia o anumită stare de fapt, prin intermediul formelor logico- 
matematice, ne reîntoarcem la toate stările de fapt posibile 
de același tip. 

Pornind, de exemplu, de la faptul că individul Petru este 
mai înalt decît individul George, ajungem la modelul simbo- 
lic (a > b), unde a îl reprezintă pe individul Petru, b pe indi- 
vidul George, iar >> relația obiectuală mai înalt decît. De la 
modelul simbolic (a > b) ajungem la forma logico-matematică 
(x > y). Înlocuind pe x cu c și pe y cu d, obţinem un alt model 
simbolic (c > d), unde c îl reprezintă pe individul Ion, iar 
d pe individul Vasile. Prin urmare, pornind de la o anumită 
stare de fapt, ajungem, prin intermediul formelor logico-ma- 
tematice, la alte stări de fapt de același tip. 

Stările de fapt şi situațiile reale, de la care pornim în pro- 
cesul modelării, vor fi numite stări de fapt originare și respec- 
tiv situaţii reale originare. Stările de fapt și situaţiile reale 
la care ajungem, prin intermediul modelării, vor fi numite 
aplicaţii logico-matematice obiectuale sau tehnice. 


Procesul poate fi redat prin următoarea schemă: 
Schema ($,) 


Stare de fapt 


sau Model | Formă logico-| Model lo PE ema üa 
Situație reală | simbolic | matematică | simbolic | 08007 = 
pac i obiectuală 
originară 


În cazurile în care este vorba despre forme logico-mate- 
matice factuale nedeterminate, respectiv forme care conţin 
variabile factuale, se poate face abstracţie de primele două 
compartimente ale modelării, conform schemei (S;) 


Schema (S,) 


Ss, 


Torma itecrosli Model simbolic Aplicație obiectuală 


nedeterminată 


Să luăm, de exemplu, forma factuală nedeterminată (pq). 
Ea conține două variabile factuale p şi q, care pot avea două 
valori 1 şi 0. În funcție de acestea se poate determina valoa- 

rea lui (p' q), respectiv (p:q) are valoarea 1 cînd p şiq au 
valoarea 1, în restul cazurilor are valoarea 0, conform matricei. 


P» a | e9 


oomme 
omom 
ooon 


Substituind p cu A și q cu B, obținem (A-B). A și B sînt 
simboluri ale unor anumite stări de fapt, de exemplu, A repre- 
zintă primul contact bipozițional al unui circuit electric cu 
contacte dispuse serial, iar B al doilea contact bipozițional 
al aceluiași circuit electric. În acest caz, prin 1 vom înțele- 
ge poziţia închisă a contactului (i), iar prin 0 poziţia deschisă (d). 

În felul acesta obţinem o concretizare a schemei (S3), respectiv. 


Schema (S2) 


Circuit cu două contacte 


(4: B) bipoziţionale 


| (p-9) 


Schema (S1) poate fi desfășurată pentru toate posibili- 
tăţile valorice ale formei factuale nedeterminate. 


În cazul acelorași forme nedeterminate, se poate face ab- 
stracție de ultimele două compartimente ale schemei ($,) 
şi se obține 


Schema (54) 


Stare de fapt sau 
situația reală Model simbolic 
originară 


Formă factnală 
nedeterminată 

Fiind dat, de exemplu, un anumit eircuit electric cu două 
contacte dispuse în paralel, putem obţine prin modelare o for- 
mă factuală nedeterminată. Fie deci circuitul: 


Reprezentăm prin A contactul de sus şi prin B contactul 
de jos, iar prin (i) poziţia închisă şi prin (d) poziţia deschi- 
să. Constatăm că este suficient ca unul dintre contacte să fie 
închis, respectiv 


IE A 


pentru a permite trecerea curentului, adică pentru a închide 
întregul circuit. Circuitul rămîne deschis numai cînd ambele 
contacte sînt deschise, respectiv 


a 


Prin urmare: i, i — i; i, d — i; d, i — i; d, d — d, ceea ce 
corespunde matricei disjuncției. Deci modelul simbolic al 
acestui circuit este (A > B), iar forma factuală nedetermi- 
nată este (p > q). 

Pe baza schemelor (S,) şi ($,) se poate observa că împăr- 
țirea stărilor de fapt în stări de fapt originare şi aplicaţii 
tehnice este relativă. Aceiaşi stare de fapt poate fi originară 
fată de un procedeu sau poate fi o aplicație față de celălalt 
procedeu. male ae: 

Cu alte cuvinte, dintr-o formă logică poate fi obţinută o 
aplicație tehnică, iar dintr-o aplicaţie tehnică o formă logică. 
Pe baza acestui procedeu pot fi construite așa-numitele ma- 
şini logice. 

O maşină logică este un automat, construit pe baza sche- 
mei ($,), care funcţionează însă pe baza schemei ($,). Ea înles- 

neşte efectuarea calculelor logice complicate cu forme nedeter- 
minate. 

În principiu, mașina sau cel care o conduce transformă 
inițial forma nedeterminată în model simbolic, apoi pune 
în corespondenţă simbolurile cu mecanismul tehnic care func- 
ționează automat. Rezultatul este un model simbolic ce ur- 
mează a fi transcris în forme logico-matematice. 


Posibilitatea utilizării mașinilor logice este garantată de 
particularităţile formelor logico-matematice, de faptul că 
acestea reprezintă, modelează, stările de fapt, în așa fel încît 
fiecărei părţi constitutive a stării de fapt îi corespunde o parte 
constitutivă a formei logico-matematice şi numai una. 


Maşinile logice fac evident faptul că formele logico-mate- 
matice reprezintă realitatea independent de cuvinte şi propozi- 
ţii. Raportul dintre forma logico-matematică şi starea de fapt 
nu este un raport direct, dar corespondenţa lor nu este media- 
tă de limbajul noţional, ci de limbajul simbolic, care evident 
nu reprezintă simbolizarea limbajului noţional, ci simboli- 
zarea părţilor constitutive ale stărilor de fapt. 

Pe baza aceloraşi principii pot fi construite mașinile de 
calculat. În acest caz, stările de fapt şi situaţiile reale sînt 
alcătuite din numere şi operaţii cu numere. Acestea sînt sim- 
boliza te şi puse în corespondență cu formele logico-matema- 
tice, conform schemei (S). Formele logico-matematice sînt 
puse în corespondență cu anumite aplicaţii tehnice, conform 
schemei (S). Rezultatele tehnice sînt apoi transformate, 
conform schemei (S; ), în forme logice, iar acestea la rîndul lor 
în numere, conform schemei ($,). Procesul este deci: (Ss), — 
— (Sa) — (Sa)2 > (522. Să zicem că este vorba despre 1 +1. 
Atunci (53), devine (+ 1) —> (a + a)—> (P-p)h; (Sa, de- 
vine (p:p)— (A:4)—2 ; intervine declanșarea mecanismu- 
lui şi urmează ($,)p-* — B — q, apoi (S2),q—b— 2, respectiv 
de la 1 + 1 se ajunge la 2. 

Se înţelege că, în cazul precedent, am redat pas cu pas 
procedeul care, practic, este simplificat, id est de la (1 + 1) 
se poate trece direct la 73 , iar de la>% la 2, Dar, posibiiita- 
tatea acestor treceri este garantată logic de respectarea sche- 
melor. 

Aceleaşi principii pot fi aplicate la construirea maşinilor 
cibernetice. Astfel de mașini au fost cunoscute încă din antichi- 

tate. Cele mai simple forme ale acestor mașini sînt jucăriile 
mecanice, care imită anumite mișcări ale omului sau ale ani- 
malelor. Cele mai complicate sînt acelea care, nu numai că 
imită, dar efectuează mult mai precis şi mai repede anumite 
activități umane. 

De cele mai multe ori se uită faptul esenţial că toate mașinile 
au la origine imitarea activităţii umane. Primele biciclete 
se compuneau numai din două roți. Omul mergea împingînd 
la fiecare pas bicicleta, care avea avantajul de a prelungi miş- 
carea roţilor cîteva secunde. Lanţul şi pedalele au prelungit 
şi mai mult mișcarea. Apăsarea pedalelor imită mersul normal, 
dar deplasarea este mai rapidă. Mașina cu abur sau motorul 
cu explozie l-a scutit pe om de a mai face mișcările care imi- 
tau mersul, acestea au trecut pe seama pistonului. Astăzi, 
între autovehiculele moderne și pasul omului nu se mai poate 
observa nici o asemănare, deşi aceste mașini moderne nu fac 
altceva decît să imite mersul omului. 

Lupta primitivă se facea cu braţele, apoi cu anumite obiecte 
care erau aruncate în adversar. Arcul cu săgeată sau catapul- 
ta imită gestul de aruncare, dar mărește distanța și forţa. 
Primele arme de foc (tunurile cu ghiulea) scutesc efortul 
pe care îl presupune arcul și catapulta. Tunurile obișnuite 
utilizează proiectile care măresc distanța, dar și eficacitatea 
loviturii. Cine se mai gîndeşte astăzi că lansarea unei bombe 
cu hidrogen imită lovitura de pumn? 

Activitatea omului este deosebit de complexă. Ea presupu- 
ne însă cîteva relații fundamentale, dintre care cea mai impor- 
tantă, pentru cadrul discuţiei noâstre, este relaţia dintre om 
şi obiect în genere. Această relație presupune un număr nedefi- 
nit de stări de fapt și situaţii reale, pe care omul, datorită 
necesităților sale vitale, le-a izolat unele de altele, ajungînd 
cu timpul să le considere activități deosebite. 

Izolarea stărilor de fapt şi a situaţiilor reale creează posibili- 
tatea modelării lor. O anumită stare de fapt, cum ar fi depla- 
sarea omului, care este în realitate o relație între om și supra- 
faţa pămîntului, izolată, id est făcîndu-se abstracţie de orice 
altă mișcare pe care omul o face în timpul deplasării, poate 
fi considerată ca un contact succesiv între tălpile picioarelor 
şi solul terestru, astfel încît apar trei stări de fapt (1) talpa 
dreaptă pe sol (2) ambele tălpi pe sol (3) talpa stîngă pe sol. 
Se poate face abstracţie chiar și de deplasare, luîndu-se în 

considerație numai pasul pe loc. În acest caz, poate fi construit 
un model simbolic al relaţiilor dintre (1), (2) şi (3), să zicem 
modelul (a& ab& b), care corespunde formei logico-matematice 
(p - (p:a):q). Acestei forme logice îi corespunde şi modelul 
(A. (A-B). B), unde A reprezintă una din pozițiile maxime 
ale unui piston, (A - B) reprezintă poziţia de mijloc, iar B cea- 
laltă poziţie maximă a aceluiaşi piston. Prin intermediul for- 
melor logico-matematice se poate deci ilustra faptul că simpla 
mișcare a unui piston poate fi considerată drept un model al 
pasului pe loc. 

Procesul acestei modelări are loc conform schemei ($,), 
respectiv: pasul pe loc — (a & ab &b) — (p-(p:q):q), şi con- 
form schemei ($,), respectiv: (p:(p:q9)-q) —> (A.(4.B).B) => 
mișcările pistonului. 

Cibernetica, în calitate de disciplină teoretică, reprezintă 
tocmai studiul acestor procese de modelare. Ea își propune 
conştient selecționarea anumitor stări de fapt din cadrul acti- 
vităţii umane și modelarea lor. Ea este o știință complexă, 
deoarece însăşi activitatea umană este complexă, presupunînd 
o diversitate nelimitată de relaţii. Cibernetica presupune studii 
anatomice, fiziologice, psihologice, pe de o parte, și studii 
serioase asupra mijloacelor tehnicii "moderne, pe de altă parte. 
Între acestea trebuie să fie intercalate studiile formelor logi- 
co-matematice, respectiv studiul modelelor simbolice și lo- 
gico-simbolice. 


Aplicațiile tehnice ale logicii matematice, abordate prin- 
cipial în acest capitol, pun în evidenţă și mai mult deosebirea 
dintre formele logico-clasice și cele logico-matematice. Formele 
logico-matematice se dovedesc a fi instrumente nu numai ale 
științelor, ci şi instrumente autentice ale practicii de producţie. 
Ele sînt asemenea instrumente datorită faptului, incontes- 
tabil de data aceasta, că FORMELE LOGICO-MATEMATICE 
SÎNT MODELE ALE STĂRILOR DE FAPT ȘI ALE SITUA- 
ȚIILOR REALE, CĂ ELE REPREZINTĂ, PROIECTEAZĂ 
STĂRILE DE FAPT ȘI SÎNT ASEMĂNĂTOARE LOR. 


Mașinile logice pun în evidență faptul că FORMELE LO- 
GICO-MATEMATICE SÎNT INDEPENDENTE DE LIM- 

BAJUL NOŢIONAL, că trecerea de la o formă la alta sau 
CALCULUL LOGICO-MATEMATIC ESTE UN CALCUL 
MECANIC analog funcționării automate a unei mașini. 

Maşinile de calculat dovedesc că şi operaţiile cu numere 
pot fi efectuate în mod mecanic pe baza proiecţiilor lor simbo- 
lice. Ele sugerează faptul că, în genere, orice activitate care 
poate fi redusă la stări de fapt simbolizabile, poate să-și gă- 
sească prin modelare analoge mecanice. 

Maşinile cibernetice dovedesc că într-adevăr există ase- 
menea activităţi, care pot fi reduse la stări de fapt simboliza- 
bile, că pînă și anumite laturi ale proceselor psihice pot fi 
modelate. 

Extinzînd denumirea de „„mașină cibernetică” asupra mași- 


nilor automate în genere, care, după cum am încercat să 
sugerăm, imită în ultimă instanță laturi ale activității umane, 
sc ajunge la concluzia că modelul mecanic perfecționat 
depăşeşte întotdeauna posibilităţile naturale ale omului, pe 
de o parte, dar, pe de altă parte, funcționarea unei mașini 
oricît de perfecționată ar fi este întotdeauna limitată la anu- 
mite stări de fapt strict determinate. O mașină de ţesut auto- 
mată, oricît de perfecționată ar fi, nu poate să imite altceva 
decît gesturile simple ale ţesătorului primitiv. 

Mașinile cibernetice pun în evidenţă faptul că o mare parte 
din activitatea omului, în special activitatea de producție, 
şi chiar din activitatea organelor sale senzoriale, deci din 
activitatea nervoasă, are laturi mecanice. Aceste laturi meca- 
nice ale activităţii umane, fără a fi suprimate, pot fi trecute 
pe seama unor mașini automate, care, perfecţionate, întrec 
cu mult performanţele naturale ale omului. 

Formele logico-matematice sînt instrumentele logice ale 
construcţiei acestor mașini, dar maşinile nu sînt construite 
numai pentru a fi. Ele nu numai că sînt construite de către 
om, ci sînt construite și în vederea unor anumite scopuri 
umane. Aceste scopuri, cauze finale, nu mai sînt de natură 
logico-matematică. Progresul, prosperitatea, binele, frumosul, 


fericirea etc. sînt cauzele reale și în același timp noțiuni sau 

concepte logico-clasice și logico-dialectice, de a căror înţele- 
gere depinde explicit sau implicit întreaga activitate umană. 

Omul nu este numai o fiinţă inteligentă, care construiește 
maşini „după chipul şi asemănarea sa”, ci și o ființă rațională, 
care construiește aceste mașini în vederea realizării unor 
idei. 

Aplicațiile tehnice ale formelor logico-matematice, ca și 
aplicaţiile ştiinţifice, pun în evidenţă atît deosebirea dintre 
cele două logici, utilitatea lor diferită, cît şi necesitatea fiin- 
ţării lor. 


CONCLUZII GENERALE 


Scopul principal al acestei lucrări a fost acela de a trasa 
coordonatele pe baza cărora poate fi abordată problema 
raportului dintre logica clasică şi logica matematică. Contrar 
manierei obișnuite, în care, atît reprezentanţii logicii clasice, 
cît şi reprezentanţii logicii matematice discută despre rapor- 
tul dintre cele două logici, fie considerîndu-le în ansamblul, 
fie în legătură cu probleme, de cele mai multe ori, importante 
numai pentru una dintre logici, noi am considerat că rapor- 
tarea celor două discipline merită să fie studiată în sine și 
pentru sine. Mai mult, am considerat că însăşi expunerea 
disciplinelor poate fi subordonată acestui raport, că orice 
problemă importantă și orice capitol al logicii clasice sau al 
logicii matematice pot fi cercetate din acest punct de ve- 
dere. 

Din această cauză, expunerea teoriilor logice a fost con- 
cepută oarecum diferit de expunerile obișnuite. Mai precis, 
teoriile logice au fost reduse la problemele esenţiale, legate 
în special de interpretarea formelor logice şi nu de descrierea 
lor. Tot din această cauză, a fost necesară introducerea unei 
terminologii speciale, care, chiar dacă nu este comodă, pune 
în evidență particularităţile. formelor logice. 

Punctul de plecare al cercetării l-a -constituit expunerea 
discuţiilor referitoare la raportul dintre, cele două logici şi 
concentrarea lor într-un număr de teze generale, dintre care 


1 Aceste discuţii apar, de'cele mai multe ori, în capitolele introductive 
sau în anexele tratatelor obişnuite, fiind expediate de regulă prin cîteva 
fraze generale. 

unele s-au dovedit a fi comune atît reprezentanților logicii 
matematice, cît și reprezentanţilor logicii clasice. Toate aces- 
te teze au fost apoi confruntate succesiv cu rezultatele cerce- 
tării, după care s-a putut constata că majoritatea nu pot 
fi susţinute, iar cele care rămîn relativ valabile, cum ar fi 
aceea că „cele două logici studiază forme deosebite”, nece- 
sită explicaţii suplimentare referitoare la specificul acestor 


forme. 

Capitolele referitoare la teoriile celor două tipuri de forme 
logice au pus în evidenţă tocmai specificul lor. 

Formele logico-clasice sînt forme subiectiv-raţionale de 
reflectare. Ele reflectă esenţa lucrurilor individuale. Formele 
logico-matematice sînt forme obiectual-inteligibile de mode- 
lare. Ele modelează relaţiile dintre lucrurile individuale. Cele 
două tipuri de forme sînt forme logice, care au atributul 
posibilității şi al generalităţii. Ele nu pot fi identificate și 
nici înlocuite unele prin celelalte. 

Teoriile celor două tipuri de forme logice au pus în evi- 
dență deosebirea dintre Obiectul și Metoda celor două logici 
şi respectiv faptul că, atunci. cînd Obiectul uneia dintre ele 
este studiat cu Metoda celeilalte, fie că Obiectul în cauză este 
identificat cu Obiectul celeilalte logici, cum se întîmplă în 
cazul cînd definiţia este identificată cu echivalența, judecata 
cu o formă obiectuală și silogismul cu o formă factuală, fie 
că se ajunge la contradicții evidente între Obiectul uneia și 
Metoda celeilalte, respectiv la paradoxe. Este cazul para- 
doxelor noţionale, judicative și silogistice, care au apărut 
datorită aplicării Metodei logico-matematice la studiul Obiec- 
tului clasic. 

Identificarea celor două Obiecte nu este însă posibilă, 
transcrierea formelor logico-clasice și integrarea lor în siste- 
mele logico-matematice au dat naștere la numeroase dificul- 
tăți, care nu pot fi înlăturate decît renunţînd la orice specific 
al formelor clasice. Menţinerea unor determinaţii clasice a 
dus la paradoxe, a căror soluţie s-a văzut a fi tocmai renun- 
ţarea la asemenea încercări. 

Cu toate acestea, există un domeniu care este comun celor 
două logici. Este vorba de domeniul relaţiilor interpropoziţio- 
nale, domeniul relaţiilor dintre Obiecte logico-clasice, care 
poate fi studiat cu Metoda logico-matematică. 

Am numit domeniul gîndirii alcătuit din formele raționa- 
le, domeniul raţiunii pure, iar domeniul gîndirii alcătuit din 
formele inteligibile, domeniul intelectuiui pur. Faţă de acestea, 
domeniul relaţiilor dintre Obiectele raţionale la care se poate 
aplica Metoda logico-maiematică a fest numit domeniul in- 
telectului raţional. 

Teoriile formelor logice au pus în evidenţă și faptul că 
formele celor două logici nu epuizează domeniul gîndirii. 
Logica clasică, în calitate de logică a esenței, şi logica mate- 
matică, în calitate de logică a fenomenului, presupun existen- 
ţa unei logici speciale al cărui Obiect trebuie să-l constituie 
unitatea dialectică a esenței și fenomenului. 

Teoriile formelor logice au înlesnit raportarea complexă 
a celor două logici în calitate de Științe pure ale gîndirii. 

Logica clasică şi logica matematică sînt două Științe deose- 
bite cu Obiect și Metodă proprie. Calitatea lor de Științe 
pure deosebite le dă dreptul la existență independentă, 
indiferent de utilizarea lor. Ele sînt în primul rînd Ştiinţe ale 
gîndirii şi trebuie să fie studiate în sine și pentru sine. 

Specificul Logicii, al gîndirii care se gîndeşte pe sine, îl 
constituie faptul că Obiectul ei este alcătuit din mijloacele 
gencrale ale cunoașterii considerate ca obiecte reale ale cu- 
noașterii, deci considerate independent de actul cunoașterii 
obișnuite. Numai în acest sens, Logica este o ştiinţă pură. 

Cînd mijloacele cunoașterii, respectiv formele logice, nu 
sînt considerate în sine și pentru sine; ci sînt analizate în 
actul cunoașterii, în modalitatea lor particulară de a fiinţa, 
ele își pierd calitatea lor de obiecte reale ale cunoaşterii și 
devin simple mijloace gnoseologice. În acest sens, Logica 
este un Instrument al științelor. 

Aplicațiile logice pun în evidenţă faptul că cele două logici 
sînt instrumente ale construcţiei ştiinţifice, au aplicaţii propriu- 
zise şi sînt instrumente ale fundamentării științelor, dar 
sînt instrumente deosebite. Au un: rol deosebit în construcţia 
ştiinţifică și au aplicaţii diferite, 

Ignorarea, pe plan pur științific, a unor domenii ale gîn- 
dirii înseamnă implicit renunțarea la aplicaţiile formelor care 
ţin de acele domenii. Etica şi estetica, discipline umanistice, 
apar, din punct de vedere logicist, drept lipsite de orice fun- 
dament logic. Aceasta, deoarece ele nu au un fundament logico- 
matematic, singurul admisibil din acest punct de vedere. În 

genere, orice disciplină umanistică și în special filozofia tre- 
buie să fie abandonate. Propoziţiile filozofice sînt absurde 
(L. Wittgenstein) sau lipsite de sens (R. Carnap). Ele sînt 
într-adevăr absurde și lipsite de sens, dacă sînt privite numai 
din punct de vedere logico-matematic. Dar ele nu trebuie să 
fie astfel privite, deoarece fundamentul ior îl constituie apli- 
caţiile formelor pur raţionale și speculative. După cum ma- 
tematica nu poate fi redusă la etică, nici etica nu poate fi 
redusă la matematică. 

Obiectul și Metoda celor două logici nu pot fi identificate 
şi prin urmare nici aplicaţiile lor. Reducerea logicii clasice 
la cea matematică duce la apariţia, în cadrul fundamentării 
matematicii, paradoxelor, care nu sînt decît actualizări 
matematice sau particularizări ale contradicției dintre Obiectul 
Jogico-clasic și Metoda logice-matematică. 

Raționalismul, empirismul și convenţionalismul au ca pre- 
mise pur logice tocmai înţelegerea greșită a raportului dintre 
cele două logici, respectiv absolutizarea uneia dintre ele 
în calitate de Instrument universal al științelor. 

Pe baza aplicaţiilor logice și a consecinţelor filozofice care 
decurg din specificul lor, se poate afirma că problema rapor- 
tului dintre logica clasică şi logica matematică este o pro- 
blemă fundamentală din filozofia ştiinţei. 

Faptul că cele două logici nu pot epuiza domeniul științe- 
lor, că ele sînt Instrumente limitate, apare drept consecință 
a situaţiei că nici în calitate de Științe pure nu pot epuiza 
domeniul gîndirii. Studiul noţiunilor de maximă generalitate, 
studiul raportării lor dialectice, nu poate fi efectuat decît 
cu ajutorul Metodei dialectice, care ţine de domeniul rațional- 
speculativ al gîndirii. Clasicii marxişti au subliniat adesea 
importanța fundamentală a Metodei dialectice în elaborarea 
ştiinţelor. 

Aplicațiile tehnice ale logicii matematice sînt o dovadă 
incontestabilă a deosebirii radicale dintre formele clasice şi 
formele logico-matematice. Ele pun în evidență caracterul 
obiectual-inteligibil al formelor logico-matematice, faptul 
că ele sînt într-adevăr modele simbolice ale stărilor factuale, 
că ele se aseamănă cu aceste stări. Dar asemănarea este reci- 
procă; după cum modelele simbolice imită stările de fapt, 
tot astfel şi stările de fapt pot imita modelele simbolice. 

Maşinile logice (este vorba de viitoarele maşini de acest 
tip) pot fi numite mașini care gîndesc. Nu trebuie uitat însă 
faptul că GINDIREA nu se reduce numai la intelect, că for- 
mele gîndirii nu sînt numai forme logico-matematice. 

Maşinile logice pun în evidenţă faptul că procesul gîndirii 
logico-matematice este un proces mecanic, care nu numai că 
poate fi efectuat de o mașină, dar poate fi efectuat mult mai 
rapid şi mult mai precis. Prin urmare nu numai că pot fi con- 
struite maşini de gîndit, care ar putea fi numite mașini logi- 
co-matematice, dar construcţia lor a devenit deja o necesi- 
tate. 

Omul primitiv se deosebea foarte puţin de animal. Munca 
omului primitiv era o muncă animalică. Prima treaptă de uma- 
nizare a muncii a constituit-o utilizarea animalului. Omul 
a trecut animalitatea muncii pe seama animalului, eliberîndu- 
se astfel de ea. A fost evident că animalul îndeplinea anumite 
munci mult mai bine decît omul, atunci cînd era învățat să 
muncească. 

Ulterior munca omului a devenit o muncă mecanică. Munca 
manufacturierului era o muncă de maşină. A doua treaptă 
de umanizare a muncii a constituit-o utilizarea mașinii. Omul 
a trecut aspectele mecanice ale muncii pe seama mașinii, 
eliberîndu-se astfel de ele. A fost de asemenea evident că mași- 
na îndeplinea anumite munci mult mai bine decît omul sau 
animalul, dacă bineînţeles era învățată (perfecționată) să 
muncească. 

Astăzi munca omului tinde să devină o muncă intelectu- 
ală. Dar se constată că şi această muncă are aspecte mecanice. 
Omul trece aspectele mecanice ale muncii intelectuale pe sea- 
ma maşinilor, atingînd punctul maxim al umanizării muncii. 
Este evident, și de data aceasta, că mașinile îndeplinesc mult 
mai bine decît omul (viitorul va confirma pe deplin acest 
lucru) activităţile mecanice ale muncii sale intelectuale. 

Făcînd abstracţie de faptul.că GÎNDIREA nu se reduce 
numai la formele logico-matematice; mai precis identificînd 
întreaga GÎNDIRE cu gîndirea logico-matematică, se poate 
ajunge la concluzia greșită că într-un viitor, mai mult sau mai 
puţin îndepărtat, omul va fi dominat de mașină, căci evident 
mașina gîndeşte logico-matematic mai bine decît omul. 

Raportul dintre logica clasică și logica matematică pune 

însă în evidență absurditatea unor asemenea teze. Maşinile, 


195 


ca și animalele sînt inteligente, dar nu pot fi raționale, ele 
nu au scopuri. Este firesc ca o anumită mașină să producă 
necazuri oamenilor, ca şi elefanții luptători, care uneori își 
ucideau conducătorii, sau ca legendarul „„golem”, dar ele 
nu o pot face intenționat. Intenţia, scopul presupun rațiune, 
presupun un alt tip de gîndire, cu totul diferit de gîndirea 
mecanică, obiectual-inteligibilă. 

Din acest punct de vedere, disputa dintre reprezentanții 
celor două logici poate fi tratată diferențiat. Critica de pe 
poziții logico-matematice, reacţia empiristă, antiraționalistă, 
are totuși o bază reală. Ea corespunde nivelului actual de 
umanizare a muncii intelectuale. Ce să facă tehnicianul, con- 
structor de maşini logico-matematice, cu acele forme clasice 
fără nici o aplicaţie obiectuală, sau cu acele forme speculative 
create parcă special pentru a zăcea fără rost în tratatele filo- 
zofice? A 

Pe de altă parte însă, critica empiristă se dovedeşte a fi 
contrară semnificației autentice a umanizării muncii. Este 
evident că în perioada în care omul utiliza animalul, era nece- 
sară o cît mai perfectă cunoaștere a capacităților de muncă 
ale animalului. Dar oare, în această perioadă, nu a fost nece- 
sară şi cunoașterea posibilităților de a utiliza mașina? Dacă 
în perioada actuală este necesară cunoașterea gîndirii logico- 
matematice, tocmai pentru a o trece pe seama mașinii, nu este 
oare necesară, mai mult ca oricînd, cunoaşterea domeniului 
rațional și speculativ al gîndirii, cunoaşterea domeniului pur 
uman al muncii? 

Evoluţia societăţii contemporane dovedește faptul că or- 
ganizarea tehnică a producţiei este cu mult mai uşoară decit 
organizarea vieţii individuale și a convieţuirii sociale. Simpla 
perfecţionare a tehnicii nu produce automat nici fericirea 
individului, nici înţelegerea socială, ci, dimpotrivă, de cele 
mai multe ori, are efecte negative. Tehnica, asemenea „gole- 
mului”, poate să producă neajunsuri propriului ei creator, 
dacă acesta nu ştie ce să facă cu ea, dacă nu o pune în slujba 
unor scopuri raționale. 

Nu trebuie uitat faptul esenţial că la început nici formele 
logico-matematice nu au avut utilitatea practică din zilele 
noastre. Nu trehuie uitat, de asemenea, faptul că formele spe- 
culative, așa cum apar în Logica lui Hegel, în pura lor esenți- 
alitate, s-au dovedit ulterior fundamentale pentru analiza 


196 


dialectică a evoluţiei sociale, iar formele logico-clazice şi-au 
dovedit încă din antichitate, chiar dacă le-am reduce numai 
la Dialogurile lui Platon, deosebita utilitate etico-eatetică. 


Se înțelege însă că în cursul evoluţiei sociale apar perioade 
în care predominarea evidentă a unei filozofii bazate numai 
pe una din componentele gîndirii poate să aducă prejudicii 
dezvoltării ştiinţifice şi practicii în genere. Raționalismul 
în forma sa realist-scolastică este evident că „a întîrziat 
progresul ştiinţelor”, cum observase şi Couturat, dar oare em- 
pirismul logic nu Întîrzie astăzi progresul științelor umanis- 
tice şi al filozofiei în genere? Oare spiritul uman nu plăteşte 
astăzi destul de scump descoperirea formelor logico-mate- 
matice? 


Necesitatea pur logică a elaborării unui sistem integral, 
a unei Logici care să epuizeze întregul domeniu al gîndirii, 
işi găseşte reflexul în întreaga dezvoltare contemporană a 
ştiinţelor, a vieţii sociale, a vieţii individuale, a tehnicii și 
a filozofiei în genere. Elaborarea unei asemenea. Logici presu- 
pune înainte de toate rezolvarea problemei raportului dintre 
disciplinele logice. 

Amintim, în încheiere, faptul esenţial că studiul rapor- 
tului dintre logica clasică și logica matematică nu poate fi 
rezolvat decît pe terenul logicii pure. Aplicațiile ştiinţifice 
şi tehnice, implicaţiile lor filozofice, nu fac decît să pună 
în evidență necesitatea practică a rezolvării acestui raport; 
nu fac decît să confirme practic teza principială a deosebirii 
dintre Obiectele și Metodele celor două Logici și să infirme 
pretutindeni identificarea lor. La această concluzie nu se poate 
ajunge însă, decît printr-o abordare concret-istorică a aplica- 
ţiilor logice, fără absolutizarea unei anumite perioade din 
evoluţia socială, chiar dacă aceasta este. cea mai avansată. 


Această procedură concretsistorică nu este decît un reflex 
al necesităţilor imanente ştiinţei. logice. 

Formele logice, o dată descoperite; devin obiecte reale 
ale cunoașterii, ele alcătuiesc domeniul GÎNDIRII. Logica 
este ştiinţa care le studiază în pura lor esenţialitate, indepen- 
dent de aplicaţiile lor trecute, prezente sau viitoare. Am 
putea spune, asemenea lui Couturat, că studiază uneori anu- 
mite forme chiar în detrimentul științelor, în ciuda faptului că 
în anumite perioade istorice ştiinţele nu au nevoie de acele 

forme. Ulterior însă, ştiinţele şi practica, în genere, dovedesc 
că munca abstractă a logicianului, aparent sterilă, aparent 
scolastică, jocul acesta cu forme goale, care produce deznă- 
dejdea începătorului și disprețul ignorantului, revoluţionează 
lumea. 

Domeniul GÎNDIRII poate fi comparat cu un Everest 
Metafizic, pe care omul și l-a înălțat singur şi spre culmile 
căruia năzuiește să ajungă, asemenea alpinistului, în primul 
rînd, pentru faptul că acest „Everest” există. 


- 

LOGOS 


Astăzi încă nu ştim bine dacă există două logici sau un: 
singură, dacă trebuie să operăm o sinteză sau o opţiune 
Discutarea acestei. probleme spinoase necesită din parte: 
celui care o abordează o cunoaştere temeinică a celoi 
două forme istorice ale logicii şi totodată o bună orienta 
în filozofia logicii. Autorul acestei lucrări, Alexandru Surdu 
se distinge printr-o bună cunoaştere și a logicii clasice 
şi a logicii moderne. El se situează într-o poziție favorabil: 
pentru a putea discuta în mod ştiinţific statutul logic al 
celor două discipline și a propune o soluţie satisfăcătoar 
a problemei. Metoda comparativă este folosită din pl 
'aşa cum și trebuie. Deseori realizările clasice sînt privite 
din perspectiva matematică și realizările matematice din 
perspectiva clasică. Această încrucișare a punctelor de 
vedere este fecundă, prilejuind autorului distincţii intere- 
sante, observaţii judicioase, diferențieri fine, prezentare 
pregnantă a poziţiilor divergente. Cercetarea, condusă, 
abilitate, se încheie cu schiţarea unei soluţii originale . 
problemei, care merită toată atenţia. Autorul pledeaz 
pentru -ideea independenţei celor două discipline logice 
care posedă obiecte şi metode proprii şi sînt ambele nece 
sare ca instrumente ale construcţiei ştiinţifice: logica da 
sică pentru ştiinţele umaniste, logica matematică pentr 
ştiinţele exacte. Afară de aceasta, se prescrie unificare 
lor în planul superior al logicii dialectice. 


